
SIPO TUMONDEBAIN 


IJI BERARI TEORITA 


Sipo Tumondebain tuturo de Kera ari mi ge inakade Tari eiwa Ove 


da da kaki ta nenei aĵifigare. Ango edo amboda gagurevira ama ajiji- 
gare. 


Engo de jimbo bebegae embo re jimbo bebegae ika dodo 
taigedo, edo beiamana ge ango are, amo asisi wasiri de 


toregedo aina. i i Ezek. 18. 27. 
Ae dumbae edo gotona; edo jimbo bebegae nato do. 
nato da matawa isima eira. i Psalm 51. 3. 
Jimbo bebegae nato de dombu ito onjigatate; edo 
beiae nato itae sitewasi. Psalm 51. 9. 
God da rorou dubore bedarira; dubore bededo depeka 
arira, imo, God, isimai ae. Psalm 51. 17. 


Dubo itomane jido kerewavi, edo tamo woru ae, edo 
Bada itomane God da iai wareregemo; amo tonembari 
de do ari de, duduno babaingo edo evira, edo tamo dave 
jiwae evira, edo beiae da dubo kotembetevira. Joel 2. 1 3. 


Bada God kaenato da re doari ae kotembedo doari de, 
kaena ainda iai itoro eimono; edo Bada God kaenato da 
ge da gido ae, edo gere jisi kaenato da pipitevira awa kaen 
tembae. Dan. 9. 9-10. 


Bada, na babaingo jiato dambu jindane; duduno ae, edo 
gido na sitewasi. Jer. 10. 24; Psalm 6. 1. 
Dubo itomane kotembewavi; utu basileia atutumbe- 
teira. Matth. K. 3.2. 
Erido Maka da jai baundo tai ena, Maka, jimbo beiae 
etena utu da iai de, ito jisi da de; na beiamana raro mai ito 


teri. Luke K. 15. 18-19. 
Singa ito katote dowasi, Bada; jisi ito da iai beiamana 
tain ae. . Psalm 143. 2. 


Kaen tetenane jimbo kaenato mana beiae esira, edo 
kaen pitawa akuta tetenane, edo ge be do kaenato da mana 

itesira; edo jimbo beiae kaenato kaen ajijigetenane, edo 
awa beiamana edo jimbo beiae kaenato kotembedo 
doesira, edo jimbo bebegae berari da kaena beiamana 
esira. I John 1. 8-9. 


MBOMAI nato, Ove mi iai nenei de kaenamonde 
tevira, edo jimbo beiae kaenato jiwae onjiga tedo ajiji- 
getena; edo kaen mana tedo onjigetena ta apuregetena, 
God Goroba jiwae Mamaka kaenato utu topo da jisi da; 
edo gido burau edo, dubo kaenato kotembedo, edo ge 
gido, edo kaen ajijigetena; ango beiamana ari mi do edo, 
kaenamonde kotembedo dovesira. Awa iji da doae God 
da jisi da kaen ajijigetena; awara ta edo kaena einda 
doregetena, edo ami kaena embo pisiuriawa embo kaen 
ategarago, edo kaen dasiga arago, edo ainda ge kotopu 
kaen garago, edo tamo ae asisi de embo kaen jipapa eona 
awa tedo garago eona, awa kaen ane, edo jimbo beiae 
kaenato ajijigari beuto ainae. Awa embo imomane teno 
gotewa, imomane einda isima ewa awa, do ikamane dave 
ai, ge ikamane bajina tae edo, God da do da na ae da de 
engo ajijigave. : 
Jimbo beiae ajijigari embo jiwae mi tore Kera ari amboda, edo ĵimae 
mi baongo dadari ore. 
AMO, Goroba jiwae, Do kato, nakare bambae 
dumbae, edo be sinopu dutari begata ito doturutera. 
Nakare ge katari ae jipapa natokare amboda amboda etera. 
Ge ito kotopu jindetera. Jimbo ai edo darutegetera; edo 
jimbo domain edo etera. Natokare iai ro beiamana itae. 
Ae dumbae edo mamato era, Bada, edo ine mi do ewasi. 
Jimbo beiae ajijigotora awa inemi dowasi. Dubo kote- 
mbaro gido toregewasi; Ango imo embomai de teoto 
gotora Keriso mi Iesu Bada natokare. Awa embo, 
Mamo, do kato, ewasi, cimango rorae natokare dave ore, 
edo netegedo itore, Dao ito kotopu parara de awa embo. 
Amen. 


Pd 
„Udegari, ta Jimbo beiae da piedo dodo babariri, Priest mi berari tedo 
aina; edo embo awara baongo dadari aro. 


OD, Goroba jiwae, Bada kaenato Iesu Keriso da 
Mamo, jimbo bebegae ari embore betari jipapa ae, 
edo gido jimbo bebegae ika dodo taingedo kaviegesira. 

Ami gisi jiari ainda Kera ari: de pisina, ango de embomai 
ika dubo mi kotembotora ainda jisi da jimbo bebegae 
da udegari topa ajijigorote. Embo jiwae ainda dubo 
kotembotora awa, edo ami da Evanelia kotopu ge be eora, 
amo kotembedo dodo udegetevira. Awara ta kae tedo 
gane dubo wareregari kaenamonde piarate, edo ainda 
Asisi Kotopu, edo jimbo kaenato boroko kaen edo ena 
awa dubo dave are, edo eimango jimbo kaenato kotopu 
are, edo amboda kaen matawa kaviegana; Iesu Keriso 
Bada kaenato embo. 


Edo embo mina tara, edo benunu nenei berari mendo da, Amen. 
Awara da Kera ari, baongo dadari edo, Bada da Benunu ge bajina 
aĵiŝigare, ae embomai de baongo dadari edo, awa ae da de ajijigore 


AKA natokare, utu da isima eta awa, Dao ito kotopu 

etera; Basileia ito puresira; Jipapa ito etera awa; butu 
de utu de ango. Boroko edo iji da doae, rorae natokare 
piedo ewasi, Edo buria natokare kotembedo dowasi, Ango 
nakare embo nenei da buria natokare iai kotembedo dotu- 
rora. Edo bawari da nakare kundo aimbote; Ko beiae 
da nakare toregewasi: Imo de basileia, ae goroba, ae 
parara de matawa. Amen. 


Edo emi ajijigare. 
Bada, begisi natokare angewasi. 
Mina tari. Edo be natokare imo dasiga ari ge tara. 
Priest mi. God, nakare burigiburigi toregewasi. 
Mina tari. Bada, burigiburigi gundo tonembatate. 
Itae eraro edo, Priest mi tare, 


Mamo de, Mai de, Asisi Kotopu de da iai: parara 
itesira; 


Mina tari. Ango teka de: boroko, edo natopo itaina. 
Amen. 
Priest mi. Imomane Bada dasiga ewavi. 


Mina tari. Bada da Dao dasiga ara. 
Edo Psalm emone ajijigara ta ia tara, edo gido Easter Day, iji engo 


de Anthem eve pisina: edo Kariga iji 19 engo de einda ajijigacae, ae 
Psalm nenei de daedo. 

VENITE, EKULTEMUS DOMINO 


Psalm 95 


Pest Bada da iai da kaen ia tane: ge kaenato dave 
are kaviegari kaenato ganuma da iai. 


2. Do da kaen pumango edo kaen ategane: ge kaenato 
dave are ainda iai Psalm da. 


3. Bada God siakabadae: edo Daotari siakabadae God 
jiwae da tamo da. 

4. Ipa da iai ungono: edo peji eno topa ainda. 

5. Ewa topa ainda, edo ami ena: edo ipa mi iai tana- 
mbari jina. 

6. Kaen pumango, benunu site tumondebain ane: 
kaen baongo dadari ane Bada kaena Ariembo da jisi da. 

7. Amo God kaenato: edo kaena ainda buro embobo, 
edo ipa ainda undari vetari. 

8. Boroko ge getewa dubo itomane okain eove: Meriba 
da ango, be Masa dumo da inge. 

9. Engo de mamono mi na bavewa: na kotembedo, 
jimbo nato giwa. 

IO. Jienda 40 umo einda iai na sini gamuna: tema, 
Embo do da bambae dumbae, edo begata nato gae eora. 

11. Edo na duduno eite temo giwa: tema, Dango 
turari nato da torore kae. 

Mamo de, Mai de, Asisi Kotopu de da iai: parara 
itesira, 

Ango teka de: boroko, edo natopo itaina. Amen. 

Edo Psalm ajijigara tevira awa ango. Edo Psalm da awa itae aina, 


edo Benedicite, Benedictus, Magnificat, ae Nunc Dimittis ango, ango 
aĵifigara, 


Mamo de, Mai de, Asisi Kotopu de da iai: parara ite- 
sira: 

Mina tari. Ango teka de: boroko, edo natopo itaina. 
Amen. 


Edo Ajigari Da ajigara Book Matu da kupevira awa ango teora awa; 
Edo Ajijigetevira awa petedo wareregedo edo ĵimae mi gain sima gore. 

Edo amboda ia Te Deum Laudamus, iji da doae aĵijigedo ari ta ia tedo 
art. 

Edo gisi Kera ari mi tare, Eminda be eira Book angora, Chapter 
angora, Gano engo de. Edo Afigari itae ari, engo tare. Ajigari Da, 
ta Da da gagane mi, itae esira. 


TE DEUM LAUDAMUS 


MO GOD dasiga eora: imo Bada ajijigotora. 


2. Imo Mamo matawa itari: butu berari Ito iai tu- 
mondebain eora. 


3. Ito iai anela jiwae ia teora: utu ae gisi jiari de jiwae. 
4. Ito iai Kerubim ae Serapim de: ia matawa teora. 
5. Kotopu, Kotopu, Kotopu: Bada Sabaoth da God. 
6. Parara Ito dave jiwae: utu ae butu de be da esira. 


7. Aposetolo doregari ika giro ari mi: Imo dasiga edo 
eora. 


8. Peroveta umo jiari ika dave jiwae mi: Imo dasiga 
edo eora. 


9. Garitutu embo da jisi belamana mi: Imo dasiga edo 
eora. 


10. Imo butu berari da: Ekalesia kotopu mi ajijigetevira; 
11. Mamo: Ainda parara matawa itari; 

12. Mai Ito kotopu be de: dakaima de; 

13. Asisi Kotopu de daedo: Tonembari. 

14. Imo Parara da Daotari: Keriso. 

15. Imo Mamo da Mai: matawa itari. 


16. Engo de embo toregain ge katata: Kakara Gagara 
da sini Imo beuto ae. 


17. Engo de betari da tamo memesi gisi jiata: Utu da 
Basileia bejiteta kotembotora berari da iai. 


18. God da be da anumbedo itota: Mamo da parara 
da. 


19. Imo kotembeteiaro puwasi: katain tedo. 


20. Awa tedo Imo tedo gera, singabanga Ito tonembe- 
wasi: awamane embo ororo ika mi beiamana piata. 

„21. Ewasi edo Kokotopu Ito de daedo: parara matawa 
itari da ajigara. 

22. Bada, teotopo Ito ewasi kaviegore: edo baiyau Ito 
beiamane ewasi. 

23. Undewasi: edo jiato matawa erore. 

24. Iji da doae: nakare Imo dasiga eora. 

25. Edo Dao Ito: matawa tumondebain edo eora. 


26. Ewasi Bada: edo iji engo de nakare jimbo beiae 
da awa toregewasi. 


27. Bada, nakare do ewasi: nakare do ewasi. 


28. Bada, do Ito natokare iai wotesira: ango nakare 
Imo sima edo cora. 


29. Bada, Imo sima etena: nanjigo na usimbesi ain ae. 
Edo gido ia eiwa, 
BENEDICITE OMNIA OPERA 
ADA da jimbo jiwae mi, imomane Bada beiamana 


ewavi: dasiga natopo edo gandewavi. 


2. Bada da anela, imomane Bada beiamana ewavi: 
dasiga natopo gandewavi. 


3. Utu, imomane-Bada beiamana ewavi: dasiga natopo 
edo gandewavi. 


4. Un tano ikane da, imomane Bada beiamana ewavi: 
dasiga natopo edo gandewavi. 


5. Bada da jimbo goroba jiwae mi, imomane Bada 
beiamana ewavi; dasiga natopo edo gandewavi. 


6. Iji ae kariga de, imomane Bada beiamana ewavi: 
dasiga natopo edo gandewavi. 


7. Utu da dabori, imomane Bada beiamana ewavi: 
dasiga natopo edo gandewavi. 


8. Wa ae damo de, imomane Bada beiamana ewavi: 
dasiga natopo edo gandewavi. 


9. God da bisi, imomane Bada beiamana ewavi: dasiga 
natopo edo gandewavi. 

10. Ni ao ae vevera de, imomane Bada beiamana ewavi: 
dasiga natopo edo gandewavi. 

11. Tuvirà ae duberi de, imomane Bada beiamana 
ewavi: dasiga natopo edo gandewavi. 

12. Damo ae damo okain de, imomane Bada beiamana 
ewavi: dasiga natopo edo gandewavi. 

13. Damo okain ae dademo de, imomane Bada beia- 
mana ewavi: dasiga natopo edo gandewavi. 

14. Ice ae snow de, imomane Bada beiamana ewavi: 
dasiga natopo edo gandewavi. 

15. Tumba ae sipo de, imomane Bada beiamana ewavi: 
dasiga natopo edo gandewavi. 

16. Utata ae munia de, imomane Bada beiamana ewavi: 
dasiga natopo edo gandewavi. 

17. Birigi ae poraga de, imomane Bada beiamana 
ewavi: dasiga natopo edo gandewavi. 

18. Butu, Bada beiamana aina: dasiga natopo edo 
gandaina. 

19. Peji ae Pamo de, imomane Bada beiamana ewavi: 
dasiga natopo edo gandewavi. 

20. Rorae awae jiwae butu da, imomane Bada beiamana 
ewavi: dasiga natopo edo gandewavi. 

21. Sinini, imomane Bada beiamana ewavi: dasiga 
natopo edo gandewavi. 

22. Ewa ae un de, imomane Bada beiamana ewavi: 
dasiga natopo edo gandewavi. 

23. Ewa wo babaingaemane, imomane Bada beiamana 
ewavi: dasiga natopo edo gandewavi. 

24. Bisi ni jiwae mi, imomane Bada. beiamana ewavi: 
dasiga natopo edo gandewavi. 

25. Abu wo ae nasi wo jiwae de mi, imomane Bada 
beiamana ewavi: dasiga natopo edo gandewavi. 

26. Enembo da mamain, imomane Bada beiamana 
ewavi: dasiga natopo edo gandewavi. 

27. Israel, Bada beiamana ewavi: dasiga natopo edo 
gandaina. 

28. Bada da priests, imomane Bada beiamana ewavi: 
dasiga natopo edo gandewavi. 


29. Bada da singabanga, imomane Bada beiamana 
ewavi: dasiga natopo edo gandewavi. 

30. Rorae dave embobo da asisi, imomane Bada beia- 
mana ewavi: dasiga natopo edo gandewavi. 


31. Embo kokotopu burau de mi, imomane Bada beia- 
mana ewavi: dasiga natopo edo gandewavi. 


32. Ananaias ae, Azaraias ae, Misael de, imomane Bada 
beiamana ewavi: dasiga natopo edo gandewavi. 


Mamo de, Mai de, Asisi Kotopu de da iai: parara 
itesira; 

Ango teka de: boroko, edo natopo itaina. Amen. 

Edo Aĵigari Da da gagane Book Teka da afigara. Edo amboda Ia 


einda isira awa; edo gido ainda Iji da Chapter da aĵigari, ta Evanelia 
da, John Bapataito ari Kotopu da Iji da. 


BENEDICTUS 


Luke K. 1. 68 


EIAMANA Bada, Israel mai da God: awa etega edo, 
embo ika da iai da rorou piesira. 


2. Edo torari korere kaena embo jiri erira: singa ika 
David da oro da. 

3. Ango tena peroveta kokotopu da be da: nasi teka de 
itoro ango; 

4. Torari itoro kaenato da iai: ae ipa ikaito mi kaena 
ge jindetera awa. 

5. Edo mamaka kaenato tunu giwa awa do arate: edo 
ainda tari gari kotopu kotembarate. 

6. Ge tedo gain tena awa: mamaka kaenato Abraham 
da jisi da. 

7. Engo edo itoro kaenato ami da ipa da toregesira: 
ainda iai kaena ambodani, edo adu ain ae. 

8. Edo amo gisi jimbo kaenato kotopu ari dave are: 
iji kaenato jiwae. 

9. Ango edo, Mai, imo Ikane Matawa Itari da peroveta 
tedo ore: imo Bada da gisi da baunteite, ainda begata 


sirige. 

io. Edo ainda embo torari ewasi gore: beiae ika ruve- 
gari de. 

II. God kaenato do evira awa embo: ango sipo atae 
ikane wowoteira, kaenato iai punaina; 

12. Edo munia de, ae betari da dunga de anumbotora 
awa parara amaina: edo tai kaenato paposimene, bega da 
begata da bambara. 

Mamo de, Mai de, Asisi Kotopu de da iai: parara 
itesira. 

Ango teka de: boroko, edo natopo itaina. Amen. 


Edo gido Psalm eiwa, 


JUBILATE DEO 


Psalm roo 


ADA da iai da ia tewavi, iai berari: dubodubo mi 
beiamana Bada da iai da kera ewavi; do da ia de 
puwavi. 

2. Giwavi Bada owa God: omi mi kaena ena, edo 
kaena ounda ikaito; kaena ounda embomai, edo ounda 
buro da sinopu. l 

3. Ounda pua be da torido ategewavi: ounda kamboro 
da dasiga ewavi, owa do tewasi, ounda Dao beiamana 
tewavi. 

4. Bada beiamana, do eite itevira: edo ounda ge be 
otatawo berari da iai itevira. 


Mamo de, Mai de, Asisi Kotopu de da iai: parara ite- 
sira. 
Ango teka de: boroko, edo natopo itaina. Amen. 


Edo Aposetolo da Kiki ia tedo ari ajijigedo ari, Kera ari ae embomai 
petedo eora awa; edo gido iji awa Athanasius Kotopu da Kiki tetero 
ajijigore. 

TA GOD ge be eona, Mamo goroba jiwae, Utu de 
Nbutu de Ariembo. Edo lesu Keriso ainda Mai 
dakaima, Bada kaenato, Asisi Kotopu esiri watou jirido, 
Mary Kakara mi kumuna, Mamato ena Pontius Pilate 
gisi jina ango de, Cross da dewo, betenu, goewo, Hades 
da wotena; Iji tamonde betari de teda erido, Utu da visina, 
Edo God Mamo Goroba jiwae da be da anumena isira; 
Ango de wotedo wawasiri de bebetegari de kataina. 
Asisi Kotopu ge be eona; Ekalesia Kotopu Katoliko; 
Embo Kokotopu da Dada utari; Rorae beiae Kotembedo 
dowari; Tamo erari; Edo Kaviegari Matawaitari. Amen. 
Edo amboda Benunu eiwa, edo embo jiwae baongo dadari aro; edo 
Kera ari gisi ge bajina tedo ajijigare. 
Bada itomane iai itare. 
Mina tari. Edo dubo ito da ango. 
Kera ari mi. Kaen benunu tana. 
Bada, nakare do ewasi. 
Keriso, nakare do ewast. 
Bada, nakare do ewasi. 


Edo Kera ari, Ia embobo, edo embo, Bada da Pari ge bajina tedo tore. 


AKA natokare, utu da isima eta awa, Dao ito kotopu 

etera; Basileia ito puresira; Jipapa ito etera awa; 
butu de utu de ango. Boroko edo iji da doae, rorae 
natokare piedo ewasi, Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari da nakare kundo 
aimbote; Ko beiae da nakare toregewasi. Amen. 


Priest mi erido tare. 
Bada, do ito nakare ewasi gore. , 
Mina tari, Edo kaviegari ito namondekare piewasi. 
Priest mi. Bada, Queen ewasi kaviegare. 


Mia tari. Edo do edo nakare giwasi imo ategetera 
ango de. 


Priest mi. Kera ari ito jimbo dave piewasi ombore. 
Mina tari. Edo avigari ito da dubo dave ewasi. 
Priest mi. Bada, teotopo ito ewasi kaviegore. 
Mina tari. Edo baiau ito beiamana ewasi. 

Priest mi. Bega iji natokare de piewasi, Bada. 


Mina tari. Embo nei nakare embo itoro ae, rata imo 
God. 


Priest mi. God, do natokare ewasi dave are. 


Mina tari. Edo natokare iai Asisi Kotopu ito kundo 
aimbote. 


Edo Pari tamonde ajijigare; Da, Iji da pari, ango Doregari da piena 
awa; Da da gagane, Bega embo: Tote da gagane, Tonembari embo, ango 


betamana etera. Edo Pari tote eiwa iji da doae ajijigedo ore, Sipo 
Tumondebain da engo; jiwae mi baongo dadari eora ami. 


PARI DA DA GAGANE, BEGA EMBO 


OD, imo bega tutu, edo umo jiari jipapa eota, embobo 
imo kotembedo matawa kaviegotora, imo kera edo 
gisi jijiora; Nakare singa ito burau gaiari jiwai da tore- 
gewasi; edo nakare, imo toregari sima edo, ro itoro ari 
p ain ae; Iesu Keriso Bada natokare goroba awa embo. 
men. 


PARI TOTE DA GAGANE, TONEMBARI EMBO 


ADA, maka natokare utu da, God goroba jiwae natopo, 

boroko sipo de nakare tepo kundo gumbeta awa, engo 
okain edo toregeteiato jinaina. Imo ato beiae da dunain 
ae, adu ari da ato eve da idegara. Imo Dariga iteto gido, 
ari natokare ango jisi ito da beiamana ara; Iesu Keriso 
Bada natokare awa embo. Amen. 


Quire da, edo iai ia teora amo, einda Anthem isira. 
Benunu ipa da eiwa einda ajijigore, edo gido Litany aĵijigorote. 
BENUNU QUEEN PARARA DE EMBO 


Bi? Mamo natokare utu topo, ikane isite, imo goro- 
ba, daotegeregari da Daotari, babadegari da Badari, 
dadariga da Dariga da be da, jisi tu da edo iai da sima ari 
jiwae gotota awa; imo inaka de tedo gotera, edo ito tone- 
mbari mi Daotari natokare Queen Elizabeth giwasi; edo 
Asisi ito Kotopu tonembari mi ewasi be da are, ango iji 
da doae ge ito ainda iai wareregaina, edo begata ito da 


tembudo aina; utu rorae itae piewasi; ainda iji jiwae ari 
II 

kaviegare; ewasi goroba edo itoro ika jiwae da beiamana 
gaiare; ango edo kaviegari ika itae are, edo dubo beia- 
mana ari da matawa itaina; Iesu mi Keriso Bada natokare. 


Amen. 
BENUNU QUEEN DA TEOTOPO EMBO 


OD, Goroba jiwae, jimbo ewagaewa jiwae jisi, imo 

tedo gera, edo Elizabeth Queen da ai, ae Philip, 
Edinburgh da Duke de, Charles, Wales da Prince de 
beiamana ewasi, ae ainda embomai jiwae de daedo: 
Asisi Kotopu mi piewasi ombore; utu tonembari ito pie- 
wasi; dubo dave ari jiwae piewasi; edo basileia ito mata- 
wa itari da kundo puwasi; Iesu Keriso Bada natokare. 
Amen. 


BENUNU PRIEST AE EMBO DE EMBO 


OD, Goroba jiwae, jimbo ewagaewa jiwae karupa ari 

babaingaemana edo eta, Bishop natokare da iai, ae 
embo natokare sima ari de, ae dada doregari jiwae awa- 
mane mi sima edo eora awa, tonembari ito Asisi kaviegari 
piewasi wotare: Edo beiamana ari ito matawa piewasi, 
ango ato awamane aro dubo ito beiamana aina. Eiwa 
piewasi namondekare Bada; Ge tari natokare awa embo; 
Iesu Keriso. Amen. 


BENUNU CHRYSOSTOM K. DA 


OD, Goroba jiwae, nakare toregeteto, boroko jisi ito 

da benunu inono de tetera; edo nakare teoto gotora 
edo embo tote ta tamonde ra mi Dao ito da doregeteri edo 
tedo gotora awa pietesi; Boroko, Bada, singabanga ito 
jipapa edo tedo gotera awa piewasi ro kumbari tao de 
awa, edo iai einda, ge ito kotembari namondekare piewasi, 
edo nasi da isipira awa, kaviegari matawa itari. Amen. 


2 Corinthians 13 


ADA Kaenato Iesu Keriso da tonembari, edo God da 
dubobari, edo Asisi Kotopu da dada utari, kaena 
berari da iai matawa itorote. Amen. 
Einda Sipo Tumondebain itae. 

IJI BERARI TEORITA 


Turo Tumondebain tuturo de Kera ari mi ge i i eŭ 
1 Gin ti mi ge inakade Tari eiwa Ove 
da dakaki ta nenei ajijigare. Ango edo amboda gagurevira awa ajiji- 


gare. 
Engo de jimbo bebegae embo re ji i 
jimbo bebegae ika 
dodo taingedo, edo beiamana ge ango are, ano asisi 
wasiri de toregedo aina. Ezek. 18. 27. 


Ae dumbae edo gotona; edo jimbo bebegae nato do 
nato da matawa isima eira. Psalm 51. 3 


Jimbo bebegae nato de dubo ito onjigatate; edo beiae 
nato itae sitewasi. Psalm 51. 9 


God da rorou dubore bedarira; dubore bededo depeka 
arira, imo, God, isimain ae. Psalm Sx. 17. 
Dubo itomane jido kerewavi, edo tamo woru ae, edo 
Bada itomane God da iai wareregemo; amo tonembari de 
do ari de, duduno babaingo edo evira, edo tamo dave 
Jiwae evira, edo beiae da dubo kotembetevira. Joel 2. 13. 


Bada God “kaenato da re doari ae kotembedo doari de 
kaena ainda iai itoro eimono; edo Bada God kaenato da 
ge da gido ae, edo gere jisi kaenato da pipitevira awa kaen 
tembae. Daniel 9. 9-10. 


Bada, na babaingo jiato dambu jindane; duduno ae 
edo gido na sitewasi. Jer. 10. 24; Psalm 6. I. 
Dubo itomane kotembewavi; utu basileia atutubeteira. 
Matth. K. 3. 2. 


Erido Maka da iai baundo tai ena, Maka, jimbo beiae 
etena utu da iai de, ito jisi da de; na beiamana raro mai 


ito teri. Ww Luke K. 15. 18-19. 
„Singa ito katote dowasi, Bada; jisi ito da iai beiamana 
tain ae. Psalm 143. 2. 


Kaen tetenane rorae kaenato mana beiae esira, edo 
kaen pitawa akuta tetenane, edo ge be do kaenato da 

mana itesira; edo jimbo beiae kaenato kaen ajijigetenane, 
edo awa beiamana edo jimbo beiae kaenato kotembedo 


doesira, edo jimbo bebegae berari da kaena beiamana 
esira. I John 1. 8-9. 


MBOMAI nato, Ove mi iai nenei de kaenamonde 
tevira, edo jimbo beiae kaenato jiwae onjiga tedo aji- 

jigetena; edo kaen mana tedo onjigetena ta apuregetena, 
God Goroba jiwae Mamaka kaenato uto topo da jisi da; 
edo gido burau edo, dubo kaenato kotembedo, edo ge 
gido, edo kaen ajijigetena; ango bciamana ari mi do edo, 
kaenamonde kotembedo dovesira. Awa iji da doae God 
da jisi da kaen ajijigetena; aware ta edo kaena einda dore- 
getena, edo ami kaena embo pisiuri awa ambo kaen 
ategarago, edo kaen dasiga arago, edo ainda ge kotopu 
kaen garago, edo tamo ae asisi de embo kaen jipapa eona, 
awa tedo garago eona, awa kaen ane, edo jimbo beiae 
kaenato ajijigari beuto ain ae. Awa embo imomane teno 
gotewa, imomane einda isima ewa awa, do ikamane dave 
ai, ge ikamane bajina tae edo, edo God da do da na ae 
da de engo ajijigave. 

Jimbo beiae afifigari embo jiwae mi tore Kera ari amboda, edo jiwae 
mi baonga dadari ore. 
| AMO, Goroba jiwae, Do kato, nakare bambae 
dumbae, edo be sinopu dutari begata ito doturu- 
tera. Nakare ge katari ae jipapa natokare amboda ambo- 
da etera. Ge ito kotopu jindetera. Jimbo ai edo 
darutegetera ; edo jimbo domain edo etera. .Natokare iai 
ro beiamana itae, Ae dumbae edo mamato era, Bada, edo 
ine mi do ewasi. Jimbo beiae ajijigotora awa inemi do- 
wasi, Dubo kotembaro gido toregewasi; Ango imo 
embomai de teoto gotora Keriso mi Iesu Bada natokare. 
Awa embo. Mamo, do kato, ewasi; eimango jimbo nato- 
kare dave ore, edo netegedo itore, Dao ito kotopu parara 
de awa embo. Amen. 

Udegari, ta Jimbo beiae da piedo dodo babariri, Priest mi berari tedo 
aina; edo embo awara baongo dadari aro. 
(OD, Goroba jiwae, Bada kaenato Iesu Keriso da 
XI Mamo, jimbo bebegae ari embore betari jipapa ae, 
edo gido jimbo bebegae ika dodo taigedo kaviegesira. 

Ami gisi jiari ainda Kera ari de pisina, ango de embomai 
ika dubo mi kotembotora ainda jisi da jimbo bebegae da 
udegari topa ajijigorote. Embo jiwae ainda dubo kote- 
mbotora awa, edo ami da Evanelia kotopu ge be eora, 
amo kotembedo dodo udegetevira. Awara ta kaen tedo 
gane dubo wareregari kaenamonde piarate, edo ainda 
Asisi Kotopu, edo jimbo kaenato boroko kaen edo ena 
awa dubo dave are, edo eimango jimbo kaenato kotopu 
are, edo amboda kaen matawa kaviegana; Iesu Keriso 
Bada kaenato embo. „Amen. 


„Awara da Kera ari, baongo dadari edo, Bada da Benunu ge bajina 
ajijigare, ae embomai de baongo dadari edo, awa ae da de ajijigore. 


AKA natokare, utu da isima eta awa, Dao ito koto- 

pu etera; Basileia ito puresira; Jipapa ito etera awa; 
butu de utu de ango. Boroko edo iji da doae, rorae nato- 
kare piedo ewasi. Edo buria natokare kotembedo dowasi, 
Ango nakare embo nenei da buria natokare iai kotembedo 
doturora. Edo bawari da nakare kundo aimbote; Ko 
beiae da nakare toregewawi. Imo de basileia, ae goroba, 
ae parara de matawa. Amen. 


Edo emi ajijigare. 

Bada, begisi natokare agewasi. 

Mina tari. Edo be natokare imo dasiga ari ge tara. 

Priest mi. God, nakare burigiburigi toregewasi. 

Mina tari. Bada, burigiburigi gundo tonembatate. 

Itae eraro edo, Priest mi tare, 

f Mamo de, Mai de, Asisi Kotopu de da iai: parara 
itesira; 


Mina tari. Ango teka de: boroko, edo natopo itaina. 
Amen. 


Priest mi. Imomane Bada dasiga ewavi. 

Mina tari. Bada da Dao dasiga ara. 

Edo Psalms ajijigara ta ia tara tevira awa ango. Edo Aĵigari Book 
Matu da ango teora awa, Edo amboda Magnificat (ta Mary Kakara 
beiamana ainda Ia) engo de. 

MAGNIFICAT 


Luke K. 1 
UBO nato Bada gandeiro: edo God, Torari nato rare, 
na dubo dave esira. 

2. Kera ari ika da burau ari gira: edo boroko ta amboda 
umo jiwae mi na beiamana tara. 

3. Awa goroba evira edo ari babain nato iai esira: edo 
kotopu ainda Dao. 

4. Edo umoamo adu eora awa: do esira. 

5. Ipa mi goroba esira: embo dubo da iawa eora awa 
evekara esira. 

6. Embo badari da anumba de piesiri wotetera: edo 
buburau jiri erera. 

7. Beji ambubugari undesiri osi era: beiamana ami 
pipitevira. . 

8. Edo rorae embobo: tepo tesiri auntera. 

9. Ambodani ika Israel tonembesira: ango do ari kote- 
mbesira. 

10. Mamono kaenato ango sisina: Abraham ae mamain 
de da iai da matawa. 

Mamo de, Mai de, Asisi Kotopu de da iai: parara itesira; 

Ango teka de: boroko, edo natopo itaina. Amen. 


Ango ae ra ta Psalm eiwa; edo gido iji 19 ango de Psalm da tepo teora 
awa. i 
CANTATE DOMINO 


Psalm 98 
ADA da iai ia teka teu: ami ari kore ari esisina. 
2. Ainda ingo be, edo ingo kotopu: goroba ari awa 
embo burisina. 

3. Bada da ari kaviegari dambu bejisina: edo ari ika 
dave ewowo da jisi da piesiri gositera. 

4. Do ari ika de ge be ika de Israel embo da iai kote- 
mbesisina: butu gombu berari mi God kaenato ari kavie- 
gari gositera. 

5. Ge itomane dave eu Bada da iai, imomane butu 
berari mi: dubo itomane dave ari ia site, dasiga eu, 


6. Bada ae kitara de daedo dasiga eu: kitara de daedo 
ae psalm de. 


7. Ae to de ango: Daotari, Bada da jisi da ia teu. 


9. Un ingo mi pokupoku daro, ko jiri dubo ewa ari, ia 
inono de tara Bada da dombu da: awa gupeira butu 
katain tedo. : 


10. Butu jimbo dave mi kataina: ewowo dambuda- 
rari mi. i 

Mamo de, Mai de, Asisi Kotopu de da iai: parara ite- 
slra; 

Ango teka de: boroko, edo natopo itaina. Amen. 


Edo Ajigari Book Teka da teora ango. Edo amboda, Nunc Dimittis 
ta Simeon ainda Ia) engo de. 


NUNC DIMITTIS 
Luke 2. 29 


INGA ito de te boroko bambare, Bada: ge ito ango, 
bega de. 


2. Jisi nato: torari ito gira. 
3. Embo jiwae: jisi da eota awa. 


4. Utata etene da kumbari keresira: edo embo ito 
Israel mai da parara. 


. Mamo de, Mai de, Asisi Kotopu de da iai: parara ite- 
sira; 
Ango teka de: boroko, edo natopo itaina. Amen. 
Ango ae ra ta Psalm eiwa, edo gido iji 12. 


DEUS MISEREATUR 


Psalm 67 


OD nakare do aina, edo beiamana aina: namondekare 
daedo dombu utata aina. 

2. Edo nasi da begata ika kotembara: edo ari kaviegari 
ito etene jiwae da iai. 

3. Jisi imo dasiga ara, God: jisi jiwae mi imo dasiga 
ara. 

4. Embo dubo dave ari ia tara: jisi be tedo gi, edo embo 
nasi da kundo gumbuwasi. 

5. Jisi imo dasiga ara, God: jisi jiwae mi imo dasiga ara. 

6. Nasi be esira: God, natokare God beiamana aina. 

7. God nakare beiamana aina: edo nasi gombu, ĵiwae 
awa adu ara. 

Mamo de, Mai de, Asisi Kotopu de da iai: parara itesira; 

Ango teka de : boroko, edo natopo itaina. Amen. 


Edo Aposetolo da Kiki ajijigedo ari ta ia tari, Kera ari ae embomai 
petedo eora awa. 
A GOD ge be eona, Mamo goroba jiwae, Utu de 
butu de Ariembo. l 
Edo Iesu Keriso ainda Mai dakaima, Bada kaenato. 
Asisi Kotopu esiri watou jirido, Mary Kakara mi ku- 
muna, Mamato ena Pontius Pilate gisi jina ango de, Cross 
da dewo, betenu, goewo, Hades da wotena; Iji tamonde 
betari de teda erido, Utu da visina, Edo God Mamo Goro- 
ba jiwae da be da anumena isira; Ango de wotedo wawa- 
siri de bebetegari de kataina. 
Asisi Kotopu ge be eona; Ekalesia Kotopu Katoliko; 
Embo Kokotopu da Dada utari; Rorae beiae Kotembedo 
dowari; Tamo erari; Edo Kaviegari Matawa itari. Amen. 


Edo amboda Benunu eiwa, edo embo jiwae baongo dadari aro; edo 
Kera ari gisi ge bajina tedo ajijigare. 
Bada itomane iai itare. 
Mina tari. Edo dubo ito da ango. 
Kera ari mi. Kaen benunu tana. 
Bada, nakare do ewasi. 
Keriso, nakare do ewasi. 
Bada, nakare do ewasi. 


Edo Kera ari, Ia embobo, edo embo, Bada da Pari ge bajina tedo tore. 
. TAKA natokare, utu da isima eta awa, Dao ito kotopu 
etera; Basileia ito puresira; Jipapa ito etera awa; 

butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari da nakare kundo 
aimbote; Ko beiae da nakare toregewasi. Amen. 


Priest mi erido tare. 
Bada, do ito nakare ewasi gore. 
Mina tari. Edo kaviegari ito namondekare piewasi. 
Priest mi. Bada, Queen ewasi kaviegare. 


Mina tari. Edo do edo nakare giwasi imo ategetera 
ango de. 


Priest mi. Kera ari ito jimbo dave piewasi ombore. 
Mina tari. Edo avigari ito da dubo dave ewasi. 
Priest mi. Bada, teotopo ito ewasi kaviegore. 

Mina tari. Edo baiau ito beiamana ewasi. 

Priest mi. Bega iji natokare de piewasi, Bada. 


= m tari. Embo nei nakare embo itoro ae, rata imo, 
od. 


Priest mi, God, do natokare ewasi dave are. 


Mina tari. Edo natokare iai Asisi Kotopu ito kundo 
aimbote. 


Edo Pari tamonde ajijigare; Da, Iji da Pari; Da da gagane, Bega 
embos Tote da gagane, Tonembari embo, adu ari jiwae da tai, ango; edo 
eiwa tote iji da doae ajijigedo ore, Turo Tumondebain da engo. 


PARI DA DA GAGANE, TUMONDEBAIN TURO DE DA 


OD, inemi dubo kotopu, ge katari beiamana, jimbo 

dambudarari berari gupera awa, bega nasi piae 
dumbae, inemi ambodani ito de pie; edo nakare ge ito 
kera ain jipapa era, inemi nakare toregewasi, edo itoro 
natokare adu ain ae, edo nakare oena apedo tepo sima 
ara; Iesu Keriso nakare Ari erari awa tedo. Amen. 

PARI TOTE DA GAGANE, TONEMBARI EMBO, ADU ARI DA IAI 


UMBA natokare parara ato gumaina, Bada, benunu 

tera; edo nakare eiwa munia de adu ari jiwae de tore- 
gewasi. Mai ito dakaki awa embo, nakare Ari erari embo, 
Iesu Keriso. Amen. 


Quire da, edo ŝat ia teora amo, einda Anthem isira. 


BENUNU QUEEN PARARA DE EMBO 


da beiamana gaiare; ango edo kaviegari ika itae are, edo 
dubo beiamana ari da matawa itaina; Iesu mi Keriso 
Bada natokare. Amen. 


BENUNU QUEEN DA TEOTOPO EMBO 


GO: Goroba jiwae, jimbo ewagaewa jiwae jisi, imo 
tedo gera, edo Elizabeth Queen da ai, ae Philip, 
Edinburgh da Duke de, Charles, Wales da Prince de 
beiamana ewasi, ae ainda embomai jiwae de daedo: Asisi 
Kotopu mi piewasi ombore; utu tonembari ito piewasi; 
dubo dave ari jiwae piewasi; edo basileia ito matawa itari 
da kundo puwasi; Iesu Keriso Bada natokare. Amen. 


BENUNU PRIEST AE EMBO DE EMBO 


GR: Goroba jiwae, jimbo ewagaewa jiwae karupa ari 
babaingaemana edo eta, Bishop natokare da iai, ae 
embo natokare sima ari de, ae dada doregari jiwae awa- 
mane mi sima edo eora awa, tonembari ito Asisi kavie- 
gari piewasi wotare: Edo beiamana ari ito matawa pie- 
wasi, ango ato awamane aro dubo ito beiamana aina. 

Eiwa piewasi namondekare Bada; Ge tari natokare awa 
embo; lesu Keriso. Amen. 


BENUNU CHRYSOSTOM K. DA 


OD, Goroba jiwae, nakare toregeteto, boroko jisi ito 

da benunu inono de tetera; edo nakare teoto gotora 
edo embo tote ta tamonde ra mi Dao ito da doregeteri edo 
tedo gotora awa pietesi; Boroko, Bada, singabanga ito 
jipapa edo tedo gotera awa piewasi ro kumbari tao de awa, 
edo iai einda, ge ito kotembari namondekare piewasi, edo 
nasi da isipira awa, kaviegari matawa itari. Amen. 


2 Corinthians 13 


ADA Kaenato Iesu Keriso da tonembari, edo God da 
dubobari, edo Asisi Kotopu da dada utari, kaena 
berari da iai matawa itorote. Amen. 


Einda Turo Tumondebain itae. 

Bonda einda; Christmas Iji, Epiphany, Matthias K., Easter Iji, 
Vitari Iji, Pentecost, John Bapataito K., James K., Bartholomew K., 
Matthew K., Simon ae Jude Kk., Andrew K., edo Trinity Sunday, 
Sipo Tumondebain da ia tari ta tepo tari, Kiki kaenato da Bedari eiwa, 
dao teora Athanasius K. da Kiki; Kera ari ae embo de petedo orote. 


«— QUICUNQUE VULT 
MBOMAI berari kaviegari jipapa eora awa: gisi Kiki 
Katoliko be jido takimborote. 
Embo ami Kiki eiwa de de ra ta dave sima ae aina: 
awara natopo betaina, — 
Edo Kiki Katoliko evire: God dakaki ae Trinity de da 


rata, ko Trinity da da awa kaen tumondebain eona ane 
tae. 


Person kaen sirae: ko Tamo kaen evekara ae. 


Mamo da Person eve, Mai da Person eve; Asisi Koto- 
pu da Person eve. 


Ango edo Mamo de Mai de Asisi Kotopu de God da 
be da: Parara amo dawa, Dariga amo daedo itari dawa. 


Mamo ango, Mai ango; Asisi Kotopu ango. 


Mamo ainda ari embo itae, Mai ainda ari embo itae: 
Asisi Kotopu ainda ari embo itae. 


Mamo gano ae, Mai gano ae: Asisi Kotopu gano ae. 
Mamo natopo itari, Mai natopo itari: Asisi Kotopu 
natopo itari. 


Ko awamane awa natopo itari tamonde ae rata: ko na- 
topo itari da kaki. 


Ko gano ae amo tamonde ae rata, edo ainda ari embo 
ae amo tamonde ae: edo gido ko awa ainda ari embo ae, 
rata dakaki, edo gano ae dakaki. 


Ango Mamo Goroba jiwae, Mai Goroba jiwae: Asisi 
Kotopu Goroba jiwae. 

Ko Goroba jiwae amo awamane amo tamonde ae rata: 
Goroba jiwae da kaki. 


Ango Mamo amo God, Mai amo God: Asisi Kotopu 
amo God. 

Ko God tamonde ae rata: God dakaki. 

Ango Mamo amo Bada, Mai amo Bada: Asisi Kotopu 
amo Bada. 

Ko Babadegari tamonde ae rata: Bada dakaki. 

Kiki Christian mi kaenamonde atopapotevira: awa 
Person daradara God de Bada de kaen dao tane tae. 

Ango Kiki Katoliko mi kaena ge tevira: kaen tane tae 
God tamonde ta Babadegari tamonde. 

Mamo amo aimi eae: ko jiae, ko kumbae. 


Mai Mamo akuta da iai ango: ae rata jiae rata ko ku- 
muna. | 

Asisi Kotopu Mamo da iai ango, Mai da iai ango rata: 
ae, Jlae, rata wotena. 

Awara ta ko Mamo dakaki rata, ko Mamono tamonde 
ae; Mai amo dakaki rata, ko Mamai tamonde ae: Asisi 


Kotopu amo dakaki rata, ko Asisi Kokotopu amo tamonde 
ae. 


Ko Trinity einda nei nomi daginegae, amboda itae: 
ko nei nomi badae, siaka ae... 

Edo gido Person tamonde awamane awa natopo itari 
da dawa ra ta: ko badari mi engoengo. 

Ango edo berari da gisi tesira ango: Dakaki da Trinity 
awa ko Trinity da Da dawa kaen baido ane tae. 

Awa tedo embo ami kaviegari jipapa evira awa: Trinity 
engo kotembarate. 

Ko nei da, kaviegari matawa itari awa tedo: embo Bada 
kaenato Iesu Keriso Pisi kumbari be kotembore tae. 

“Kiki tepo awa, kaen kotembedo bedane tae: Bada 

kaenato Iesu Keriso God da Mai, Amo God rata ko 
Embo. 


Amomo God, Mamo da Tamo mi, awa kumuna, butu 
berari da gisi da: ko embo, ai da tamo mi butu da wotena. 

Amo God de de, Embo de de: asisi ika ae dubo de rata 
pisi ika embo da iai ango. 

Amo God rata ko Mamo ango: omo Embo rata ko 
Mamo da iai ango siaka ena. i 

Amo God rata ko embo: tote ae rata Keriso dakaki. 

Dakaki, ko God mi pisi ae rata: ko embo ari God da 
iai kumuna. 

Dakaki, Tamo sirae rata: Person mi dada ena. 

Asisi ae dubo de rata pisi amo embo dakaki: ango God 
de Embo de Keriso dakaki. 

Mamato ena, kaena ari kavieganate tedo: Hades da 
wotedo, iji tamonde de betari de teda enina. 

Utu da visina, Mamo, God Goroba jiwae da ipa be da 
anumena isira: ango de wotedo wawasiri de bebetegari de 
kataina. 

Gumbari, embomai berari teda erara ae tamonde da: 
edo ari ika ajigara. 

Edo awamane awa jimbo dave eora awa. kaviegari ma- 
tawa itari da aimbara: edo awamane jimbo beiae eora awa 
niao matawa itari da aimbara. j 

Kiki Katoliko ciwa: embo be kotembae ara mana kavie- 
gara. - 

Mamo de, Mai de, Asisi Kotopu de da iai: parara 
itesira. 

Ango teka de: boroko, edo natopo itaina. Amen. 

Litany, ta Benunu Enembo Jimbo jiwae de embo, einda tsira; Sipo 
Tumondebain itae ari edo Litany ia tari ta tepo tari Sunday, Wednes- 
day de, Friday de, edo ango de Bishop mi ajijigedo aina. i 
(So Mamo, Utu topo: nakare jimbo bebegae embobo 

dubo beiae kakato do ewasi. 


God, Mamo, Utu topo: nakare jimbo bebegae embobo 
dubo betae kakato do ewasi. 


God, Mai, nasi Rorou piari embo: nakare jimbo bebe- 
gae embobo dubo biae kakato do ewasi. 


God, Mai, nasi Rorou piari embo: nakare Jimbo bebegae 
embobo dubo beiae kakato do ewasi. 


God, Asisi Kotopu, Mamo de Mai de da iai wotata awa: 
nakare jimbo bebegae embobo dubo beiae kakato do 
ewasi, 


God, Asisi Kotopu, Mamo de Mai de da iai wotata awa: 
nakare jimbo bebegae embobo dubo beiae kakato do ewasì. 


Trinity Kotopu, beiamana ‘ari, parara de, Persona ta- 
monde edo God dakaima: nakare jimbo bebegae embobo 
dubo beiae kakato do ewasi. 


Trinity Kotopu, beiamana ari, parara de, Persona ta- 


monde edo God dakaima: nakare jimbo bebegae embobo dubo 
betae kakato do ewasi. 


Bada, jimbo bebegae natokare ae mamono da jimbo 
bebegae kotembote; jimbo bebegae natokare riroa ku- 
mbote: nakare dowasi, Bada, teotopo ito ororo mi dave 
jiwae kumbata awa dowasi, edo nakare duduno de matawa 
itote. 

Nakare dowasi, Bada. 


Bebegae de ae usimbesi ari de; jimbo beiae de, diabolo 
da pitawa edo gaiari ika de 5 duduno ito de, edo betari 
matawa de, 

Nakare toregewasi, Bada. 

Dutari berari de; iawa ari de, edo pitawa kato ari de; 
embo nei da rorae jipapa ari de, ge jindari de, edo umo 
jiae berari de, i 

Nakare toregewasi, Bada. 


A gigi ari de, edo jimbo bebegae jiwae ainda rorou 
betari de; edo iai, ae pisi de, ae diabolo da jimbo pitawa 
jiwae de sn: 
| ; Nakare toregewasi, Bada. 


Birigi de, tugari de; ievi de, abari babain de, beji de; 
gaiari de, dari betari de, ae borae betari de, 
Nakare toregewasi, Bada. 


Ge jindari berari daotari ika da iai de; kotembae dubae 
de, kiki pitawa de, edo evekara ari de; dubo dombugari 
de, ae Ge ito tedo jiari de, 


Nakare toregewasi, Bada. 


Pisi Kumbari ito kotopu botu da gido; Wotari ito Ko- 
topu ae Tamo ito jugari de gido; Bapataito ito gido, 
Rorae doari ito ae Bawari ito de gido, 


Nakare toregewasi, Bada. 


Tamo memesi ito ae Iwori ororo inge de gido; Cross 
ito de ae Mamato ari ito de gido; Betari ito de ae Goiari 
ito de gido; Erari ito de ae Vitari ito de gido; ae Asisi 
Kotopu gumbari de gido, 

Nakare toregewasi, Bada. 

Nakare toregewasi, Bada. 


Jimbo bebegae embobo nakare imo tedo gera nakare 
giwasi Bada God; edo Ekalesia ito Katoliko begata dambu- 
darari da gisi jiwasi; 

Bada, nakare giwasi, tedo gera. 

Singa ito Elizabeth, Queen edo Governor natokare jiji- 
mbedo ewasi goroba are, ae rorae beiamana de daedo imo 
tumondebain esira, edo kotopu esira; 


Bada, nakare giwasi, tedo gera. 
Dubo gisi jiwasi, kotembari, adu ari, edo karupa ari ito 


da sima natopo itaina, edo dasiga ari ae parara de ito 
matawa kakoa aina ; 


Bada, nakare giwasi, tedo gera. 


Jijimbeteite toregewasi, edo itoro ika jiwae odare; 
Bada, nakare giwasi, tedo gera. 


Elizabeth Queen da ai, ae Philip, Edinburgh da Duke 
de, ae Charles, Wales da Prince de, ae embomai ainda 
jiwae beiamana ato kaviegore; 


Bada, nakare giwasi, tedo gera. 
Bishop ae Priest ae Deacon jiwae de atopateite, Ge ito 


be kotembedo topo gido ore; edo ge tari de jimbo de 
matawa ango piaro gore; 


Bada, nakare giwasi, tedo gera. 
Katari Badarikadari, ae Dadariga jiwae de tonembari, 
dubo ewagaewa de ae gari de piewasi ombore; 
Bada, nakare giwasi, tedo gera. 


Government Badarikadari beiamana cite jijimbedo 
ewasi, edo kondade ewasi edo mina beiamana piore edo 
ge be sima edo ore; 


Bada, nakare giwasi, tedo gera. 


Teotopo ika jiwae beiamana eite jijimbedo ewasi; 
Bada, nakare giwasi, tedo gera. 
Dadautari, bega, ae umo jiari de oro be jiwae de pie- 
wasi; 
Bada, nakare giwasi, tedo gera. 

Ewasi, edo nakare imo karupa edo, adu edo, ge ito da 
To tembarago are; 
Bada, nakare giwasi, tedo gera. 
‘Teotopo ika jiwae da tonembari ewasi bajina ore, edo 
ge ito gore edo kundo karupa ore, edo Asisi ve be aina. 
Bada, nakare giwasi, tedo gera. 
Embo jiwae bambae dumbae eora awa, edo kotembae 
dumbae eora awa, begata dambudarari da tekago kundo 


gumbuwasi; 
Bada, nakare giwasi, tedo gera. 


Embo petedo itera awa ewasi goroba ore; edo embo 
gadae eora awa do edo tonembewasi; edo embo dudurera 
awa jiwasi erore; edo amboda Satan tai natokare kambeda 
piato dunaina; 

Bada, nakare giwasi, tedo gera. 

Embo jiwae aduari da, ta ro jipapa ari da, ta dubo 

beiae ari da toregedo, kondade edo, ato dubo damo are; 


Bada, nakare giwasi, tedo gera. 


Embo jiwae butu da ta ewa da tembudo eora awa, 


bundari embobo ae torora jiwae ainde do ewasi; 
Bada, nakare giwasi, tedo gera. 
Popoiwo ae rorigarori de, ae embo umo itae de, ae 
usimbesi eora ainde jiwae toregedo undewasi; 
Bada, nakare giwasi, tedo gera. 


Embo jiwae do ewasi; 
Bada, nakare giwasi, tedo gera. 

Itoro natokare, embo usimbesi eite etetebotora awa 
buria ika kotembedo dodo, ainda dubo jiato wareregaina ; 
Bada, nakare giwasi, tedo gera. 

Butu ve sima eite nakare piewasi ainda iji de indore; 


Bada, nakare giwasi, tedo gera. 

Dubo kotembari be namondekare piewasi, edo jimbo 
beiae jiwae natokare, domain ari, gae dumbae ari de kote- 
mbedo dowasi; edo Asisi Kotopu ito da tonembari mi 


namondekare piewasi ombore edo wareregedo purara Ge 
ito kotopu ango; 


Bada, nakare giwasi, tedo gera. 


God da Mai: nakare giwasi, tedo gera. 


God da Mai: nakare giwasi, tedo gera. 


God da Arini: nasi embobo da ji 
=. a Jimbo bebegae kupota 


Bega ito nakare piewasi. 


a da Arini: nasi embobo da jimbo bebegae kupota 
25 


Nakare do ewasî. 
Keriso, nakare giwasi, 
Keriso, nakare giwasi. 
Bada, nakare do ewasi. 
Bada, nakare do ewasi. 
Keriso, nakare do ewasi. 
Keriso, nakare do ewasi. 
Bada, nakare do ewasi. 
Bada, nakare do ewasi. 


Priest, embomai de daedo, Bada da Pari aĵifigore. 


AKA natokare, utu da isima eta awa, Dao ito ko- 

topu etera; Basileia ito puresira; Jipapa ito etera 
awa; butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari da nakare kundo 
aimbote; Ko beiae da nakare toregewasi. Amen. 


Priest. Bada, nakare mina eote beiae natokare angora. 


Mina tari. Edo nakare mina piote ge jindari natokare 
angora. l 

Kaen benunu tana. 


NOD, Mamo do kato, dubo beiae evira ainda ji, edo 

Jmamato eora ainda. benunu beuto ae eota; do kato 
benunu natokare ito do da etera awa dubo beiae ari nato- 
kare da nakare usimbesi era ango de kondade ewasi; edo 
nakare giwasi, edo itoro ari ango diabolo ae enembo nato- 
kare iai buro eora awa doworote, edo ito tamo beiamana 
ari mi evekara ewasi; edo nakare singabanga ito, beiae 
ro usimbesi ain ae, edo Ekalesia ito kotopu da matawa 
ategedo ara; Iesu mi Keriso Bada natokare. 


Bada, erido, nakare kondade ewast, edo nakare tore- 
gemasi Dao ito embo. 


God, dengoro nakakare mi gotera edo mamakamane 
nakare atopapositera, jimbo dave be dave ainda iji de eota 
awa, edo teka de. 


Bada, erido, nakare kondade ewasi, edo nakare tore- 
gewasi parara ito embo. 


Mamo de, Mai de, Asisi Kotopu de da iai: parara itesira. 


Mina tari. Ango teka de: boroko, edo natopo itaina. 
Amen. 


Itoro natokare da iai nakare jijimbewasi, Keriso. 
Mamato ari natokare umo dave jido jisi tu da ewasi. 

Do kato dubo beiae ari nakare giwasi. 

Do kato teotopo ito da buria kotembedo dowasi. 

Do edo benunu natokare giwasi. 

David da Mai, nakare do ewasi. 

Engo de eima ango nakare matawa gido ewasi, Keriso. 


Umo dave jido nakare giwasi, Keriso; umo dave jido 
nakare giwasi, Bada Keriso. 


Priest. Bada, do ito natokare iai ewasi gore. 
Mina tari. Nakare imo tumo da eora ango de. 


Kaen benunu tana. 


E) URAU mi tedo gotera, Mamao, imo do kato, siwari 
natokare giwasi; edo Dao ito ae parara de awa embo 

jimbo beiae natokare da buria natokare iai gaedo kumbu $ 
edo ewasi, dubo vevera ari natokare berari da, do ari ito 
akuta awa tumo jirore, edo ito iai jimbo fave kotopu da 
singa natopo edo imo dasiga ore; nakare Toregari Ge 


kato da be da, Iesu Keriso Bada natokare awa tedo. 
Amen. 


BENUNU CHRYSOSTOM K. DA 


GE Goroba jiwae, nakare toregeteto, boroko jisi ito 
da benunu inono de tetera; edo nakare teoto gotora 
edo embo tote ta tamonde ra mi Dao ito da doregeteri edo 
tedo gotora awa pietesi; Boroko, Bada, singabanga ito 
Jipapa edo tedo gotera awa piewasi ro kumbari tao de 
awa, edo iai einda, ge ito kotembari namondekare pie- 
mb edo nasi da isipira awa, kaviegari matawa itari. 
men. 


2 Corinthians 13 


BI Kaenato Iesu Keriso da tonembari, edo God da 
dubobari, edo Asisi Kotopu da dada utari, kaena 
berari da iai matawa itorote. Amen. 


Einda LIFANY itae. 


3I 


. BENUNU DE ATEGARI DE ARI 
EVEKARA EMBO 


Chrysostom Kotopu da Benunu awa gisi ajigore, Litany da; edo 
Tumondebain ari Sipo de edo Turo de. 


BENUNU 


Wa embo 


WA Mamo natokare, utu da ango, Mai ito mi Iesu 
Keriso embomai berari mi basileia ito de jimbo ito 
dave de kakoa eora awa be de teota, berari awamane da 
tamo mi jipapa eora awa ine mi piate tae; boroko wa ji- 
papa era awa pie wotara, tedo gotera, butu da ji kumbaro 
dubo natokare damo ari, edo imo dasiga ore; Iesu mi 
Keriso Bada natokare. „Amen. 


Iai atarate 


ADA God Goroba jiwae, matu embomai da jimbo 

beiae embo dauma mi embo berari gidata, edo embo 
8 akuta ato kaviegewa, edo amboda do ari ito bajinanane 
matu tata iji nei de dauma mi ginain ae; Jimbo beiae 
natokare bajina gidò dauma piato wotare tae, edo gido dubo 
natokare be wareregeteira burau mi imo de tedo gotera, 
edo iai atari butu da be awamane da iji de kumbore, edo 
riroa ito nakare atopatari jimbo beiae natokare doware, 
edo imo dasiga ore do ito embo; Iesu Keriso mi Bada 
natokare. Amen. 


Beji da iji de 

OD, Mamo utu topo, eoto wa woteuri butu be evira, 

Jsinopu mai egeuri, wo jigevira; Embo ito da mamato 

ari gi, imo tedo gotera; ko eoto beji boroko nakare apera, 

jimbo beiae natokare embo, itae ari, edo nakare rorae be 

are; Iesu Keriso Bada natokare embo, ainde, imo de 

Asisi Kotopu de daedo dasiga ae parara de natopo ara. 
Amen. 

Edo gido eiwa, 
Go: Mamo do kato, Elisha peroveta da iji de Samaria 
beji kato awa ato rorae be ena; nakare do ewasi, edo 
nakare beiae ango riroa burora awa, natokare iai ango 
doware tae; Butu be da paira ito mi indewago e; edo 
inemi namondekare pie, edo nakare imo kando kato rorae 
natokare kundo jiore parara ito da, edo burau kondade 


no nakare dubo damo are; Iesu Keriso mi Bada natokare. 
men, ; 


Itoro tji de 


OD, Goroba jiwae, dariga berari da Daotari, edo 
. berari da Gamana, goroba ito berari aimi ge tae, ika 
ito rare jimbo beiae embo mina riroa edo eta, edo awa- 
mane da dubo awara be wareregetevira awa do edo eta 9 
nakare toregewasi, tedo gotera, gitopo natokare da ingo 
da ; ainda iawa ari e siaka are, ainda dumo ari itae e, 
Jipapa eora awa ge te; edo nakare kondade ari ito natokare 
giro ari, adu ari berari da nakare toregewasi, edo imo 
dasiga ore, imo be gaiari piari kato da be da; Mai ito ao 
dada ari embo, Iesu Keriso Bada natokare. Amen. 


Ievi, ta karu bajina iji de 


GO: Goroba jiwae, embo ito dumo da Moses ae 
Aaron de mi ge jindewa imo ae duduno de dubo 
vevera ari awamane da iai piato wotena; ko dariga David 
da iji de, embo 70,000 gauga mi itae ato beteiwo, ko embo 
nenei do edo, ato kaviegewa; Nakare jimbo beiae embo 
mamato egeregari do ewasi, boroko karu bajina mi ae 
betari de mi nakare tamo da viviteira; matu rorou kundo, 
ko Anela gindari ge siteta, ko ango boroko, ambari siaka- 
badae natokare iai inemi kumbu; Iesu Keriso mi Bada 
natokare. Amen. 


Ember Iji da, iji da doae tara, Buro Kotopu da torara 
awa embo 


GE: Goroba jiwae, Mamao natokare utu da ango, 
| Ekalesia Katolika ito piedo buriteta, Mai ito dubo 
bari da ororo dave mi; ae do ito jisi tu da edo gi, edo ango 
de singa ito, sinopu ito Bishop ae Sima ari natokare de, 
dubo pie garo edo badari ate, ango edo awamane ada iai 

da borae ingo ika pieriko, edo dubo embobo embo dave 
be sirigore, edo Ekelesia ito ainda Singa ari da singa ara. 
Edo awamane buro ari kotopu da buro ore, kondade ito 
de beiamana ari ito de utu da ango awa pie, ango edo ari 
de kiki de mi parara ito bedare, edo embo berari kaviegari 
sia ore; Iesu Keriso mi Bada natokare. Amen. 
Edo gido eiwa, 

OD, Goroba jiwae, rorae “ewagaewa berari kando 

kato, imo ge jirido, Ekalesia ito buro evekara piteta; 
Embo berari Ekalesia ito da buro eiraro kondade ari pie, 
burau mi tedo gotera; edo kiki ito dave ainda do da pie 
be da ore, edo eato ainda jimbo dave ari, edo jisi ito da 
singa dave edo, Dao ito siakabadae dasiga edo, Ekalesia 
ito kotopu kondade ore; Iesu Keriso mi Bada natokare. 
Amen. 

Benunu eiwa ajigare tae benunu gisi pitera ambo da 

OD, ari ito rare embo do matawa ate tae, edo jimbo 

natokare kotembedo dowate tae, benunu natokare 

kumbu; jimbo beiae natokare mi nakare bundesira, edo 
gido do ari ito bajina mi nakare undare tae; Iesu Keriso 
nakare Toregari ko natokare Ge kato ainda parara embo. 
Amen. 


Benunu embo berari embo tara, iji de Litany ajigae 
(= embo jiwae Ariembo, edo Ari kaviegari, umo 

berari embo tedo gotera, ainda iai begata ito onjiga 
tate, ari kaviegari ito oro be jiwae da iai. Ikana de 
Ekalesia Katoliko embo tedo gotera, edo Asisi beiamana 
ito ango ainda iai badari aina, edo embo jiwae ainda dao 
Kerisiana teora awa, ge be da begata da paposimene 
aimbara, edo kotembari jido bega kajigari da, edo jimbo 
paira da dada utara. Awara ta mamato egeregari embo 
tedo gotera, Maka natokare, dubo mi, ta tamo mi, edo 
atoto edo era, ainda iai beiamana ewasi; (Tango de nenet 
boroko benunu natokare awamane 
embo tedo gotera), edo dubo damo 
ewasi, edo ainda mamato ari berari 
da tepo sima ara, edo gombu da 
toregewasi, edo dubo ewa are. Eiwa Iesu Keriso embo 
tedo gotera. Amen. 


x Embo Doregarî da Be- 
nunu jipapa eora anga 
de engo tara. 

Ategari embo berari embo 


OD, Goroba jiwae, Mamo do jiwae ari kato, nakare 
AJ ambodani ito burau mi imo ategetera, imo natokare 
iai edo embo berari da iai beiamana matawa eteta awa. 
(* Ango boroko embo nenei imo be ategetera, jimbo embo 
ainda iai esiteta awa), Esiteta, 
toregesita, beiamana berari pipi- * wamane embo matu 
tota, edo jimbo ito nei, nasi be benunu sitera awa ate- 
jipapa eota, edo Iesu Keriso mi Fey JP kod borita wA 
Bada natokare ato kaviegewa, ' 
tonembari ainda jimbo pipitota, edo parara utu da teota 
awa. Tedo gotera, nakare doari ito be kotembara, edo 
do natokare be ategara, edo dasiga ito begara, begisi 
natokare mi, ango ae ari mi, engo edo nakare ito iai 
ambodani matawa ara, edo jisi ito da iji berari pepeta 
ara, edo be ito bara. Iesu Keriso Bada natokare awa 
ebo, ainda iai imo de Asisi Kotopu da iai parara de dasiga 
matawa itaina. Amen. 


Wa embo 


(Ĉi Mamo natokare utu topo, paira ito mi edo eta, 
; edo duberi de tuvira de da wa wotedo eira, ko embo- 
mali embo ni be gaedo eira; Nakare burau mi imo de tedo 
gotera, Jipapa cora ango, butu ito paembari da engo de 
wa pieteto wotesira, edo nakare singabanga ito burau awa 
eteto dubo natokare damo esira, edo Dao ito kotopu 
parara eteta; do ari ito mi Iesu Keriso Bada natokare da 
iai. Amen. 


Tai atarate tedo 


Baz God, dembae wa jiwae pieteto wotesira ko 
4 jimbo beiae natokare embo rorou esiteta, edo boroko 
iai atesiri dubo natokare eteto damo esira; Dao ito kotopu 
dasiga eite parara era do ari ito eiwa embo, edo jimbo ito 
dave onjiga be de tara, umo iji da doae; Iesu Keriso mi 
Bada natokare. Amen. 

Rorae torari embo 


AMO do kato, paira ito mi Ekalesia ito da benunu 

gotota, edo beji dodo rorae toresira; Burau mi imo 
ategetera paira ito eiwa embo; ko imo de tedo gotera do 
ito bajina ari, ko butu natokare da ji piari, edo nakare imo 
dasiga aro, dubo natokare damodamo are; Iesu Keriso 
mi Bada natokare. Amen. 


Bega de Itoro de da iai Toregari embo 


OD, Goroba jiwae, imo toregari dave singbanga ito 
XF da iai awamane da itoro da jisi da; Ito dasiga de ate- 
gari de imo de piera, nakare toregeteta adu ari babain mi 
natokare gadetera awa; Paira ito mi wo ango raro awamane 
da iai nakare pieri kae; awa ajigedo ko imo de tedo gotera 
paira ito natokare iai matawa isirari ko butu berari mi 
dubo ore, imo Ari kaviegari natokare edo Toregari nato- 
kare; Iesu Keriso mi Bada natokare. „Amen. 


Bega nasi da tekago piari embo 


WA Imo natopo itari, Mamo natokare utu topo, 
embo oro da imo akuta ainda dubo dada eota awa, 
edo embo iawa kakato de duduno ari de ge teota; Dao ito 
kotopu beiamana era imo duduno ge jindari natokare iai 
ge tedo eta; ko nakare burau mi imo de tedo gotera, ko 
berari de kondade. ari namondekare pie, edo boroko ta 
eimango nakare ge ito kotopu da pepeta edo ara; edo 
babain ango tepo itara, edo iji da doae jisi ito da ia nato- 
kare de ategari de ajigara, emo ari ito ewagaewa natokare 
iai embo; Iesu Keriso mi Bada natokare. „Amen. 


Ango de tevi ta karu babain itae arate 


ADA God, dembae karu adu ari kato pieteto wotesira, 

edo nakare deteta jimbo beiae natokare embo, ko 
deteto ambera ge jindari natokare embo; ko boroko katari 
toropu da do ari kotembedo eta, edo asisi natokare betari 
da toregeteta; Nakare, asisi natokare ae tamo natokare 
de toregeteta awa imo Mamo natokare de piera, edo jisi 
ito da rorou wasiri de itare, edo do ari ito Ekalesia ito 
toropu da dasiga matawa eite karupa natopo ara; Iesu 
Keriso mi Bada natokare. Amen. 

Edo gido eiwa 


i Fe ito da onjiga tera, Mamo, Do ari embo, riroa mina 
berari ge da tevira awa awara natokare iai durare tae, 
nakare jimbo beiae natokare jiwae rare do natokare wawo- 
egesira; edo imo ae do ari ika jipapa eteto, nakare isira 
ango burau etera, karu natokare bajina' ge teteta, nakare 
dembae esiri mamato etera, edo oro natokare da iai dubo 
ewa ari tekago piteta; Parara ito kotopu dasiga eite ate- 
getera, edo Dao ito dave gadera, paira ito engo natokare 
iai awa embo; Iesu Keriso mi Bada natokare. „Amen. 

DE DAEDO, IJI BERARI TEORA AWA 


Giwo, Sunday da Pari, ta Iji kotopu ainda Vigil itevira ainda Pari 
Turo Tumondebain teka de torote. 


ADVENT DA SUNDAY DA 


Part 


OD, Goroba jiwae, nakare kondade ewasi, edo munia 

da jimbo dodo parara da itoro ari ombara, boroko 
engo de, Iesu Keriso natokare iai atoto etega gumuna 
awa. Edo iji gombu da, ouwa giro edo parara edo gu- 
maina wawasiri de bebetegari de katari embo, edo nakare 
kaviegari matawa itari da erara, awa embo imo ae Asisi 
Kotopu de daedo boroko matawa isite dariga matawa 
evira. Amen. 


Pari eima Pari nenei de daedo Advent da torote, iji berari, edo 
Christmas da Turo teka da. 


Epistle. Rom. 13. 8 


NDA mina torove, tena dubo mina bara ewo. Embo 

dubo budo evira awa ge itae esira. Ko eiwa, A ipu 

da dowasi, Ango ato betore dowasi, Beono eote dowasi, 

Etetembote dowasi, Udo tepotapo eote dowasi, edo ge 

nenei itarete, dada edo ge borae teora, Nembu ito dubo 

buio imo ango. Dubo bari ainda usimbesi ain ae; awa 
gido bari ge itae evira. 

Edo eiwa, iji kotembotowa, ko boroko iji gumbira 
kaena aundo ruvegari da enanate; boroko kaviegari 
kaenato atutumbesira, ango be kaen kotembotona ango 
ae. Munia itae eiri, iji atutumbeteira; awa tedo Munia 
da jimbo dodo, parara da itoro ari kaen omane. Kaen 
dave temane, iji de ango, osi da ae, dutari de ae, avitari ae, 
dono de da ae, duduno ae, dubo de ari de da ae. 'Tena 
Bada Keriso ombuwo, ko tamo gido sirigove ainda jipapa 

~evira awa ain tedo. 

Ge Ewa Tari. Matt. K. 21.1 


ER? Jerusalem da atutumbedo Bethphage da gumbero 
jiri Oliye da, Iesu ambodani ika tote etegedo sisina, 
Nasi da do itomane da do itomane da torido borae ass 
ragiragitana tuvewo, ae mai de da; udugewo nato iai 
kundo puwavi. Ko embomai tedo gari, engo tewo, Bada 
kumain jipapa eira; edo borae kundo piaina. Ko eiwa 
esitera peroveta mi tevira awa petugorote, tesiri, 


Zion da gagara tawo garate, 
Gio, Daotari ito, ito iai isipira: 
Burau awa, ass da vivisisina, 
Ko ass mai. 


Edo ambodani aundo Iesu tevira awa etera, edo ass ae 
mai de kundo gudo ainda gun da ainda woru jirido pie- 
tero anumbesisina. Edo jisi da jiwae ainda woru begata 
da besi jijiritera. Edo nenei ni patu judego kundo begata 
da jijiritera. Edo jisi gisi aundo edo amboda edo aoro 
gatedo sitera, Hosanna David da Mai da iai: Beiamana 
ainda, Bada da dao da gupevira awa; Hosanna ikane be. 
Edo Jerusalem da toriri nasi berari dada kore esitera, 
tedo, Emo averi? Edo jisi tetera, Eiwa peroveta Iesu 
Nazareth ango Galilee da. 

Edo Iesu God da Tempela da torido ori egeregari 
embo piesiri idegesitera, edo money ori ari da tenemba 
wokiembesisina, edo gumbara ori eora ainda pumango 
ami; tedo sisina. Ove ena, Oro nato benunu orora dao 
tore, ko imomane tataimbari da baga to etewa. 


ADVENT DA SUNDAY TOTE 


Pari 


ADA ewa, eteto edo Ove Kotopu berari ove eora, edo 

nakare gorota; kondade ewasi edo nakare dengoro mi 
gido, jisi mi gido, tedo, ajijigedo, do da kotembedo ara, 
ango edo ge ito kotopu dubo natokare damo aina, edo 
nakare kaviegari matawa itari sima eiraro jinaina, ine mi 
pipitota awa, Ari erari mi Iesu Keriso. Amen. 


39 


PARI AE EPISTLE AE GE EWA TARI 


Epistle. Rom. 15. 4 

ATU gagurisina awa. kaena piari ganate gagurisina, 

ko kaena ove gaiari da sima ari de ko dubo damo ari 
de sima edo ane tae. Sima ari de dubo damo ari de da 
God mi imondemane piesira edo da daima kotembewo 
Keriso Iesu ango; edo dubo itomane da mi ko be itomane 
da mi God Bada kaenato Iesu Keriso da Mamo awa parara 
awate. Awa tedo mina uda ewo, Keriso imomane uji- 
sina ango God da parara da. Awara ta ko tena, Iesu 
Keriso oru esira, jugari da singa, God da ge be embo, edo 
matu ge tari mamono kaenato de matu ge sisina awa, ari 
goroba are tae; ko etene mi God parara ore tae ainda do 
ari embo; gagurevira awa ango, 


Eiwa tedo Etene da iai imo de dasiga edo, 
Ko dao ito da iai ia tana. 


Edo ge nei mi tedo sira, 


Dubo itomane dave are, imomane Etene, ae ainda 
embo de daedo. 


Ko nei, 


God dasiga awo, Etene embo berari mi, 
Edo ewowo berari dasiga be ara. 


Ko nei, Isaiah mi sisina, 


Jesse da tai isirari 
Ko erari mi Etene da iai badari aina; 
Edo ami mi Etene sima ara. 


Awara ta sima ari da God esira awa, ko dubo ewa ari de 
bega berari de asisi itomane be da are, kotembari itomane 
da, edo sima ari mi atoae awa, Asisi Kotopu da badari 
ari da. 


Ge Ewa Tari. Luke K. 21. 25 
DO iwata iji da, kariga da, dabori da, nasi da jisijisi 
E Tibado ari edo ewa ben ae iawata de ruvegedo; embo 
adu edo, edo nasi da gupeira awa sima edo jisivi betore; 
gido utu da goroba ari jipare. Edo ango de embo da 
Mai goteiari amo poraga da gumaina edo goroba ari ika 
de ae parara ika siakabadae de. Tena eiwa be edo aina, 

pangewo, edo kopuru ikamane jiwo erare; udegari ito- 
mane atutumbeteirare. 

. Edo parabole amindemane sisina, Tao giu, edo ni 
jiwae; boroko tuno jiveirare, giu goteiawo, edo inemane 
mi akuta gido ewa tuvira boroko aikae. Ango eiwa ari 
gawa, edo giu God da basileia aikae. Awara imondemane 
tena, Einda umo itae bamain ae, edo gisi jiwae mi ore, 
Utu ae butu de itae bambara, ra ta ge nato itae bamain ae. 


ADVENT DA SUNDAY TAMONDE 


Pari i 


ADA Iesu Keriso, gisi gumbata, edo singa ito dodomo 
LJtato aimuna edo imo iari sia arate; jimbo ito botu da 
ainda singabanga de sima egeregari de ango imo iari sia 
ara, edo ge jindedegari embo da dubo, embo ewa da dubo 
ari da wareregara. Awara ta tekago gumbato katari 
embo, nakare embo ewa ari ito jisi da tuata, imo Mamo ae 
Asisi Kotopu de daedo, God dakaki, matawa isite, Dariga 
matawa itari. Amen. 


Epistle. 1 Cor. 4. I 


MBO nakare kotemborote, nakare Keriso da singa- 

banga rata, ko God da jimbo botuda da sima ari. Ko 
ae nei de daedo jipapa eora, ko sima ari mi moka arate. 
Ko nato iai siaka rata esira, awa inemane na katavi ra 
embomai na kataina; awara ta na akuta katae. Bekumba 
nato jai na gae; awa gido na ewa ae; na kateira Bada. 
Awa tedo ro gisi katove, ko Bada gundo ami munia da ari 
gae itari dambu bedari, ko dubo mi sitari awa piari gore, 
edo ango de embo daradara dasiga God da awa kumaina. 


Ge Ewa Tari. Matt. K. 11.2 


ANGO edo John mi jimbura da Keriso da jimbo gido, 
ambodani ika tote etega piedo sisina, Imo gupeira 
awa, ko eve sima era? Edo Iesu mi mina sisina, Aimbu- 
wo aundo dengoro mi gotowa awa, jisi mi gotowa awa 
John de tave; jisi akikiembari gotora, ko teisi dupasi 
egeregari pepeta era, tai koiara dave era, edo dengoro 
dududegari gotera, ko bebetegari jiri erurera, edo ato- 

tokatoto da iai Ge ewa tari atopapoteira. Ko awa ewa, 
durari nato iai mana tuaina. 

Edo aimbero, edo Iesu jisi da John da ge tuturo esisina, 
Dumo da wotetewa ta ro geteu? Opema bisi mi jipeiri 
ta? Awa ae rata ro gain tedo wotetewa mi? Embora 
tamo woru gadae ombari awa ta? Gi, embomai tamo 
woru gadae ombari awa daotari da oro da itera. Ango 
ae rata nongain tedo woteteu? Peroveta gain? Awara 
imodemane tena, edo peroveta da daginegari. Eliriri 
eiwawa gagurisina awa, 

Gi, dodomo naka ito jisi da piano bambarate, 
Edo iai tembari ito gisi ito da sirigarate. 


ADVENT DA SUNDAY IPA AO PASIDO 
Pari 
BADA, goroba ewasi (tedo gera), natokare iai puwasi, 
edo be toregewasi. Nakare jimbo beiae mi toreira, 
edo begata pipitota awa bambae dumbae eora ango gido 
goroba ito de do ari ito de burigiburigi tonembedo tore- 
gara, Mai ito Bada natokare ainda rorou embo, ouwa imo 


ae Asisi Kotopu de daedo ito iai parara de dasiga ari de 
matawa ltara. Amen. 


Epistle. Philip. 4. 4. 

ADA da iai dubo itomane ewa natopo ewo, edo iji 

nei de imomane tedo tena, Dubo itomane ewa ewo. 
Tamo paira itomane embo berari gorote. Bada atutu- 
mbeteira. Nomi imomane ari dubo beiae ain ae; ko ari 
berari da, pari mi ae benunu tari mi ategari de daedo, God 
da iai benunu tari itomane onjiga tawa. Ko God da 
bega embo mi mana gara, Keriso mi Iesu, do itomane de 
dubo itomane de sima aina. 


Ge Ewa Tari. John K. 1. 19 


IWA John da onjiga tari, ango de Judaea mai Jerusa- 
lem awa priest de Levi embo de ainda ini etegedo atota 
orote site sitera, Imo averi? Ko onjiga sisina, bero ae; 
edo onjiga tedo sisina, Na Keriso ae. Ko atota edo sitera, 
Edo nongo ariri? Imo Elijah ri ta? Ko sisina, Na ae. 


42 


PARI AE EPISTLE AE GE EWA TARI 


Imo peroveta ri ta? Edo mina sisina, Aa. Awa tedo 
sitera, Imo averi? Ko nakare etegotora ainde mina 
tara. Ave dao tesi? Site sisina, Na embo dumo da 
dengoro baievira awa da ge, tevira, Bada da iairi jiwo 
dambudarare, Isaiah peroveta mi tevira ango. Edo 
awamane mi Pharisee da awa etegesitera. Edo atota eite 
sitera, Nongain tedo bapataito esi, ko imone Keriso aera, 
ko Elijah ae, ko peroveta ae? John mi amindemane mina 
sisina, Na un mi bapataito cona ta; itomane toropu da 
embo darowa awa petesira isira awa, nato ambo da gupeira 
awa, tai woru da asi na beiamana rare undeni. Eiwa 
esitera Bethany Jordan da beipa da, John bapataito 
esisina ainda. 


BADA KAENATO KUPUSINA AINDA, TA KERISO DA IJI, 
CHRISTMAS IJI 


TEORA AWA 


Pari 


OD, Goroba jiwae, Mai ito dakaima mamondekare 

piato, tamo natokare omuna, edo ango de engo de 
Gagara Kakara mi kumuna. Ato nakare tekago warere- 
getera awa, edo undari mi ae kondade ari mi mamai ito 
esitera awa, iji da doae Asisi Kotopu mi kaviegari teka 
kumbara; dawa embo Bada natokare Iesu Keriso, imo 
de Asisi Kotopu da dawa ainde daedo, God dakaki isite, 
Dariga matawa itota. Amen. 


Epistle. Heb. 1.1 


gombu da Mai mi tesira. Awa berari baiau bariembo 
edo, ami mi utu de butu de ena; awa ainda dasiga parara, 
edo ainda tamo asisi, edo ainda goroba ari da ge de berari 
jina awa, awa akuta rorae beiae embo telari itai piedo, 
Badari da be da ikane isira awa anumena; awa anela 

daginegena, ainda baiau dao beiamana kumuna awamane 
ango ae. Anela ade naji tesira, 


Imo Mai nato, 
Boroko imo kumena? 


edo nei, 


Na ainda iai Mamo ane, 
Edo awa nato iai Mai are? 


Edo ango de Ao da tekago toriri, tesira, Edo anela berari 
ainda iai da tumondebain orote. Edo anela de ge tesiri, 


Awa ainda anela asisi evira, 
Edo ainda kera ari niao gege evira; 


Ko Mai de ge tesiri, 


Anumbari ito, God natopo eira; 

Jimbo beiamana ketu, basileia ito da ketu, 

Jimbo beiamana karupa esiteta, edo rorae ge jinde- 
teta; 

Awa tedo God, God ito, 

Dubo beiamana ainda gama mi imo datevira 

Otatawo ito ango ae. 


Edo, 


Imo, Bada, teka de butu da tutu pitera; 
Edo utu ipa ito da jimbo; 

Ami dowara; tena imo matawa itota; 5 

Edo ami berari mi wotewa orote woru ango, 
Edo apuregari ango ruata, 

Woru ango, edo kapetegari; 

"Tena imo dawa, 

Edo iji ito domain ae. 


Ge Ewa Tari. John K. 1.1 


EKA de Ge mi isinesina, edo Ge amo God de daedo, 

edo Ge amo God. Amo teka de God ae dade. 
Berari amimi sinenembewa; edo awa itae ro ae sine- 
nembae. Sinenembewa awa ami wasiri de itevira; edo 
wasiri amo embo da parara. Edo parara munia de utata 
esira, edo munia goroba ae. 

Embo itevira, God mi tesiri gumbira; ainda dao John, 
amo garitutu ain tedo gumbira, parara garitutu ain tedo, 
ango edo embo berari ami mi ge be orote. Ami parara 
ae, ko gumbira parara garitutu ain tedo. Ouwa awa 
Parara be, embo berari datembedo evira, but da gupeira 
ami. 

Amo butu da itevira, edo amimi butu sinenembewa, 
edo butu mi awa kotembae. Iai ikaito da gumbiri, edo 
ikaito mi kumbae. 'Tena awamane mi awa kupetera ami, 
amindemane bada ari piena God da mamai orote, aminde- 
mane ainda dao ge be eora ami: wowositera awa ororo mi 
ae, pisi da jipapa mi ae, embo da jipapa mi ae, rata God 
mi. 

Edo Ge pisi de idegena, edo kaenato iai einisina (edo 
kaena ainda parara gotona, parara be Mamo da Mai ao 
da da parara) tonembari de ge be de atoae. 


STEPHEN KOTOPU DA IJI 


Pari 


AMONDEKARE piewasi, Bada, mamato natokare 

de nasi einda ge be da onjiga tari embo, utu da 
pangedo jisi mi eiraro jinaina edo kotembari mi parara 
badaina awa gido ara; Ango de Asisi Kotopu be da gido, 
usimbesi ari dubo budo ewa ara. Garitutu ito gisi 
Stephen kotopu da kenatu ango, ainda dari ambari embo 
tedo pari tena ito iai, Iesu beiamana, God da be da petedo 
isite, berari imo embo mamato eiworo kondade edo eota, 
imo Kondade ari de Ga tari natokare dakaki. „Amen. 


Engo de CHRISTMAS da Pari torote, edo iji berari de rata 
KERISO DA JUGARI da Turo teka da. 


Epistle Embo. Ari. 7. 55 


TEPHEN awa Asisi Kotopu be da enu, utu da pagi- 
nesina, edo God da parara gosisina, edo Iesu awa God 
da ingo be da petedo isiri, edo sisina, Utu pirigesiri embo 
da Mai awa God da ingo be da petedo isiri gena. Ko ge 
bajina tedo aoro gatetero dengoro dujitera, ainda iai 
inono de inaka de tuputera; edo nasi da aungedo, detero 

besisina. Edo garitutu mi woru ika pitera singa da tai da 
ainda dao Saul Ko Stephen doritera, edo God dao tedo 
sisina, Bada Iesu, asisi nato kumbu. Edo baongo dadari 
edo ko ge bajina tedo sisina, Bada eiwa jimbo beiae awa- 
mane da iai ajigote. Edo eiwa tedo aundo ruvegesisina. 


Ge Ewa Tari. Matt. K. 23. 34 


WA tedo gi, peroveta, dubo embobo, edo ove egere- 

gari itomane iai nanemi etegetena; nenei dawoa- 
mbaro edo cross da dawo; ko nenei sunagogo itomane da 
vededo, ko nasi nei de nei de da awamane usimbesi awo; 
itomane iai ororo dave berari nasi da averegetevira awa 
gumaina, teka de Abel jimbo dave embo da ororo, ongo 
de Barachiah da mai Zachariah da ororo iai kotopu de 
altar toropu da dawo betewa awa. Awara nane imonde- 
mane tena, berari ciwa umo einda gumaina. 

Jerusalem, Jerusalem, peroveta dorevira awa, ko ainda 
iai etegetevira awa dorevira awa! iji nandogo mamai ito 
sirigeteni, be kokora mamai wasi du da sirigarago, ko 
dotewa! Edo gi, oro ikamane itomane iai dosiri andari. 
Nanemi imondemane tena, Na mana gawa boroko de 
amboda de, edo gido gisi tedo teu, Beiamana ouwa Bada 
da dao da gupevira awa. 


JOHN KOTOPU GE EWA TARI EMBO DA 
IJI 


Pari 


ADA doari embo, nakare tedo gotera, parara ito 

utata awa Ekalesia ito da iai da parara aina, edo 
Aposetolo edo Ge ewa tari embo ito beiamana John 
Kotopu da dengoro baiari mi parara ari, awara da ge be 
ito parara ari de pepeta aina, ango edo amboda kaviegari 
matawa itari da parara da vitaina; Iesu Keriso mi Bada 
natokare. Amen. 


Epistle. 1 John 1.1 
UTURO da isiuri, dengoro mi gotora awa, jisi nato- 


i kare mi gotora awa, edo ingo natokare mi jijiora awa, 

awa, kaviegari da Ge mi, (ko kaviegari idegesira edo nane- 
kare mi gera, edo nanekare mi onjiga teora, edo imonde- 
mane oru era, kaviegari matawa itari awa, ae Mamo de 
daedo itevira awa, ko natokare iai idegetevira awa); jisi 
natokare mi gotora awa, ko dengoro mi gotora awa, ito- 
mane iai oru era; ko imomane iai oru era; ko imomane 
ango ae namondekare daedo kaen dada ane: dadautari 
kaenato ae Mamo de daedo ko ae ainda Mai Iesu Keriso 
de daedo itevira. Ko eiwa gagurera ko dubo ewa ari 
itomane petugarate awa tedo. 

Ko oru eiwa ainda iai gotora awa itomane iai oru era, 
God parara rata, ko ainda iai munia itae. Kaen ae ainde 
daedo dadautena amone ge site, edo kaen munia da 
pepeta etena, ango kaen pitawa kakato, edo ge be kaen edo 
ae; tena parara da kaen temane, ami parara da itevira 
ango, ango edo kaen dada be eona, edo Iesu ainda Mai 
da ororo jimbo mi beiae berari kaena ewa evira. Kaen 
jimbo beiae kaenato iai itae ge tetena amo, kaen pitawa 
akuta tetena, ge be kaenato ial itae. Jimbo beiae kaenato 
onjiga tane, awara ta ko amo ge be kato rata dave, edo 
jimbo beiae kaenato kotembedo dowari, edo bebegae 
berari da ango kaena ari dave ana. Kaen jimbo beiae 
ae ge tano, amo kaen dao pitawa kato tetena, edo ainda ge 
kaenato iai itae. 


Ge Ewa Tari. John K. 21. 19 


ESU mi Peter de sisina, Nato amboda amboda e. 

Peter overegedo ambodani Iesu dubo burevira awa 
gosisina, amboda amboda eiri, ouwa turo indari da 
ainda dubo da detegedo sisina, Bada indawara mi imo 
onjiga siri? Awa tedo Peter mi gido Iesu de sisina, Bada, 
edo embo emo nongo aini? Iesu mi ainde sisina, Jipapa 
ano sima eirari gumana, amo imo rori? Imo na amboda 
amboda e. Awa tedo ge eiwa nanonameji da iai wowo- 
sisina, ambodani emo mana betaina; edo gido Iesu mi 
tae, amo mana betaina; ko, Jipapa ano sima eirari gumuna, 
amo imo rori? Ambodani emone ari eiwa bedeira, ko ari 
eiwa ove gaena; edo nakare kotembotora ainda bedari ge 
be. Edo ari jiwae nenei Iesu mi esisina, awamane itae 
gaiore tae, na be butu book gaiaro be da esira. 

AMIBEBADA KOKOTOPU AINDA IJI 


Pari 


OD, Goroba jiwae, amibebada da be da goroba ari 

esiteta, edo mamain siaka betetero eteto imo dasiga 
esitera; rorae bebegae berari nakare do da ato betara, edo 
tonembari ito mi ato goroba ara, ango de rorae beiamana 
edo, edo kotembari mi betara da, Dao ito kotopu dasiga 
ara, Iesu Keriso mi Bada natokare. Amen. 


Epistle Embo. Revelation 14. I 

O nane mi gena, gi, Arini jiri Sion da petesira, edo 

ouwa ainde daedo 144,000, edo awamane da beo da 
ainda dao, edo ainda Mamo da dao gaewa. Ko ge utu 
da ango gena, be un jiwae da beu inge, ko be. dunana 
siakabadae da ge inge; ko ge gena awa be kitara tari da ge 
kitara eora ango; ko be ia teka inge anumbari do da tera, 
edo wo wasiri de da do da, edo embo ewokawo; ko ai mi 
ia amo gae rata ko 144,000 butu da ango toregotora awa. 
EFiwamane amo ae maingagara de dono ae rata; ta kakara 
awamane; amo Arini da amboda amboda eora berari da 
auntevira awa. Eiwamane embomai da iai piedo kuputera 
God ae Arini da gitago. Edo awamane da be da pitawa 
tuwae, ko awamane da jimbo beiae itae. 


Ge Ewa Tari. Matt. K. 2. 13 


NGO edo aunsitera, ko gi, Bada da anela Joseph da 

laj idegedo aturo de sisina, Erido mai awa ae ai de 
kundo, Egypt da tumbu, edo ounda isirato tano gata; 
Herod mai kakoa ai eira ginain tedo. Edo erido mai ae 
ai de kundo, Egypt da aunsisina, edo ounda isinesina 
Herod da betari iji da; edo Bada mi peroveta da be mi 
tevira awa are tae sisina, Egypt da ango mai nato dao site 
tetena. Ango de Herod gido dubo embobo awa gadu- 
besitera edo duduno siaka ae edo etegesiri aundo mamai 
jianda berari Bethlehem da ainde ko tano ika ito da ito- 
ra awa detero aputera jienda ika tote da amboda, iji ango 
dubo embobo da iai be kotembetevira awa. Ango de 
Jeremiah peroveta mi tevira awa ore tae sisina, 


48 


PARI AE EPISTLE AE GE EWA TARI 


Ge Ramah da gira 

Ji de ia bajina de 

Rachel mi mamai embo ji tevira; 

Ko dubo damo ari dosira, awamane itae gido. 


SUNDAY DA CHRISTMAS AMBODA 


Pari 


OD, Goroba jiwae, Mai ito dakaima namondekare 

piato, tamo natokare omuna, edo ango de engo de 
Gagara Kakara mi kumuna. Ato nakare tekago warere- 
getera awa, edo undari mi ae kondade ari mi mamai ito 
esitera awa, iji da doae Asisi Kotopu mi kaviegari teka 
kumbara; dawa embo Bada natokare Iesu Keriso, imo de 
Asisi Kotopu da dawa ainde daedo, God dakaki isite, 
Dariga matawa itota. Amen. 


Epistle. Gal. 4. I 


ANE tena, ango de baiau kumbari kato mai siaka 

evira, amo eve ae rata singa ango, awara ta berari 
da badari amo; edo uma egeregari de oro sima ari de da 
be burevira, ango de awa ainda mamo mi oru evira awa. 
Kaena ango, ango de kaena mai babaingae eite kaena butu 
tutu da iai singa esitena. Edo iji itae esira ango de God 
mi ainda Mai etegesira wowosisina, eutu mi kupusina 
awa, ge da badari ari da kupevira awa, ko awamane ge da 
badari ari da itora awa piedo barate, edo kaena ainda 
mamai anate. Ko imomane mamai gido, awa embo God 
mi ainda Mai da Asisi dubo itomane da etegesisina, edo 
dao tedo site Abba, Mamo. Awara ta imo boroko singa 
ae, ae rata mai mi; ko mai, ango edo baiau kumbari 
God mi. 


Ge Ewa Tari. Matt. K. 1. 18 


ESU Keriso da kumbari engo. Ainda ai Mary awa 
Joseph de gerewa, ko amo ae da de itae, ko amo watou 
de Asisi Kotopu mi tuvisina. Edo Joseph, ainda iu, 
amo jimbo dave embo ko embo da jisi da ari jipapa ae, 
edo gae etegari jipapa esisina. Eiwa dubo mi sisina, ko 
gi, Bada da anela aturo da ainda iai bededo sisina, Joseph, 

imo David da mai, aro ito Mary ito iai kumbari adu eote; 
awa watou jijievira amo Asisi Kotopu mi. Edo ainda 
mai jianda kumaina; edo, ainda dao Iesu tata; edo amo 
ainda embo ainda jimbo beiae da ari kaviegore. Berari 
eiwa sisina, edo Bada peroveta mi tevira awa ore tae, 
sisina, 

Gi, kakara mi watou jirido mai jianda kumaina, 

Edo ainda dao immanuel tara, 
amo teora, God kaenato iai. Edo Joseph aundo ruvegedo 
erido Bada da anela mi tevira awa ango esisina, edo aro 
ika ainda iai kupusina; ko ae da de awae edo ainda mai 
jianda kupusina; edo ainda dao Iesu sisina. 


KERISO DA JUGARI 


Pari 


OD, Goroba jiwae, eteto Mai ito beiamana tamo 
jugewa edo ge beburevira embomai embo: namonde- 
kare piewasi Asisi mi be jugore; edo dubo natokare de 
ipatai natokare berari de bawari nasi de pisi de mi bave- 
vira awa doworo, edo nakare ge ito dave be matawa budo 
wa Mai ito mi dakaki Iesu Keriso Bada natokare. 
men. ` 


Epistle. Rom. 4. 8 

]y embore ainda iai Bada mi jimbo beiae mana 

aĵigaina. Eiwa beiamana ari embo jugotora awa 
akuta da iai, ta embo jugae de da iai agori? Kaen teona, 
Abraham da iai kotembari ika dave ari ajigesisina. Ko 
nomi ajige sisina? Ango de jugewa, ta jugae ta? Ango 
de jugewa ae, rata ango jugae. Ko jugari kariwa kupu- 
sina, kotembari de dave ari da kariwa jugae ango de 
kotembetevira awa; edo koterabari berari da iai mamo 
arate jugae de rata, edo awamane ango dave tore tae; ko 
jugari awa ainda mamo arate, awara jugotora awa, edo 
awamane de daedo mamo kaenato Abraham, ango de 
jugae de da kotembari da dero da pepeta eite auntera. 
Awara ta matu tari Abraham da iai da ta tegi ika da iai 
da, ko butu ainda baiau kumbore tae, Ge mi ae rata 

kotembari da jimbo dave mi. Ge embomai awa, ouwaa- 
mane baiau kumbari itore tae, ango edo kotembari tepo 
esira, ko ge matu tari be edo ae esira. 


Ge Ewa Tari. Luke K. 2. 15 


NGO edo anela awamane dodo utu da bambera, edo 
f Asheep undari mi tari berari sitera, Engo de kaen 
Bethlehem da bamane, edo rorae evira awa kaen gane, 
Bada mi tesira gositenane. Edo burigiburigi gundo 
Mary ae Joseph de tuvitera, edo maine sinopu da indari 
da avevira awa. Edo gido sitera, mai emone ge tevira 
awa. Edo embo jiwae gere sheep undari mi teoro gotora 
awa kore esitera. Edo Mary ba teora awa sima esisina 
dubo da kotembedo. Edo sheep undari mi tekago baundo 
God dasiga esitera jiwae teuri gotora awa edo jisi mi gotora 
awa embo, egora tevira awa. l 

Edo iji 8 itae awa jugari, ainda dao sitera IESU, anela 
mi tevira awa amo sini da watou jirae isiri. 


EPIPHANY 


Pari 
OD, dabori begata gisi esiri Mai ito dakaki etene da 
iai karigesiteta, nakare kotembari mi imo kotembotora 
awa, kaviegari eiwa amboda imo God birikoku de be 
kotembara; Iesu Keriso mi Bada natokare. Amen, 


Epistle. Eph. 3.1 


IWA tedo na Paul, imomane etene embomai embo 

Jesu Keriso ainda bundarimai, God da kondade ari da 
oru gotovi ta, imomane embo namonde pievira; Bedari 
mi ge botuda namonde pieuri gotona, ango matu ge tote 
gaguritena awa; ko eiwa ajijigewo, edo kotembari nato 
Keriso da ge botuda da gave; amo umo nenei da embo 
da mamai da iai bedae, ko boroko Asisi mi bedesira 
ainda aposetolo de peroveta kokotopu da iai; engo rare 
etene baiau kumbari ango orote, edo tamo dakaki edo 
awamane tari gari Iesu Keriso mi, evanelia mi kumborote; 
ami mi na singa eona, God da kondade ari ainda piari mi 
namonde pievira awa ango de, ainda goroba ari de. Na, 

embo kokotopu berari da jisi da na siaka baingae, ra ta 
ko kondade ari namonde piesra, edo etene da iai Keriso 
da rorae embo mi kakoa gain etera, nane dengoro baia- 
nate; edo berari piano getera ge botuda ainda sima ari 
rora mi umo berari de God da iai onjijigotora awa, ami 
berari evira awa; ko God ainda dubo ari boroko dadariga 
de babadegari de iai utu da ango, Ekalesia de gore tae, 
tedo katari tutu da ango tedo katedo evira awa Keriso mi 
lesu Bada kaenato; ami mi jiro kaenato dambu darari 
edo ainda iai kotembari kaenato mi kaen atutumbedo ena. 


Ge Ewa Tari. Matt. K. 2.1 


NGO de Iesu Bethlehem Judaea da kupusina Herod 

daotari da iji da, edo gi, embo dubo embobo tawari 
kena ami Jerusalem da gundo sitera, Amo inda kumbiri 
Judaea mai da Daotari? Ainda dabori tawari kena da 
gera, edo gumbera ainda do da tumondebain ai. Edo 
Herod daotari giri dubo vevera esisina, edo Jerusalem 
berari ainde daedo. Edo priest babain de ae embo ove 
egeregari de tesiri gupetera, edo atota esisina Keriso 
nonda kumbare tae. Ko sitera, Bethlehem Judaea da; 
ango peroveta mi ove edo sisina, 

Ko imo Bethlehem, butu Judaea, nomi imo siaka- 

baingae ae Judah da dadariga da iai. 

Imo ami mi Governor idegaina 

Edo ami embomai nato Israel da iai badari aina. 
Ango de Herod dubo embo dao gae tesiri edo aminde- 
mane awa be tedo gosisina dabori idegesisina ainda iji. 
Edo Bethlehem da etegedo sisina, Aimbuwo aundo mai 
kakoa be edo; tuvedo, gido, na oru awo, edo na ango 
gundo ainda do da tumondebain ane. Edo daotari awa 
gido, aunsitera; edo gi, dabori tawari kena da gositera 
awa, ainda do da aundo gupusina mando mai isiri ainda 
eno da peposisina. Edo awamane dabori goteri dubo dave 
esitera. Edo mando da torido mai gositera ae ainda ae 
Mary de daedo; edo durudo ainda do da tumondebain 
esitera, edo mana pirigedo rorae pietera, gold de, doino 
de, mura de. Edo God mi aturo de sisina tekago Herod 
da iai aimbore kae, tesiri begata eve da aunsitera nasi ika 

a. 

Pari 


ADA, tedo gotera, nakare do edo, embo ito dao teora 
A Jainda pari dengoro mi gido ewasi; edo piewasi orote 
awa kotembedo gore, ango edo kondade ewasi goroba 
edo ango ore; Iesu Keriso mi Bada natokare. Amen. 


Epistle. Rom. 12.1 


WA tedo tedo gotena, nanonameji nato, God da do ari 

embo, ko tamo itomane piawa rorou wasiri de, koto- 
pu, God da jisi da dubo ewa ari, awa buro itomane sia 
be ari. Edo imomane umo eiwa ango itove; ta dubo 
itomane teka mi wareregewo, edo God mi jipapa evira 
awa kotembedo gawo dave are, awa dave, dubo ewa ari 
rata sia be ari. Edo kondade ari mi namonde pievira 
awa, embo berari baami imondemane tena, ko imomane 
iawa akuta eove, amo dave ae; rata dubo embo ari mi 
akuta kotembewo, God kotembari tega embo baami de 
pievira ango. Ko tamo dakaki kaenato iai, rata patu 
indewa, ko papatu berari da buro da dawa ae; kaena ango, 
kaena berari, Keriso mi tamo dakaki, edo daradara patu 
mina ara edo ane tae. 


Ge Ewa Tari. Luke K. 2. 41 


DO ai mamo de Jerusalem da bauntora, jienda berari, 
{bondo Darutegari da. Edo ainda jienda 12 ango de 
vivisitera, bondo da jimbo ango; edo iji itae, esiri tekago 
guputera, edo maine Iesu Jerusalem da amboda isiri, embo 
ikaito mi kotembae; edo be jisi ikaito da itarago, edo iji 
da teputera; edo jisi ikaito embo mi ae kotembotora awa 
ainda iai kakoa esitera; edo awa tuwae, edo gido egene- 
mbedo Jerusalem gundo kakoa esitera. Ango edo iji 
ika tote da gagane de Tempela da tuvitera, atopapasigari 
toropu da anumbedo isite goteite tedo katedo eite isiri; 
edo embo jiwae gotora awa kore esitera amo dubo jiwae 
rare edo mina ro tarago esisina. Edo ami awa goteite 
kore esitera; edo ai mi ainde sisina, Mai, nongain tedo 
natokare iai ango etesi? Na ae mamo de dubo beiae. 
esiri imo kakoa etera. Edo amindemane sisina, Nongain 


53 


PARI AE EPISTLE AE GE EWA TARI 


tedo na kakoa eten? Gotovi ta gaeri, na Maka da jimbo 
daitanate? Edo ge tevira amo gaera. Edo awamane de 
daedo wotedo Nazareth da guputera; edo ge da gido; edo 
ainda ai ge eiwa jiwae dubo da kotembesisina. 

Edo Iesu dubo da ae tamo da de bajido esisina, edo God 
jisi da ae enembo jisi da de dubo beiamana eora. 


SUNDAY TOTE EPIPHANY AMBODA 


Pari 


OD, Goroba jiwae, matawa isite, berari utu da ainde, 

'butu da ainde gisi jijiota; do edo embo ito da benunu 
giwasi; edo bega ito iji berari namondekare piewasi; Iesu 
Keriso mi Bada natokare. Amen. 


Epistle. Rom. 12. 6 


AS edo kondade ari kaenamonde pievira awa ango, 
edo rorae evekara, ko peroveta, kotembari da tega 
ango peroveta anate: edo singa, be singa anate; edo piari 
gari awa, be piari garate; edo dengoro baiari ge tari mi, 
baiari be tarate: edo piari ge, kando edo piarate; badari 
mi, inaka de arate; do ari embo da dubo edopa arate. 
Dubo bari amo pitawa de daedo isieuri. Beiae dowo; 
edo dave jido takimbewo. Nanonameji dubo bari mi 
dubo mina bara ewo; dasiga ari mi embo nenei imomane 
daginegore ta; inaka de ewo edo imomane beowo jisi 
eove; asisi itomane vevera arate; Bada da iai singa ewo; 
sima ari da dubo itomane dave are; edo mamato ari da 
sima eite; pari natopo tewo: kokotopu mi jipapa eora 
awa piewo; embo nei undewo; Usimbesi egeregari awa 
beiamana ewo; ewa ewo ko usimbesi eove. Awamane 
dubo ikaito ewa eora ainde daedo dubo itomane dave 
ewo; ji teora ainde daedo ji tewo. Imomane berari dubo 
itomane dakaki edo isiwo. Ari botu da dubo itomane 
iawa eu, ta ari burau ambo ambo ewo. 


Ge Ewa Tari. John K. 2.1 


J} tamonde de Cana Galilee da jipusina; edo Iesu da ai 
Aounda isinesina; edo Iesu dao sitera, edo singa ika, 
rorou da. Edo wine itae esira, Iesu da ai mi ainde sisina, 


54 


PARI AE EPISTLE AE GE EWA TARI 


Ainda wine itae esira. Edo Iesu sisina, Eutu, nagena 
tote nongonongo ani? Iji nato gumbae. Ainda ai mi 
singabanga de sisina, Ro itomane iai tari gido, awa 
ewavi. Edo gi ounda pisina sigi ganuma mi 6, Judaea 
embo da jimbo ango, amindamane da tega tote ta tamonde 
daradara. Iesu mi amindamane sisina, Sigi un mi nuke- 
wo. Edo nuketero be da esisina. Edo sisina, Borae 
jimundo bondo tutu da iai kundo aimbuwavi. Edo 
kundo aunsitera. Edo bondo tutu mi un wine jindevira 
awa injido gido, idago ra mi darisina, (edo singabanga mi 
jipora awa kotembesitera) bondo tutu mi teka jimbari 
jianda awa dao tedo, sisina, Embomai berari wine dave 
ainda gisi da piera; ko embo be indara edo amboda awa 
beiae; imo wine dave toreteta awa boroko kundo gumbeta. 
Eiwa ainda kariwa dakaki Iesu Cana Galilee da esisina, 
edo ainda parara esiri bedesiri; edo singa ika mi kotembe- 
sitera. 


SUNDAY 3 EPIPHANY AMBODA 


Pari 


“OD, Goroba jiwae, matawa isite, do edo siwari nato- 

kare jisi kambe da edo giwasi; edo ango de mamato 
eiraro ipa be awa kaioio edo toregewasi; Iesu Keriso mi 
Bada natokare. Amen. 


Epistle Rom. 12. 16 


MOMANE iawa siaka ae eove. Avera mi beiae gido 

mina usimbesi eove. Kotembewo edo ari dasiga ari 
berari da jisi da ewo. Esiri ta ai ae ri, inakade ewo edo 
embo berari de daedo bega bave. Dubo babarigari, 
mina aro riroa buwove, edo duduno awa daginegewo; 
gaesirare, Bada mi tevira, Riroa nakanato ; nane rorou ana. 
Ko itoro ito beji ambari, udewasi; un udoeiri gido, tu 
piato inaina; eiwa eio, niao mundu ainda kopuru da dada 
eio. Beiae nongain be gaiciko, tena beiae dave mi be 
gaiate. 


Ge Ewa Tari. Matt. K. 8.1 


DO ango de jiri da ango awa wowoteiri jisi siakabadae 
mi amboambo esitera. Ko gi, tai koiara ainda iai 

gundo do da tumondebain edo sisina, Bada, jipapa edo 
ato dave etena awa. Edo ingo kaioio edo tu jido sisina, 
Jipapa ena, dave e. Edo borae tai koiara ika dave esisina. 
Edo Iesu mi sisina, Ko gidogido ande tesiko; ko aundo, 
priest de tamo ito piato gore, edo piari Moses mi tevira 
awa pieio, amindamane da kariwa. 

Edo ango de Capernaum da toriri kenturion ainda iai 
gundo benunu sisina, Bada, singa nato oro da aveira 
baoro bundari isimbesi be ari. Edo sisina, Aundo ano 
kaviegaina. Edo kenturion mi mina sisina, Bada, na 
ewara mi eno nato du da puresi ko ta; edo ge tepo tato 
singa nato kaviegare. Ko na badari da iai itena, ko nato 
iai itoro embobo itera; edo embo eiwa, Aimbu, teono, 
auntevira; edo nei, Puratate, teono, edo isipevira; edo 
singa nato, Fiwa e, teono, ko edo evira. Ko Iesu mi 
gido kore esisina, edo awamane amboambo eora aminde- 
mane sisina, Imondemane tena awara, kotembari ewowo 
engo tuwae eona ta, Israel da. Edo imondemane tena, 
Jiwae tawari da ango, edo indari da ango gundo Abraham 
ae Isaac ae Jacob de daedo anumbara utu basileia da; ko 
basileia da mamai piaro munia da wotorote, ounde ji site 
ji boravegae site. Edo Iesu kenturion de site tesira, 
Bambu; kotembeteta awa ango ito iai arate. Edo singa 
ainda iji da esiri kaviegesisina. 


SUNDAY 4 EPIPHANY AMBODA 


Pari 


OD, gotota adu ari indewakandewa rata bajina da do 

da pietero itora, ango de nakare burau iji berari dambu- 
darari mana petara, ato goroba aro, adu ari berari da tore- 
gewasi, edo bawari berari de be kumbuwasi; Iesu Keriso 
mi Bada natokare. Amen. 


Epistle Rom. 13.I 


MBOMAI berari badari babain kera ore tae; ko badari 
ari itae rata God mi; God mi babadegari oru esira. 
Awa tedo ai mi badari ari ge tevira awa, God da oru ari 
ge tevira; edo ge teora awa awamane da iai riroa kupara. 
Ko babadegari jimbo dave da iai adu ari ae rata jimbo 
beiae da iai. Jipapa esi ta, badari imo adu ai ae ra? 

Dave ewasi, edo ami mi dasiga ari kumbate; awa God da 
singa ito iai dave awa tedo. Beiae edo, adu e; kasiwo 
kumbari darae; awa God da singa duduno ari de riroa 
mina kumbari jimbo beiae embo da iai. Awa tedo kera 
edopa ewo, duduno ari mi awa tedo, dubo itomane damo 
arate daedo. Awa tedo rorou de daedo piewa; Ko ouwa- 
mane God da singabanga, ko ari eiwa sima natopo eora. 
Embo berari de ainda rorou pieu; rorou ami rorou are 
tae; ombari ouwa ombari kumbare tae; adu ari ainde adu 
ore tae; dasiga ari ainde dasiga ore tae. 


Ge Ewa Tari. Matt. K. 8. 23 


DO ma da sisirisina, edo ainda ambodani ambo da 
ambo da esitera. Edo gi, bisi siakabadae eriri, ma 
iawata mi apuregesitera, ko ami jitao aveiri. Edo ainda 
jai gundo ao udedo sitera, Toregewasi, Bada, nakare 
betain etera. Edo amindemane sisina, Imomane nongain 
adu eu, imomane kotembari siaka ? Ango de erido, bisi 
de un de ge tesiri, binono dorisina. Ko embo kore 
esitera, tedo, Omo avera mi, bisi ae ung de kera eri ? 
Edo beipa nei da gumbiri Gadara mai da butu da, embo 
tote daimona itora ainda utotoru esitera embake ĵisi da 
wowositera awa, goroba jiwae, ango de embo begata ainda 
aimbae. Edo gi, daositera, Nanekare imokena nogo ari, 
God da Mai, einda gundo ato be de mamato ari ta ? 
Awara ta da aikamana pu jiwae dada doregedo isite 
undero. Edo daimona mi ainde tedo gositera, tedo, 
Piato wotaro, tato pu da jisi da torara. Edo sisina, 
Bambuwo. Edo wotedo pu da do da totoritera. Edo 
gi, jisi matawa bengi da tumundo, ubutu da wotedo un 
da besitera. Edo undora ami adu edo nasi da aundo 
berari tetero gositera edo daimona mi itora ainda esisina 
awa. Edo gi, nasi berari wotedo Iesu utotoru esitera; 
edo awa gido, taro gano ikaito dodo aimbare tae. 


SUNDAY 5 EPIPHANY AMBODA 


Pari 


ADA, tedo gotera Ekalesia ito ae oro be ito kiki be ito 
da toregewasi; ango de tonembari ito utu topo da 

detegotore awa goroba ari ito mi toregaina; Iesu Keriso 
mi Bada natokare. Amen. 


Epistle Col. 3. 12 

WA tedo, God da sirigari ango, kokotopu mi rata dubo 

babarigari mi dubo do ari tamo dave ari, piari akuta 
wotari, burau ari, nupe ari ombuwo; sima dave mina ari 
eu, edo ambo nei da iai buria itare tae, kotembedo dodo 
mina ari eu; Bada mi jimbo beiae itomane kotembedo 
doturevira ango, imomane ango ewavi: edo berari eiwa 
da daginegari, dubo bari ombu, sia ari da kajigari. Edo 
Keriso da bega dubo itomane da iai badari are, ainda iai 
imomane daotetera, tamo da dakaki; edo ategewo. 
Keriso da ge do itomane da dave itare tae, dubo indewa 
berari da; mina atopasido edo mina dengoro baiau, psalm 
mi, hymn, ia asisi da ami, edo God da iai ia teu, edo tone- 
mbari dubo itomane da itare. Edo ari rora eowa awa, 
ge mi ta ari mi, berari Bada Iesu da dao da ewo, edo God 
Mamo ami mi ategewavi. 


Ge Ewa Tari. Matt. K. 13. 24 


Pas nei awamane da do da bededo sisina; 
Basileia utu da amo be embo mi ve dave buro ikaito da 
urisina; edo avero; ko ainda itoro gundo wheat idapu awa 
indari wheat toropu da uredo, dodo aunsisina. Edo 
ango de be gaiedo be esisina, idapu wheat idegesisina. 
Edo oro tutu da singabanga gundo ainde sitera, Bada, 
ve dave amo buro da uretesi ta ? ainda idapu wheat mo 
idagari? Edo sisina, Itoro mi emo eiara. Edo singa- 
banga mi ainde sitera, Imo nanekare aundo vive orote 
jipapa esi ta? Ko sisina, Aa; ango de wheat idapu awa 
vive eite, ko ae indari wheat de utawa; daedo dadaima 
erore sirigari da, edo sirigari de sirigari embo de tano, 
Gisi idapu wheat awa utedo sidedo niao da dungedo, ko 
indari wheat awa koara nato da sirigeu. 


SUNDAY 6 EPIPHANY AMBODA 


Pari 
OD, Mai ito ewa idegena, diabolo da jimbo usimbesi 
ain tedo, edo nakare God da mamain ain tedo, edo 

kaviegari matawa: itari namondekare: piain. tedo; Tede 
gotera: piewasi, edo: eiwa sima edo, nakare edo: beiamana 
ara, awa beiamama ango; ango deengo detekago goroba edo: 
parara de idegaina, nakare awa ango ara, aimda basileia 
matawa: itari da, ongo: de imo ae da de Mamo, edo: imo ae 
da de: Asisi Kotopu, wasiri de: gisi jijiowa, God dakaima. 
natopo. Amen. 


Epistle. 1 John K.3. I 

UBO bari rora Mamo mi kaenamonde pisina awa 
Das edo God da mamai tare tae; edo ango kaen eona. 
Biwa gido butu kaena kotembae, awa kotembae evira 
awa tedo. Dubo babarigari, boroko kaena God da ma- 
mai, ko kaena amboda ro eteni mana boroko idegesira;. 
kaen gotona awa bedari re edo kaena awa ango etena: awa 
kaen dambu da gana. Edo embo berari ami engo sima 
eora amo, ewa akuta eora ami dave evira ango. Embo 
berari jimbo beiae eora amo, awamane ge jindora; ko 
jimbo beiae amo ge jindari. Ko giu awa bedena jimbo 
beiae kumain tedo; edo ainda iai jimbo beiae itae. Berari 
ainda doda isima era awa, jimbo. beiae ae cora; embe 
berari ainda jimbo beiae ami jisi mi gae rata kotembae 
eora. Iarata, ai mi imomane etetemai ae; jimbo dave 
evira amo, embo beiamana, ouwa beiamana. ango: jimbo 
beiae evira amo, binei de; binei mi tutu mi ainda jimbo 
beize esira. Eiwa tedo God da Mai bedena, edo binei 
da ari gidare tae. 


Ge Ewa Tari. Matt. 24. 23 
NGO edo embo mi imondemane tedo taro, Gi, Keriso 
( Meinda, ta, Evire, kotembove. Keriso pitawa kakato 
de peroveta pitawa kakato. de mi erido, ko kariwa de kore 
ari babain. piaro gore: ko: sirigari etetembedo gain. (Gi, 
imondemane be edo: tetena. Awa tedo: tara, Gi, amo 
dumo da ra ta; ko imomane wotove, Edo, Gi, amo oro 
doda, ko imomane ge be eove. Be tawari da ango utu 
birigi euri ko indari' da gotora, ango: embo. da. Mai da iari. 
Embake isima eira, ounda kisikisi doregara. 
Edo iji dakaki de engo de iji awamane da. dubo vevera 
amboda, iji munia ari, ko kariga ami ainda utata mana 

piaina, edo dabori utu da tokaro, ko utu da goroba jipe- 
gari; edo ango de embo da Mai da kariwa utu da bedaina; 
edo ango de butu da ewowo berari ji site, embo da Mai 
gara utu poraga gupeira awa ae goroba de ae parara de 
siakabadae de. Edo anela ika etegaina to da ge bajina 
de, edo sirigari ika bisi da ango nei tote nei tote dada aina, 
iji tutu da ango da gombu da. 


SUNDAY SEPTUAGESIMA TEORITA 


Pari 


ADA, tedo gotera, embo ito da benunu dengoro mi 

giwasi; edo jimbo beiae natokare embo mina eteta, 
ko imo beiamana, edo nakare do edo toregewasi, Dao ito 
parara awa embo; Iesu Keriso mi Ari Erari natokare, imo 
de Asisi Kotopu de daedo God dakaki isite, Dariga mata- 
wa itota. Amen. 


Epistle. 1 Cor. 9. 24 


OTOVI ta, ko awamane ainto tupera awa berari mi 

tupera, edo dakaki mi rorou bureira? Ango tu- 
mundo, kumbuwavi. Edo berari teteia da inaka de eora 
awa berari de ge akuta teora. Awamane crown. itarago 
ari awa kumbore tae, ko kaena crown natopo itari. Awa 
tedo tumena gaegae ango ae; na itoro ena, ko bisi na ango 
dae; rata tamo nato donena edo eono singa evira, edo gido 
embo nenei atopatano, ko na dowaro wotane tae. 


Ge Ewa Tam. Matt. K. 20. I 


ASILEIA utu da amo be embo oro tutu inge, ko sipo 

atesiri, wotedo buro embobo ainda vine buro da ku- 
main tedo. Edo ambodani de ĵjijiritera ko penny dakaki 
iji dakaki da mina piari, edo vine ika buro da etegesisina. 
Edo ora ika 3 ango de wotedo nenei ori ari da tepo pepe- 
tegedo itero awa gosisina, amindemane sisina, Ae imonde- 
mane daedo vine buro da aimbawo, awara imondemane 
piana. Edo aunsitera. Ko iji nei de tekago wowosisina, 
ora 6 ango de, ko ora 9 ango de, ko da da ango esisina. 
Ko ora rI ango de wotedo embo nenei pepetegedo itero 
tuvisina, edo sisina, Nongain tedo imomane einda tepo 

pepetegedo itewo turo eiri? Ainde sitera, Ko nakare 
ai mi kumbae. Sisina, Ae imondemane daedo vine buro 
da aimbave iu. Ko tuto de vine buro tutu mi sima ari 
ika de sisina, Ambodani dao te, puraro, rorou piate, edo 
ambo de gupera awa daedo tuturo ave, edo gisi gupera 
awa. Ko awamane gumbera ora II kumbira awa, penny 
da kumba da kumba ctera. Edo gisi guputera awa kote- 
mbesitera nei kumbari ta tedo. Ko awamane ango 
penny da kumba da kumba esitera. Edo kumbero, ko 
awamane mi tutu de dumo edo sitera, Embomai emo 
amboda gupera awa iji dakaki itera ba, ko nakare ango 
etesi, nakare utu amboka vevera kupera. Edo mina 
tesiri dakaki de sisina, Otawo nato, na imo usimbesi ae 
rata, nage ge nagenato jirido penny ta ae? Ika ito kundo 
ainde aimbu; ambo da gupera ainde piari jipapa ena, 
imo ango. Nakanato gido jipapa eona awa eteni ta? O 
jisi ito beiae, na dave awa tedo? Ango edo amboda awa 
gisi da itara, ko gisi da awa, amboda; jiwae daoteoro, 
indewa avigotora. 


SUNDAY SEXAGESIMA TEORITA 


Pari 


ADA God, goteiwoto ro eora awa tumo jirae; nakare 
do edo, goroba ari ito mi mamato ari berari da nakare 
toregewasi, Iesu Keriso mi Bada natokare. Amen. 


Epistle. 2 Cor. 11. 19 


MOMANE dubo ewa rare, dauwa egeregari sima dave 

eowa. Ko sima eowa, ango de embo esiri singa edo 
evi ta, indeviri ta, dasiga akuta eviri ta, dombu itomane 
doreviri. Gaigari mi ge tena, be nakare burau era 3 ko 
nonda ra embo ave jiro dambu darare tae, (na dauwa mi 
tena) na ango jiro dambu darari. Awamane mo Hebrew 
embo ri ta? Naango. Awamane mo Israel embo ri ta? 
Na ango. Awamane mo Abraham da mamai ri ta? Na 

40 esitera, ta dakaki ae. Iji tamonde na ikuta mi doritera, 
iji da na ganuma mi doritera, iji tamonde gadumbedo, 
munia da. iji da ungeno: da itona; pepeta ari iji, jiwae, 
aduari un da, aduari dadua da iai, aduari ewowo nato da 
lai, aduari. etene da iai, aduari nasi da, aduari dumo: da, 
aduari ewa da, aduari namonameji sitari kakato da iai; 
beowo ari da mamato ari. de, uma. ari. iji jiwae, beji awari 
ipu boroto da. Ari iai dambu itevira awa daedo, sino 
agopa iji berari bunona, dubo vevera ari ekalesia berari 
embo. Ai mi burau eiri, ko na burau aera? Ai mi esiri 
duriri, na dubo vevera ae? lIawa ane tae, awara ta ko 
burau. ari nato embo iawa ai ena. Bada Iesu ainda God 
rata ko Mamo de dave natopo ami, geira na. pitawa tae.. 


Ge Ewa Tari. Luke K. 8. 4 


DO. jisi. siakabadae dada doregedo itero, embo. masi 
jiwae da ami ainda iai gumbero, parabole de sisina; 
Ve urari ve ika unain tedo wotedo, ureiri, edo nei begata 
demo da duriri pasido dasitera, edo utu ni mi injitera. 
Edo nei ganuma da durudo, erido ginene esisina tatapu 
ae rare. Edo nei ni bebe da durudo; edo bebe de daedo 
erido ijitera. Edo nei butu beiamana da durudo, erido, 
ve 100 kupusina. Eiwa tevira awa, dao sisina, Ainda: iai 
dengoro itera: awara, gido gesina. 

Edo ainda ambodani ika mi ainde tedo gesitera, para- 
bole emo rori. Edo sisina, Imondemane piesira God da 
basileia da ge botuda kotembeu; edo embo nenei parabole 
da, gain. edo gae: orote, edo dengoro mi gain edo gae orote. 
Parabole eiwa; Ve, God da ge. Edo amo begata demo 
da, ami gera, edo Satan isipiri, dubo ikaito da ge kupevira 
awa kotembae orote, edo kaviegae. Edo awamane amo 
ganuma da, awa gido, ge kumboro dubo ika dave evira, 
edo. awamane tai ae, edo tepo kotembotera, edo bawari 
da iji da dudurora. Edo: bebe da wowosisina, awa ba 
awamane gotora, edo tepumene bauntora edo dubo beiae 
ika ae rorze de, ae: kaviegari dubo dave ari da adora, edo 
awamane be beiamana ae. Edo butu beiamana da, amo 
do. kokopi, edo dave eora edo ge gido: edo: jido, edo sima 
eiworo: be eora. 

SUNDAY QUINQUAGESIMA TEORITA 
Pari 
BADA, atopapositeta, jimbo ewa orote, edo dubo bari 

itae, mana ara: Asisi Kotopu ito pie gundo dubo bari, 
rorae beiamana awa, dubo natokare da dodegare, awa 
bega de jimbo ewa de da kaingari, edo awa itae embo 


wasiri de awa be betari ajijigarago edo eta; Eiwa namonde- 
kare piewasi, Mai ito dakaki Iesu Keriso embo. Amen. 


Epistle. 1Cor. 13.1 

IDA de anela de da iwawa mi ge tano ko dubo bari 

itamae, na copper iavi de berari, ta cymbal barara. 
Edo peroveta nato iai itore tae, edo ari gae itari, edo 
kotembari berari kotemane tae; edo ge be ari berari nato 
lai isirari, peji gigitemane, edo dubo bari nato iai itae, na 
ro itae. Edo rorae nato berari kando edo atotokatoto 
unane tae, ko tamo nato piano avigare tae, ko na dubo bari 
itae, rora nakanato ae. Dubo bari sima edo paira eira; 
dubo bari dubo da ae; dubo bari dasiga akuta ae, iawa edo 
ae, ro ae dumbae ae, ikaito awa kakoa ae, duduno ae, 
beiae awa ajigedo ae; jimbo beiae embo dubo ika beja- 
mana ae, rata ge be de daedo dubo ika dave evira; berari 
apuregetivira, berari ge be edo evira, berari sima euri, 
berari da netegedo itevira. Dubo bari doae; peroveta 
Itae ore; ge dowore; kotembari itae aina. Siaka mi kaen 
kotembeteite, ko siaka mi kaen peroveta edo ena; edo sia 
evira awa gumbari ko siaka evira awa itae aina. Ango de 
na mai siaka isite mai siaka ge ango sitena, mai siaka ango 
kana buritena, mai siaka ango kotembedo takimbesitena i 
ko ango de embo edo, mai.siaka da ari dotena. Ko boroko 
asisi da kaen gae dumbae ena; edo ango de dombu dombu 
da; boroko siaka awa kotembetena; edo ango de be kote- 
mana ami na kotembetevira ango. Awara ta ge be ari, 
sima ari, dubo bari itera, tamonde eiwa; ko dubo bari, 
bajina da. 


Ge Ewa Tari. Luke K. 18. 31 


] Ĉ DO ainda iai 12 awa kundo amindemane sisina, Kaen 
{Jerusalem da bamame, edo matawa peroveta mi gaèna 

embo da Mai da iai are. Etene da piari edo ami tedo 
jirido usimbesi edo kosiwa edo ore: edo vededo aro be- 
taina, edo iji tote da gagane de enaina. Edo emo ro 
gaerare, ge emo onjigedo edo tena ami ruvegarate. 

Awara Jericho ainda atutumbedo, edo embo jisi akie- 
mbari begata demo da anumbedo benunu eiri; jisi da 
daginegetero gido, tedo gosisina, eiwa rori? Edo ami 
ainde site, Iesu Nazareth embo baunteira. Edo dao tedo, 
Iesu, David da mai, na do ewasi. Edo gisi guputera ami 
se sitera ge doarate. 'Tena dao ikana de tedo, David da 
mai, na do ewasi. Edo Iesu petedo ainda iai kundo 
bamborote sisina; edo atutumbesiri ainde tedo gain sisina, 
Ro jipapa esi ito iai ane? Edo sisina, Bada, getena awa. 
Edo lesu sisina, Gi; kotembari ito esiri kaviegeteta. Edo 
iji da gido ambo ambo edo, God dasiga esiri. Edo embo 
jiwae gido God dasiga esitera. 


LENT DA IJI DA, AEWA IJI TEORITA 


Pari 


OD Goroba jiwae, matawa isite, eota awa ro dumo ae, 
Fedo embo dubo wareregotora ainda jimbo kotembedo 
doturota; dubo teka ae depeka ari de do natokare da 
ewasi; ato nakare jimbo beiae natokare embo ji tara, 
mamato ari natokare akuta kotembara; awara ta imo God 
do ari embo, edo udegari be de buria kotembedo doari 
be de ito iai kumbara; Iesu Keriso Bada natokare awa 
embo. Amen. 


Pari eiwa iji berari Lent da ajijigore Iji da Pari amboda. 


Epistle Embo. Joel 2. 12 


ADA mi tedo sira, Awara ta nato iai boroko atutu- 

mbedo isiwo dubo itomane berari mi, ko kakera ari 
mi, jijiu itomane mi, edo jitari mi; edo dubo itomane jido 
kereu, edo woru itomane itae, edo Bada God itomane da 
iai atutumbedo isiwo; amo tonembedo do ari kato ra, 
edo duduno babaiango evira, ko ainda do ari bajina, ko 
beiae embo dubo ika wareregetevira. Ai mi gotevira 
wareregaini ta, dubo ika wareregare, edo ewa ari gunda 
pisido domaina, bread da rorou de tu indari rorou de 

Bada God itomane da iai? 'To puteu Sion da, kakara ao 
eu; babadegari sirigeu, mamai de ademai de sirigeu edo 
amibebada; embo teka jimbari ainda oro ika dodo idegare, 
edo a teka jimbari ainda mando ika dodo idegare. Priest, 
Bada da singa, gaiga de tenemba de toropu da ji tedo tara, 
Bada, embo ito do ewasi, edo baiau ito isimbari da piote, 
edo etene awamane da iai badari are tae; nongain tedo 
embo toro da tedo tare tae, Ainda God indari ? 


Ge Ewa Tari. Matt. K: 6. 16 


Epo ango de kakara eowa awa, be awamane pitawa 
kakato ango dombu itomane piagauia eure: awamane 
dombu “usimbesi era, ko ebomai mi gara kakara era. 
Awara imondemane tena, Awamane da riroa kumbera. 
Ko imo, ango de kakara eta, datedo ko dombu ito teio; 
embomai imo giwore kakara eta, edo Mamo ito gae itari; 
edo Mamo ito gae itari de goteira awa imo de riroa are. 
Rorae itomane nasi da dada eove, uve ae ganuma de de 
mi injido eite, ko torari kakato ururugedo, beono edo eora : 
ko rorae itomane utu da dada ewo, uve ae ganuma de de 
mi injido ae, ko torari kakato ururugae, beono edo ae; 
rorae ito isima eira ainda dubo ito itare. 


SUNDAY 1 LENT DA 


Pari 


ADA, nakare embo iji 40, tumba 40 rorae doturuteta; 

; Tonembari piewasi, nakare rorae dowore, ango pisi mi 

Asisi da iai da ambodani edo, beiamana teota awa matawa 

kera edo, jimbo natokare awa kotopu ara; dasiga ito ae 

parara ito de embo, Mamo ae Asisi Kotopu de daedo God 
dakaki matawa itota ainda. Amen. 


Epistle. 2 Cor. 6. 1 


Noo ae God de buro eite, ko imomane tedo 
gotera, God da kondade ari mana kumbae dumbae 
awa (tedo sira, 
Iji beiamana da imo dengoro mi gena, 
Edo ari kaviegari da iji de imo kondade etena; 
gi, boroko iji beiamana, boroko ari kaviegari da iji) nomi 
durari enikae, edo singa ari mana bekumba aina; ae rata 

berari da nakare dasiga akuta eora, God da singa ango, 
ko sima ari jiwae da, dubo vevera ari da, atoto ari da, do 
ari da, vedari da, egiregari da, gatara bundari da, buro ari 
da, sima ari da, kakara ari da; dave da, kotembari da, 
burau ari da, Asisi Kotopu da, dubo bari pitawa ae da, ge 
be da, God da goroba ari da; Jimbo ewa da, itoro ari ingo 
be da ingo anda da, dasiga ari, gadumbari mi, kana beiae 
mi kana ewa mi, be embo nei inge, ko nakare be 
kotembotora; be betoro arago, ko gi, nakare wasiri de; be 
dorora awa, edo nakare dae betae; nakare dubo beiae ari 
kakato, ko dubo natokare dave natopo evira; nakare atoto, 
embo jiwae rorae piora; nakare be ro itae arago, ko berari 
nakanatokare. 
Ge Ewa Tari. Matt. K. 4. I 
NGO de Tesu Asisi mi kundo dumo da baunsisina, 

A diabolo bawarate tedo. Edo iji 40 munia 40 ro indae, 
edo itae beji apeiri. Edo bawari embo ainda iai gundo 
sisina, Imo God da maina ta, ganuma eiwa te bread 
jindare. Ko mina sisina, Ove ena, Embo da bread mi 
berari kaviegainae, rata ge berari God da be da wowotora 
ami. Ango de diabolo nasi kotopu da kundo baundo, 
ko temple beuri da piedo ainde tesiri, Imo God da maina 
ta, einda kekepunia e; ove ena, 

Ainda anela imo embo tari jijimbedo ara, 

Edo ipa ikaito jiaro dapata, 

Edo imo tai ganuma da koegain ae. 
lesu mi ainde sisina, Tekago ove ena, Bada ito God ba- 
wote dowasi. Bebe, diabolo kundo jiri nongain badari 
da da pisido, iji da de basileia jiwae piesiri gosisina, edo 
ainda parara, edo ainde sisina, Eiwa berari ito iai piane, 
imo nato Iai durudo tumondebain atate. Ango de Iesu 
mi ainde tesira, Bambu, Satan; ove ena, Bada God ito 
da iai tumondebain e, edo ainda iai berari kera edo e. 
Ango de diabolo awa dosiri, gio, anela gundo ainda iai 
singa esitera. 


SUNDAY 2 LENT DA 
Pari 
NOD Goroba jiwae, imo goteta nakare sivedo mana 
\_Jakuta kondade eora; pisi natokare ae asisi de sima edo, 

pisi ainda mamato ari de toregewasi, ae asisi ainda gitopo 
kotembari beiae de; Iesu Keriso mi Bada natokare. 
Amen. 

Epistle. I Thess. 4. I 


MOMANE, nanonameji, Bada Iesu de benunu tena, 

edo imomane dengoro baitena, nominomi pepeta etewa 
edo God dubo beiamana etewa, ango be pepeta ewa, ango 
de beiamana awate. Ge imondemane piora awa Bada Iesu 
de gotowa; eiwa God da jipapa, kotopu ari itomane, imo- 
mane avitari dowawate; imomane berari kotembedo, 
ainda rorae ikaito kumbawate kotopu ari de ae dasiga de, 
edo gigiari da ango ae, etene ango, God gae eora awa; edo 
embo engo de ainda nameji daginegain ae ta usimbesi ain 
ae; gido Bada eiwa jiwae de riroa kumbari embo, nakare 
atopasido tetero gositewa ango; God kaena daosisina 
gigiari embo ae rata kotopu ari da. Ango de embo ge 
jindevira awa embo ge jindae rata God, Asisi Kotopu 
imondemane pipitevira awa. l 


Ge Ewa Tari. Matt. K. 15. 21 

TESU ongo aundo Tyre de Sidon de da iai da baunsi- 

sina. Edo gi, Canaan eutu tano awa de wotedo ainda 
iai dao sisina, tedo, Na do ewasi, Bada, imo David da Mai; 
gagara nato diabolo mi tanjido evira mamato jiwae eira. 
Tena ami mina tae be tae. Edo ambodani ainda gundo 
benunu ainde sitera tedo, Tato aimbare; kaena amboda 
daosira. Ko mina sisina, Na tetero gumbae rata Israel 
da oro be da sinopu maine da iai. Ango edo ami gundo 
tumondebain esisina, tedo, Bada, na tonembatate. Edo 
mina sisina, Mamai da bread kundo sino da iai da aungari 
beiamana ae. Ko ami sisina, Awara, Bada, do sino oieie 
indora, ainda embo babada da tenemba da dudurora awa. 
Ango de Iesu mina ainde sisina, Eutu, kotembari ito 
bajina; jipapa eta awa arate. Edo ainda gagara iji ango 
de erorisina. 


SUNDAY 3 LENT DA 
Pari 


[J MONDE tedo gera, (God, Goroba jiwae, singabanga ito 
l ainda benunu awa jisi tu da edo, ipa be ito parara de 
67 


PARI AE EPISTLE AE GE EWA TARI 


kaioio edo gitopo natokare berari da toregewasi; Iesu 
Keriso Bada natokare awa embo. Amen, 


Epistle. Ephes. 5. I 


WA tedo God amboambo eu, be mamai dubo bari 

inge; edo dubo bari de pepeta eu, Keriso ango imo- 
mane dubo burevira, edo kaena embo akuta piena rorae 
rorou God da iai, mimbari muno de. A ipu da, dono 
berari, dubo da ari, itomane iai begai eove, embo koko- 
topu ari ango; ko ge beiae ae, ge dutari de, iro ge tari de, 
amo ewa ae; ae rata ategari. Ko eiwa be kotembedo 
ewa, ko embo berari a ipu da egeregari, ta dono, ta dubo 
da egeregari, amone ove kewari da do da tumondebain 
eora, amo baiau ro kumbae, Keriso de God de da basileia 
da. Edo imomane etetebeure ge pitawa mi; eiwa tedo 
God da duduno ge jindari da mamai da iai gupevira. Awa 
tedo imomane ouwamane de dada eove; matu imomane 
munia, rata boroko imomane utata Bada da iai; utata da 
mamai ango pepeta ewo (utata da be dambu da de jimbo 
beiamana de ge ari berari de itera) ko Bada dubo burevira 
kotembedo tumbu. Edo munia da buro, be gaiae evira 
awa, ainde daedo dada itove, ae rata isimbeu; ari gae itari 
evira awa ge tari gido me gorote. Edo berari isimbotora 
awa utata mi bedesira; ango edo berari bedevira awa utata. 
Awa tedo sira, Jisi ito gunde, aundo ruvegari kato, edo 
betari da ango eri, erato Keriso mi ito iai datembare. 


Ge Ewa Tari. Luke K. II. 14 


ESU mi daimona piesiri wowoteira edo awa ge tae. 

Ango edo daimona wowoteiri ge tae mi ge ba sisina; 
jisi kore esitera. Ko nenei sitera, Beelzebub mi daimona 
da dariga, ami daimona pieuri wowotora. Edo nei 
bavitera, edo ainda iai iwata utu da kakoa esitera. Edo 
ami awamane dubo da kotembotora awa kotembedo sisina 
basileiare de ami itoro teda eite dungevira; edo itoro oro 
tedo oro tedo rare dudureira. Edo Satan itoro mina ani 
eiri, nominomi basileia ika petaini? Imomane tewa nane 
Beelzebub mi daimona piono wowotora. Edo nane 
Beelzebub mi daimona piono wowotora, edo mamai ito- 
mane ada anda mi ami pioro wowotora? Awara ami mi 
imomane katara. Edo na God da toro mi daimona piono 

wowotora, ango de God da basileia itomane iai gumbira. 
Goroba embore nuna eimango edo, oro ika sima euri, 
rorae ika bega da itora; edo goroba jiwae ainda iai purari, 
gaiari baundo ambarate tedo, itoro ari berari kotembe- 
tevira awa ba kundo, rorae ika kando evira. Embo nato 
iai itae, amo nato gitopo, edo namonde daedo sirigae, amo 
aunakauna evira. Asisi beiae, embo dodo wowotevira, 
edo iai paembari da pepeta emene baunteiri, kakoa evira 
oena apai: edo kakoa edo gae; tevira, Tenda bamain ena 
oro naka dodo wowositena ainda. Edo awa ba gundo, 
tuvevira iai wadeuri, edo gogumbetevira. Edo baunte- 
vira asisi nenei 7 bebegae be bebegae awa kupevira amo 
ango ae, edo torido natopo itora; edo embo amo beiae 
gisi ango ae. 

-Awara ta eiwa sisina, jisi da eutu aoro jiri eriri sisina, 
Beiamana sini da iai imo kupevira awa, edo ami indota 
awa. Ko sisina, Awara awamane da iai beiamana, awa- 
mane God da gere gotora awa edo be burora. : 


SUNDAY 4 LENT DA 


Pari 


OD Goroba jiwae, piewasi tedo gera, edo nakare 

I jimbo beiae natokare embo, awara riroa borote, ko ato, 

tonembari ito nakare dubo damo ari riroa dowore, Bada 
ae Toregari natokare de, Iesu Keriso embo. Amen. 


Epistle. Gal. 4. 21 


AWO gane, imomane Ge da sima ari jipapa eowa, 
“A Ge gotovi ta gaeri? Ango de Ove ena, Abraham da 
mamai tote, nei da bundari ade mi, nei da eutu tepo mi. 
Awara bundari ade da mai pisi mi wowosisina, ko eutu 
tepo da mai tari gari mi. Edo eiwa enia; eutumane eiwa 
tari gari tote, nei peji Sinai da, singa ari da egevira awa, 
awa Hagar. Awara ta eiwa Hagar Sinai peji Arabia da, 
Jerusalem boroko isira awa da kariwa, awa bundari 
evira mamai ae da de. Ko Jerusalem ikane tepo isira, 
awa alaka kaenato. Ove ena, = 

Imo ero, mai kumbae awa dubo beiamana arate; 

Ge jiato enaina, imo mai tuwae. : 

Eutu akuta ainda mamai jiwae iu de ango ae. 

Awara ta kaena, nanonameji, Isaac ango, tari gari da 
mamai. Ko matu pisi mi wowosisina ami asisi mi wowo- 
sisina awa ‘esiri mamato evira, ango de boroko. Tena 
ove ge ro tesiri? Singa ade piato wotaina ae ainda mai 
ae da de. Singa ade da mai eutu tepo da mai ae da de 
baiau kumain ae. Awa tedo, nanonameji, kaena singa 
ade da mamai ae, rata ‘eutu tepo da. 


Ge Ewa Tari. John K.6.1 


JESU Galilee da ubutu, awa Tiberias da ubutu da tepu- 
Asina. Edo jisi siakabadae amboda amboda esisina, 
ainda kenatu kambo egeregari da iai esisina awa gositera 
awa tedo. Edo Iesu jiri da visido ongo ainda ambodani 
ae da de anumbesitera. Edo Darutegari, Judasa mai 
da Bonda, aikae evira. Awa tedo Iesu mi pangedo jisi 
siakabadae gumbari gido Philip de tesiri, Inda ango 
kaena rorae piedo kumano eiwamane indari ? Edo eiwa 
tedo bavedo gosisina, nongonongo euri gotevira. Philip 
mi mina ainde tesiri, Mai einda 'isiri ainda barley bread 
5, edo un wo tote; tena emo rori embo jiwae ango da 
iai? Iesu mi sisina, Embo eu anumbore. Awara ta 
manene jiwae masi da: awa gido embo anumbesitera 
ajigari 5,000 ango. Awa tedo lesu bread kundo ategedo 
ambodani da iai kando esiri, awamane anumbesitera ami 
de kando esitera, edo un wo ango jipapa esitera ango de. 
Edo osi etero gido, ainda ambodani de tesiri, Egegegari 
deposi sirigewavi, iciowa eore. Awa tedo , srigetero 
kabia 12 be da esitera, bread 5 jiito indera awa injido do- 
tera awa, Awa gido embomai kariwa Jesu esisina awa 
gido sitera, Ge be eiwa peroveta nasi da gumbesira awa. 


SUNDAY 5 LENT DA 
Pari 
EDO gera, God goroba jiwae, edo jisi tu da ewasi 
embomai ito da iai; edo beiamana edo, tamo matokare 
ae asisi de gisi jido toregewasi; Iesu Keriso Bada natokare 
embo. Amen. 
70 


PARI AE EPISTLE AE GE EWA TARI 


Epistle. Heb. 9. II 
ERISO gumbira, ouwa ari dave gupevira ainda 
priest ewowo edo oro bajina mi dave mi, ko ingo mi 
ae, amo ari emi mi ae, ko goat de ox mamai da ororo mi 
ae, rata ororo ika ito. mi, iai kotopu da iji da torira, ango 
de rorou matawa itari kumbira. Ko. goat de. ox jianda 
da ororo, edo ox mai ainda aewa, awamane da dono mi 
gutetera, daka era pisi da dave be dave, Asisi matawa itari 
mi, God. da jisi da akuta pipisisina awa, buro betari mi 
dubo itomane ari dave aina edo. God wasiri de itari da 
singa aini ta? Edo eiwa tedo awa ge tari gari teka Tore- 
gari ango edo ge tari gari dakaki da jimbo beiae da rorou 
embo. betari dakaki kumbira, edo awamane dao. tevira 
awa baiau matawa itari da ge tari tari kumbore tae. 
Ge Ewa Tari. John K. 8. 46: 
"ESU mi sisina, Imomane indawara mi ari beiae isi- 
.mbeteu? Ge be teona awa edo nongain kotembae 
etew? Embo. God mi God ge be tevira; awa embo. imo- 
mane gae eowa, imomane God mi ae. Judaea mai 
tetera, Ge teora awari ta, imo Samaria mai, edo daimona 
ito iai? Iesu mi sisina, Daimona nato iai ae, tena Maka 
kotopu eona, edo imomane na isimbotowa. Dasiga nato 
na kakoa ae; dakaki kakoa edo ge katevira. Ge be, ge be 
tena, embo ge nato jigamo evira amo betari mana gaina. 
Judaea mai sitera, Boroko kotembotora daimona ito iai. 
Abraham besisina, edo peroveta, edo imo: teta, Embo ge 
nato jigamo: evira amo. betari mana gaina. Imo mamaka 
Abraham ainda badari ta, betena awa, edo peroveta 
betari? ave akuta esi? Iesu sisina, Dasiga akuta etena 
dasiga nato ro ae. Maka nato na dasiga eira, imomane 
teowa awa. God itomane. Imomane kotembae eowa; na 
kotembetona, edo tetena awa kotembae edo imomane 
ange. itenate,, pitawa kato. Na kotembedo kera eona. 
Mamo itomane Abraham iji nato gain jipapa esisina, gido 
dubo beiamana evira. Awa tedo Judaea mai sitera, 
Duberi ito boroko 50 ae, edo imo Abraham gotosi ta? 
Iesu amindemane sisina, Ge be, ge be, imondemane teona, 
Abraham kumbae rata na itena. Awa gido ganumaginu- 
ma kundo dain etera; ko Iesu onjigedo tempela dodo 
wowosisina, 

Pari 


OD goroba jiwae, matawa itota, inemi embo karupa 

edo. Mai ito Toregari natokare Iesu Keriso teteto 
gundo, pisi natokare kundo, cross da betena, ango de 
embo berari ainda atoto ari gido, amboda amboda ore; 
Do edo piewasi, edo nakare ainda mamato ari amboda 
amboda ore, edo daedo ainda erari de erara; Iesu Keriso 
da dawa embo Bada natokare. Amen. 


Epistle. Philip. 2. 5 

UBO eiwa itomane iai itare, Keriso Iesu da iai da 

ango; awa God da tamo da isinesina, dao tae ari jido 
takimbotora awa ae God de daedo dada ore tae, tena akuta 
be itae esira, edo singa da tamo kumbira, edo embo ango 
esira; ko idegesira gari embo ango, edo burau esira, edo 
betari da kera esira, awara cross da betari. Awa tedo God 
be jiri erira, edo ainda dao mi dao berari daginegetevira 
awa piesira, ango edo Iesu da dao da baongo berari dadari 
ore tae, utu da de, edo butu da de, edo butu du da; edo 
iwawa berari mi tedo Iesu Keriso Bada tore tae, God 
Mamo da parara da. 


Ge Ewa Tari. Matt. K. 27. I 
DO sipo atesiri, ko priest babain berari ae babadegari 


kundo aundo Pilate de pitera. 

Ango de Judas, onjiga embo mi, gido bekumba esisina, 
edo dubo ika wareregesiri ko silver 30 priest babain de 
babadegari de da iai tekago kundo gundo sisina, Jimbo 
nato beiae rare ororo dave onjiga tetena. Edo sitera, 
Nakare ro kumbare ? ine gi. Edo silver awa iai kotopu 
da aungedo, dodo aundo kikive esisina. Edo priest 
babain mi silver kundo sitera, Ge tevira awa, rorae mana 
da piae esira, eiwa ororo rorou. Edo awamane ge jirido 
ami mi ou ari da buro ori esitera, aike embo da kokoma. 
Awa tedo buro awa dao Ororo buro sitera, engo de. 
Ango de Peroveta Jeremiah mi tevira awa petugetevira, 
“Edo silver 30 kundo awa rorou ainda rorou begitera awa, 

Israel da mamai nenei rorou begora awa; edo ou ari da 
buro embo pitera, Bada mi na oru evira ango”. 

Edo Iesu governor da do da petedo isiri; ko governor 
atota edo sisina, Imo Judaea embo da Daotari ta? Edo 
Iesu mina ainde sisina, Teteta awara. Ko priest babain 
de babadegari de mi bekumba esitera, ko ro mina tae. 
Ango de Pilate mi tedo sisina, Jiwae imo bekumba era 
amo imo gotesi ta? Ko mina ro tae, ge dakaki tae; ango 
edo governor mi kore esisina. Ango edo bondo da 
governor mi ainda ari bundari dakaki jisi da udeinesina, 
awamane mi jipapa eora awa. Edo ango de egiregari da 
bundari embo gotora awa isira dao teora Barabbas. Awa 
tedo ango de dada utero Pilate mi sitedo sisina, Indawa 
jipapa eu itomane iai undanate, Barabbas, ta Iesu teora 
Keriso? Ami gido jitari embo pitera. Edo atota ari 
anumba da anumbedo isiri, ko ainda aro ainda iai etegedo 
sisina, Amone jimbo. dave embo ra nongo esiko; boroko 
engo de aturo edo awa embo na mamato ena ne. Ko 
priest babain de babadegari de mi jisi de sitera Barabbas 
tedo goteite, Iesu dari betarate. Edo governor mi mina 
amindemane site sisina, Ete tote rata, ko indawa itomane 
iai undanate jipapa eu? Edo sitera, Barabbas. Pilate 
mi site sisina, Edo Iesu teora Keriso amo nongonongo 
ani? Awamane berari mi sitera, Cross da de. Ko sisina, 
Edo rora ro beiae esiri? Edo aoro siaka gatae edo sitera, 
Cross da de. Cross da de. Edo Pilate mi gido goroba 
ae, edo gatara bundari ge eroreiri, edo un kundo embo- 
mai da jisi da ingo teisina, sisina, Embo eiwa jimbo dave 
embo da ororo ra na ai mi bekumba eiko; inemane giu. 
Edo embomai mi berari mina sitera, Ainda ororo nato- 
kare iai rata ko mamai natokare da iai, Ango de awamane 
da iai Barabbas undedo, ko Iesu awa vededo pisina cross 
da dorote. 

Ango de governor da itoro embobo Iesu kundo Prae- 
torium da vivisitera edo jisijisi berari ainda iai sirigesi- 
tera. Edo woru ika udegedo, ko woru ijimbari pietero 
aviri. Edo crown awa bebe engedo kopuru da piedo ko 
apua awa ingo be da; edo baongo dadari ainda do da 
edo gadumbedo sitera, Oro, Judaea mai da Daotari; 
edo kosiwa edo apua kundo kopuru da doritera. Edo 
tedo jijireite woru awa udegedo, ko woru topa ainda 

awa pietero aviri, ko kundo aunsitera cross da dair 
tedo. 

Edo wowoteute Cyrene embo tuvitera, ainda dao 
Simon, edo dumbero ainda amboambo edo ko ainda cross. 
kumbare tae. Edo iai dao Golgotha teora. ainda. amo, 
Kopuru akou da iai, gundo, wine pietero ijisina ae musi 
de daedo; ko injide gido. gido doturisina. Ko cross da 
doreite woru ika kando eite edo kelero: edo, ko anumbedo 
ounda jijimbesitera. Edo ainda bero ari ove esitera awa 
ikane. piedo sitera, EIWA IESU JUDAEA EMBO DA 
DAOTARI. Ko ainde daedo dadua. emboboe tote cross. 
da doritera, nei ingo: be da, nei anda da. Edo pepeta eora 
awa gadumbesitera, edo kopuru govegove eite sitera, 
Imo tempela sitota awa edo iji tamonde de jijiota awa, 
akuta edo kaviege. Imo God da Maina ta cress da ango 
wote. Edo amgo priest babain, ove egeregari de, baba- 
degari de daedo tedo jirido sitera, Kano awa euri kavie- 
gotorare; ko akuta edo kaviegae eira. Amo Israel da 
Daotari; boroko cross da ango wotarate kaen kotemane. 
God tumo jijirevira; ko ami jipapa edo raro, boroko tore- 
garate;. ami tedo sisina, Na God da Mai. Ko dadua ari 
embobo. ainde daedo cross da doritera awa ango: gadu- 
mbesitera. 

Ango de ora 6 butu berari munia esiri ora 9. Ko ora 
9 amgo de Iesu ge bajina tedo aoro gatedo sisina. Eli, 
Eli, lama sabacthani? amomo, God nato, God nato, 
nongain na dodo taingetesi? Edo nenei ounda pepe- 
tegedo: isiute ami gido sitera, Elijah daosira. Ede awa- 
mane da iai mai da mi boeite tumundo puiba kundo vinegar 
dodesiri be da esiri, apua da piedo piesiri ijisina. Edo 
nenet mi sitera, Do, kaen gane Elijah gupeira ami ari 
kaviegaina ta. Ko Iesu beba ge bajina tedo aoro gatedo, 
asisi ika piesiri idegesisina. Ko gi, tempela da gagaregari 
keredo tote esisina, ikane ango begisi da; edo butu jipe- 
siri, ganuma bededo; goiari jisi bejitera, ko kokotopu 
jiwae awora awa jiri eroritera; edo kokomo dodo wotedo 
ainda erari da amboda edo nasi kotopu da torido, berari da 
iai idegesitera. Ange edo kenturion mi ae awamane awa 
ae ainde daedo Iesu jijimbotora awa, jijira de ko ari eora 
awa gido adu be adu edo sitera, Awara emo God da 
Mai. 

Epistle Embo. Isaiah 63. I 


MO ai Edom ango gupeiri, edo woru ika ijimbari 

Bozra ango? Ai mi woru ika parara de, goroba ika 
bajina de pepeta eiri? Na, jimbo dave mi ge tena, 
goroba edo kaviegain tedo. Nongain woru ito ijimbesiri 
edo woru ito be wine dawari da patevira awa inge? Wine 
pasido depeka ari da na akuta patena; ko embo da iai ai 
mi namonde daedo itae; ango edo ae duduno de patena, 
edo na sini gambiri pasido depeka eteno, ko ororo mi 
woru nato da betegesira edo woru nato berari eteno 
gambira. Riroa iji dubo nato da isiri, ko toregotora awa 
nato da jienda gumbira. Ko gena, kondade ari itae rare; 
ko kore etena ko ai mi jiei, awa tedo ingo nakanato mi 
esiri kaviegesitena, edo duduno ari ĵijisina. Ko na du- 
duno de embo pasido depeka etena, edo na sini gambiri 
duduno un pieteno injido dusitera, edo awamane da 
ororo butu da dodegetena. 

Bada da do ari begana, edo Badada dasiga ari, berari 
Bada mi kaenamonde pievira ango; edo jimbo dave ba- 
jina Israel da ewowo da iai, amindemane pievira ainda 
paira ango, edo ainda do ari jiwae ango. Awa tedo site 
sisina, Awara, ouwa embo nato, mai babaingae ko pita- 
wa. ge tain ae; ko awa ainda ari kaviegari. Ainda mamato 
ari berari da mamato ena, edo gisi ika ito da anela awamane 
esiri kaviegesitera; edo ouwa dubo bari ika de ko do: ari 


esisina; awa tedo ami wareregesira awamane da itoro, 
edo ami awamane da iai gagurisina. Edo iji dembae 
Moses, embomai ika de kotembedo. sisina, Amo indari 
ewa da ango kupevira awa, ainda sinopu da sima ari de ? 
amo indari, asisi ika kotopu awamane da toropu da pie- 
vira awa? edo ainda ipa parara mi esiri, ko Moses ingo 
be da aunsisina? edo un awamane da jisi da evekara 
esisina, ko ainda dao matawa itari akuta are tae ? edo un 
gono da itero kupusina, horse dumo da ango, ko durae? 
Sinopu dedewa da wotora ango, Bada da asisi mi awamane 
esiri oena aputera; ango embo ito kuputeta, ko dao ito 
parara be parara akuta ate tae. Utu da ango jisi tu da 

edo gi, edo kotopu ito de parara ito de da gi; ko dubo 
vevera ari ito de ari ito bajina de, indari? dubo beiae ito 
de tamo paira ito nato iai ge tesira. Imo mamo natokare, 
edo gido Abraham mi nakare dareiri, ko Israel mi nakare 
dodo eira; imo, Bada, Mamo natokare; rorou ari natokare 
natopo itari dao ito. Nongain tedo, Bada, inemi nakare 
eiwoto begata ito da bambae dumbae eite, dubo natokare 
eoto wawoegedo eiri adu ari ito da? 'Tekago pu singa- 
banga ito embo, baiau ito da ewowo. Iji siaka embo ito 
kokotopu ikaito itevira; itoro natokare oro ito kotopu 
pasido dasitera. Nakare awamane ango nanjigo de awa- 
mane da iai badari ae; awamane da iai dao ito tae. 


Ge Ewa Tari. Mark K. 14.1 


NGO edo iji tote amboda bondo Darutegari, ko bread 

badae: edo priest babain ae ove egeregari de mi kakoa 

ewa nomi dubo embo kundo daro betaini tedo; sitera, 
Bondo da ae rata, ko embo da itoro ge eriure kae. 

Edo ango de Bethany da Simon leper da oro da isite, 
anumbedo isite rorae indeiri, eutu gupusina doino kire 
naredi dave kundo ainde, money ika jiwae; edo kire desiri 
bedesiri kopuru da dodegesisina. Edo nenei mi duduno 
jisi edo sitera, Nongo edo gido doino aunakauna esiri ? 
Doino emo ori edo penny 300 de nenei de, edo embo 
atoto de piare tae. Edo awa isimbetero, Iesu mi site 
sisina, Itare do, nongain tedo ainda dubo ewo veveta eiri ? 
jimbo dave nato iai eira. Embo atoto itomane iai matawa 
itera, ko iji da doae dave ewo: ko na itomane iai matawa 
itae ra. Goroba ari ika ango esira; tamo nato goiain 
tedo be de datesira. Ko nane tena awara, Iai berari da 
evanelia butu berari da atopatore, eutu emi evira awa 
jirare, ainda kotembukotembu. 

Edo Judas Iscariot awamane 12 ra ta ko awa dakaki 
mi aunsisina priest babain da iai, edo ouwa awamane de 
piain tedo. Edo awamane mi ango de gido, ko dubo dave 
esiri money piain sitera. Edo ami iji kakoa esisina piain 
tedo. 

Ko bread badae da iji dakaki, ango de darutegari 
pasido, ambodani ika mi ainde sitera, Nonda jipapa esi 
aundo sin aro darutegari indasi? Edo ambodani ika 

tote etegedo sisina, Aimbuwo nasi da, ounda embo imo- 
mane tuwaina, un sigi kupeira, awa amboambo ewo; ; 
edo totoreira ainda, oro tutu de site tewo, Atopatari mi 
site, Sinopu oro indari, darutegari inane ambodani naka 
de? Edo ami oro siakabadae opeta de sia ari de awa 
piari gave, edo ounda kaena embo sia ewo. Edo ambo- 
dani wotedo, ko nasi da torido sisina awa tuvedo, daru- 
tegari sia esitera. 

Ko turo jiriri, ko awamane 12 de daedo gupera. Edo 
anumbedo rorae indeite, Iesu mi sisina, Awara nane mi 
imondemane tena, Imomane dakaki mi na onjiga taina, 
embo namonde daedo indeira awa. Awamane mi tuturo 
edo dubo beiae esitera, edo daradara mi sitera, Na ni ta? 
Edo sisina, Imomane 12 rata dakaki awa ae namonde teo 
da papoteira awa. Embo da Mai aunteiri, awa embo ove 
evira ango; ko beiae embo ainda iai ami mi embo da Mai 
onjiga taina; embo ainda iai dave are ai naji kumbae arate. 

Edo indero, bread kundo, beiamana edo, engegedo, 
piedo sisina, Kumbuwo; eiwa tamo nato. Edo akou 
kundo ategedo, piesiri berari mi injitera. Edo sisina, 
Emone ororo nato tari gari da ororo, jiwae embo dode- 
getevira awa. Awara nane mi imondemane tena, vine 
da be na tekago mana inana, edo gido ango de teka inana 
God da Basileia da. 

Edo ia site, jiri Olive da wowositera. 

Edo Iesu mi sisina, Imomane berari ari durawa; ove 
esira, Sima ari dano, ko sheep evekara ore. Edo erari 
nato da amboda do itomane da aimana Galilee da. Edo 
Peter mi sisina, Embo berari ari durara, ta ko na ae. Ko 
Iesu mina sisina, Awara imonde tena, imo boroko, munia 
engo de, kokora iji tote aoro tain ae, edo iji tamonde de 
na bero eio. Edo ge inakade sisina, Nage daedo betane, 
na imo bero ain ae. Ko berari mi ango sitera. 

Edo butu da gupera Gethsemane teora ainda; edo 
ambodani ika de sisina, Einda anumbeu, na benunu tane. 
Ko Peter de James de John de daedo kupusina awa, edo 
tuturo edo dubo indadaita edo dubo vevera be esisina. 
Ko sisina, Asisi nato dubo vevera eira betari da; imomane 
einda isite jijimbeu. Edo siaka iarago edo butu da durudo 
tedo gosisina, are tae, ora dodo aimbarate tedo. Edo 
sisina, Abba, Mamo nato, berari ine ate tae; akou nato 

iai eiwa kumbu; ko na jipapa eona awa. ae, rata ine jipapa 
eota awa. Edo gupeite, tuveira aundo ruvegetera, edo. 
Peter de sisina, Simon, imo aundo ruvegetesi ta? iji 
dakaki de gaegae eteta? Jijimbedo benunu tawo ko: 
bawari da torove. Asisi mi jipapa eiri, ko pisi mi siveira.. 
Edo iji mei de aundo, benunu sisina, ko ge: da dawa sisina. 
Edo iji nei de aundo tuvisina aundo ruvegetero, awamane: 
awa jisi be akiembesitera; edo mina ro teikae daritera. 
Ko iji tamonde de gupeite,, sisina, Boroko aundo ruvegeu, 
edo cena apave: awara; ora gumbira; gi, embo da Mai. 
jimbo beiae embo da ingo da onjiga sira. Eriwo, kaen: 
aimane;; ko gi, na onjiga tevira awa isipeira. 

Edo iji dakaki de, ango de ge siri, Judas gupeira, awas 
mane 12 rata awa dakaki, edo ae ainde daedo jisi kasiwo 
de kuta de daedo, priest babain: de ove egeregari de baba-. 
degari de da iai ango. Ango edo onjiga tevira ainde kari-. 
wa piedo: sisina, Embo munegana awa kumbuwo,, edo» 
beiamana edo kundo aimbuwo. Edo gundo, borae ainda 
iai gundo sisina, Rabbi; edo munegesisina. Ko jido: 
kuputera. Dakaki awamane da iai petedo isiute,, kasiwo: 
ika worugedo kundo, priest siakabadae da singa awa dedo 
dengoro kautugesisina. Edo Iesu mi mina amindemane 
sisina, Wotetewa. be dadua iai arago, kasiwo de ikuta de. 
daedo, na dain ta? Iji berari imondemane daedo tempela 
da kaen isite atopapotona awa na dae eowa. Ko eiwa 
esira ko ove ore tae. Edo awamane berari dodo taingedo 
adu esitera. i 

Edo singa dakaki mi awa amboambo esisina, woru linen: 
ainda iai jijirisina ainda tamo boroto da; edo jido itero 
woru linen dodo taingesisina, ipu boroto edo, adu esisina. 

Edo Iesu kundo aunsitera priest siakabadae da iai, edo 
ainde daedo priest babain berari de babadegari de. ove 
egeregari de dorebegedo itero ainda. Edo Peter awa: 
betau; ambo ambo esisina, oro do da, priest siakabadae 
da arapa da, edo ae ambodani de daedo anumbedo: site 
ni aunsina. Ango edo priest babain de ge tari berari 
mi Iesu da bekumba ari kakoa edo daro betarate tedo; 
edo: kakoa; edo tuwae. esitera, Jiwae bekumba.tepotapo 
esitera, ko bekumba amo: ari amo da dawa ae. Edo 
nenei mi erido bekumba tepotapo edo sitera. MNakare 
gotero site sisina, Tempela eiwa ingo mi eora awa sitana, 

edo iji tamonde ko nei ingo mi ae awa nane mi ana. Ko 
ango ae awammame da bekumba da dawa. Edo priest 
siakabadae mi toropu da 'erido Iesu atota edo sisina, Ro 
mina ‘tae tae esi ta ? ‘emo rora mi embomai mi imo beku- 
mba eri? Ko ge tuku edo mina ainde ro tae. Be ba 
priest siakabadae mi atota edo sisina, Imo Keriso ta, 
Dave da Mai? Edo Iesu mi sisina, Awara edo embo da 
Mai 'goteiawo goroba de ingo be da anumaina, edo utu 
poraga de daedo gumaina. Ko priest siakabadae mi woru 
ika kereite sisina, Nongain tedo gari nei kaen jipapa eni? 
Tari beiae gewa, ge itomane rori? Ko berari betarate 
bekumba esitera. Edo nenei mi tuturo edo kosiwa esitera 
edo ainda dombu-doedo dedo sitero, Mina te; ko ambodani 
undedo ko awamane da ingo mi vejitera. 

Ko-ongo de Peter du da arapa da isiri, priest siakabadae 
da singa eutu dakaki mi gupeite, Peter gosisina ni aveiri 
edo gido sisina, Imo ango Iesu Nazareth mai de daedo 
itota. Ko bero «edo sisina, Teteta amone na dareite 
gae ena. Edo kasiri da wotesiri kokora aoro sisina. Edo 
singa tutu mi gido ko tuturo tekago «esisiha, awamane 
aikae pepetegedo itero ainde sisina, Nei dakaki re evire 
awamane da iai. Ko tekago bero esisina. Edo siaka 
amboda awamane aikae pepetegedo isiute ami sitera, Ge 
be imo awamane da; imo Galilee embo. Edo tuturo edo 
akuta usimbesi edo ge tedo sisina, Embo getewa amone na 
danena. Edo borae kokora iji nei aoro sisina. Edo 
Peter mi ge kotembesisina, Iesu mi tedo sisina, Kokora 
acro iji tote tae isirari, gisi ine mi iji tamonde na bero 
eio. Edo awa dubo mi sitedo, ko ji sisina. 

TUESDAY EASTER GISI 

Epistle Embo. Isaiah 50. 5 
[DADA God mi dengoro nato apigesira, ko na ge jindae, 
l Dko ainda amboda na dodo overegae. Vevedegari da 
gun nato pietena edo opo betoto utora awa da; dombu 
nato me de kosiwa de da na onjigae. Bada God mi na 
kondade aina ne; awa tedo na jiro takukura ae. Awa 
tedo be gadera mi dombu nato dabu takimbetena, ko 
kotembetena na me gain ae. Ami na beiamana tevita, 
demo nato da isita; ai mi nato iai gaiaini ? kaen inono de 


79 


PARI AE EPISTLE AE GE EWA TARI 


enane tae; itoro nato averi? nato iai aikae purare tae. 
Bada God mi na kondade aina; ai mi na bekumba aini? 
gi, berari woru engo beiae ara, uwe mi inaina. 

Itomane iai ai mi Bada adu eite ko singa ika da ge be 
budo eiri ? embo munia da pepeta evira ainda parara itae, 
Bada da dao kotembedo, ko God ika da iai detegaina. Gi, 
imomane berari ni ewa, ko ni ao inemane iade jijiewa; 
niao ikamane da beriberi da pepeta ave, ko ni ao eowa 
awa toropu da. Eiwa ingo nato da kumbu; dubo beiae 
ari da jitao awave. 


Ge Ewa Tari. Matk K. 15.1 


DO iji dakaki sipo de priest babain de babadegari de 

ove egeregari de ge tari berari de mi ge jirido, Iesu 
bundedo, kundo aundo Pilate de pitero. Ko Pilate mi 
ainde atota edo sisina, Imo Judaea embo da Daotari ta ? 
Edo mina sisina, Teteta awara. Ko priest babain mi 
berari awa bekumba esitera. Ko Pilate mi beba ainde 
atota edo sisina, Ro mina tae eta ta? berari mi imo be- 
kumba era gi. Ko Iesu mi iji nei de mina siaka ro tae; 
ango edo ko Pilate mi kore esisina. 

Ango edo bondo da ari ko bundari de dakaki awamane 
da iai udeinesina awa, awa tedo gositera awa. Edo dakaki 
isiri jijirisina dao ika Barabbas, awamane de daedo erari 
evira bujitera awa embo erari da detero besitera. Edo 
jisi visido tuturo edo tedo gositera matu einesina awa 
awamane da iai aretae. Ko Pilate mi mina sisina, Judaea 
embo da Daotari itomane iai udeganate jipapa evi ta? 
Ami gido jitari embo; priest babain mi pitera. Edo 
priest babain embo jiwae etero dubo vevera esitera edo 
Barabbas awa awamane da iai udarate tedo. Ko Pilate 
mi be ba mina tedo amindemane sisina, Amo nongo ani 
Judaea embo da Daotari teowo amo? Ko'aoro tekago 
gatedo sitera, Cross da de. Edo Pilate mi jipapa edo 
embomai ari dubo damo orote tedo, awamane da iai 
Barabbas udedo, ko ongo de Iesu awa vededo amindemane 
pisina cross da dorote tedo. 

Ko itoro embobo mi kundo aunsitera arapa do da, amo 
Praetorium, edo jisi matawa daotera. Ko woru ijimbari 
pietero aunsina, edo crown ni bebe engedo, ainda kopuru 
da pipiteite ; ko tuturo edo ategedo sitera, Oro, Judaea embo 

da Daotari! edo kopuru da apua dedo, kosiwa edo, baongo 
dadari edo ainda do da tumondebain esitera. Edo ango 
de tedo jijireite woru ijimbari awa udegedo ko woru ika ito 
awa pietero avira. Ko bundo idegetera cross da dain tedo. 

Edo embo dakaki pepeta evita awa dupera, Simon 
Cyrene ango, butu da ango wowotevira awa, Alexander 
ae Rufus de da mamo, ko amboda amboda edo ainda cross 
kumbare tae. Edo butu Golgotha kundo auntera, Ko- 
puru akou da iai teora, ainda. Edo wine ae doino dedo 
awa piedo gain pietero; ko doturisina. Edo cross da 
doreite; ainda tamo woru awo kando edo, kelero esitera 
ro dara dara kumbari tedo. : Edo ora tamonde de, cross 
da doritera. Edo bekumba ari da ove ikane pisido sitera; 
JUDAEA EMBO DA DAOTARI. Ko ainde daedo 
dadua ari tote cross da doritera awa, nei be da, nei anda 
da: edo pepeta esitera awa ami gadumbeteite, kopuru 
govegove eite sitera, Ine tempela sitedo, ko iji tamonde 
jijiota, akuta edo kaviegedo, cross da ango wote. Edo 
ango priest babain de ove egeregari de mi tedo jirido 
sitera, Kano awa euri kaviegotorare, ko akuta edo kaviegae 
eira. Keriso Israel da Daotari ra cross da ango wotarate, 
kaen gido ko kaen kotemane. Edo awamane ae ainde 
daedo cross da doritera awa gadumbesitera. 

Edo ango de ora 6 gumbiri butu berari munia esiri ora 
9 esisina. Ko ora 9 de Iesu ge bededo tedo aoro gatedo 
sisina, Eloi, Eloi, lama sabacthani ? tevira amo, God nato, 
God nato, nongain na dodo taingetesi? Edo nenei aikae 
pepetegedo isiute ami gido sitera, Gi, Elijah daosira. Edo 
dakeki mi _tumundo, “puiba da vinegar dodesiri be da 
Elijah gupeite piari wotare. Edo Iesu ge bajina tedo aoro 
gatedo asisi ika pisina. Ko tempela da gagaregari awa 
keredo tote esisina tutu de gombu de. Edo ango de 
kenturion aikae petedo isiute ami gido ango asisi ika 
piesiri, sisina, Awara embo eiwa God da Mai. 


WEDNESDAY EASTER GISI 


Epistle. Heb. 9. 16 


NGO de tari gari itevira awa, ounda ami einesina awa 
ainda betari itare tae; tari gari goroba ango de betari 

gisi isira; ko ango de ami einesina awa isira, goroba edo 
gain eiri ta? Awa tedo tari gari dakaki ororo ika mi ao 
esisina. Ango edo re ango de ge berari Moses mi embo 
berari de sisina, ge ango, ox mamai de goat de da ororo 
kumbira, un de tu edapatari, ae hyssop de daedo, ko 
book de embo berari de awa esiri betegesitera, sisina. 
Emone ge tari da ororo, ge tari gari God mi itomane iai 
tevira awa; ko ango oro de singa ari da rorae berari de 
ororo mi esiri betegesitera. Edo teteni kota, ge ango, 
berari ororo mi beiamana esisina. Ko ororo dodari itae, 
ko darari itae. 

Awa tedo ari utu da ango mi awamane da asisi emi mi 
beiamana are tae; edo ari utu da ango amomo rorou dave 


mi eiwa ango ae. Keriso iai kotopu da ingo mi jijievira 


piae, priest bajina mi ango iai kotopu da totorevira 
dumberi berari de, ororo ikaito ae de daedo; ango edo 
iji dakaki butu gombu da idegesira akuta rorou ari mi 
jimbo beiae gindare tae. Ango edo embo oru esira iji 
da de betarate, edo einda amboda atota ari; ko Keriso 
ango iji da de pisina ko jiwae da jimbo beiae kumborote 
tedo, ko iji da da gagane de idegaina ta ko jimbo beiae 
itae, ari kaviegari embo awamane da iai sima evira awa. 


Ge Ewa Tari. Luke K. 22, I 
TODO Bread badae da bondo atutumbeteira, Darute- 
A ugari teora. Edo priest da embo badari ae ove egere- 
gari de mi kakoa edo nomi daro beteikate. Edo amo embo 
adu :esitera. 

Edo Satan Judas da do da totorisina, Iscariot teora, 
awamane I2 edo awa da. Edo awa baundo priest da 
embo ibadari ae tutu de daedo ge dada tedo, nomi amo 
omi onjiga tesiri. Edo omo topa dubo beiamana esiri 
mane piari ge sitera. Edo tega esisina: edo iji kakoa edo 
omindaka mi onjiga tain tedo edo jisi itae. 

Edo Bread badae da iji gumbiri, darutegari desira. 
Edo Peter de John de baborote sisina, Baundo darutegari 
kaena embo beiamana awa, edo kaen inane. Edo ami 
ainde sitera, Inda jipapa esi te beiamana ore? Edo 

amindemane :sisina, Nasi da toride, embo imomane tu- 
vedo un sigi da kundo: da oro da baunteiari ainda amboda 
amboda ewo. Edo oro tutu de site tewo, Atopatari mi 
imo de site, Etegamai da oro indari, darutegari inane 
ambodani naka de daedo? Edo oro opeta siakabadae de 
piari gave, rorae de; ounda beiamana ewo. Edo baundo 
da amindemane sisina awa tuvitera; edo darutegari bej- 
amana esitera. 

Edo iji gumbiri anumbesisina, ae apostolo de daedo. 
Edo amindemane :sisina, Darutegari emo imondemane 
daedo indari jipapa jiwae ena, edo amboda mamato ;ana; 
edo imondemane tena, na mana inana, gisi God da 
basileia da itae edo petugari. Edo akou kundo, ategedo 
sisina, Eiwa kundo itomane iai kadoeu: edo imondemane 
tena, vine da ve mana eima inana edo gisi God da basileia 
purari. Edo bread kundo, ategedo, edo engegedo, 
amindemane pieite sisina, Eiwa tamo nato imomane embo 
pipisisina awa; eiwa eu, kotembu kotembu nato. Edo 
itae injido edo akou ango, sisina, Akou emo tarigari teka 
ororo mato da, imomane awa tedo verougema. Ango edo 
na onjiga tesiri ominda ipare namo de daedo tenemba da 
isira. Embo da Mai baunteiri ango jirido, tema beiae 
ainda iai onjiga tesira awa. Edo omi be edo dada tedo 
katedo, amo ai mi indawara ari emo. 

Edo ge omi da iai eriri, indawa embo ‘badari makakare 
teteri. Edo amindemane sisina, Etene da daotari ainda 
iai gisi jiari ika isira: edo omi da iai gisi jiari isima eira 
awa Paira embo tedo era. Tena imomane ango ae; ko 
itomane iai embo be amo be mai siaka mi itarago eiari; 
edo embo ibadari amo be kera ari inge. Edo indawara 
siakabadae, anumbari embo owa, ta buro eira owari ? 
anumbari owa ta ? edo na itomane toropu da itena be kera 
eona ango. Edo imomane namonde daedo bawari mato 
de itewo jirira; edo imondemane basileia tena, ango Miaka 
mi namo de sisina, edo tenemba nato da injido, tu imjido 
eu; edo anumba da anumbedo, Israel mai da jisi r2 katedo 
giu. 

Simon, Simon, Satan imomane kumain tesira wheat be 
jiparago esiri sira; edo na imo embo benunu tetena, edo 
kotembari ito imo dodo bamain ae; edo imo wareregedo 
embototopo ika takimbedo ji. Edo amo ainde sisina, 

Bada, imo de daedo bundari oro da ta betari da babetena. 
Edo sisina; Imo de tena, Peter, kokora boroko aoro tain 
ae, ed imo iji tamonde bero namonde eio, edo teio imo na 
kotembae eota. 

Edo amindemane sisina, Teteno bamain eite, tepo ika- 
mane money kaita ae rorae kaita ai tai woru de, kumain 
jipapa etevi ta? Edo sitera, Tepo. Edo amindemane 
sisina, Tena boroko, embo money kaita da mi da iai isirari 
gido, awa kumbare, ango rorae kaita de; edo embo itaere, 
apuregari ikaito pledo kasiwo kumbare teio. Edo imonde- 
mane tena, eiwa gagurevira nato lai ainane, Edo ainda 
beiae embo de daedo ajijigena; nato iai isira awa gombu 
isira. Edo omi sitera, Bada, einda kasiwo tote. Edo 
amindemane sisina, Awara. 

Edo idegedo, da evira da ango, peji Olivet da bambiri; 
ambodani awa amboda amboda esitera. Edo iai da gundo 
amindemane site, Benunu tewo imomane bawari da torove. 
Edo awamane dodo baundo, ganuma aungari da, baongo 
dadari edo benunu sisina, tedo, Maka, jipapa e, edo akou 
eiwa nato iai kumbate: edo gido na jipapa ae, rata imo, 
gido are. Edo anela utu da ango idegedo esiri oka esisina. 
Edo dubo beiae be beiae esiri, benunu ikana de tesiri, 
iwori ororo butu da wotarago esisina. Edo benunu da 
erorisina, edo ambodani ikaito da iai gundo tuvedo dubo 
beiae esiri, aundo ruvegedo, amindemane sisina, Nongain 
tedo aundo ruvegetevi? eriu benunu tave, imomane 
bawari da torove. 

Ge sisina, edo jisi, edo Judas teora, awamane 12 edo 
awa da, ami gisi da baunsisina; awa Iesu da iai atutu- 

mbesiri munegesisina. Edo Iesu ainde sisina, Judas, 
embo da Mai munegeteite onjiga teta ? Edo aikae isima 
esitera mi gido nongo arate sitera, Bada, kasiwo mi dare ? 
Edo da priest badari da singa dedo dengoro be da kautu- 
gesisina. Edo Iesu mina sisina, Omo dou. Edo dengoro 
jiri dave esisina. Edo Iesu priest da badari de ae tempela 
tutu de ae begogobagogo de ainda iai gupora awa sisina, 
Idegeu, be beono de ingera, ae kasiwo ikamane de ae 
ikuta ikamane ? Ango berari imondemane tempela da 
kaen itona, edo i ipa itomane nato iai ududugae; tena eiwa 
iji itomane ae munia da goroba de. 

Edo ami awa ba tanjido jido, priest badari dà oro da 

kundo guputera. Edo Peterda aikamana amboda amboda 
esisina. Edo ni arapa toropu da.edo doregedo itero, Peter 
awamane da: toropu da anumbesisina. Edo parara 
anumbesiri, gagara: gido da Jisini edo sisina, Ae emi de 
daedo isiri jiriri Bero edo sisina, Gagara, na awa 
kotembae. Edo siaka amboda, embo nei mi awa gido 
sisina, Edo ami da iai itota. “ Edo Peter.sisina, Embo, na 
ae. Edo ora da itae esiri, edo embo nei mi ikana de tedo 
sisina, Awara embore emi de da ae ainde daedo itero jirira; 
amone Galilee maina. Edo Peter sisina, Embo, ro tesi 
na gae. Edo iji da ge tesiri kokora aoro tesiri; Edo Bada 
wareregedo, Peter gido. Edo Peter Bada da ge kotembedo, 
tevira ango, Kokora boroko aoro tain ae, edo iji tamonde 
na bero eio. Edo idegedo, ji ikanade sisina. 

Edo embo Iesu jido isite tedo jirido dedo ero. Edo jisi 
doedo gain tedo esitera, Nakare mina tewasi: imo ai 
desiri? Edo jiwae nei tedo edo tedo jirido. 

Edo sipo atesiri cnembo da begogobagogo jisi dore- 
getero; priest da badari, ae ove egeregari de; edo ge jirari 
da kundo baundo sitera, Imo Keriso rata, nakare tewasi. 
Tena amindemane sisina, Tano mana kotembawa, edo 
imondemane ge tedo gain edo mana mina tetewa. Edo 
boroko manana eimango embo da Mai God da goroba 
da ipa be da anumaina. Edo jiwae omi sitera, Edo imo 
God da Mai ta? Edo amindemane sisina, Tedo ewa na 
ango. Edo omi sitera, Kaen nei ro gari jipapa ani? 
Kaena ainda beda gido ena. 


THURSDAY EASTER GISI 


Epistle. 1 Cor. II. 17 


O ge eiwa imondemane oru ena, na imomane dasiga 

ae: imomane beiamana embo dada utae ra ta ko beiae. 
Edo gisi, ango de ekalesia da dada utewo, dengoro mi 
gena, sitari itomane iai; ko isiri ango ge be eona. Edo 
evekara ari itomane iai itare, edo embo dave mi itomane 
iai onjiga tare. Awa tedo imomane dada utewa, ko imo- 
mane Bada da turo indari injido gae; indeiri ko berari 
nenei da jisi da turo indari ika kupera; edo embo dakaki 
beji apeiri, ko nei da mi duteira. Ro! Oro itomane 
itae ra indowa ainda, ko tu indowa ainda? 'Ta God da 

ekalesia beuto edo ewa ko awamane da iai ro itae awa 
eowo jiro damo edo eita? Na nongonongo imondemane 
tani? Eiwa embo imomane dasiga anate tano? Na 
imomane dasiga ae. Bada da iai kumena amiimondemane 
teteno tembukera esira, edo Bada Iesu munia ainde onjiga 
tevira, bread kundo ategedo tena, Emo tamo nato imo- 
mane embo; eiwa ewo kotembu kotembu nato. Ango edo 
injido dodo, akou awa, tena, Akou emo tari gari teka ororo 
nato da. Ango de injido eiwa ewo, kotembu kotembu 
nato. Ango de bread indeite ko akou tu indeite ewa, 
Bada da betari oru ewa, ko amboda gumaina. Awa tedo 
embo Bada da bread indae dumbae ai ta, ko akou tu indae 
dumbae ai ta, amone Bada da tamo de ororo de embo 
bekumba aina. Ko embo akuta katedo, ango bread awa 
injido, ko akou awa tu injido aina. Ko ami indeite, tu 
indeite eira, bekumiba ari ika indeite eira, amo Bada da 
tamo kotembae. Eiwa tedo jiwae itomane iai sivedo, 
amundo era, edo tote ae aundo ruvegetera. Kaen akuta 
kotemane tae, edo kaen kateure kae. Ango de kaen 
kateuri, Bada mi kaen vededo eira, ko ae butu de daedo 
kaen bekumba ain ae. Awa tedo, nanonameji nato, ango 
de dada utedo imain tedo ewa, sima akuta mina ara ewo. 
Embo beji amundo, oro da inaina, ko dada utewo, katari 
da gumbove. Edo gumana ango de, nenei sia ana. 


Ge Ewa Tari. Luke K. 23. 1 


IWAE ika doregari erido, Pilate da do da kundo gupu- 

tera. Edo be bekumba edo sitera, Tuvetera ami jisi 
natokare doveregesisina, edo Caesar da rorou pieure kae 
tedo, sisina amone Keriso, daotari. Edo Pilate tedo gain 
sisina, Imo Judaea mai da Daotari? Edo ainde mina 
sisina, Teteta awa. Edo Pilate priest da badari ae ji 
de site, Na beiae embo einda iai tuae. Edo :ami nei ikana 


atopasido eira, edo Galilee be edore da iai einda. Edo 
Pilate awa gido, tedo gain sisina, amo Galilee mai ta ? 
Edo gido, amo Herod da mi gisi jido eira ainda isima 
eira, edo Herod da iai tesiri baunsisina, amo iji engo de 
Jerusalem da isima eira awa. 

Edo Herod Iesu gido dubo beiamana esiri, amone ii 
Jiwae gain jipapa esisina: ainda ge gido: ae iwata nongori 

gain jipapa esisina. Edo ge jiwàe re tedo gain teuri: edo 
mina tae be tae. Edo priest da embo badari ae ove egere- 
gari de petedo bekumba ikana. de: esitera. Edo Herod 
ae: itoro embobo ika de dodo, tedo jirido, woru ijimbari 
petero ombiri, edo Pilate da iai tesiri tekago baunsisina. 
Edo Herod ae Pilate de engo de umo jijitera, edo gisi amo 
jiwa duduno mina. ara eora. 

Edo Pilate priest da badari ae embo: badari de ede embo 
dao tedo amindemane sisina, Embo eiwa kundo guputewa, 
be embo doveregari inge, edo na jisi itomane da tede: gain. 
site beiae embo einda iai bekumba etewa amo tuae: edo 
Herod ango: awa tesiri natokare iai tekago gupusina; edo 
ro: ae mina topa betari. Na awa tedo vededo udegane. 
Edo jiwae dao inononde tedo: sitera, Embo eiwa kundo 
baundo; natokare iai Barabbas udege: amone: erari masi 
da evira awa tedo torari oro da piawa re. Edo Pilate mi 
tekago amindemane tesiri, Iesu udegari jipapa esiti; edo 
ami aoro gatedo sitera, Cross. da ewasi, cross da. ewasi. 
Edo iji tamende amindemane sisina, Nongaim? ro beiae 
embo: emo esiri? Na ainda jimbo tuae: edo ainda mina 
topa betari; awa tedo vededo udegain ena. Edo omi ge 
ika ikana de bajina tedo: sitera: taro. cross da dorote. Edo 
ge ika manamana: esisima. Edo Pilate sisina teora awa ain 
tedo. Edo ami, erari ae daribetari awa tedo torari oro 
da piewa ba udegesisina jipapa eora tedo orote. 

Edo kundo gumbiri, Simon Cyrene mai ami da nasi 
da: gupeite: jido gapo da cross. pietero duriri, edo: Iesu 
ambo edo kumain. 

Edo amboda jisi siakabadae mi amboda amboda esi- 
tera, edo eutumai dubo daduretera ji tero. Edo Iesu mi 
wareregedo amindemane sisina, Jerusalem da ademai, na 
ji teove, ta imomane, ae mamai ikamane da ji akuta te- 
wayi. Gido iji. gupera, engo tare„Ero da iai beiamana, edo 
osi mai kumbai eora, edo ami piae indae. Edo ango de 
be. edo peji de site tore, Durudo nakare pasiu: edo pamo, 
Nakare bobokumbave. Edo eiwa ni awae da ari, edo ro 
mumunia da ari. 

Edo nenei tote, beiae ari embobo, ainde daedo kunde 
daro betorote tedo. 

Edo iai Kopuru. Akou teora: ainda: gundo, ounda, awa 
cross da doritera, edo: beiae ari embobo, nei be da, nei 

anda da, Edo Iesu mi sisina, Maka, awamane kotembedo 
dowasi, omi eora amone kotembaera. Edo tamo woru 
topa dada’ kando edo kelero aungesitera. Embo embo 
petedo isiute gido. Ae embo badari be de daedo tedo 
Jijireite sitera, Embo nenei euri kaviegotora: amo akuta 
edo kaviegain eiri, amone God da Keriso namo avigarira. 
Edo itoro embobo de daedo tedo jijirero, ainda iai gumbe- 
ro, vinegar piedo sitera, Imo Judaea mai da daotari ta, 
akuta edo kaviegewasi. Edo ove ikane piedo, EIWA 
TUDAEA EMBO DA DAOTARI. i 

Edo beiae ari embore da oreko eira awa tedo jijireite 
sisina, Imo Keriso ae ra ? imo kaena ato kaviegana. Edo 
nei mina sisina edo ge tedo sisina, Imo God adu ae ra, 
edo imo bekumba da da awara? Edo nagena awara: beiae 
ingenato mina bunena inge: edo embo emone ro ae 
dumbae ae. Edo-sisina, Iesu, na kotembe, basileia ika da 
gupeta ango de. Edo ainde sisina, Awara imo de tena, 
boroko imo nagena daedo Paradise da itana. 

Edo boroko ora 6 gumbiri, munia nasi jiwae da pira 
edo iji munia esiri, ora 9 gumbiri, iji dosira; edo tempela 
da gagaregari toropu da kerisina. Edo Iesu dao siaka- 
badae tedo, edo sisina, Maka, ipa ito da asisi nato piena: 
edo awa tedo api esisina. Edo kenturion mi evira awa 
gido, ami God da dasiga edo, sisina, Awara, emo beiamana 
ari embora. Edo jisi miwae mi gari iai eminda doregedo, 
esitera awa gido, opopo dedo, tekago baunsitera. Edo 
embo ika jiwae edo eutumai daedo Galilee de amboda 
amboda eute da aikamana petedo, eiwa gositera. 


GOOD FRIDAY 


Pari 


OD Goroba jiwae, tedo gera, oro be ito eiwa do edo 

jisi ito tu da ewasi, awa embo Bada natokare Iesu 
Keriso rorae beiae embobo da ipa da onjiga piewa awa, 
edo cross da betena, awa boroko wasiri de evira, edo imo 
ae Asisi Kotopu de daedo matawa gisi jijlowa, God da- 
kaima natopo. Amen. 


OD Goroba jiwae, Matawa isite, Asisi ito mi Ekalesia 
berari gisi jido esiri beiamana evira; Benunu teora 

awa, embo berari Ekalesia ito kotopu da itera awa embo, 
budo ewasi, embo berari ainda jimbo da de ainda ari da 
de imo be kera orote; Bada ae Toregari natokare de, Iesu 
Keriso. Amen. 


GE Do isite, embo berari esiteta awa, eota awa ro ge 
jindae, edo rorae beiae embo da betari jipapa ae, ango 
ae ra ta wareregedo wasiri arate; Judaea embo, Islam 
embo, kotembae eora awa, edo kotembae dumbae eora 
awa, berari do ewasi, edo gae ari, do okain ari, ge ito 
isisimbari ato doworote; edo oro be ito kundo gumbatate, 
Bada beiamana, ango Israel mai da deposi ae da de kavie- 
gore, edo pua dadaima da dada edo ara, ainda Tao ari 
dakaki, Iesu Keriso Bada natokare, awa imo ae Asisi 
pendis de wasiri de gisi jijiowa, God dakaima natopo. 
men. 


Epistle. Heb. 10. 1 ; 


Gé awa rorae beiamana amboda gumbari ainda asisi, 
ko rorae be ae gido rorou dawadawa mi dumberi 
berari pipikapapika pipiora awa naji atutumbotora awa 
mana beiamana arate. Ango de piari doworote ta rori, 
gido tumondebain eora awa beiamana edo, buria kote- 
mbae doworote? Tena rorou piari ami mi rorae beiae 
kotembu kotembu dumberi berari eora. Ox ae goat de 
da ororo jimbo beiae mana kumbarate. Awa tedo nasi 
da gundo, tesiri, 

Rorou de piari de imo ge tae 

Ko tamo na embo sia esitera: 

Rorou avigari de de jimbo beiae embo imo jipapa ae: 

Ango de tena, Gio, gundo 

Jipapa ito anate, God. 


Gisi tesiri, Rorou de piari de rorou avigari de jimbo beiae 
embo imo ge tae, ko jipapa ae (ge ango pipiora awa), engo 
de tesira, Gio, gundo jipapa ito anate. Da kundo, da 
da gagane evira. Jipapa ami mi kaena kotopu etera Iesu 


ss. s> 

ainda gitopo ainda tai dapane orote sima: esisina. Da 
pisido kotopu eora awa esiri petugesitera. Ango Asisi 
Kotopu kaena embe tutu gotevira; gisi: tedo, 
Eiwa tari gari awamane ae da de anate 
Iji awamane amboda, Bada mi tesira: 
Ge nato ainda do da piana 
Edo ainda dubo da gaiana; 
engo de tesira, © 
Edo. ainda jimbo beiae edo ainda jimbo: bebegae iji 
nei kotemain ae.. 
Ko einda doari isiri, ounda jimbo beiae da rorou ae. 
Awa tedo, nanonameji, goroba edo iai kotopu da Iesu 
da ororo mi tonanate, begata de ami mi kaena embo sia 
esisina. awa, begata teka, wasiri de, gagaregari toropu da, 
ainda tamo : edo priest siakabadae God da oro da tamo da; 
do beiamana edo, ge be edo atutumanate, do kaenato ge 
beiae ae, edo tamo kaenato un beiamana mi teianate; 
sima ari da ge jido burau ain ae; ge sisina awa sima dave 
eira; edo mina kotembedo katedo, dubo bari de jimbo 
beiamana de da ge tana—dada. utari domain ae, embo 
nenei da jimbo ango, ae rata ge jiwae tanate edo domain 
ae, iji gumbari gido. 


Ge Ewa Tari. John K. 19.1 

NGO de Pilate mi Iesu kundo vejisina. Edo itoro 

embobo crown ni bebe engedo ainda kopuru da 
pipiteite woru ijimbari petero ombiri edo ounda iai gundo 
sitera, Oro, Judaea embo da Daotari! edo ipa mi doritera, 
Edo Pilate tekago wotedo amindemane sisina, Giwo, ito- 
mane iai kundo wotena, ko imomane kotembawa na buria 
ainda iai tuae. Awa tedo Iesu wowosisina, ae Crown ni 
bebe, ae woru ijimbari de. Edo Pilate mi amindemane 
sisina, giwo, embo. Awa tedo: priest babain de baba- 
degari de awa gido- dao sitera, Cross da de, cross da de. 
Pilate amindemane sisina, Imomane kundo cross da 
dewavi; nane ainda iai buria tuae. Judaea. embo ainde 
mina sitera, Ge natokare isira, edo ge ami. mi betarate, 
awa akuta God da Mai esisina. Awa tedo Pilate: ge eiwa 
gido adu be esisina, edo: Praetorium: da tekago torido 
lesu de tesiri, Imo nonda esi? Ko Iesu ainde ge mina 

tae. Awa tedo Pilate mi ainde tesira, Ge namonde tae 
esi ta? imo gae ta rori, nato iai badari isiri udeganate, edo 
badari isiri cross da danate? Iesu ainde mina sisina, 
Badari ito nato iai itae ra ta pamonde piorote: awa tedo 
na ito iai pipitevira ainda buria jiwae. Eiwa gido Pilate 
mi udegari jipapa esisina: tena Judaea embo dao tedo, 
sitera, Imo embo ciwa udegedo Caesar da nameji ae: 
embo berari akuta daotari eora awa Caesar da ge jindora. 
Awa tedo Pilate mi ge eiwa gido Iesu kundo wotedo katari 
da anumbesisina iai dao Gano, ko Hebrew ge Gabbatha. 
Darutegari da sirigari; ora 6 ango. Edo Judaea embo de 
tesiri, Giwo, Daotari itomane. Awa tedo daositera, 
Kundo aimbu, kundo aimbu, cross da de. Pilate aminde- 
mane tesira, Daotari itomane cross da danate ta rori? 
Priest babain mi mina sitera, Natokare iai Daotari ro ae 
ra ta Caesar. Awa tedo ango de amindemane pipisisina 
cross da dorote tedo. 

Awa tedo Iesu kuputera: edo wotedo, ainda cross akuta 


cross da pipisisina. Edo gagurisina, IESU NAZARETH 
MAI JUDAEA EMBO DA DAOTARI. Awa tedo ove 
eiwa Judaea embo jiwae ajijigesitera: iaj Iesu doritera 
awa nasi aikae: edo Hebrew ge, Rome ge, Greece ge 
gagurisina. Awa tedo Judaea embo da priest babain 
Pilate de sitera, Judaea embo da Daotari gaiote, ae ra ta, 
Na Judaea embo da Daotari sisina. Pilate mina sisina, 
Gaietena awa gaietena. 

Awa tedo itoro embobo, Iesu cross da dedo dodo, 
ainda woru kundo nei tote nei tote kando esitera, itoro 
embo da rorae da, dabua de daedo: dabua awa pirae ra 
ta pamo mi matawa gaedo esitera. Awa tedo ge mina 
sitera, Kaen kerigain ae ra ta kelero anate, andari: ko ove 
petugarate tesira awa, 


Woru nato amindemane iai kando edo, 
Dabua nato embo kelero esitera. 


Awa tedo eiwa itoro embobo mi esitera. Ko Iesu da cross 
da tuta da petetera ainda ai, edo ainda ai da dao, Cleopas 
da aro Mary, edo Mary Magdalene. Awa tedo Iesu ainda 

ai gido, edo ambodani karupa evira awa aikae petesiri, ai 
de tesiri, Eutu, gio, mai ito. Ango de ambodani de 
tesira, Geo, aiito. Edo iji ango da ambodani ainda iai 
da kundo aunsisina. 

Eiwa amboda, lesu, berari itae gido, ove petugarate 
tedo, tesira, Na un udo eira. Ounda pietera sigi vinegar 
atoae: puiba vinegar atoae hyssop da pisido ainda be da 
kundo guputera. Awa tedo Iesu vinegar kundo sisina, 
Itae: edo kopuru gotugedo ainda asisi piesiri wowosisina. 

Awa tedo Judaea embo Sirigari gido, ko tamo cross da 
sima eure kae sabate da (Sabate awa iji ewowo) Pilate de 
tedo gositera tai amindemane ierigorote edo awamane 
kundo aimorote. Awa tedo itoro embobo da da tai 
ierigedo edo ainda gagane ainde daedo doritera awa: ko 
Iesu da iai da gundo, matu betesiri gido ainda tai ierigae; 
tena itoro embo da gi mi dedegi gagurisina, edo borae 
ororo ae un de wowositera. Edo gosisina awa gari tutu 
esisina, edo ainda tutu ge be, edo ge be tedo kotembesira, 
imomane ge be awate awa tedo. Eiwamane esitera ove 
petugarate tedo, tedo, Ainda vetu da ierigain ae. Edo ove 
nei mi tesira, Gaguritera awa jisi mi gara. — 


FASTER TEKA DE 


Pari 


IEWASI, Bada, edo nakare Mai ito beiamana Ari 

kaviegari natokare Iesu Keriso ainda betari da bapa- 
taito esitera awa, jipapa beiae pipikapapika aro betari, 
ango de awa ae da de goiara; edo embake jisi edo betari 
da manguro darutegarago, erari dubo beiamana ari da 
aimbara; awa embo, betena awa, edo goewa awa, edo 
nakare embo tekago enina awa, Mai ito Iesu Keriso Bada 


natokare. Amen. 


Epistle. 1 Peter K. 3. 17 
BIAMANA, God mi jipapa ari, jimbo dave embo 
mamato ave tae, ko jimbo beiae embo ae. Keriso 
ango iji dakaki de jimbo beiae embo mamato ena, jimbo 
beiamana embo mi jimbo beiae embomai awa embo, God 
da iai da kaena kundo aimbore tae; pisi mi dewo betena, 
ko asisi mi enu kaviegena, ami mi aundo asisi bundari oro 

da Itora awa awamane atopaposisina, awamane awa matu 
ge jindewa, ango de God da sima ari Noah da iji de sima 
eiri, ko ark sia edo eiri, ko ami mi idewago, awamane asisi 
8 un mi kaviegewa; ko be moka awa boroko esiri kavie- 
getewa, ko amone bapataito, pisi dono piedo dowari ae 
ra ta dubo dave da atota ari God da iai, Iesu Keriso da 
erari mi; awa utu da visina, God da be da isira; edo anela 
de badarikadari de ko goroba ari de mi kera edo era. 


Ge Ewa Tari. Matt. K. 27. 57 


DO munia jiriri rorae embo Arimathaea mai ango ami 
gupusina, J oseph teora ami, amo Iesu da ambodani 
emi Pilate da iai aundo ko Iesu da tamo tedo gosisina. 
Edo Pilate mi sisina piain tedo. Edo Joseph tamo kundo, 
woru linen dave da doedo, ko ainda embake jisi teka da 
pi i pg pure ya dorisina ainda; ko ganuma 
i mbake jisi be da awa mimin j- 
sina. Edo Mary Magdalene de Mary né = si 
tera, betari jisi ponda anunumbedo. = 
ù Edo sro de, Sia ari amboda, priest babain de Pharisee 
ge = ilate da iai da utedo isite sitera, Embaoba, nakare 
otembetera, amo pitawa, wasiri de isite sisina, Iji tamonde 
da amboda tekago enana. Awa tedo ine teio tato embake 
jisi sima dave eiraro iji tamonde are, edo gido ainda 
ambodani mi gundo taimbaro, ko embomai de betari de 
tedo erari ge teore, edo amboda pitawa beiae eure gisi 
ango ae. Pilate mi tedo sisina, Sia ari itomane diesa ta 
aundo sima edo giu. Ango edo aunsitera, edo embake 
Jisi sima dave ero, ko ganuma kariwa esitera, edo si i 
amindemane daedo itera. ° ibi 


EASTER IJI 


Sipo de Psalm Puwavi, i ; 
vi, ia f ET 
tepo tara. » ta tanate tain ae, rata Anthem eiwa ia tara ta 


ARUTEGARI kaenat : : 
Ds a tedo bondo anate. Wa SER 

adari matu mi ae, badari bebegae bei Satta 
tena bread badae mi kokopi de ge be de. eiae Lo + F : 


ERISO betari da erorisina, k 
betari d o amboda teka i 
Ke betari iji nei de ainda iai badari itae. IA 

ira, ji i iai betesira iji da: 

o ango de betesira, jimbo beiae da iai bet : 
koto de kaviegesira, God da iai kaviegesira, God da 
iai kaviegesira. di = | 
i Ango din ko inemane mi, jimbo beiae da iai betetewa: 
edo God da iai kaviegetewa, Keriso mi Iesu. Rom. 6. 9. 


F7 ERISO betari de etero erira: awora awa da gitago. 
K Embo mi betari gumbiri gido: embo mi betari de 
p” da iai berari betetera: ango eno = 
“Meno Wa Mai de, Asisi Kotopu de da iai; parara 
5 teka de: boroko, edo natopo itaina. Amen. 


Pari 


OD Goroba jiwae, Inemi Mai ito Iesu Keriso de, 

betari daginegedo, wasiri matawa itari da rap = 
natokare iai bejiteta; nakare burau tedo gera, = o sr 
mbari ito gisi aundo, do natokare da jipapa sara a 
pipitota, ango de kondade ato dawa beiamana ara; LA 
Keriso mi Bada natokare, awa Imo ae Asisi LR = 
daedo, wasiri de gisi jijiowa, God dakaima natopo. men. 


Epistle. Coloss. 3. I 


NGO edo Keriso da daedo erewa gido, ari ikane RSR 
eu, Keriso itevira awa, God da ingo be da naa so 
itevira awa. Ari utu da awa dubo mi siteu, ari butu 
amo dou. Imomane betetewa, „edo kaviegari Aj moa 
Keriso de daedo God da iai onjigesira. Kero, = 
gari kaenato, idegaina ango de, imomane ae ain È aĝon 
ae parara de idegawa. Awa tedo patu itomane bu z ja 
itera awa dawo betore; 2 ipu da, dono, dubo yes = 
jipapa ari, dubo da ari, amo ikuta kewari De Besa ar 
arira; awa tedo God da duduno ge jindedegari da amal 
da iai gupevira; amimi matu pepeta esitewa, ang 
ainda itewa. 
Ge Ewa Tari. Jobn K. 20. I 


K~ : ' WA 
EEK da iji da, Mary Magdalene sipo atae, munia de, 
embake jisi da gumbira, engo ganuma jisi da apepe- 

gesiri gira. Awa gido ainto tumundo Simon Peter da iai 

da gundo, edo ambodani nei Iesu dubo bira awa, tesiri, 
Bada jisi da kundo aunsitera, edo inda ango pieteri nakare 
gae. Awa tedo Peter erido, edo ambodani nei, edo jisi 
da auntera. Edo daedo ainto tumbera, edo ambodani nei 
mi Peter daginegedo gisi jisi da isipevira, edo jino edo 
woru linen itera awa gosisina, tena torae. Ango de 
Simon Peter amboda amboda gundo jisi da torira. Edo 
woru linen avetera gosisina, edo gobe kopuru da itevira 
awa linen de daedo ae, rata akuta ruvesiri, ainda iai da. 
Awa gido ambodani nei gisi jisi da isipevira awa torido, 
gido, ge be esisina. Ko engo de ove gae eora, betari da 
erarate. Ango de ambodani ainda iai da tekago aunsitera. 


EASTER MONDAY 


Epistle Embo. Ari. IO. 34 


PETR mi be angedo sisina, Awara kotembetena God 
embo kotembae; edo ewowo berari adu eora awa edo 
dave eora awa ainda gisi dave. Ge Israel da iai etege- 
tevira awa, bega kana dave atopapotevira awa Iesu Keriso 
mi (awa berari da Badari) ge awa inemane gotowa Judaea 
berari da oru evira awa, edo Galilee tuturo edo, bapataito 
John mi dengoro baisina awa amboda 3 Iesu Nazareth 
mai, God amo Asisi Kotopu mi edo goroba mi datesira 
awa; tepeite da beiamana esira, edo binei usimbesi eora 
awa esiri kaviegesitera: God mi awa ae da de. Edo 
nakare gari embobo esisina awa Judaea embo da nasi da, 
edo Jerusalem da; edo ami detero betena, edo ni da eke- 
gena. Amo God ainda iji tamonde de jinu enina, edo 
pienu idegega, embo jiwae da iai ae, edo gido gari embobo 
da iai God gisi sirigetevira awa, natokare Iai, ainde daedo 
injido tu injido ewa awa, ango de betari de jiuri erorevira 
awa amboda. Edo namondekare tesira nanekare embo- 
mai da jisi da dengoro baiorote edo tari gorote, awa God 
mi oru esira, wawasiri de bebetegari de da Katari. Ami 
peroveta mi berari teora, edo ainda dao da embo berari 
awa ge be eora ainda jimbo beiae da rorou kumbara. 


Ge Ewa Tari. Luke K. 24. 13 


NGO edo embo tote iji ango de nasi dao Emmaus 
bauntera, furlongs 60 Jerusalem ainda itevira ainde. 

Edo ge dada tedo jiwae evira eiwa. Ango edo ge Lasa 
tedo gain tero, Iesu atutumbedo, daedo ~= a 
jisi jiri ami awa kotembae sa Edo En Exon 
sisina, Ge rora dada isite site tepeu : Edo da E — » 
jisi be beiae esitera. Edo dakaki dao Cleopas sa le mi a 
sisina, Imo berari Jerusalem dara, edo imo jim i iji ba, 
de edo era gae? Edo amindemane sisina, Jim a rora ? 
Edo ainde sitera, Iesu Nazareth mai da da jim Ĥa me 
peroveta, edo ari ae ge de God ae enembo pros. co 
jisi da goroba esisina; edo priest da badari ae ne ya n dd 
kare de mi amo pietero betarate tesiri cross da =: era. 
Edo nakare re ami Israel mai udegari ge teora. Edo =, 
einda iji topa tamonde eiwa esisina. Edo comme nenei 
jisi nakanatokare da tetero kore esitera da sipo de em o 
jisi da itera awa; edo ainda tamo kakoa edo, pute pere toa 
anela gera, edo ami amo wasiri de ge sitera. — È p E 
nenei natokare iai itero jijirisina ami embake jisi da baun 
tuvitera da eutumai sitera ango: ko ami amo Se, Ne 
Edo amo amindemane sisina, Daua imata, du o p 
tewa, edo jiwae peroveta teora kotembae ! CASA n 
mamato ai ta ai aeri, edo parara ika da toresira : = 
Moses da iai be edo, ae peroveta jiwae de, ove = 
ge awa gorote sisina. Edo nasi da gupera awa —~— 
tera: edo amo be aike babarago. “Edo ami ge = si si - > 
Kaende daedo itane: turo jiriri, iji wotesira. o toto 


.... 


awa, Simon da jisi da idegesira. Edo ami sitera begata 
da evira awa, edo ami bread egegesiri kotembesitera. 


EASTER TUESDAY 


Epistle Embo. Ari 13. 26 


MBOMAI nato, Abraham da tegi da mamai, edo ito- 
mane iai God adu eora awa, kaenato iai ari kaviegari 

da ge etegesira. Jerusalem da oromando eora awa, ainda 
babadegari de mi awa daretera, edo peroveta da ge 
sabate berari ajigotora amo gae, edo awamane mi teora 
ore tae, edo awa bekumba esitera. Edo betari da ari 
kakoa be edo, Pilate tedo gositera daro betarate. Edo 
berari ainda ge ove eora awa esitera, edo ni da pietero 
wotesira, edo betari jisi da pietero aunsina. Edo God 
betari de jiri ororisina; edo iji berari awamane Galilee 
ango Jerusalem gupera ami gositera, awamane boroko 
ainda gari embobo embo da iai. Ko nakare kana dave 
atopapotora itomane iai mamono da iai matu teora awa, 
God ango esisina, kaenato iai ainda mamai, Iesu jiri 
erira ge ango; ango psalm tote de gaedo sisina, Imo Mai 
nato, boroko kumena. Ko ami jiri erira betari da, ko 
mana najigo betari da tekago bamaina, engo tedo tesira, 
Ari kotopu, David ari, imo de piane. Ango psalm nei 
da tedo tevira, Kotopu ito piato usimbesi ari giure. David 
ainda umo da God da buro da singa edo, jitao auna, edo 
mamono da iai piewa edo usimbesi ari gina; tena God 
jiuri erorevira awa usimbesi ari gae. Awa tedo, nano- 
nameji, kotembave tae, edo ami mi itomane iai jimbo- 
beiae da rorou oru eira; edo ami mi embomai berari ge 
be eora awa dave evira, ari berari Moses da ge mi ewa 
mana aina. Awa tedo giu, awa dowawo itomane iai 
gumbure peroveta mi teora awa, 


Giu, gadumbari kakato, kore eu, edo betawa; 
Buro awa buro edo ena iji itomane da, 


Buro mana nomi ge be 2wa, embo mi imondemane ' 
taina. 


Ge Ewa Tari. Luke K. 24, 36 


E awa be ainda toropu da petedo sisina, Bega ito- 
mane iai itaina. Edo awa ba adu esitera, asisi gari tedo. 
Edo amindemane sisina, Nongain tedo imomane dubo 
beiae evi? Edo nongain tedo gain dubo da erurevi? 
Ipa nato se tai nato de giu amone nana: na jiu, edo giu: 
asisi pisi ac, vetu de nato iai gotowa ango ae. Edo eiwa 
site ipa de tai de piesiri gositera. Edo ami dubo dave 
esisina tedo kotembae, edo kore esitera, edo ami aminde- 
mane sisina, Itomane iai einda roraera? Edo wo ingari 

pitoko ari ainde pitera. Edo kundo awamane da jisi da 
injisina. i ; 

Edo ami amindemane sisina, Ge matu eiwa matu 
imondemane isiretena ango de imondemane teona, edo 
jiwae mi edo petugorote, Moses da ge ae peroveta de ae 
psalm de ge nato ove esisina ainde. Edo dubo ika beji-' 
sina, ove gain tedo: edo amindemane sisina, Engo ove 
esisina, Keriso mamato arate, iji tamonde de betari ere- 
sira awa: edo dubo kotembari ae beiae doari ainda dao 
de da ge tesira awa jisi jiwae da iai, da Jerusalem be edo. 
Imomane eiwa gari embobo. 


SUNDAY DA EASTER AMBODA 


Pari 


| AMO Goroba jiwae, Mai ito dakaki piata awa, edo 
j rorae beiae natokare embo betedo, nakare dave tari 
tedo enina; namondekare piewasi, edo nakare dumo ari 
de rorae beiae ari de dodo, beiamana edo ge be de imo de 
natopo singa ara; Mai ito Iesu Keriso ainda jimbo embo. 
Amen. i 
Epistle. 1 John K. 5.4 

OD mamai site butu da badari edo eira; edo badari 

eiwa butu da badari evira awa, kotembari kaenato. 
Ko amo ai mi butu da badari evira awa? ami kotembe- 
tevira God da Mai Iesu ta rori? Ko emo un mi ororo 
mi gumbira, Iesu Keriso; ung mi berari ae rata ko ung mi 
ororo mi. Edo Asisi bedevira, Asisi Ge be awa tedo. Ko 
tamonde bededo era, Asisi de, un de, Ororo de; tamonde 
da bedari dadaima. Embomai da bedari kaen kumane 
tae, ko God da bedari ewowo; ango edo eiwa God da 
bedari, Mai da ge bededo eira. Embo God da Mai ge 
be evira awa bedari ainda iai isira; embo God ge be ae 
evira, amo esiri pitawa kato; amo God da bedari ainda 
Mai da ge bedevira awa ge be ae. Edo bedari eiwa, God 
kaviegari natopo itari kaenamonde pisina, edo kaviegari 
eiwa ainda Mai da do da. Embo Mai ainda iai itevira 
awa kaviegari ainda iai; ko embo God da Mai ainda 
iai itae kaviegari ainda iai itae. 

Ge Ewa Tari. John K. 20. 19 

WARA da turo de, iji da de, week da iji da, oro mangu- 

ro Jijitera ambodani isima era awa, Judaea mai adu 
eora awa gido, Iesu gundo toropu da peposisina, edo 
amindemane tesiri, Bega itomane iai itare. Edo eiwa 
tedo ipa de dedegi de piesiri gositera. Edo ambodani 
dubo beiamana Bada gositera gido. Iesu awa gido tekago 
sisina, Bega itomane iai itare. Mamo mi na piesiri 
aunsitena, ango nane mi imomane piano aimbawa. Edo 
eiwa tedo ami da iai api esisina tedo, Asisi Kotopu 
kumbawo ; embo ainda buria kotembedo doturowa awa 
ainda iai kotembedo doturevira; edo embo ainda iai buria 
dubo jijiowa awa, ainda iai jijievira. 


SUNDAY TOTE EASTER AMBODA 


Pari 


OD Goroba jiwae, Mai ito dakaki awa, ae rorae beiae 
AJ natokare ainda mina, ae jimbo beiamana ainda kariwa: 
imo tonembatate, nakare piena awa ategeteite kundo, 
ainda dero kotopu da pipika papika amboda amboda ara; 


dawa embo, Iesu Keriso Bada natokare. Amen. 
Epistle. 1 Peter K. 2. 19 


KA emo dubo beiamana ari, edo kotembari God da 
iai tedo, embo dubo vevera kumborote, edo ainda 
bekumba ae. Edo dasiga ari amo rori, ango de jimbo 
beiae embo imomane daina, edo sima eu? edo ango de 
jimbo itomane dave embo mamato ewo, edo sima ewo 

eiwa God da iai dubo beiamana ari. Ango de eiwa embo 
imomane dao tevira: edo gido Keriso awa imomane embo 
mamato ena, edo kariwa itomane piedo dodo ainda ambo 
ambo ave tae; amo jimbo beiae ae, ko pitawa ainda be da 
tuwae; awa ango de embo isimbewa, mina isimbae; ango 
de mamato ena, duduno ae; edo awa atota be evira ainda 
jai ami piena; ami jimbo beiae kaenato tamo ikaito da 
kumuna ni da, ango edo kaena jimbo beiae mi betane tae 

edo ewa da kaen kaviegane tae; ainda tamo matu mi 
etero kaviegetewa. Imomane dutedo ewa sheep ango 

ko boroko asisi itomane da Sima ari de Bishop de da iai 
tekago guputewa. 

Ge Ewa Tari. John K. 10. II 


A sheep taoari embo beiamana; sheep taoari embo 

beiaman topa omi wasiri ari pipitevira sheep embo. 
Rorou kumbari mai, sheep taoari embo ae, sheep ainda 
ae, wolf gupeiri gido, sheep dodo aimbira; ango tupeira, 
edo wolf tonena gitena eiri evekara etera; awa rorou 
kumbari mai, sheep dubo vivi ae. Na sheep tao ariembo 
beiamana, edo nakanato kotembetena, edo nakanato na 
kotembotora; ango Mamo na kotembetevira, edo na Mamo 
kotembetena; edo na wasiri ari nato sheep embo pipitena. 
Edo sheep nato nenei isima era, eiwa pua ae; ouwa aundo 
kumana, edo ge nato gara, edo sheep jisi da, taoari embo 
da itara. 


SUNDAY TAMONDE EASTER AMBODA 


Pari 


OD Goroba jiwae, embo bambae dumbae ge be ito 
da parara pioto gotora, ango de jimbo dave da begata 
da tekago gumborote; Keriso da Ekalesia da dada utari 
de totorora ango de pie, edo jiwae ajijigotora awa amboda 
amboda edo, kiki eve dowore; Iesu Keriso Embo nato- 
kare. Amen. 
Epistle. 1 Peter K. 2. II 


UBO babarigari, imomane embo eve edo pepeta ari 

ango, imondemane tedo gotena, ko pisi mi jipapa 
evira awa dou, awamane asisi da iai itoro eora; edo ari 
itomane duroka arata Etene da iai; ango edo, awamane 
imomane jimbo beiae embo arago isimbetera, edo awa- 
mane mi jimbo itomane dave gotora awa, God gadara 
tedo katedo ari da iji de. ' 

Ge berari embomai eora awa kera ewo, Bada embo; edo 
gido Dariga, amone badari bajina na; edo gido babadegari, 
ami etegetevira jimbo beiae embo da iai riroa kumbare 
tae, edo jimbo dave embo dasiga ore tae. God mi 
jipapa eira, jimbo dave edo dutetegari da gae ari ge tave 
tae; imomane embo tepo inge, edo embo itomane tepo 
ari mana awa beiae da apuregari ango, edo be God da 
ambodani. Embo berari kotopu eu. Dodoma dubo bu. 
God adu eu. Daotari kotopu eu. 

; Ge Ewa Tari. John K. 16. 16 

ESU ainda ambodani de tesira, Iji siaka de, na giwove 

edo iji siaka nei, gawa. Awa gido ainda ambodani 
nenei mina tara esitera, Ge eiwa rori, kaenamonde tesira 
awa, Iji siaka de, na giwove, edo iji siaka nei gawa; edo 
Mamo da iai aimena? Awa tedo sitera, Eiwa ro tesiri, 
Iji siaka? 'Tesira awa kaen kotembae. lesu awamane 
ge katai jipapa ero gido, amindemane sisina, Eiwa gido 
mina kata eowa ta rori, ge nato, Iji siaka de na giwove 
edo iji siaka nei gawa? Ge be, ge be, tena, imomane ji 
tedo mamato awo, butu dubo beiamana aina. Imomane 
dubo beiae ara, ko dubo beiae itomane dubo beiamana da 
kapetegarate. Eutu ango de mai overegesira, dubo beiae 
eira, ainda iji gumbira awa tedo; ko ango de mai kupara 
mamato ari kotembae eira, dubo beiamana gido embo 
butu da wowotevira awa tedo. Awara da awa gido ito- 
mane iai dubo beiae ari isira. Ko tekago gano imomane 
dubo beiamana ari; edo dubo beiamana ari itomane embo 
imondemane kundo aimbae. 


SUNDAY IPA AO PASIDO EASTER AMBODA 


Pari 


OD Goroba jiwae, Imo akuta embo beiae da jipapa ari 

da iai gisi jijiota; embomai ito de piewasi, edo ge imo 
teteta awa karupa ara, edo rorae imo teteto gotera awa 
Jipapa ara; ango de butu einda jimbo jiwae da, nakare ito 
iai dubo ara, ainda dubo beiamana ari be tuwora; Iesu 
Keriso mi Bada natokare. „Amen. g 


Epistle. James K. 1. 17 


IARI dave berari edo rorae ewagaewa berari ikane 

ango, edo Mamo parara kato da ami wowotevira, awa 
da dawa matawa itevira, edo ainda iai duga wareregetevira 
awa pieure kae. Akuta mi ge be mi kaena mamai esira 
edo kaena awa be gitago arago evira ainda iai. Eiwa 
kotembotowa, nanonameji nato dubo babarigari. Ko 
embo berari eiage gorote, edo ge babaiango torote, edo 
duduno babaiango ara; embo da duduno God da jimbo 
dave ae. Awa tedo dono berari de beiae be da evira awa 

jai eve pieu, edo burau ari de daedo, ge urari awa kumbu- 
wo, ami asisi itomane ari kaviegore, kij 


Ge Ewa Tari. John K. 16. 5 


ESU ainda ambodani de tesiri, Boroko aimena ainda 

iai tesiri gumena ainde; edo imomane ade namonde tedo 
gae, Inda ango aimbesi? Ko eiwa teono dubo itomane 
beiae atoae. Ko ge be imondemane tena, Beiamana 
imomane dodo aimena; na aimbae ra ta Dubo-damo-ari- 
embo itomane iai gumain ae; tena na aundo itomane iai 
tano aimbare. Edo awa gundo, nasi bekumba arate 
rorae beiae gido, rorae beiamana gido, edo katari gido: 
rorae beiae gido, awamane na ge be ae awa tedo; rorae 
beiamana gido, na Mamo da iai aimena, edo imomane 
tekago jisi mi gae awa tedo; katari gido, nasi eiwa da 
badari katetera awa tedo. Ge jiwae tanate, ko boroko 
kumbae dumbae eowa. 'Tena awa, ge be da Asisi gundo, 
ge be berari da iai imomane kundo bamaina; akuta tain 
ae, rata, dengoro mi gido tarate, edo jimbo amboda arate 
tari gawa. Na dasiga arate; nakanato kundo imomane 
tari gawa awa tedo. Berari Mamo da iai isira awa naka- 
nato; awa tedo tetena, nakanato kundo imomane tari 


gawa. 


SUNDAY IPA DA EASTER AMBODA 


Pari 


ADA, imonde rorae beiamana gupera awa; namonde- 

kare singabanga ito burau awa, piewasi, edo ato dubo 
natokare mi rorae beiamana, edo imo kondade ato nakare 
ango ara; Iesu Keriso mi Bada natokare. „Amen. 


Epistle. James K. I. 22 


MOMANE ge awa edo eu, ge ingari tepo embore eove, 

pitawa akuta eove. Embo ge gido mana aina, awa be 
embo inge dombu dambu da asisi da gotevira awa; edo 
akuta goteite aunteira, edo iji da ami embo rora dubo 
ruvegedo eira. Edo embo tepo da ge dave gido eite, 
ko isima eira, edo amo gari tao ae dubo ruvegetevira awa, 
edo awa ari embo evira awa, embo eiwa dave aina jimbo 

ika da. Embo rora mi be kotopu inge, ko iwawa kanji- 
gae, ko dubo ika pitawa sira, embo eiwa ainda kiki ro itae. 
Kiki dave dono ae God ae Mamo de kaenato da dombu 
da ciwa, popoiwo de eutu rorigarori de da dubo beiae 


ari da iai etega aina, edo akuta sima eite nasi ari dono 
ain ae. 


Ge Ewa Tari. John K. 16. 23 


E be, ge be imondemane tena, Imomane Mamo de 

tedo gawo, awa dao nato da imondemane piaina. 
Engo de imomane tedo gae dao nato da; tedo giwo, gido 
kumbawo, edo dubo itomane beiamana atoae. Eiwa 
imondemane enia de tetena; iji gumboro na enia ge tain 
ae, rata ge tepo Mamo da ge tana. Iji ango de dao nato 
da tedo gawa; edo Mamo imomane embo na tedo gana 
na ango tae; gido Mamo akuta imomane dubo bira, imo- 
mane na dubo buwa, edo na Mamo de idegesitena 
kotembetewa. Na Mamo de idegedo nasi da gumena; 
tekago nasi dodo, Mamo da iai aimena. Ainda ambodani 
sitera, Gio, boroko ge tepo teta, enia ge tae. Boroko 
nakare gera imo berari gotota edo embo imo tedo garate 
jipapa ae; ango de kotembetera imo God de idegesiteta. 
Iesu mina amindemane sisina, Boroko kotembetevi ta ? 
Giwo, iji gumbiri, awara boroko isira, imomane evekara 
awa, embo berari ainda iai da, edo na dodo aimbawa; tena 
na akuta ae; Mamo na ae da de. Eiwa imondemane 
tetena edo nato iai bega itomane itare. Nasi da mamato 
ari itomane itaina, tena dubo itomane beiamana arate; na 
nasi eteno dadada apusina. 


VITARI IJI 


Pari 


IEWASI, God Goroba jiwae, tedo gotora, edo nakare 

Mai ito dakaima Bada natokare Iesu Keriso utu da 
visiri ge be eora awa, ango daedo do natokare mi ae dubo 
natokare mi de ainda visido, daedo sima eiraro jinaina, 
awa imo ae Asisi Kotopu de daedo wasiri de gisi jijiowa, 
God dakaima natopo. Amen. 

Epistle Embo. Ari 1.1 


VE gisi pietena, Theophilus, berari Iesu mi tuturo 

edo esira edo atopasina, edo ainda iji gumbiri kundo 
visina, edo gisi Asisi Kotopu mi ge aposetolo sirigetevira 
awa piena; edo awamane da gisi da mamato ari itae enu 
wasiri de pienu giwa ae kariwa jiwae de, edo ainda iji 40 
de awamane da iai idegena, edo God da basileia ge tena 
edo amindemane de daedo dada utewa, edo oru ena, 
Jerusalem dodo taingore kae, edo Mamo mi matu tena 
awa sia orote, tena, ango ge nato mi gawa; John un mi 
bapataito eira; ko imomane iji itomane indewa ain ae 
Asisi Kotopu mi bapataito awa. Awa tedo awamane 
dada utetera, edo tedo gain tedo tetero, Bada, boroko engo 
de Israel da basileia tekago piasi ta? Edo amindemane 
sisina, Imomane iji kotembove, Mamo ainda badari ari 
da pipitevira awa. Edo goroba ari itomane kumbawa, 
ango de Asisi Kotopu itomane iai gumbari; edo imomane 
gari tutu nato Jerusalem da, edo Judaea berari da ae 
Samaria de, edo nasi da mendo da. Edo eiwa tesiri, edo 
awamane gotora awa, ami kundo vivisisina, edo poraga 
mi onjigesisina. Edo awamane utu da pangedo jiji- 
mbedo gotero awa aunteira, edo embo tote awamane da 
iai petetero woru ike parara esiri sitera, Imomane Galilee 
embo, nongain petedo isite utu da pageu? Iesu emo ito- 
mane iai kundo visira utu da, gumbarate ango inemane 
gotewa topa utu da visira. 


Ge Ewa Tari. Mark K. 16. 14 


EA amboda Iesu idegena awamane II da iai ango de 
anunumbedo rorae indeite itero; isimbesisina awamane 
da ge be ari itae, ko awamane da dubo wawoegari embo, 
awamane mi ouwa gositera awa ainda erari amboda ge be 
ae. Edo sisina, Butu berari de aimbuwo, aundo Ge ewa 
tari atopatave evira awa berari da iai. Embo ge be edo 
bapataito eora awa kaviegara ta, ko embo ge be ae eora 
awa bekumba ara. Edo kariwa eiwa ge be egeregari 
ambo ambo ara; dao nato da binei piaro idegara, ge mi 
teka ge tara, jimbago jiari erari, ko indapu indari, ko nomi 
raro dain; awamane da ingo abubugari da tamo da piaro 
kaviegara. 

Ango edo Bada Iesu amindemane tesiri, utu da ude- 
tera, ko God da ingo be da anumbesira. Edo awamane 
wotedo, iai berari da dengoro baitera, edo Bada awamane 
de daedo buro esisina, edo ge awa esiri goroba esitera 
kariwa mi ambo ambo eora awa. 


SUNDAY VITARI IJI AMBODA 


Pari 


OD, parara da Daotari, imo Mai ito dakaima Iesu 

Keriso eteto berari daginegedo, Basileia ito da utu 
da visina; tedo getera, nakare popoiwo dote, awa ae ra ta 
Asisi Kotopu natokare iai piato gumaina, edo amo nakare 
kondade edo nakare jiari vitara iai Ari Kaviegari natokare 
gisi aimbira, awa imo ae Asisi Kotopu de daedo wasiri de 
gisi jijiowa, God dakaima natopo. Amen. 


Epistle. 1 Peter K. 4.7 


pes da gombu atuta cira; awa tedo imomane dubo 
embo ewo, edo badari akuta eu, edo benunu beiamana 
tewo: berari da gisi da dubo be mina bara eu; dubo bari 
jimbo beiae jiwae apuregedo eira; sinopu mina ara eu 
guguma de daedo ae rata; rorae daradara burowa awa, 
itomane iai kando mina ara eu, God da kondade ari eve- 
kara da sima eowa agori; embo ge tare tae, edo be God 
da ge ango; edo embo singa ore tae, goroba mi ango God 
mi pievira awa; edo berari da God parara aina lesu mi 
Keriso, ainda iai parara de badari ari de natopo itaina. 


Ge Ewa Tari. John K. 15. 26, edo 16 siaka 


ONEMBARI gupeite, na Mamo de tano gumaina 

awa, ge be da Asisi, Mamo de idegetevira awa, ge 
nato onjiga taina; edo imomane onjiga tawa, imomane 
namonde tutu de kaen itena. 

Eiwa tetena, imomane aro durove. Sunagogo de imo- 
mane piaro idegawa, awara, iji gumbiri, embo imomane 
euri betowa awa be ami God da iai singa evira. Edo eiwa 
ara, ami mi God ae namonde gae eora awa tedo. Eiwa 

tetena, edo iji gumbiri imomane na tetena awara kote- 
mbawate. 


PENTEKOST 


Pari 


OD, iji engo de embomai ito da dubo, Asisi Kotopu 

ito pieteto parara edo atopaposisina; Asisi dawa mi 
ato nakare rorae berari da be katara, edo iji berari nakare 
ainda dubo damo ari dave gido, dubo beiamana ara; 
lesu Keriso Ari Kaviegari natokare embo, awa imo de 
daedo, ae Asisi dawa de wasiri de gisi jijiowa, God daka- 
ima natopo. Amen. 


Epistle Embo. Ari2.1 


DO iji Pentekost boroko gumbira, edo awamane iai 

dada utetera. Edo iji dakaki utu da ango ge gumbira 
be bisi siakabadae dunana de, edo mando berari da anu- 
mbetera awa be da esisina. Edo awamane da iai bejisina 
ni beriberi, edo evekara esisina be ni benibarago ; edo 
daradara anumbesisina; edo awamane berari Asisi Koto- 
pu mi be da esitera, edo ge nenei sitera, Asisi be gari 
pievira ango. Ko Jerusalem da oromando esitera Judaea 
embo, embo kokotopu, nasi berari da gupora awa utu de 
da. Edo ge eiwa gositera edo jisi dada usitera edo dari- 
tera, embo berari mi gositera ainda ge sitera. Edo awa- 
mane mi kore edo sitera, Gi, embomai eiwa ge tera awa 
berari Galilee embo ta? Edo kaen nomi geni kaena 
berari ge kaenakanato mi wowotona awa? Parthia embo 
de, Media embo de, Elam embo de, Mesopotamia da 
jijiora awa, Judaea da Cappadocia da, Pontus da, edo 
Asia, Phrygia da ko Pamphylia, Egypt da, Libya Cyrene 
da demo da, ko Rome awa wowotora awa, edo Judaea 
embo edo embo tepora awa, Crete embo de Arabia embo 
de, ge kaenakanato goteimono edo God ari babain ge 
teora. 


Ge Ewa Tari. John K. 14. 15 


ESU ainda ambodani de sisina, Imomane dubo nato 
budo, ge nato kera awa. Edo na Mamo de benunu 
tana, edo awa Tonembari nei imondemane piaina, edo 

awa imomane ae da de eite natopo itaina. Awa ge be 
Asisi, nasi mana kumbesira, gae evira, edo kotembae 
evira awa; imomane gotowa; imomane ge da de sima 
ewa, edo itomane do da sima aina. Imomane popoiwo 
dodo bamain ae; itomane iai da gupena. Sima siaka, edo 
nasi mi tu nato gae; imomane ge bino nato gotowa; na 
wasiri de, imomane ango wasiri awa. Iji ainde kotemba- 
wo na Mamo nato da do da itena, edo imomane nato do 
da, edo na itomane do da. Embo ge nato kumbira awa, 
edo kera evira awa, ami mi dubo nato bira 3 edo dubo nato 
burevira awa, ainda dubo Mamo nato baina, edo na ainda 
dubo bana, edo ainda iai idegana. Judas (Iscariot ae) 
ainde tesira, Bada, nongain tedo imo natokare iai idegata 
edo nasi da ae ? Jesu ainde mina sisina, Embo dubo nato 
budo, ge nato kera aina, edo Mamo nato ainda dubo 
baina, edo nakare ainda iai gundo sima ara. Embo dubo 
nato bae, ge nato kera ae, edo ge gotowa awa nato ae, rata 
Mamo da, tesiri gumena awa. 

Fiwa tetena, daedo itena ango de. Ko Tonembari, 
Asisi Kotopu, Mamo dao nato da tari gumaina awa, 
berari imomane atopataina, edo berari nane tetena awa 
ari kotembawa. Bega itomane iai dotunona ; bega nato 
imondemane pipitona; na imondemane pipitona nasi 
pipitevira ango ae. Imomane dubo beiae ain ae, adu ain 
ac. Gotowa na tetena, Aundo tekago gumena. Imo- 
mane dubo nato budo, dubo beiamana arate, na Mamo da 
iai aimena awa tedo; Mamo na daginetevira. Edo boroko 
gisi tetena, edo ango de itarate imomane gawa. Iji nei 
de jiwae imondemane tain ae; nasi da badari gumbira, 
edo ikaito nato jai itae; edo nasi gaina na Mamo dubo 
bunona, edo Mamo namonde tesiri, ango eona. 


PENTEKOST DA MONDAY 


Epistle Embo. Ari 10. 34 
[pO Peter be angedo sisina, Ge be gena God embo 
kotembae; edo ewowo berari da awa adu evira awa, 
dave evira awa, ainda jisi dave. Ge Israel embo da gisi 
da etegetevira awa, bega kana dave atopapotevira awa, 
lesu Keriso (amo berari da Badari)—ge amo imomane 

gotowa, Judaea berari da gupevira awa, Galilee da tuturo 
esira, bapataito John mi dengoro baisina amboda, Iesu 
Nazareth mai, God mi awa Asisi Kotopu mi esiri be da 
esiri edo goroba mi esiri dasisina; awa pepeta eite dave 
esisina, edo daimona usimbesi evira awa esiri kaviegesi- 
tera; edo God ainde daedo isinesina. Edo nakare gari 
tutu awa evira awa Judaea embo da nasi da, ko Jerusalem 
da; edo awa detero betesiri, ni da kaingesitera. Awa 
God ainda iji tamonde de jiri erorisina, edo piesiri beji- 
sina, ko embo berari da iai ae rata, gari tutu God mi siri- 
gesisina awa, natokare iai, ainde daedo injido tu injido 
eora awa, ango de betari de jiri erorevira awa amboda. 
Edo namondekare tesira embomai da gisi da atopatore, 
awa God mi oru esira edo wawasiri de bebetegari de da 
katari., Ami mi peroveta berari teuri gotora edo ainda 
dao da embo berari awa kotembotora ainda jimbo beiae 
kotembedo doari kumborote. 

Edo Peter mi ge eiwa begeiri, Asisi Kotopu embomai 
berari da iai ge eiwa gotora awa wowosisina. Edo jugari 
embobo mi kore esitera Peter de daedo guputera ami, 
Etene da iai rorae Asisi Kotopu vereugesisina. Gositera 
ge nei tedo, God karupa esitera. Ango de Peter mi mina 
sisina, Un ge taini ta, ko embomai eiwa bapataito ae, 
ouwawa Asisi Kotopu kupora awa kaena ango? Edo 
tedo bapataito ore tae Iesu Keriso da dao da. Awa tedo 
tedo gositera iji nenei itarate. 


Ge Ewa Tari. John K. 3. 16 


GO ‘ango nasi dubo budo, ainda Mai a0 da piena, 
awamane berari mi ge be cora awa betain ae, ra ta 
wasiri de matawa itari kumbore tae. God ainda Mai butu 
da etegena, amo butu katain ae, ra ta, ko butu ami kavie- 
garate tedo. Embo awa ge be cora awa katae; embo ge 
be ae, amo be de katena, God da Mai ao da da dao ge be 
ae. Edo katari eiwa, parara butu da gumuna; ko embo 
munia dubo bureite ko utata ae; awamane da jimbo beiae. 
Embomai berari mi beiae eora awa parara dumo eora, ko 
parara da gundo ae, edo gido ari ikaito bekumba are tae. 
Edo embo ge be cora awa parara da gupora, edo ari ika 
bedare tae, awamane God da iai ango eora awa. 


108 


PARI AE EPISTLE AE GE EWA TARI 


PENTEKOST DA TUESDAY 


Epistle Embo. Ari 8. 14 


AS edo Apostelo Jerusalem da itora ami gositera 
4 A Samaria embo God da ge kumbera, edo awamane da 
iai Peter de J ohn de etegesitera; edo wotedo, awamane 
embo benunu sitera, Asisi Kotopu kumbore tae; ango de 
ai mi ainda iai wotae, rata Bada Iesu da dao da bapataito 
esitera. Ango de ingo kopuru da pitera, edo Asisi Kotopu 
kuputera. 


Ge Ewa Tari. John 10.1 


E be, ge be, nane mi imondemane tena, Embo sheep 

da gua da manguro be da ango vitae, rata demonda 
ango vivitevira, amo beono kato rata dadua kato. Ko be 
da ango totorevira amo sheep sima ari. Ainda iai gua 
be sima ari manguro bedevira; edo sheep ainda ge gotora; 
edo sheep ika da dao mi dao tedo kundo idegetevira. 
Ikaito berari awa piesiri idegedo, ko awamane da gisi 
auntevira, edo sheep mi awa amboambo era; awamane mi 
ainda ge kotembotora awa tedo. Ko embo nei awamane 
amboambo ain ae, dodo tumbara; awamane embo nenei 
da ge kotembae. Iesu mi enia eiwa sisina edo awamane 
mi ami sisina awa daritera. 

Awa tedo Iesu mi tenda tedo sisina, Ge be, ge be 
nane mi imondemane tena, Na sheep da manguro be. 
Berari gisi nato da gupera awa amo beono kakato ra ta 
dadua ; ko sheep amo awamane gae. Na manguro be; 
nato lai da ango embo torido kaviegara, ko torido ko ide- 
gedo ara, edo indari ika tuara. Beono kato gundo ae, ko 
beono ae, edo dari betare tae, ko usimbesi are tae N na 
gumena kaviegari kumbare tae, edo be kumbare tae. ? 


TRINITY SUNDAY 


Pari 


OD, Goroba jiwae, Matawa isite, nakare singbanga 
ito kondade esiteta, edo kiki be ajijigeteite Trinity 
matawa itari parara de awara ajijigedo eora, edo God 
parara de goroba mi Dadautari tumondebain edo cora; 

Tedo gotera, nakare sima ewasi, edo Kiki eiwa matawa 
kotembara, edo beiae berari da nakare toregewasl, God 
dakaki isite ainde gisi matawa jijiota. Amen. 


Epistle Embo. John K. da Tari Gari, 4. I 


DO eiwa amboda gena, edo gi, manguro utu da bede- 

siri, ge gisi gena awa be to inge, ae namonde ge tesira, 
Engo visio, jimbo amboda gupeira awa piano gate. Boe- 
ite na Asisi da; edo gi, anumba ari utu da piesiri edo da mi 
anumba ari da anumbesira; edo anumbesira awa ganuma 
jasper ae sardine inge; edo eriri anumba ari da jinene- 
besiri gari be emerald inge; edo anumba ari anumba ari 
24 jinenembetera: edo anumba ari da babadegari 24 itero 
gena, edo ainda woru parara, edo kopuru da crown gold 
mi. Edo keimo ni mi 7 anumba ari do da avetera, amo 
God da Asisi 7, edo anumba ari do da be ewa gadera mi, 
kristalo inge. Ko anumba ari toropu da wo wasiri de 4, 
anumba ari jinenembetera edo ouwa jisi mi be da ari gisi 
de ambo de. Edo wo dakaki be lion inge; ko wo nei ox 
mai inge; ko wo nei embo da dombu inge; ko wo.nei bagai 
ainto ari inge. Ko wo daradara ae wasi 6 de ra ta jisi 
be da ari ra ta, ko do da. Edo da doae tedo teora, Koto- 
pu, kotopu, kotopu, Bada God, Goroba jiwae, itevira, 
isira, ko itaina. Edo ango de wo wasiri de 4 parara de 
dasiga ari de ategari de ouwa anumba ari da anumbedo 
isirari ainde piara, ouwa wasiria de matawa itari, edo 
babadegari 24 ounda do da anumba ari da anumbedo era 
awa durudo edo ouwa wasiri de matawa itari da do da 
tumondebain edo, ko awamane da crown anumba ari da 
do da aungedo tara, Imo beiamana, Bada natokare, God 
natokare, parara de dasiga ari de badari ari kumbata; ine 
berari esiteta, jimbo ito awa tedo isite, edo evira. 


Ge Ewa Tari. John K. 3. 1 


Roe Pharisee isinesina, ainda dao Nicodemus, Judaea 
embo da badari: ami Iesu da iai munia de gundo, ainda 
sisina, Rabbi, nakare gotora imo God mi atopatari; 
iwata ine ewiteta amo embo ae, edo gido God ainde 
daedo itesira. Iesu mi mina sisina, Ge be, ge be, imonde 
tena, embo teda wotain aere, edo God da basileia mana 
gaina. Nicodemus ainde tesira, Rora embo tenda wotari ? 

Ai da sini da iji tote torido wotarate? Jesu mi mina 
sisina, Ge be, ge be, imo de tena, embo un de ae Asisi de 
wotain aere, edo God da basileia da tonain ae. Pisi de 
wowotora amo amo pisi; edo Asisi de wowotora amo amo 
asisi. Imo de tena kombo eote, tenda wotemo. Bisi 
avigedo isipevira, edo iavi gotowo, edo inda ango gupeiri 
o inda ango baunteiri, gaegae eowa. Ango embo jiwae 
Asisi de wowotora. Nicodemus mi ainde mina sisina, 
Nomi emo aini? Iesu mi mina sisina, Imo Israel da 
atopatari ta rora, ciwa imo gae eosi? Ge be, ge be, 
imonde tena, Kotembotora awa teora ko gotora awa de 
bedeora, edo bedari natokare doturewa. Nakare ari 
butu da ango awa tero, kotembae ewa ta, ko ari utu da 
ango awa taro, nomi kotembavi? Ko ai mi utu da vitae 
ra ta amimi utu da ango wowotevira awa, embo da Mai, 
utu da itevira awa. Moses jimbago dumo da jiri erira, 
ango embo da Mai jiaro enaina, edo embomai berari awa 
kotembotora ami mi kaviegari matawa itari kumbore tae. 


SUNDAY DA TRINITY AMBODA 


Pari 


(OD, berari imo tumo de cora awa ainda goroba ari, 
\Jdo edo benunu natokare kumbuwasi, edo nakare 
embo rare burau eora, edo imo itae, nakare jimbo dave 
mana etera, awara ta kondade ewasi, edo nakare jipapa 
mi ango de ari mi ge ito kikiripa edo, dubo ito dave are; 
Iesu Keriso mi Bada natokare. Amen. 


Epistle. 1 John K. 4.7 
UBO bari embobo, kaen dubo mina bara ane; dubo 
LU bari embo God da ra; ko dubo bari embo God da 
mai edo eira, edo ami God kotembetevira. Embo dubo 
bae, awa God kotembae; God dubo bari. Engo God da 
dubo bari kaenato iai piesiri gositena, God ainda Mai 
dakaki butu da tenu wotena, ami mi kaen kavieganate. 
Riwa dubo bari, kaen God da dubo bae eona; ko ami 
kaena dubo budo, ainda Mai tenu wotena, jimbo beiae 
kaenato da rorou. Dubo bari embobo, God dubo kaenato 
buna, ko kaena ango dubo mina bara ane. Mana embo 

mi God jisi mi gotevira; kaen dubo be mina bara ane, God 
kaenato jai isite ainda dubo bari kaenato iai sia eira. 
Emi mi kaen gotona kaena ainda do da iteno, ko awa do 
kaenato da, ainda Asisi kaenamonde ‘piena. Edo kaen 
gido onjiga tedo ena, Mamo mi Mai tenu wotena nasi da 
ari kaviegari. Embo ai mi gaina God da Mai Iesu, God 
ainda do da isiri, ko awa God da do da. God da dubo 
bari kaenato iai kaena gido ge be eona. God dubo bari; 
ko embo dubo bari da isima eira awa, God da do da isira, 
edo God ainda do da isira. Engo dubo bari kaenato iai 
sia arate, edo ge katari iji da goroba anate; ouwa itevira 
awa ango kaena nasi einda itena. Dubo bari da adu ari 
itae; adu ari da iai mina ari isira. Ko embo adu evira 
ainda dubo bari sia ae. Ouwa gisigisi kaena dubo buri- 
sina, ko kaena bunona. Embo taina, God dubo bunona, 
amo nameji dumo eira, awa pitawa kato; embo gotevira 
awa dubo bae, ko God gae awa dubo be bae. Ko ge 
eiwa ainda iai kaen kuputena, embo God dubo burevira 
awa nameji da dubo daedo barate. 


Ge Ewa Tari. Luke K. 16. 19 


NGO edo rorae embo da isinesina, edo woru ika 

ijimbari turu de openesina, edo rorae ika beiamana 
injido evira iji berari; edo benunu tari da, awa dao Lazarus, 
ami ainda manguro da pietero durudo aveiri, tamo matu 
jiwae, edo rorae embo da tenemba da durari udarate ji- 
papa esisina; ango edore sino gundo tamo matu taribo 
esitera. Ango edo benunu tari besisina, edo awa anela 
mi kundo baunsitera Abraham da do da; edo rorae embo 
betesiri, goitera. Edo Hades da pangisina tamo memesi 
jiwae, edo Abraham Lazarus amo betaun do da gosisina. 
Edo dao tedo sisina, Maka Abraham, na do ewasi, Lazarus 
te baundo ipa toro mendo mi un da pasido na iwawa 
patari damo are; ni beriberi eiri na ainda mamato ena. 
Ko Abraham sisina, Mai, kotembewasi, imo wasiri de 
beiamana ikaito kumbeta, edo Lazarus ango beiae; boroko 
einda dubo damo eira, edo imo mamato eta; edo nei, 
nakare imomane toropu da ointo siakabadae piena isiri: 
edo einda itomane iai tembari jipapa edo mana tembetera, 
edo embo ounda tembudo natokare iai gumain ae. Edo 
sisina, Awa tena, Maka, edo awa maka da oro da teio 

bambare; ambojimi naka ipa da, ainda jisi da tare edo: 
awawa nongain tamo memesi iai da gumberiko. Ko 
Abraham sisina, Moses ae peroveta de itera; amo getera. 
Edo sisina, Nongain, Maka Abraham, edo embo dakaki 
betari de awamane iai da bambesira, ari dubo kotembesira. 
Edo ainde sisina, Moses ae peroveta de gaerita, mana 
dave kotembara, edo gido betari da eraina. 


SUNDAY TOTE TRINITY AMBODA 


Pari 


ADA, embo adu ito ae karupa ito de da babodora awa, 

imo kondade edo gisi jido doae; tedo gotera, nakare 
beiamana edo toregewasi, edo ewasi nakare Dao ito koto- 
pu adu edo karupa edo domain ae; Iesu Keriso mi Bada 
natokare. Amen. 


Epistle. 1 John K. 3. 13 


UTU imomane dumo ari, nanonameji, imomane kore 

eove. Kaen gotona betari da kaen dodo wotetena 
wasiri de da, nanonameji dubo budo ena awa embo. 
Embo dubo bae amo betari da isira. Embo ai mi ainda 
nameji dumo evira, amo ari betari embo ra; edo gotowa 
ari betari da do da wasiri de matawa itari itae. Emi mi 
dubo bari kaen gotona, cuwa ainda wasiri de kaena embo 
piena; ko kaena nanonameji awa embo wasiri de kaenato 
pietena. Edo embo avera mi nasi da rorae ainda iai 
itevira awa, nameji atoto goteite, do ari ikaito ainda iai 
wokiembedo eira, nomi God da dubo bari ainda do da 
isieri ? Mai babaingae, ge mi ta iwawa mi dubo bain ae 
rata jimbo mi ae ge be mi daedo. Emi mi kaena gotona 
kaena ge be embo, edo nomi dubo kaenato bero eviri, 
dubo kaenato ainda jisi da kaen ano damo are; God dubo 
kaenato dodo daginegedo, ko berari gotevira. Dubo bari 
embobo, dubo kaenato bekumba ain ae, God da iai da 
goroba ara, edo kaen ro tedo gotona awa ami da iai kaen 
kumoha, ainda ge kaen kera ona, ari ainda jisi da dave 
kaen edo ena. Ko ainda ge eiwa, ainda Mai Iesu Keriso 
da dao da kaen ge be anetae, edo kaen dubo mina bara 
anetae, da ango ainda ge kaenamonde pipitevira awa. Ko 

avera mi ainda ge burevira amo do da isira, edo awa ainda 
dao da. Edo emi mi kaen gotona do kaenato da isira, 
Asisi ikaito mi kaenamonde pipitevira awa. 


Ge Ewa Tari. Luke K. 14. 16 


MBO da mi turo rorae siakabadae esisina; edo jiwae 

dao sisina; edo turo rorae indari iji da singa ika tesiri 
baunsisina edo jimbudo awa tari gorote, Itae beiamana 
esirata, puwo. Edo awamane arapu dubo da rare do- 
main sitera. Da mi sisina, Butu kumena, edo baundo 
gain ena; ango domani ta tena. Edo nei mi sisina, OK 
ipa da imata kumena, baundo bawain ena; ango domani 
ta tena. Edo nei mi sisina, Na eutu nato jimena, edo awa 
tedo na mana punana. Edo singa mi pute embo badari 
ika de eiwa sisina. Engo do oro tutu topa duduno eite 
singa ika de sisina, Burigiburigi bambuio begata bambain 
de babaingae de da nasi da edo sisibere de, ae gejimba 
isisimbari de, ae jisi akikiembari de, ae teisi dupasi egere- 
gari de kundo gumbate. Edo singa mi sisina, Embo, 
teoto awa esira, edo iai nei isira. Edo embo mi sisina, 
Nasi begata da de pua demo da de woteio, edo teio tato 
torido, oro nato atoae ore. Imondemane tena, dao tetera 
awa aintari turo rorae naka, da injido geriko. 


SUNDAY TAMONDE TRINITY AMBODA 


Pari 


ADA, tedo gotera, do edo dengoro mi ge natokare 

giwasi, edo imo eteto nakare benunu tain be jipapa 
edo era, awara ta goroba edo nakare adu ari berari de 
toregewasi, edo dubo natokare ewasi damo are; Iesu 
Keriso mi Bada natokare. Amen. 


Epistle. 1 Peter K. 5. 5 


ERARI burau bupuri jido singa mina ewo; God iawa 
egeregari ge tevira, edo burau de kondade ari pipi- 
tevira. Awa tedo God da ingo goroba jiwae da du da 
burau ewo, edo ainda iji de beiamana jiari erave; edo 
mamato ari itomane berari ainda iai piedo dowavi, ami 
imomane kopa eira. Badari akuta edo jijimbewo; itoro 

itomane diabolo be lion aoro kato inge pepeta edo kakoa 
eira ave gamaini; ouwa ge tewo goroba mi ge be ari ito- 
mane da; edo gotowa mamato ari dawa isira nanonameji 
itomane nasi da itora ainda. Ko God kondade ari kato, 
ainda parara natopo itari da Keriso mi imomane daosira, 
awa mamato siaka awo, edo amboda ami imomane beia- 
mana edo jJiari ari goroba awo. Ainda iai badari ari 
natopo itaina. Amen. 


Ge Ewa Tari. Luke K. 15.1 


IDO telona ae jimbo beiae ari embobo de jiwae atu- 

tumbetera awa gain tedo. Edo Pharisee ae ove egere- 
gari de guguma tedo sitera, Embo emone beiae embobo 
undeite rorae injido era. 

Edo amindemane parabole eiwa sisina, Embo indawara 
mi sheep 100 de nami, da dadoegesisini, edo 99 dumo da 
dodo bambae, edo dadoegena ba kakoa emene isieimango 
baunteimango tuain tedo? Edo tuvedo, dosiritaviri 
gapo da piedo dubo dave esira. Edo nasi da gupeite, ami 
teotopo ika ae aikae isima eora ainde dao site tesira, 
Daedo dubo kaenato dave esira awa; sheep nato dadoe- 
gema awa tuvetena. Imondemane tena ango dubo beia- 
mana ari utu da itaina, jimbo beiae ari embo da ami embo 
dubo mi kotembeteira awa, edo nenei rorae beiamana ari 
99 embo amo embo ae ra ta, awamane topa dubo mi ko- 
tembari jipapa ae. 

O eutu indawa ami, money ika IO awa, da dadoegesira 
mi, keimo ijimbedo mando wadedo, kakoa be kakoa edo, 
tuae eute? Edo tuvedo teotopo ika ae aikae isima eora 
ainda dao site tesira, Daedo dubo kaenato dave esira awa, 
money dadoegema awa tuvetena. Ango imondemane 
tedo ena, God da anela da jisi da dubo beiamana ari isira, 
jimbo beiae ari embo da ami embo dubo mi kotembeteira 
awa. 


SUNDAY 4 TRINITY AMBODA 


Pari 


OD, berari imo tumo de eora ainda toregari, edo imo 
itae, nomi goroba mana esira, mana ro kotopu itesira; 
Do ito natokare iai ewasi bajina are, ango de imo badari 

natokare begata natokare gisi cwasi, awara ta jimbo itarago 
era awa gategedo, jimbo matawa itari domain ae; Eiwa 
piewasi, Mamo utu topo, Iesu Keriso, Bada natokare awa 
embo. Amen. 


Epistle. Rom. 8. 18 


WARA ta ko na, parara kaenamonde onjiga taina ango 
de, einda iji da mamato ari daginegetevira. Edo 
evira amo ainda sima ari God da mamai da piari gari sima 
siaka ae evira. Ko evira amo tepo ari da singa pisina, 
akuta ae ra ta, ouwa esiri singa evira awa awa tedo. Edo 
evira amo usimbesi ari da singa ari mi toregaina, God da 
mamai da parara ainda embo tepo ari da. Kaen gotona 
edo berari evira amo ji tedo aoro inonode gatedo eora edo 
engo de. Ko awa berari ae, ra ta, ko ae kaenamonde 
daedo, Asisi da gitago kaenato iai itevira ango, kaena dubo 
kaenato da ji teona, edo undari kaen sima edo ena tamo 
da rorou piari awa. 


Ge Ewa Tam. Luke K. 6. 36 


Di eu, ango Mamo itomane mi do eira. Edo mina 
katove, edo mina kateure; mina undeu, mina undare; 
mina pieu, mina piare; tega beiamana nunupugari 
dodedo wotari do itomane de piara. Edo tega tega eowa 
awa, itomane iai tega aina. 

Edo amindemane sisina parabole, Embo jisi akiembari, 
edo jisi akiembari ainda begata gisi arate ? ae da de tote 
ariwo da dureteri ta dunain aeri? Ambodani mi ato- 
patari ika dodo daginegae; edo jiwae mi beiamana eora 
amo be atopatari inge. Edo nongain popo nameji. da 
jisi da jisini esi edo ukuta jisi ito da gae? O nomi nameji 
ika de site, Nameji, popo jisi ito da pusigana, edo imo 
ukuta jisi ito da gae. Imo pitawa kato, gisi ukuta jisi 
ito da pie wotari, edo amboda beiamana gido, popo 
nameji da jisi da pusige. 


SUNDAY 5 TRINITY AMBODA 


Pari 


IEWASI, Bada; tedo gotera, edo imo gisi jiato nasi 
eiwa bega de temaina; ango de Ekalesia ito dubo dave 

tepo isima eite ito iai da ewa singa are; Iesu Keriso mi 
Bada natokare. Amen. 


Epistle. 1 Peter K. 3. 8 


MOMANE berari dubo itomane da dawa, edo do edo 

isiwo, edo nanonameji ango dubo buwo, dubo vevera 
edo dubo burau ewo; edo beiae da beiae mina tekago 
eove, ta isimbari da isimbari mina eove ta; ango ae ra ta 
beiamana ewo; omimi imomane dae sisina, beiamana ari 
kumbawate. 


Embo kaviegari dubo budo, 

Edo iji dave gari jipapa edo 

Iwawa ika beiae da ge tedo 

Edo begisi mi ge pitawa teure, 

Edo beiae da ango wareregedo beiamana aina; 

Bega kakoa edo, amboda amboda aina. 

Bada da jisi embo dave da iai, 

Edo dengoro ainda tedo gari da iai, 

Ko Bada da dombu jimbo beiae ari embo da iai da 

isira. 

Edo amo avera mi imomane usimbesi ari ango de dave 
inakade ewa? Awara ta jimbo dave awa tedo mamato 
awa, imomane dave; ainda adu ari awa adu eove, edo dubo 
itomane vevera eure ta; tena Keriso Bada dubo itomane 
da kotopu ao ewo. 


Ge Ewa Tari. Luke K. 5. I 


ANGO edo jisi mi mimino mamino eite God da ge 

gositera, amo Gennesaret umbutu da petedo isiri; 
edo ma tote umbutu da pekapeka ero gosisina, ango edo 
woiro embobo ainda wotedo, daune ika teitera. Edo ma 
da da sisirisina, Simon da ma da, edo ainde tesiri gosisina 
iai siaka da piari wotain. Edo anumbedo ma da isite 
jisi atopaposisina. Edo ge dosiri, Simon de sisina, Un 
gono da wotedo, daune ikamane barido iro eu. Edo 
Simon mina sisina, Embo, ae daune de itero atesira tedo, 
siaka ro kumbae gena; na daune piano wotarate teta. 
Edo eiwa etero, wo jiwae barido jinenebesitera, edo daune 
ika kapari katogo. Edo Simon Peter mi gido Iesu da 
baongo da durudo sisina, Na dodo bambu, na beiae embo, 

Embo. Awa kore esisina, ae ba ainde daedo, wore dupu- 
tera awa; edo James de John de Zebedee da mamai ango 
awa Simon da otatawo. Edo lesu Simon de sisina, Adu 
eote, eimango embo dato erido ara. Edo ma ika kora da 
dumbero gigitembetera, itae dodo baundo ainda amboda 
amboda esitera. 


SUNDAY 6 TRINITY AMBODA 


Pari 


OD, embomai imo karupa edo era awa tedo rorae 
ewagaewa sia edo eta, ango edo embo mana kotembara; 
Nakare toregewasi, edo nakare imo karupa ara, jimbo nei 
ango ae, awara ta siteta eota awa kumbara, jipapa cora awa 
daginegotora awa; Iesu Keriso mi Bada natokare. Amen. 


Epistle. Rom. 6. 3 


AREVI ta, kaena berari Iesu Keriso da bapataito 

eona amo ainda betari da bapataito eona? Awa tedo 
awa ae da de bapataito mi goitena betari da; awara ta 
Keriso betari da erira Mamo da parara da ango, ango 
kaeria pepeta anate kaviegari teka da; kaena ainde daedo 
dada etena ainda betari da asisi da, awara ta kaena ainda 
erari mi ango ane; eiwa kaen gotona edo embo matu 
kaenakanato ainde daedo cross da detera, edo jimbo 
beiae ainto gindarate, ango edo kaena jimbo beiae da iai 
amboda kaen singa ain ae; embo betari mi jimbo beiae de 
udegarago esira. Ko Keriso de daedo betetena, awara 
kaen kotembotona ainde daedo kaen kaviegana; edo 
kaen gotona Keriso betari de erorisina, ko amboda tekago 
betain ae; betari iji nei de ainda iai badari ari itae. Ko 
ango de betesira, jimbo beiae da iai betesira iji da; ko 
ango kaviegesira, God da iai kaviegesira. Ango giwo, ko 
inemane mi, jimbo beiae da iai betetewa, edo God da iai 
kaviegetewa, Keriso Iesu mi. 


Ge Ewa Tari. Matt. 5. 20 


YESU ambodani de sisina, Jimbo itomane dave mi ove 
egeregari ae Pharisee de dodo daginegainane, ko no mi 
mana basileia utu da torawa. Gawa, matu embo mi 

tetera, Ango ato betore dowasi; ko embo ari betari atota 
ari adu aina. Ko nane mi imondemane tena, embo 
berari ae nameji de duduno edo, atota ari adu aina; edo 
embo nameji de taina, Raca, katari adu aina; edo embo 
taina, Dauwa, Gehena da niao adu aina. Awa tedo 
kando ari ito tenemba da piedo e, edo ounda imo bekumba 
eira kotembe, ounda kando ari ito tenemba da do da piedo 
do, edo aundo gisi nameji ito de umo jido, ko amboda 
gundo kando ari ika piate. ltoro ito de umo burigiburigi 
jio, ango de begata de daedo itewa; ango ae ra ta atota 
ari de imo piaina, edo atota ari imo singa de piaina, edo 
imo bundari da augaina. Imo de tena, No mi ongo mana 
idegata, gisi kopa mina itae pieio. 


SUNDAY 7 TRINITY AMBODA 


Pari 


OROBA berari da Bada, inemi jimbo ewagaewa 
berari tutu, edo kando eota; Dao ito karupa ari do 
natokare da pie tembare, ito iai da singa dave ore, jimbo 
dave mi nakare undewasi, edo nakare do ato dawa da 
sima matawa ara; Iesu Keriso mi Bada natokare. Amen. 


Epistle. Rom. 6. 19 


MBO ango ge tena pisi itomane da burau ari awa tedo. 

Imomane dono de beiae de da patu itomane pitewa 
ainda singabanga, edo boroko jimbo beiamana da singa- 
banga patu itomane pieu, ao ari da. Ango de imomane 
jimbo beiae da singabanga, jimbo dave da embo tepo 
etewa. Edo ango de jimbo mi boroko me goteite be eite 
edo nongonongori? Awara ta ko jimbo eiwa da be betari. 
Edo boroko jimbo beiae embo tepo etewa, edo God da iai 
singa ewa, be itomane ao ari da be edo ewa, ko gombu 
kaviegari natopo. Jimbo beiae da riroa mina betari, ko 
God da kando tepo pievira awa kaviegari natopo Keriso 
Iesu mi Bada kaenato. 


Ge Ewa Tam. Mark K. 8.1 


NGO de embo jiwae etero, ainda rorae itae, edo ainda 
ambodani ainda iai daotedo amindemane sisina, Jisi 

do ena, boroko awamane namonde daedo iji tamonde 
itora, ko ainda rorae itae, edo rorae dowari awa piano 
aunteite, begata da jisivi betara. Ko nenei betau da awa 
gumbera. Edo ainda ambodani mi mina sitera, Inda 
ango embo eiwa bread injido osi ari dumo da? Edo tedo 
gosisina, Bread itomane iai nandogori. Edo sitera, 7. 
Edo embomai butu da anumborote tesiri anumbetero, 
bread. 7 kundo, ategedo, engegedo, ainda ambodani de 
pisina, amindemane da jisi da piorote; edo ami mi 
Ko wo babaingae indewa ae 
Edo injido osi esitera. Edo egegerari 


jisi da piorote. è 
Edo embomai 4000 


dodo esitera awa kabia 7 sirigedo. 
ango; piesiri aunsitera. 


SUNDAY 8 TRINITY AMBODA . 
Pari 


OD, berari utu da butu da teoto kera matawa eora; 

Tedo gotera, beiae berari natokare iai kumbuwasi, 
edo beiamana namondekare piewasi; Iesu Keriso mi Bada 
natokare. Amen. 


Epistle. Rom. 8. 12 


ANONAMEII, kaena mina piari kakato amo pisi da 

raro, pisi da jimbo ango kaen eni; pisi da jimbo ango 
edo, ko betawa; ko Asisi mi tamo da Jimbo awo betari, 
ango de kaviegawa. Awara ta God da Asisi mi kundo 
gupeira, awamane God da mamai. Ko singa ari da 
asisi kundo raro, adu tekago eu; ko mamai ari da asisi 
awa kumbewa, emimi kaen daotena, Abba Mamo. Asisi 
ami asisi kaenato onjiga tevira, ko kaena God da mamai; 
edo mamai gido, baiau kumbari; ko God da baiau kumbari, 
ko Keriso de daedo baiau kumbari; ainde daedo mamato 
eni ta, ango edo ami de daedo parara anate. 


Ge Ewa Tari. Matt. K. 7. 15 


EROVETA pitawa kakato adu ewo, itomane iai gu- 
pera awa sheep tu ombari ami, edo ainda do da wolf 
tataimbari. Be evira awa kotembewo. Duru dogo bebe 
mi tokari, ta dombu ni bebe mita? Ango ni dave berari 

da be dave evira. .Ko ni beiae da be indapu be evira; ni 
beiamana da be indapu mana aina. Ko ni beiae da be 
beiamana mana aina. Ni berari be beiamana ae coro, 
gido, dedo, niao da augotora. Awa tedo be evira ami 
kotembeu. Ai mi namonde tevira, Bada, Bada, basileia 
utu da mana tonaini; ae rata embo Mamo nato utu da 
itevira ainda jimbo evira ami. 


SUNDAY 9 TRINITY AMBODA 
Pari 


Jarno piewasi, Bada, edo jimbo dave iji 
berari katedo edo ara, awara ta nakare, imo itae, mana 
ro dave etera, edo nakare kondade ewasi, teota ango ara; 
Iesu Keriso mi Bada natokare. Amen. 


Epistle. 1 Cor. 10.1 


A jipapa imomane darove, nanonameji, ko mamomo 

kaenato berari porago du da isiresiwa, edo berari 
ewa tembuwa; edo berari Moses da iai bapataito ewa 
poraga da ae ewa da; ko berari rorae asisi da da awa inji- 
wa; ko berari tu indari da da awa injiwa; ganuma mi asisi 
mi amboda amboda evira awa tu injiwa; ko ganuma awa 
Keriso. Edo ouwa jiwae God awa dubo beiamana ae; 
edo ouwa betewa dumo da. Awara ta jimbo eiwa kariwa 
kaenato, ko beiae jipapa ain ae ouwa jipapa ewa ango. 
Edo ikuta ove ari da jisi da tumondebain eove, ango ove 
ena, Embo anumbedo injido tu injido, erido ia uriwa. Ko 
kaen a gigi ain ae, nenei mi a gigi ewa ango, edo iji da de 
embo 23,000 duriwa. Edo Bada kaen bawain ae, nenei 
mi bavewa ango, edo jimbago mi awa gambuwo betewa. 
Ko ge guguma teove, nenei mi ge guguma tewa ango, 
edo gindari mi awa enu betewa. Jimbo eiwa aminde- 
mane da iai gumbiri kariwa arate; edo kaena atopatari tedo 
piesira, kaenato iai nasi da gombu gupevira awa. Awa 
tedo ouwa be petedo isira awa kotembedo dunain ae. Ko 
bawari rora itomane iai da gumbae, ko embo da bawari de 
daedo; edo God ge kato, ko ari bawari itomane mi goroba 
edo imomane daginegain ae, edo bawari de daedo wotari 
aina, edo imomane goroba edo ge tawa. 

Ge Ewa Tari. Luke K. 16.1 


DO ambodani de sisina, Rorae embo da, edo ainda 

rorae sima ari; edo awa bekumba sitera, tedo, ainda 
rorae aunakauna einesina. Edo awa dao tedo ainde sisina, 
Eiwa ge ito ro goteni? Imo rorae sima ari jimbo ito 
ajige; amboda imo mana rorae sima ata. Edo rorae sima 
ari ge dubo da sisina, Nongo ani ? embo nato rorae sima 
ari domanate sira; na okain edo raro duneni; benunu tari 
be meira. Eona boroko gena, rorae sima ari domanate 
taina, mando ikaito da na undore. Embo ika da piari 
embo nei da nei da jiwae dao tedo, da de sisina, Nandogo 
embo nato de mina piasi? Edo sisina, Gama tega 100. 
Edo sisina, Paper ito kundo eiage anumbedo 50 gaie. 
Edo nei de sisina, Edo imo nandogo mina piasi? Edo 
sisina, Wheat tega 100. Ainde tesira, Paper ito kundo 80 
gaie. Embo ikaito mi rorae sima ari beiae dasiga esisina, 
ami dubo mi kotembedo esisina; eiwa nasi da mamai 
ainda rare dubo itevira, parara da mamai ango ae. Edo 
imondemane tena, beiae mamonane da umo jido dodo, 
ami oro da matawa itari mi imomane undore. 


SUNDAY 10 TRINITY AMBODA 


Pari 


AKARE do ewasi Bada, edo dengoro ito singabanga 

ito da benunu ainda iai apigewasi; edo tedo gara awa 
kumbore, ato rorae imo jipapa edo eta awa benunu tara; 
Iesu Keriso mi Bada natokare. „Amen. 


Epistle. 1 Cor. 12. I 


ANONAMEJI, na jipapa ae asisi rorae darove. 

Gotowa imomane etene, ikuta ove ari ge darari da 
iai gaegae kundo aimbira. Awa tedo, imondemane tena, 
ko ai mi God da Asisi mi ge tedo Iesu Anathema ge teiri; 
ko ai mi Iesu Bada teiri, da Asisi Kotopu mi. 

Ko rorae nei de nei da edo Asisi da dawa. Edo singa 
ari evekara, edo Bada da dawa. Ko buro evekara rata 
ko God da dawa embo berari da iai buro evira awa. Edo 
embo berari Asisi da piari gari piena awa tedo. Edo 
embo nei Asisi mi dubo ari da ge pisira; edo nei kotembari 

da ge, Asisi mi da dawa; edo nei ge be ari, Asisi mi da 
dawa; ko nei ari kaviegari rorae, Asisi mi da dawa; ko nei 
kariwa da jimbo; ko nei peroveta; ko nei asisi gari; ko nei 
ge evekara; ko nei tari gari; Ko Asisi da dawa eiwa berari 
edo dada da iai kando evira jipapa evira ango. 


Ge Ewa Tari. Luke K. 19. 4I 


DO atutumbedo nasi gido ji sisina tedo, Geteta awa 

iji engo de bega kumbari da jimbo; edo boroko jisi ito 
onjigetera. Iji ito iai gumbari edo itoro ito mi gua do ito 
da piedo imo jinenembara, edo demo jiwae imo daro 
takimaina, edo imo butu da aungedo, ae mamai ito do ito 
da; edo nongain ganuma da nei da tamo da isirari dodo 
bamberiko; imo tedo katedo ari iji ito gaera. 

Edo tempela da torido, be esira edo rorae kumbari 
wotorote tesira, amindemane tedo, Ove esisina, Edo oro 
nato benunu orora; tena imomane torari mai da baga to 
etewa. 

Edo iji berari tempela da atopapotevira. 


SUNDAY 11 TRINITY AMBODA 


Pari 


OD, imo do eota, edo ango edo goroba ito be onjiga 

teota; kondade ari ito natokare lai tega atate, ango 
nakare ge ito da begata da tumbaro, teto gotera awa 
kumbara, edo rorae dave ito utu da awa namondekare 
piewasi; Iesu Keriso mi Bada natokare. Amen. 


Epistle. 1 Cor. IS. 1 


ANONAMEJI, Ge ewa tari itomane iai atopapotena 

awa kotembu kotembu awate tena, inemane mi awa 
kumbewa, edo ainda do da itewa, edo amimi kaviegotowa, 
ge awa nomi atopapoteni edo jido takimbedo evi ta aeri, 
ango ae ra ta kotembae dumbae evi ta rori? Edo gisi 
tekarae kuputena awa imondemane pieteno tembukera 
esira, awa Keriso jimbo beiae kaenato embo betena, 
ginuma ango; edo goewa, iji tamonde de enina, ginuma 
ango; edo Cephas da iai da idegena, edo awamane 12 da 
lai da; ainda amboda nanonameji 500 de nenei de da iai, 

ainda iji da de idegena, awamane berari engo de itero, ko 
nenei aundo ruvegetero; ainda amboda James da iai da 
idegena; edo aposetolo berari da iai da; edo ambo be 
ambo nato iai da idegena, na be wotae dumbae eona ango 
da iai; na aposetolo siakabaingae, ko na ewa raro aposetolo 
teri kae; na God da Ekalesia usimbesi eona. Edo 
God da kondade ari mi engo itona; edo ainda kondade ari 
namonde pievira topero ae, edo buro dave eona embo 
berari nenei ango ae, tena na ae, edo God da kondade ari 
nato iai itevira awa. Awa tedo na ta ouwamane, engo 
atopasido, engo kotembotowa. 


Ge Ewa Tari. Luke K. 18.9 


ESU parabole emone embo di site omi dave ika ko- 

tembeteiworo edo embo nenei beuto eora. Embo tote 
tempela da vivisitera benunu embo, nei Pharisee, edo nei 
Publican. Pharisee mi petedo benunu ango sisina, God, 
imo ategetena na embo nei ango ae, donenegedo, mina ae 
dumbae, a ipu da edo, Publican eiwa angora. Week da 
iji tote rorae dotunena, nakanato evekara eono IO euri da 
piedo eona. Edo Publican aike peposisina utu da pagae, 
opopo dedo sisina, God, na doewasi, na beiae embo. 
Imondemane tena, oro ikaito da wotesira, edo amo beia- 
mana edo nei itae. Embo jiri akuta erorevira, dowari 
wotaina; edo akuta douri wowotevira jiari enaina. 


SUNDAY 12 TRINITY AMBODA 


Pari 

OD goroba jiwae, Matawa itota, nakare benunu 

borere tetero, inio dengoro mi gain tedo sima eta, 
nakare siaka jipapa etero, imo jiwae piain jipapa eota; do 
ito matawa natokare iai verougatate, edo jimbo natokare 
adu eora awa kotembedo dowasi, edo rorae ewa namonde- 
kare piewasi, imo de tedo gari nakare me eira awa, Ge 
Tari natokare mi edo ainda jimbo dave awa tedo, Mai ito 
Jesu Keriso, Bada natokare. „Amen. 


Epistle. 2 Cor. 3.4 
“NGO kotembari natokare isira, Keriso mi God da 
iai; be ro natokare iai rora nakanatokare ajigeri; ko 

goroba natokare: God da iai; ango edo ami mi esiri tari gari 
taka da nakare singa orote; ove mi ae ko asisi mi; ginuma 
esiri ambira; edo asisi esiri kaviegesira. Edo betari 
ainda singa ari, ove evira awa, edo ganuma da kewari awa 
ae parara de daedo gumbira, ango edo Israel da mamai 
Moses. da dombu gae etera, dombu da parara awa tedo, 
parara madevira awa, ango edo asisi da: singa ari parara 
de aimita? Ko bekumba ari da singa ari parara de, edo 
jimbo. da singa ari ainda parara dave. 


Ge Ewa Tari. Mark K. 7. 31 


DO Iesu Tyre da gano dodo aundo, Sidon darutegedo, 

Galilee da umbutu da gupusina Decapolis da gano 
toropu da. Edo ainda iai embo kundo guputera dengoro 
dundari rata iwawa oregari; edo tu jiari gari sitera. Edo 
embomai da do da kundo eve aundo, ingo ingisi dengoro 
to da piesiri, kosiwa esisina, edo iwawa tu jijisina, edo 
utu da pangedo, cena apisina, edo. ami tedo sisina, Ephpha- 
tha, awa, Apige. Edo dengoro apigesisina, edo iwawa 
kaingari awa udesiri, ge beiamana sisina. Edo mai nei 
da teure kae sisina; edo ami inakade sisina, edo awamane 
mi oru inakade esitera. Edo kore ari siakabadae mi 
tanjido sitera, Berari dave esira; euri dengoro dudude- 
gari goteiworo, edo dadaregari ge teora. 


SUNDAY 13 TRINITY AMBODA 


Pari 
OD Goroba jiwae, do kato, imo akuta pieteto embo- 
mai ito dave imo be kera eora, ango engo dasiga orote; 
Tedo gotera, edo'ato nakare einda. butu da ito iai ambodani 
be ara, ango edo gombu da utu da teteto gotera awa mana 
kumbae dowara; Iesu Keriso Bada natokare da ari dave 
embo. Amen. 


Epistle. Gal. 3. 16. 
'OD Abraham de sisina, ainda ve de. Ko ve, be 
lidewago tae; edo gido da kaki, Ko ve ito da, awa 
Keriso. Engo teona; Ge jienda 430 amboda gupevira 
awa, tari gari God goroba evira 'awa itae ain ae, edo tari 

gari awa manaina. Ko baiau Ge mi ri ta, ango edo tari 
gari mi ae; ko God tari gari mi Abraham de pisina. Edo 
Ge nongo nongori? Jimbo beiae embo dada esira, 
itorote, ko ainda ve gumbare tae, ainda iai matu sisina 
awa; edo anela mi oru esitera, toro ari da ingo mi. Toro 
ari dakaki da toro ari ae; ra ta dakaki God. Ge God da 
tari gari bero esi ta? Ango ae; ko Ge ari kaviegari pia- 
rate, ge be jimbo beiamana Ge mi gumbisira awa. Ko 
ove embo berari rorae beiae da jinenebesisina, edo tari 
gari Iesu Keriso da kotembari mi ouwa kotembotora awa 
piesira. 


Ge Ewa Tari. Luke K. 10. 23 


ISI da beiamana eiworo goteiwowo gotora awa; 

imondemane tena, peroveta ae daotari de jiwae gotowa 
awa gain jipapa edo, gae esitera, edo dengoro mi gotowa 
awa gain, edo gae esitera. 

Ango edo ge embo erido awa bavedo sisina, Atopatari, 
nongo edo wasiri de matawa itari kumane ? Edo ainde 
sisina, Nongain tedo ge gagurisini ? ro ajijigedo esi? Edo 
mina sisina, Bada God ito jipapa ata, berari do ito da, 
berari asisi ito da, berari goroba ito da, berari gomo ito da; 
edo umo jiari ito jipapa ata imo ango. Edo ainde sisina, 
Awara mina teteta; eiwa e, edo kaviegate. Ko ami dave 
akuta ari jipapa edo, sisina, Edo umo jiari nato averi? 
Jesu mina sisina, Embo da Jerusalem ango awa baundo 
Jericho wowoteira; edo torari da iai durisina ami da woru 
udegesitera edo detero nongo betesiri kota, edo dodo 
baunsitera. Ango edo priest da mi begata da ainda 
wotedo baunteiri; edo ami gido kupo nei da darutegesisina. 
Edo ango Levi mai da iai da gundo gido kupo nei da daru- 
tegedo baunsisina. Ko Samaria mai da mi tepumene 
baunsisina, nasi da ami isiri ainda gumbiri; edo ami awa 
gido dubo beiae esisina edo ainda iai gundo tamo matu 
doedo gavi mi ae wine de dodegedo, ass ika da sirido, 
tembari mai da oro da kundo baundo, tao esisina. Edo 
sipo de penny tote dumbiri idegesiri, oro sima ari de 
piedo sisina, Awa tao eite, edo nei kupeiato tenda gundo 
beba piane. Imo eiwamane tamonde geteta ami umo 
jiri embo torari da iai duriri ami? Edo sisina, Do esisisna 
ami. Edo Iesu ainde sisina, Bambu baundo, ango ate. 

Pari 


OD, Goroba jiwae, matawa itota, ge be ari ae sima 
ari ae dubo bari de natokare iai ato bajina ore; edo 
nakare teteto gotera awa kumborote, ato nakare teteta 
awa jipapa ara; Iesu Keriso Bada natokare embo. Amen. 


Epistle. Gal. 5. 16 


DO tena, Asisi mi tembuwo, edo pisi jipapa evira awa 

eove. Pisi Asisi ge tai jipapa eira, ko Asisi da pisi 
ango; edo eiwa itoro mina ara eora, ango de ari ai jipapa 
eowa awa ae cowa. Edo Asisi imomane kumbari ko 
imomane Ge da badari ari da mana itetewa. Awara ta 
pisi da buro dambu bedeira, gigi ari, dono, kameno ari, 
ove do da tumondebain ari, bibinei, dumo, itoro, gisi 
gatari, duduno, mina dara, evekara, kiki pitawa patawa, 
jitari, dutari, siaka indae, da ango, engo de teteno gotewa, 
teteno gotowa ango, ko awamane ari ango eora awa God 
da basileia kumain ae. Edo Asisi da ve dubo bari, dubo 
beiamana ari, bega, borere ari, kemo jiari, jimbo dave, 
kotembari, burau ari, indate ari; eiwa ro ge tae. Ko 
Keriso ikaito awamane pisi cross da do itera awa ainda 
jipapa ari ae jawa ari de daedo. 


Ge Ewa Tari. Luke K. 17. II 


NGO edo Jerusalem baunteite Samaria de Galilee de 
L Atoropu da tepeite, nasi da da toreite, embo koiara 
ipa tote de mina tua edo, aike pepositera; edo ge jiero 
bedesiri tedo, Iesu, Embo, nakare do ewasi. Edo gido 
amindemane sisina, Bambu, priest da tamo itomane awo 
gare. Ango edo baunteite dave esitera. Edo da gido 
kaviegedo, wareregedo ge bajina tedo God dasiga esisina; 
edo dombu mi ami tai da durudo, ategesisina; amo 
Samaria mai. Edo Iesu mi mina sisina, Embo ipa tote 
dave esitera ta aeri ? ingo da nei ao pasido awawa indari ? 
Embo tuwae ta rori, edo wareregedo, God da dasiga piae, 
emo aike embo eiwa akuta? Edo ainde sisina, Eri, edo 
bambu; kotembari ito esiri kaviegeteta. 

Pari 
EDO gotera, Bada, Ekalesia ito do edo, iji da doae 
toregewasi; edo tonembari ito ae gido embomai 
burau durara, awa tedo kondade edo toregewasi, edo rorae 
beiae nakare usimbesi ain ae, edo rorae berari beiamana 
kaviegari natokare embo ainda iai nakare kundo gumbu- 
wasi; Iesu Keriso mi Bada natokare. Amen. 


Epistle. Gal. 6. II 


VE siakabadae giu, ingo nato mi paper itomane da 
gagunona awa. Embo jipapa eora awa tamo mi 
dariga ai, ami mi imondemane tera tamo itomane jugain; 
ango edo mana usimbesi ara Keriso da cross embo. Ko 
jugotora awa, ge be bae eora; edo gido jipapa era tamo 
itomane jugorote, edo pisi itomane embo iawa orote. Ko 
na iawa ain ae, ko Bada kaenato Iesu Keriso da cross da, 
ami mi nasi nato iai cross da dewa, ko na nasi da iai. Edo 
jugari goroba ae, jugae, rata ari teka. Ko embo tega 
einda pepeta eora, bega awamane da iai, edo do ari, edo 
God da Israel da iai. 
Boroko ta amboda na ai ari dubo beiae ain ae; tamo 
nato da Iesu da kenatu isira. 
Bada kaenato Iesu Keriso da kondade ari asisi itomane 
da itarate, nanonameji. Amen. 


Ge Ewa Tari. Matt. K. 6. 24 
A mi badari tote da iai singa eiko, edo nei dumo eite, 
LA nei dubo bureite, ko nei da amboda amboda eite, ko 
mei gisi gataina. God ae mamon da iai singa mana awa. 
Awa tedo imondemane tena, Kaviegari itomane embo 
dubo vevera ain ae, ro indavi, ta ro tu indavi, edo ro tamo 
itomane da ombavi. Kaviegari mi rorae daginegetevira 
ta ae ri? ko tamo woru? Utu ni giu, urae, ko kapae, edo 
koara da dada ae; ko Mamo itomane utu da ango ami 
undeira. Imomane be daginegetevi ta aeri? Ko imo- 
mane indawara ainda dubo vevera ari edo cubit dakaki 
dada ari riboriaina? Edo nongain woru dubo itomane 
vevera eiri? Keta ambe da awa giu erorera; ouwa ‘buro 

ae, ko arae; edo nane imondemane tena, Solomon da 
parara berari awamane da ango giro ae. Ko God ango 
uji ambe da awa pieuri opora, boroko itera awa, edo sipo 
de taiajiwa da aungesira awa, imomane be piari ombavi 
ta, imomane kotembari itomane baingae? Awa tedo 
dubo vevera ari teove, ko Kaen ro inani? ta, Kaen to tu 
inani? ta, Kaen ro omani? Berari eiwa Etene mi kakoa 
era. Mamo itomane utu da ango ami kotembeteiri berari 
eiwa jipapa ewa. Ko gisi ainda basileia de ainda jimbo 
dave awa be de kakoa eu; edo berari itomane iai dada 
aina. Awa tedo sipo de imomane ari dubo vevera ain ae; 
sipo de dubo vevera akuta aina. Iji da beiae ainda iai 
awara. 


SUNDAY 16 TRINITY AMBODA 


Pari 


EDO gotera, Bada, Ekalesia ito do edo, te edo, tore- 

A gewasi; edo imo awa kondade ae tepo sima ain ae, 

awa tedo ainda iai beiamana edo, toregedo, ato sima natopo 
arate; Iesu Keriso mi Bada natokare. Amen. 


Epistle. Ephes. 3. 13 
MONDEMANE tedo gotena, edo mamato ari nato 
imomane embo imomane ari dubo beiae ain ae, ami 

dasiga itomane. : 

Biwa tedo Mamo da gisi da baongo dadari eona, amimi 
mamo ari berari utu da butu da daotena, edo ainda parara 
dave be dave ango, piedo ainda Asisi do itomane ari 
goroba be awate; edo Keriso dubo itomane da kotembari 
mi nasi jiare; ango edo imomane dubo bari da kotembedo 
itave, edo kokotopu de daedo goroba edo gave aputembari 
edo ribori ari, edo gaisimbari edo gonini rori, edo Keriso 
da dubo bari, embo mana gara, kotembewo, ko berari 
God be da evira be da ave. 

Ouwa berari teoro gae evira awa, edo dubo mi kotembae 
eora awa dave evira, ainda goroba mi do kaenato da buro 


'evira awa ango, ainda iai parara ekalesia da ko Iesu Keriso 


mi umo berari da, edo matawa itaina. Amen. 

Ge Ewa Tari. Luke K. 7. II 


NGO edo amboda aikae, nasi ainda dao Nain da 

baunsisina, ae ambodani ika de daedo baunsitera, ae 
jisi bajina de. Edo nasi be da gupeiri, gi, betena ainda 
wowositera, ai da mai dakaki, edo amo rori: edo nasi 
embobo berari ainde daedo itora. Edo Bada gido, do 
edo, ainde sisina, Ji teote. Edo atutumbedo, kakate 
jijisina; edo amboka ari isiute. Sisina, Singa, imonde 
tena, eri. Edo da besisina da anumbesisina, edo ge be 
esiri; ai de pisina. Edo aduari jiwae tadojisina, edo God 
dasiga edo sitera, Peroveta siakabadae kaenato iai erira; 
edo, God embomai ika da iai etega gupusina. Edo ainda 
ge eiwa ba wowosisina Judaea berari da, edo iai berari 
da. 


SUNDAY 17 TRINITY AMBODA 


Pari 


ADA, tedo gotera, ato tonembari ito nakare gisi edo 

amboda aina, edo ato nakare jimbo beiamana berari 
pipika papika jipapa ara; Iesu Keriso mi Bada natokare. 
Amen. 


Epistle. Ephes. 4. I 


„WA tedo tena na Bada da bundari embo, tedo gotena 
oru ari itomane da dao tera pepeta dave ewo, akuta 
piari wotari berari de daedo, ko burau ari de, sima ari de, 
ae dubo bari mi sima akuta ara ewo; inakade ewo edo 
Asisi da dada utari bega da kaingari mi jiave. 'Tamo 
dakaki, Asisi dakaki, imomane oru itomane da sima ari 
dakaki teora ango. Bada dakaki, kotembari dakaki, bapa- 
taito dakaki, God dakaki, berari da Mamo, ouwa berari da 
badari, edo berari da iai buro evira, edo berari da do da 

isira. 

Ge Ewa Tari. Luke K. 14. I 


NGO edo Pharisee da embo badari da oro da toto- 
risina sabate de, bread inain tedo, edo ami awamane 
jijimbesitera. Edo gi, aminda gisi da embo vibu mi 
tadujisina awa itevira. Edo Iesu ge embobo ae Pharisee 

de mina site sisina, Rorae beiamana, sabate de ari kavie- 
gari ta kaviegaeri? Ko awamane ge tuku esitera. Edo 
ami awa kupusina edo esiri kaviegesisina, edo dosiri 
baunsisina. Edo ami amindemane sisina, Imomane 
indawa ainda ass ta ox mi koto da duriri edo sabate de 
mana borae jiato vitaina? Edo awamane mina eiwa tae 
tae esitera. 

Edo parabole jiputera awa de sisina, awamane mi 
anumba ari beiamana avigedo amindemane sisina, Embo 
a jimaina da iji awari da ainda jimbu, edo anumba ari 
beiamana da anumbote, ko daginegari ikaito mi dao 
tari gido, imo ae ainde dao taina ami pumango imonde 
tare, Embo einda iai daginege; edo imo ango de me gido- 
gido iai tutu da anumbeio. Ko jimbudo dodore, baundo 
iai tutu da anumbeio, edo imo dao taina ami pumango imo 
de tare, Umo jiari nato, ikane visi; ango dasiga ito itare 
anumbetera ainda jisi da daedo. Ami jiri akuta erorevira 
dowari wotaina, edo akuta douri wowotevira jiari enaina. 


SUNDAY 18 TRINITY AMBODA 


Part 


ADA, tedo gotera, embomai ito kondade ewasi, edo 

bawari nasi de, tamonde, diabolo de bavedo eora awa 
beuto ara, edo dubo de do de beiamana edo imo God 
dakaki amboda amboda ara; Iesu Keriso Bada natokare 
awa embo. „Amen. 


Epistle. 1 Cor. 1. 4 


| forare embo God nato iji berari ategetona God da 
kondade ari embo Keriso Iesu mi imondemane pievira 
awa; berari da amimi rorae embo eowa ge mi berari, 
kotembari mi berari; Keriso da bedari itomane iai goroba 
evira ango; ko rorae nomi imomane amboda amboda ain 
ac, edo Bada kaenato Iesu Keriso da gumbari sima ewa; 
Awa awara ari imomane goroba awa gombu da, edo Bada 
kaenato Iesu Keriso da iji de bekumba ari itomane itain ae. 


Ge Ewa Tari. Matt. K. 22. 34 


ERS Pharisee mi gositera Iesu Sadducee ge tesiri dodo, 
edo dada usitera, Edo da amindemane da iai, ge embo, 

bavedo atota edo sisina, Atopatari, ge da indawa ge 
bajinani? Edo Iesu mi sisina, Bada God ito da dubo 
buio, do ito berari mi, asisi ito berari mi, edo dubo ito 
berari mi. Ge eiwa bajina ra ta ko dakaki. Ko nei ainda 
gagane ango evira, Otawo ito dubo buio imo ango. Ge 
eiwa tote de ge de peroveta de oreko era. 

Ango edo Pharisee dada utetero Iesu mi atota edo sisina, 
Keriso ro dubo mi siteu? amo anda maini? Sitera, 
David da Mai. 'Tedo, nominomi David Asisi da Bada 
dao tevira, tedo, 

Bada nato de Bada mi sira, 

Ingo be nato da anumbe, 

Edo itoro ito tai ito da dapari ane. 
David mi amo Bada tevira, ko nominomi ainda Mai? 
Edo ai mi mina tae be tae, ko ai mi ango de amboda goroba 
edo raro akuta atota eri. l 


SUNDAY 19 TRINITY AMBODA 


Pari 


OD, Imo ae, nakare dubo ito beiamana mana ara; 
(oo do edo Asisi Kotopu mi jimbo berari da dubo 
natokare atopasido gisi jiari; Iesu Keriso mi Bada nato- 
kare. Amen. 


Epistle. Ephes. 4. 17 

WA tedo eiwa tena, ko Bada da iai ango oru eona, imo- 
mane pepeta eite aimbove, etene dubo tepo mi pepeta 
eora ango, ainda dubo munia esiri, ko embo eve etera God 
da kaviegari da, darora awa, dubo wawoegari; owamane 
kana bae eite, iawa ari da akuta pietera dona ari berari 
tepotapo ain tedo. Ko imomane ango ae Keriso ajige- 
tewa; imomane awa gotovi ta, ko amimi imomane ato- 
pasira, ge be Iesu da iai itevira ango; engo embo matu 
dowo, awa beiae evira jipapa pitawa kato de; edo dubo 
itomane asisi ari teka aina, ko embo teka ombuwo, 
awa God ango jimbo ewa da edo ge be kotopu da 

esira. 9 
Awa tedo pitawa dodo, berari mi ae embomai itomane 
de daedo ge be tewo; kaena papatu mina eona. Duduno 

edo, jimbo beiae eove; imomane duduno ae edo iji wotari; 
ko diabolo da iai potove. Beono kato tekago beono ain 
ae; ko buro edo ainda inge mi buro beiamana arate, edo 
embo jipapa evira ainde piaina. Ko ge beiae be itomane 
da idegeure; rata beiamana atopatain tedo jipapa evira 
awa ango, edo dengoro mi gotora awa kondade aina. Ko 
God Asisi Kotopu awa dubo beiae eure, aminda rorou 
da iji da kariwa etewa. Isimbari berari de, duduno de, 
mina dara de, ge bundari de, gisi gatari de itomane iai 
doworote, edo dumo ari berari de daedo; edo gido beia- 
mana mina ara ewo, edo do ewo, edo mina kotembedo 
dowo, da awa God mi Keriso embo junbo itomane 
kotembedo dosira. 


Ge Ewa Tari. Matt. K. 9. I 

YESU ma da visido temundo nasi ikaito da gupusina. 
1 Edo gi, ainda iai embo baorobundari kundo guputera, 
besi da evevira awa. Edo Iesu amindemane da kotembari 
gido, baorobundari de sisina, Mai, dubo beiamana arate, 
jimbo beiae ito kotembedo dosira. Edo gi, ove egeregari 
nenei mi dubo da sitera, Embo eiwa gadumbesira. Edo 
Jesu mi dubo mi sitera awa kotembedo sisina, Nongain 
tedo beiae dubo itomane mi siteu? lIndawa edopare, ge 
tari, Jimbo beiae ito kotembedo dosira, ta ge tari, besi ito 
kundo pepeta e? Awara ta kotembawo embo da Mai da 
iai badari ari butu da isira jimbo beiae kotembedo do- 
maina (ango de baorobundari de tesira), Erido besi ito 
kundo, oro ika da aunsisina. Edo embo jiwae mi gido 
kore edo, God de dasiga esitera, ouwa badari ari ango 
embo de pisina. 


SUNDAY 20 TRINITY AMBODA 


Pari 


OD Goroba jiwae, do kato, tedo gotera, edo natokare 

iai beiamana ewasi, edo adu ari jiwae de toregewasi; 
edo nakare tamo de asisi de sirigarago, dubo damo ari 
jimbo jipapa eota awa orote; Iesu Keriso Bada natokare 
awa embo. Amen. 

Epistle. Ephes. 5. 15 


IWO gido pepeta daye ewo, dutetegari ango ae ra ta, 
dubo embobo ango; edo iji itae ori ewo, iji beiae esiri 
gido. Awa tedo dutove, ta Bada mi jipapa eira kotembe- 
wo. Ko wine injido sini gambure, ami mi tarawa, ko 
Asisi be da avi; edo psalm de hymn de ia asisi mi tedo 
katedo ewo, edo ia tedo Bada da iai da ia do itomane da 


berari be mina bara ewo Keriso da adu ari da. 


Ge Ewa Tarn. Matt. K. 22. I 


ESU mi sisina, Basileia utu da amone be dariga mi a 

rorou ainda mai embo sia evira ango, edo ainda singa 
piesiri aundo dao tarate dao tevira awa rorou da gumbo- 
rote; ko awamane aimbari beuto esitera. Ko iji nei de 
singa nenei piedo sisina, Jiputera awa tewavi, Gi, ox nato 
ae gavi de nato deteno, berari sia etera; puwo rorou da. 
Ko awamane beuto etero, ko aimbera, nei ainda eda da, 
nei ainda ori ari da; edo nenei ainda singa usimbesi edo 
detero besitera. Edo dariga mi awa gido duduno edo, 
ainda itoro embobo piesiri gundo, dari embobo awa itae 
dedo re ainda nasi awa dugitera. Ango de ainda singa 
de sisina, Rorou sia etera ta, dao tevira awa dave ae. Awa 
tedo aimbuwo begata torari da berari tuvewo, rorou da 
dao tave. Edo awamane singa begata da wotedo, berari 
tuvitera awa sirigesitera, beiae de dave de; edo rorou 
sinopu be da esisina. . Edo dariga totorisina sinopu gain 
tedo, edo embo gosisina, ko ainda rorou woru kumbae. 
Edo sisina, Umo jiari, nongo edo einda toresi, rorou woru 
ito itae? Edo ge tuku esisina. Ango de dariga mi singa 
de sisina, Ingo de tai de bundedo, iai dambu munia da 
augeu, ounda ji site ji vegare. Jiwae dao tedo, indewago 
avigesitera. 


SUNDAY 21 TRINITY AMBODA 


Pari 


EDO gotera, Bada, do ari embo, edo embo imo ge be 
eora, ainda iai rorae beiae dowari de, bega de pisido, 

ato awamane jimbo beiae berari de teiarate, edo dubo 
damo ari, ito iai ambodani ara; Iesu Keriso Bada natokare 
awa embo. Amen. 


Epistle. Ephes. 6. 10 


ANONAMETI, Bada da iai goroba ewavi, edo ainda 

goroba bajina da. God da itoro ari berari omundo, 
goroba edo diabolo ge tewo. Kaena ororo de pisi de da 
iai itoro ae, ra ta dadariga de babadegari de, munia einda 
dariga butu da de, ko beiae da asisi iai utu da. Eiwa 
tedo God da itoro ari berari itomane iai kumbuwo, edo 
iji beiae da itoro ave, edo itae edo petave. Awa tedo 
petedo, gun itomane ge be iade jiave; edo jimbo dave pako 
itomane duredo, ko Ge be ari da bega da sia ari de tai 
itomane da piewo; edo nei da kotembari bere itomane iai 
kumbuwo, ami mi jimbo beiae da niao berari awo amaina; 
Edo gobe kaviegari kumbuwo, Edo Asisi da kasiwo, God 
da Ge: edo pari de benunu tari de daedo Asisi da pari 
embo kokotopu embo berari pari tewo, edo na embo ge 
piari jiro nato dambudarari na be angedo, edo Ge be tari 
da jimbo gae itari onjiga tane, na awa tedo oru ari bunda- 
rira; edo amimi kanena kanena tane, buro nato ango. 


Ge Ewa Tari. John K. 4. 46 


ARIGA da isinesina ainda mai amain einesina 

Capernaum da. Awa gosisina Iesu Judaea da ango 
Galilee da gupeite, edo ainda iai aundo wotedo mai ari 
erarate sisina; ouwa beteira. Awa tedo Iesu mi sisina, 
Kotembove ta, kariwa de kore ari de gotewa. Dariga mi 
ainde tesiri, Embo, mai nato beteure kae wotatate. Iesu 
mi sisina, Aimbu; mai ito kaviegesira ta. Embo ami ge 
Iesu mi sisina awa kotembedo aunsisina. Ko boroko 
wowoteute singa ika utotoru edo sitera, ainda mai kavie- 
gesira. Edo tedo gosisina iji nonde kaviegari tuturo eari. 
Awa tedo sitera, Matu iji 7 karu taingesira. Awa tedo 
mamo mi gosisina iji Iesu mi sisina ainde, Mai ito kavie- 
gesira: edo ae ainde oro ika berari kotembesisina. Iji 
nei engo de Iesu kariwa da da gagane esisina, awa Judaea 
da ango Galilee da gupeite. 

Biba tedo gotera, Ekalesia oro be ito kondade ato 
jimbo matawa dave aina; toregewasi, edo beiae ainda 
iai itae, jimbo dave edo ito iai ambodani ara, Dao ito 
dasiga orote; Iesu Keriso mi Bada natokare. Amen. 


Epistle. Phil. 1. 3 

ADA nato ategeteite ango de, imomane kotembedo 

pari nato berari imomane berari embo, iji da doae pari 
tedo ena ae dubo ewa ari de daedo, dada utari itomane ge 
be tari da gido, gisi, awara ta boroko; eiwa be kotembe- 
tena, ko awa itomane iai buro dave tuturo evira awa Iesu 
Keriso da iji de itae edo petugaina; beiamana imomane 
berari embo eiwa dubo mi kotembetena, imomane dubo 
nato da itewa, ango ko bundari nato da ango ae ge be tari 
da benoka benoka ae ari goroba ari de, ae namonde da 
kondade ari kaen kundo ena. God gari tutu nato, na 
Iesu Keriso da do ari mi imomane jipapa ena. Edo eiwa 
pari tedo ena ko dubo bari itomane babodeirari kotembari 
mi gari mi berari; edo ari eve kotembedo giu; ko imomane 
dave ra ta buria itomane itae Keriso da iji da; ko jimbo 
ewa da be mi be da ewo, Iesu Keriso mi God da parara 
da ko ainda dasiga da. 


Ge Ewa Tari. Matt. K. 18. 21 


ETER mi Iesu de sisina, Bada, iji nandogo umo nato 

da jimbo beiae nato iai ari kotembedo domani ? iji 7 
ta? Iesu mi sisina, Na iji 7 tae ra ta iji 7 de. 70 tembukera 
edo eira. Awa tedo. Basileia utu da be dariga dakaki, ae 
singa ika de ajigari jipapa esisina. Edo ajigari tuturo 
esiri, edo ainda iai dakaki kundo guputera talents. 10,000 
piarate. Ko ami nomi raro mina piei kae, badari ika ori 
arate sisina edo aro de mamai de, berari ikaito awa mima 
kumain, Awa tedo singa mi durudo benunu sisima, Bada 
na sima e eirato, berari imonde mina piane. Ko singa 
awa badari ika ito mi do edo pieure kate ge sisina. Edo 
singa awa wotedo singa nei tuvisina, edo penny 100 mina 
piarate; edo jido gitegedo sisina, Mina naka pie. Edo 

singa umo ika mi durudo sisina, Na sima e eirato, mina 
ika piane. Ko doturisina; edo aundo egiregari da aunge- 
sisina edo mina piarate tedo. Edo singabanga otatawo: 
evira awa gositera, edo dubo beiae esiri, gundo badari ika 
de berari evira awa sitera. Edo badari ika mi dao tedo 
ainde sisina, Imo singa beiae, riroa mina ge tetena, tedo 
gotota awa; singa ika umo jiari do etesi ta, nane mi imonde 
eona ango? Edo ainda duduno esisina, edo bubunde- 
gari da iai pisina mina ika berari piarate. Ko amo ango 
Mamo nato utu da ami aina, imomane berari embomai do 
itomane da kotembedo dove. 


SUNDAY 23 TRINITY AMBODA 


Pari 


OD, imo natokare toregari goroba, jimbo beiamana 

berari da tutu; tedo gotera, edo sia ewasi, edo Ekalesia 
ito benunu teora awa giwasi; edo ewasi nakare ge be edo 
tedo gotera awa, be kumbara; Iesu Keriso mi bada nato- 
kare. „Amen. 


Epistle. Phil. 3. 17 

ANONAMEJI, name ena awa vevetain eu, edo ouwa- 

i mane enakane kariwa itomane ango BEDES edo era awa 
boroko emo ae ji ie N tena, ouwa Keriso 
da. cross da itoro; ouwa ainda gombu gindari, awamane da 
god osi, ko ouwa amindemane da iawa ari jiro. tokukura 
ari da, ko ari butu da awa dubo mi kotembedo era. Utu 
masi kaenato 5 ko ango Ari kaviegari kaen sima edo ena, 
Bada Iesu Keriso; ami tamo kaenato simbere ari teka 
arate, edo ainda tamo inge parara be parara aina, ainda 
badari ango, ko emimi ainda iai berari ainda badari ari da 
piedo evira. 


Sé Eun Tari. Matt. E 22. 15 


fikiwa eteri do, Edo ainda Herod da 
embomai de daedo ainda iai etegedo sitera, Atopatari, 
nakare gotora imo beiamana be, God da begata ato dave 

pasido eta, ko imo ave adu ae; ko imo embo da dombu 
kotembedo ae. Awa tedo namondekare te gore, ge ito 
rori? Beiamana Caesar da rorou pieteni ta piain aeri? 
Edo Iesu amindemane da jimbo beiae gido sisina, Nongain 
bavevi, pitawa kakato? Rorou da money pieu gane. 
Edo ainda iai penny kundo gumbero, sisina, Emo anda 
asisi de ove de ri? Sitera, Caesar da. Ko sisina, Awa 
tedo Caesar da gido Caesar de pieu, ko God, God da. 
Awa gido kore esitera, edo dodo taingedo, aunsitera. 


SUNDAY 24 TRINITY AMBODA 


Pari 


ADA, tedo gotera, embo ito ainda jimbo beiae de 

udegewasi; nakare berari sivedo edo era, imo beiamana 
edo rorae beiae etera awa ainda kanjigari da toregewasi; 
Eiwa ewasi, Mamo utu topo, Iesu Keriso embo, Bada 
natokare de Ari kaviegari de. Amen. 


Epistle. Coloss. I. 3 


OD Bada kaenato Iesu Keriso da Mamo ategetena, 

edo imomane embo benunu iji da doae tedo ena, 
kotembari itomane Keriso Iesu mi ko dubo bari kokotopu 
berari da iai gotona, sima ari embo imomane embo utu 
da pipitevira awa, awa matu dengoro mi gotowa ge be 
tari da ge be da ge da, awa itomane iai gupevira ainda; ko 
ango nasi berari da be edo babodevira, itomane iai da 
ango, ango de God da kondade dengoro mi gido ge be 
kotembotora; ko ango Epaphras mi teuri gotowa dubo 
bari embo, nakare singa otawo, Keriso da singa dave konda 
natokare; edo ami dubo bari Asisi mi itomane ge tesiri 
gotora. 

Eiwa tedo nakare ango, ango de eiwa dengoro mi gera, 
benunu imomane embo tae doae, imomane embo tedo 
gotera ko jipapa evira awa kotembari be da awa, dubo 
bari de gari asisi mi berari de daedo, ko Bada da ango 
pepeta dave edo be ave, edo God kotembedo bajiwo; edo 
goroba berari imomane jiari goroba ave, ainda parara da 
goroba ango, sima ari de berari dubo ewa ari de daedo; ko 
Mamo ategewo, ami kaena ena kokotopu parara da itora 
ainde daedo baiau kaen kumane. 

Ge Ewa Tari. Matt. K. 9. 18 
ANCO de Iesu eiwa John da singa de siri, gio, badari 


SUNDAY 25 TRINITY AMBODA 


Pari 


| KA ito ge be eora awa dubo ao udewasi, Bada, 
A youwamane jimbo dave da be jiwae orote, edo ito iai 
jiwae kumborote; Iesu Keriso mi Bada natokare. Amen. 


l Epistle Embo. Jer. 23. 5 

ADARI mi sira, Gi, iji isipora, ko David da iai Patu 

dambudarari ano enaina, edo Dariga badari aina, edo 
dave be dave edo, ko atota ari de jimbo ewa nasi da aina, 
Ainda iji de Judah kaviegedo, Israel tepo nasi jiata; edo 
dao eiwa tara, Bada jimbo dave kaenakanato. Ko Bada 
mi sira, Awa tedo iji isipora, ko mana tara, Bada isirari 
gido, ami mi Israel da mamai Egypt ango kundo vivisisina 
awa, tena, Bada isite, amimi Israel da ewowo da ve nasi 
bate de nasi berari nane onona awa kundo visido gumbira; 
ko butu ikaito da nasi jiorote. l 


Ge Ewa Tari. John K. 6. 5 


A tedo Iesu mi pangedo jisi siakabadae gumbari gido 
Philip de tesiri, Inda ango kaena rorae piedo kumano 
eiwamane indari? Edo eiwa tedo bavedo gosisina, nongo 

nongo euri gotevira. Philip mi mina ainde tesiri, Rorae 
awa einbo penny 200 mina piarate, awa ae ra ta berari 
siaka bara. Ainda ambodani da, Andrew, Simon Peter 
da nameji, ainde tesiri, Mai einda isiri ainda barley bread 
5, edo un wo tote; tena emo rori embo jiwae ango da iai ? 
lesu mi sisina, Embo eu anumbore. Awara ta manene 
jiwae nasi da; awa gido embo anumbesitera ajigari 5,000 
ango. Awa tedo Iesu bread kundo ategedo, ambodani 
da iaj kando esiri, awamane anumbesitera ami de kando 
esitera, edo un wo ango jipapa esitera ango de. Edo 
osi etero gido, ainda ambodani de tesiri, Egegegari deposi 
sirigewavi, iolowa eore. Awa tedo sirigetero, kabia 12 be 
da esitera, bread 5 ji ito indera awa injido dotera awa. 
Awa gido embomai kariwa Iesu mi esisina awa gido 
sitera, Ge be eiwa peroveta nasi da gumbesira awa. 

Sundays nenei itero gido, Kiki Epiphany da doturutera awa kumbo- 


rote. Ango ae ra ta nenei doworote: Awa ae ra ta Sunday da, Advent 
ainda gagane, Pari, Epistle, Ge Ewa Tari einda itera awa ajijigara. 


ANDREW KOTOPU DA IJI 


Pari 


"NOD Goroba jiwae, Aposetolo ito Andrew Kotopu 
tonembari pieteto Mai ito Iesu Keriso da ge borae 
be budo, burigi burigi amboda amboda esisina; piewasi, 
edo nakare berari, dubo edopa eite ge ito kotopu nakare 
daotesiri gido borae akuta piedo ge ito kotopu kikiripa 
ara; Iesu Keriso da dawa Bada natokare embo. Amen. 


Epistle. Rom. 10.9 


E ito mi Iesu Bada be gata, ta dubo ito da kotembeio 

God betari da ango jiri erira, edo kaviegate; dubo mi 
embo kotembedo eira jimbo dave da, ko be mi ajigedo eira 
kaviegari da. Ove tevira, Embo awa kotembotora awa 
me mana gara. Ko Judaea embo de Greece embo de da 
sisikakaia ari itae: ko berari da Badari da dawa, edo kando 
ari embo jiwae ainda iai dao site teora: embomai berari 
Bada da dao tedo kaviegara. Edo nomi garo awa dengoro 
mi gae eora amo? Ko nomi garo, atopatari itare taemo ? 
edo nomi atopataro, edo gido etegaina ? ove evira awa 

ango, Awamane da tai gari dave, bino dave da ge ewa tari 
atopapotera. Ko berari mi ge ewa tari dengoro mi gae. 
Isaiah. mi site sira, Bada, bino natokaremo ai mi kotembe- 
teiri ? Awara ta kotembari gari mi gupeira, ko gari amo 
Keriso da ge mi. Edo nane tedo tena, Gotori ta ? Awara, 
Nasi berari da ge wotesira, 
Edo awamane da ge butu gombu da. 
Edo nane tedo tena, Israel mi gotori ta? Gisi tekarae 
Moses mi sisina, 
Nane imomane tano gegata awa awamane mi ewowo 
bajina ae, 
Edo ewowo bajina dutari ko amimi imomane ano sini 
gamaina. 
Edo Isaiah kopuru okain edo site sira, 


Awamane mi na kakoa ae awa na tuvetera; 
Embo nane mi. na jirae awamane da iaj na bedetena. 


Ko Israel da ge tedo sira, Ipa nato kaioio eno turo esira ge 
jindedegari embo de benoka benoka ari embobo da iai. 


Ge Ewa Tari. Matt. K. 4. 18 

| emo Galilee da umbutu kora da tepeite, nanonameji 

tote gosisina, Simon, teora Peter, edo Andrew, ainda 
doma, ko daune un da baboritera; ko awamane ami iro 
embobo. Edo tedo sisina, na ambo ambo eu, edo nane 
ano embo iro embobo ave. Edo boeite daune dodo 
taingedo, ambo ambo esitera. Edo ongo iute nanona- 
meji nei tote gosisina, Zebedee da mai James, ae doma 
John de, awa ma da ae mamo Zebedee de daedo, awamane 
awa daune pirero, dao tesiri; ko boeite ma de ae mamo de 
dodo taingedo amboda amboda esitera. 


THOMAS KOTOPU APOSETOLO 


Pari 


OD Goroba jiwae, matawa itari, ge be ari goroba be 
lain tedo, Aposetolo ito Kotopu Thomas doteto, edo 
Mai ito da erari da dubo indadaita ena; namondekare pie- 
wasi Mai ito Iesu Keriso be ge be ore, edo ge be ari nato- 

kare jisi ito da bekumba ain ae. Eiwa dengoro mi giwasi, 
Bada Iesu Keriso da dawa embo, ainda iai imo ae Asisi 
Kotopu de daedo, dasiga de parara de berari boroko edo 
matawa itaina. Amen. 


Epistle. Ephes. 2. 19 


WA tedo imomane embo eve ae ra ta oia embobo ae 

rata imomane kokotopu de daedo otatawo, edo God 
da mamonde mamainde da embo; esiri be da etewa 
aposetolo de peroveta tutu itomane, ko Keriso Iesu amo 
ganuma tapi tamo da, ami mi oro berari daradara inono 
eora awa bajido tempela kotopu Bada da iai eora; ami mi 
imomane ango da daima etewa God da oro da Asisi da. 


Ge Ewa Tari. John K. 20. 24. 


DO Thomas, awamane 12 rata awa dakaki, teora 

Didymus, awamane de itae ko Iesu gupusina. Edo 
ambodani nenei mi sitera, Bada gera. Edo site sisina, 
Ko na ainda ingo da benuma da dero gido ko ingo toro 
nato mi benuma dero da piedo, ko ingo nato ainda dedegi 
da piedo anate, mana ge be ana. ra: 

Édo iji 8 itae esiri, ko iji nei de ambodani ika do da 
itero ko Thomas awamane de daedo. Iesu gupeira oro 
manguro de, edo toropu da petedo sisina, Bega itomane 
iai itare tae. Edo Thomas de sisina, Ingo toro ito engo 
kaioio e, ko ingo nato gi, ko ingo ito kaioio edo dedegi nato 
da piedo, kotembae eote edo kotembate. 'Thomas mi 
ainde mina sisina, Bada nato, God nato. Jesu mi sisina, 
Na gido kotembeteta; beiamana ainda iai avekavera mi 
gae awa kotembetera. sich ; 

Ango edo kariwa nenei jiwae Iesu mi esisina ambodani 
da jisi da ko book einda gaiae rata; ko eiwa gaewa awa 
inemane mi kotembave tae, ko Iesu amo Keriso, God 
da Mai; awa kotembave tae, ainda dao da kaviegari 
kumbave tae. 


PAUL KOTOPU DA DUBO WAREREGARI 


Pari 


OD, Imo aposetolo beiamana Paul Kotopu da baiari 
mi eteto, Ge Ewa Tari da parara nasi berari da 

datembesisina; namondekare piewasi, tedo gera, edo 
nakare ainda dubo wareregari kombo ari kotembara, edo 
eiwa embo imo ategara, edo kiki kotopu atopapotevira 
awa amboda amboda ara; Iesu Keriso mi Bada natokare. 


„Amen. 


Epistle Embo. Ariọ9. 1 


AS edo Saul duduno de ari betari awa pusisina Bada 
da ambodani da iai, edo priest bajina da iai aundo, 
ove tedo gosisina, Damascus sunagogo da, edo Begata 
embobo tuware tae, embomai ta eutumai, edo bundedo 
Jerusalem da kundo aimborote. Edo auntero, Damascus 
atutumbero, borae parara utu da ango ainda iai datembe- 
sira butu da dudurisina edo ge giri, sisina, Saul, Saul, 
nongain na usimbesi eta? Edo sisina, Imo averi, Bada ? 
Edo ami sisina, Na Iesu awa usimbesi eta: ko eri, nasi da 
tori, edo ari atate tara. Edo embo ae ainde pepeta eire- 
tera awa petedo, ge tuku esitera, edo ge gitera ta ko embo 
gae. Edo Saul nasi da eriri, jisi ika esiri gujisina, ko ro 
gae, edo begata gisi edo Damascus da kundo aunsitera. 
Edo ainda iji tamonde iai gae, edo injido tu injido ae. 
Ango edo ambodani dakaki Damascus da ainda dao 
Ananias; awa Bada da gari da ainde tedo sisina, Ananias. 
Edo sisina, Na evire, Bada. Edo Bada mi ainde sisina, 
Erido aundo begata dao Dambudarari teora ainda, edo 
Judas da mando da tedo gate embo ainda dao Saul, Tarsus 
mai: awa benunu sira; ko embo dao Ananias gido totore 
rare, edo ingo kopuru da pieite edo garate. Edo Ananias 
mi mina sisina, Bada, embo jiwae gena eiwa embo ge, 
ami kokotopu ito Jerusalem da usimbesi edo eira; ko 
cinda priest babain mi pitera berari dao ito teora awa 
bundara. Edo Bada mi sisina, Aimbu, awa ari sirigari 
nato iai edo dao nato jiari enaina Etene de dadariga da jisi 
da edo Israel embo; piano gido edo berari mamato are 
dao nato embo. Edo Ananias aundo, mando da torido, 
edo ingo kopuru da piedo sisina, Nameji Saul, Bada Iesu 
mi ito iai begata auntota awa bedevira awa, na etegedo 
piesira gatate tedo, Asisi Kotopu mi ari be da atate. Edo 
boeite ainda jisi da dudurisina be tata inge, edo gosisina; 
edo erido bapataito esisina; edo rorae injido oka esisina. 
Edo ainda iji nenei de ambodani de daedo Damascus da 

isiretera, Edo iji dakaki da Iesu bejisina, awa God da 
Mai. Edo embo berari dengoro mi gotora awa kore 
sitera, Eiwawa Jerusalem da dao eiwa teora awa gidesiri 
ta rori? einda gumbiri eiwa embo, edo bundedo priest 
babain da iai kundo bamain. Ko Saul nei goroba esisina, 


edo atopaposisina eiwa Keriso. 


Ge Ewa Tari. Matt. K. 19. 27 

JETER mi mina Iesu de sisina, Gi, nakare jiwae dodo 
A taingedo ito amboda amboda era; ko nakare ro 
kumbari? Edo Iesu amindemane sisina, Ge be nane mi 
imondemane nato amboda amboda ewa, tekago piari da 
ango de embo da Mai ainda anumbari da ae parara de 
anumaina, ae imondemane daedo anumba ari 12 da 
anumbedo Israel da ewowo 12 atota eu. Edo embo 
berari oro dodo taingeteri ta, nanonameji ta, ruaimono ta, 
mamo ta, ai ta, mamai ta, nasi ika ta, dao nato embo, edo 
ari 100 kumaina, edo kaviegari matawa itari ika ito. Edo 
berari do da ponda isite, ponda itora awa do da itara. 


KERISO TEMPELA DA PIARI GARI, TEORA, 
MARY KAKARA KOTOPU DA TEIARI 


Pari 


(NOD Goroba jiwae, matawa itota, burau parara ito de 

tedo gotera, edo be Mai ito ao.da engo de temple da 
pisi natokare de daedo pisina, ango de do natokare, dave 
ari, nakare gisi ito da piaina; Mai ito mi da dawa Iesu 


Keriso Bada natokare. Amen. 
Epistle Embo. Mal. 3. I 


YI dodoma nato etegetena, na iari do nato da sia ari; 
\Jedo Bada kakoa eowa awa, borae tempela ika da 
gumaina; ko tari gari ainda dodoma, dubo burowa awa, 
gi, gupeira, Sabaoth da Badari mi sira. Ko ai mi ainda 
gumbari iji da jiro dambu danaini? edo ango de dambu 
bedari ai mi petaini? Amo be metal ewa ari da niao 
awari, ko be woru ewa ari da soap. Ko anumaina silver 

ewa ari teiari ango, edọ Levi da mamai ari ewa ara, edo be 
gold de silver de ango ari beiamana ara; edo awamane mi 
Bada da iai rorae dambu darari da piara. Edo Judah de 


Jerusalem de da rorou God ari dubo beiamana aina, 


dembae koae ango, ko jienda matu ango. Edo atota ari 
embo itomane iai atutumane, edo gari tutu eiage eiage 
ane, kaen embobo da iai, ko awamane da iai mina piari 
da riroa embo eoro dubo vevera cora awa, eutu rori de, 
poiwo de, edo aike embo eoro wareregotora awa, ko na 
adu ae, Sabaoth da Badari mi sira. 


Ge Ewa Tari, Luke K. 2. 22 


DO iji ika itae esiri sinain, ango Moses da ge, awamane 

A „mi Jerusalem da kundo vivisitera, Bada da iai da piain 
tedo (ango Bada da ge da ove esisina, Jianda pirigari re 
kotopu Bada da iai da tore) edo rorou piain tedo, da Bada 
mi ge da sisina ango, Ribo ae aro de, ta gumbara mamai 
toteri. Awara ta embo Jerusalem da isinesina ainda dao 
Simeon; edo jimbo ika dave kotopu, edo Israel mai da 
dubo beiamana ari sima esisina; edo Asisi Kotopu ainda 
iai isinesina. Edo Asisi Kotopu matu ainda tesiri gosi- 
sina amo betari gaerae, gisigisi Bada da Keriso gesira. 
Edo Asisi mi tempela da pira; edo embo ika maine Iesu 
kundo totoritera orote ge da jimbo ango, edo ipa da kurido, 
God beiamana eite sisina. 

Singa ito de te boroko bambare, Bada, ge ito ango bega 
de. 

Jisi nato torari ito gira. 

Embo jiwae jisi da eota awa. | 

Utata etene da kumbari keresira; edo embo ito Israel 
mai da parara. Edo mamo de ai de ainda ge tesiri awa 
kore esitera; edo Simeon mi beiamana esisina, edo Mary 
ainda ai de sisina, Ami piesira Israel mai jiwae durudo 
erara; edo iwata tedo jijirora awa; awara kasiwo mi imo 
dubo da gaiaina; edo dubo ika da jiwae kotembotora awa 
idegara. Edo Anna isinesina peroveta eutura, Phanuel da 
gagara, Asher eutu, (begogo siaka ae, edo kakara dodo iu 
de daedo isinesina ainda jenda 7, edo rori itevira jienda 
84) amo tempela dodo taegae edo kera enesina munia de 
ji de. Edo da ango de gundo God ategedo gere. sisina 
embo jiwae Jerusalem da udegari sima esitera amo jisi 

da. Edo berari Bada da ge ango edo dotera, edo Galilee 
guputera nasi ika ito Nazareth da. 

Edo maine bajido goroba esisina; edo dubo kotembari 
be da esisina; edo God da tonembari ainda iai da itevira. 


MATTHIAS KOTOPU DA IJI 


Pari 


OD Goroba jiwae, onjiga kato Judas da anda da singa 

ito dave Matthias geriteto, edo Aposetolo 12 da dore- 
gari da itarate; tedo gotera, Ekalesia ito aposetolo pitawa 
kakato de awa matawa toregewasi, edo ato sima ari dave 
mi awa atopasido gisi jiara; Iesu Keriso mi Bada natokare. 
Amen. 


Epistle Embo. Ari. 1. 15 


DO ango de Peter dodoma da toropu da peposisina, 

(jisi ewowo isitera, 120 ango,) itero sisina, Nanona- 
meji, awara ta ko ove are tae, Asisi Kotopu mi matu tena, 
David da be mi, Judas da ge, ami Iesu bujitera aminde- 
mane da begata gisi esisina. Awa kaenato iai ajigesiri, 
edo anda ika buro einda kumbira. (Embo eiwa tano ika 
bira jimbo ika beiae da rorou mi; ko gopedo, ko toropu da 
urugesiri de kaun itae idegesira. Edo embo berari 
Jerusalem nasi jido era awa eiwa kotembetera; ango edo 
re ge ika ito mi iai awa nombo sitera, Akeldama, amo 
ororo da iai) Psalm da book da gaedo tena, 


Mando ika gindari, 
Ko embo ounda nasi jiain ae; 


edo, 
Buro ika embo nei mi kumbare tae. 


Ae embo de kaen dada utena awa ango de Bada Iesu 
torido ko idegedo eira kaenato iai, John da bapataito ari 
tutu, ko ango de kaenato iai kundo visira, awamane edo 
dakaki kaenamonde daedo itane ainda erari da gari tutu. 
Edo tote awa do da pietera, Joseph, tevira Barabbas, 
ainda dao Justus, ae Matthias de. Edo benunu tedo 
sitera, Imo, Bada, embomai berari da dubo kotembotota, 
namondekare pie gore indawa sirigetesi, anda potarate, 

buro einda edo aposetolo aini, Judas mi dodo taingesira 
awa anda ika da petare tae. Edo kelero esitero, ko kelero 
awa Matthias da iai duriri, edo awa ae aposetolo II de 
daedo ajigesitera. 


Ge Ewa Tari. Matt. K. 11. 25 


NGO de Iesu mi mina tedo sisina, Imo dasiga ena, 
O Mamo, utu de butu de da Badari, imo embo dubo 
embobo de gari embobo de da iai eiwa onjigedo, mai 
babaingae da iai pieteto gera; awara, Mamo, awa gisi ito 
da dubo ewa esira. Berari Mamo nato mi namonde pie- 
sira; ko ai mi Mamo kotembae, ra ta ko Mai mi, edo 
ainda jisi da piari gari jipapa eira. Nato iai puwo, buro 
eowa awa sino amboka itomane bajinanane, nane tone- 
mano dango turave. Amboka nato kundo, edo ari nato 
gave, na edopa rare dubo nato burau edo eira; ko oena 
apari asisi itomane embo tuvewo. Amboka nato dave ra 
ta, ko sino amboka nato edopa. 


MARY DAVE KAKARA AINDA ORU ARI 


Pari 


EDO gotera, Bada, edo kondade ari ito dubo natokare 
da jimbuwasi; edo nakare Mai ito Iesu Keriso da 
pisi kumbari anela da ge mi gotora, edo ango edo ainda 
cross de edo mamato ari de da ainda erari da parara da 
gumbara; Iesu Keriso mi da dawa Bada natokare. Amen. 


Epistle Embo. Isaiah 7. IO 


O Bada Ahaz de iji nei de tedo sisina, Bada God ito 

kariwa imo embo tedo gi; edo gido ungono da, edo 
gido utu da, tedo gate. Ko Ahaz mi sisina, Na tedo gain 
ae, ko na Bada bawain ae. Edo ami sisina, Giu, David 
da ewowo; itomane iai siaka ta rora, embo eowo beowo 
edo eri, ko ae God nato de eowo beowo edo eiri? Awa 
tedo Bada mi kariwa imondemane piaina; ko gi, gagara 
mi watou jirido mai jianda kundo ainda dao Immanuel 
tari. Butter ae pika de injido ko gaina edo beiae awa dodo 
dave awa sirigaina. 

Ge Ewa Tari. Luke K. I. 26 

ANGO edo kariga 6 esiri anela Gabriel God mi tesiri 
i à gupusina nasi Galilee da ainda dao Nazareth, kakara 
gagara da iai embo de daedo geritera ainda dao Joseph, 
David da oro be da; edo kakara gagara ainda dao Mary. 
Edo ainda iai torido sisina, Iteta, beiamana eota awa; Bada 
ito iai isira. Edo ami ge gido dubo beiae esiri dubo mi 
kotembedo nominomi ategeteiri. Edo anela mi ainde 
sisina, Adu eote, Mary; God da iai dubo beiamana ari 
tuveteta. Awara ta sini ito da watou jirido jianda 
kumbuio, edo ainda dao Iesu taeio. Awa badari Ikane 
Matawa Itari da Maitore. Edo Bada God mi aindamamo 
David da anumba ari piaina; ari Jacob da oro da daotari 
edo matawa itaina edo basileia ika gombu de. Edo Mary 
anela de sisina, Eiwa nominomi, na embo ae da de awae ? 
Edo anela mi mina ainde sisina, Asisi Kotopu ito iai 
punaina, edo Ikane Matawa Itari goroba ari apuregaina; 
awara ta amboda wotari Kotopu, God da Mai tore. 
Awara ta Elizabeth ito dao, begogo edo watou jirido mai 
jianda, edo ainda kariga 6, awa matu ero teora awa. Ge 
ro God da iai domain ae. Edo Mary sisina, Gi, Bada da 
singa; teota awa nato iai esira. Edo anela awa dodo 
baunsisina. 


MARK KOTOPU DA IJI 


Pari 


OD, Goroba jiwae, Ekalesia ito kotopu atopateto 

Evanelia ariembo ito Mark Kotopu da kiki mi utu 
da ango; edo kondade ari namondekare piewasi, edo 
nakare be mai babaingae ango ae, kiki tepo bisi ango 
kundo bauntora awa, Evanelia ito kotopu da ge be de 
goroba ara; Iesu Keriso mi Bada natokare. „Amen. 


Epistle. Ephes. 4. 7 


O kaena berari de kondade ari piesira Keriso da rorae 
tega ango. Awa tedo sira, 


Ango de utu da visina, bundari bunena, 
Edo embo rorou ena, 

(Ainda ge, visina, emo rori ae, rata gisi wotena butu 
kambeda? Ami wowotevira awa da da mi vivitevira awa 
utu berari da ikane kakane ango ko berari ari be da esira). 
Edo ami nenei piesiri aposetolo: ko nenei peroveta; ko 
nenei evanelia egeregari; ko nenei sima egeregari edo 
atopaposigari; kokotopu da sia orote, singa ari ainda buro 
embo, Keriso da tamo da jiain tedo; ango edo kotembari 
da dadautari da kaena berari gundo, kaen God da Mai 
kotemana, edo bajido ane, Keriso da badari berari da 
tega da; ango de kaena iji nei de mai habaingae tekago ain 
ae, edo kaena kapeto kipeto ain ae engo ongo, edo kiki da 
bisi jiwae mi kaena kundo aimain ae, embomai da dubo 
embo mi beiae da, amimi imomane etetebotona; edo 
kaena ae dubo bari de kaen ge be tedo ane, edo iai berari 
da kaen badane ainda iai, awa kopuru, Keriso; ami mi 
tamo berari dave emu dada takimena pirari berari da 
kando ari mi, patu daradara ainda buro tega ari da buro 
edo era ango; tamo ika euri bajiuri akuta eora dubo 
bari da. 


Ge Ewa Tari. John K. 15. 1 

TA vine be, yata Mamo nato buro ari embo. Patu 
) Nberari nato iai be gain ae ari, awa kundo «ira; edo 
patu berari be gaeuri, dave ari edo eira, be be gaiarate. 
Dave natopo etewa ge mi imondemane tena awa. Do 
nato da isiwo, ko na do itomane da. Patu akuta mana be 
aina, edo gido vine da isirari; ango imomane ain ae edo 
gido nato do da itave. Na vine rata ko imomane patu; 
embo do nato da itevira awa ko na aimda do da, awa be 
jiwae evira; na ae re, ko mana ro etewa. Embo nato do 
da itain ae, ko patu ango aungore, aveuri; embo mi siri- 
gedo niao da aungoro awora. Do mato da isiwo, edo ge 
na awa do itomane da isirari, jipapa eowa awa tedo gawa 
ami imondemane are. Emi mi Mamo nato esiri parara 
esira, edo be jiwae gaedo ewa; ango de imomane singa 
nato. Mamo mi na dubo bira, ko na ango imomane dubo 
bena; edo dubo bari nato da isiwo. Ge mato kera edo 
dubo bari nato da itave; ango Mamo nato da ge kera edo 
ena, edo ainda dubo bari da itena. Eiwa imondemane 
tetena dubo beiamana nato itomane lai itare tae, edo dubo 
beiamana ari mi be da ewo. 

PHILIP AE JAMES DE KOKOTOPU DA IJI 


Pari 


OD, Goroba jiwae, imo be kotembedo matawa kavie- 

~I gotora; Namondekare piewasi, Mai ito Iesu Keriso, 

begata de, ge be de, kaviegari de kotembara; edo Apose- 

tolo kokotopu iti Philip de James Kotopu de da dero da 

amboda amboda ara, edo kaviegari matawa itari da begata 

da dambudarido pepeta ara; Mai ito mi Iesu Keriso da 
dawa Bada natokare. „Amen. 


Epistle. James K. I 


AMES, God de Bada Iesu Keriso de da singa, ewowo 

12 da iai Evekara ari da, isiwo. 

Dubo dave be dave be tewo, nanonameji nato, ango de 
bawari berari da duruwo; kotembotowa kotembari ito- 
mane da bawari sima ari buro evira. Ko sima ari da 
buro itae edo, asite imomane dave ari to jipapa ain ae. 

Ko-embo itomane iai dubo embo itae gido, God tedo 
garate, ami berari siaka piae evira ko isimbae awa' ainde 
piaina. Edo kotembari mi tedo gari, edo dubo idadaita 
ain ae; embo dubo idadaita evira awa be ewa bouna bisi 
mi kundo auntevira awa deuri jipegetevira. Embo awa 
Bada da iai ro kumain teure; embo dubo tote, iji ika 
berari da takimbedo itae. 

Ko nameji burau ainda dasiga ari da dubo dave aina; 
edo rorae embo burau ari ika da; ko iakara uji ango ma- 
naina. lji gupeuri, bisi vevera edo, iakara euri ginene 
evira; edo ainda uji durevira, edo gari dave betevira; 
ango rorae embo iari ika da binaina. Embo dave bawari 
sima eira; edo bavevira gido, kaviegari crown kumaina, 
Bada awamane dubo burora awa matu tevira. 


Ge Ewa Tari. John K. 14. 1 


UBO itomane vevera eure; God ge be eowa, na ango 
ge be ewavi. Mamaka da oro da itari jiwae; ango ae, 
nane mi tetena. Auntena iai itomane sia ain tedo. Ko 
aundo iai itomane sia ana, edo tekago gumana edo nato 
iai imomane unana, edo na itona, ainda imomane itawa. 
Ko nonda ango auntona, begata kotembotowa. Thomas 

mi site tesira, Bada, indago auntota awa darera 3 nomi 
begata kotembotori? Iesu mi sisina, Na begata, ge be de, 
ko kaviegari; ai mi Mamo da iai gundo ae rata nato mi. 
Na kotembedo Mamo nato kotembetewa; ko boroko 
kotembeteite, ko jisi mi gotewa. Philip mi site tesira, 
Mamo awa pie, nakare gido, awara natokare iai. Iesu 
mi ainde tesira, Iji jiwae na itomane iai itoni ta ko na 
kotembae eosi ta, Philip? Na gido Mamo gotevira. 
Nomi tata, Mamo nakare pie gore? Kotembotosi ta ae 
ri, na Mamo da do da, ko Mamo do nato da; edo gido na 
kotembeu ari embo. Ge be ge be, nane mi imondemane 
tena, Embo na kotembetevira, ari eona awa ouwa ango 
aina. Ko ari babain eiwa ango ae aina, na Mamo da iai 
aimain ena. Ko dao nato da tedo giwo, awa ane, edo 
Mamo Mai da iai parara ore. Rora nato iai tedo gawa 
awa ane. 


BARNABAS K. APOSETOLO 


Pari 


B224 God goroba jiwae, Aposetolo ito kotopu Barna- 
bas da, Asisi Kotopu da kando babain piata; tedo 
gotera, kando ito jiwae awa ge tedo dodo aimbote, edo 
kondade ari ito ango, awara ta nakare dasiga ari ito de 
parara ito de matawa jiara; Iesu Keriso mi Bada natokare. 
Amen. 


Epistle Embo. Ari 11. 22 


| Timas ge gositera Ekalesia da dengoro Jerusalem da 
itora awa. Edo Barnabas etegetero Antioch gupusina; 
edo awa gundo God da kondade ari giri, dubo beiamana 
esisina; edo berari ge sisina, edo kotembedo takimbedo 
Bada da iai itare tae; awa embo dave, ko Asisi Kotopu de 
kotembari de be da esiri; edo embo berari Bada da iai 
dada esitera. Edo Tarsus da wotedo, Saul kakoa esisina È 
edo tuvedo, Antioch da kundo gupusina: Ango edo jienda 
da kaki ae ekalesia da dada usitera, edo jiwae atopapositera; 
edo ambodani Antioch da gisi Christian dao sitera. 

Ango edo ango de peroveta Jerusalem ango Antioch da 
wowositera; edo da kaki erorisina, ainda dao Agabus, edo 

Asisi mi tesiri gositera ko nasi berari da beji siakabadae 
da itarate; ango Claudius da iji da ena. Edo ambodani 
tedo. kasitera, daradara ango ore: tae, edo kondade ari 
etegare tae dodoma da iai Judaea da nasi. jijiora ainda. 
Ko etero, babadegari da iai etegesitera Barnabas ae. Saul 
de. da ingo mi. 
Ge Ewa Tari. John K. 15. 12 

SIWA ge nato, dubo mina bara eu, na ango imomane 
A~dubo budo ena. Eiwa dubo bari, bajina anda iai ango 
ae, embo kaviegari ika pieuri dudurevira embo: ikaito 
embo. Nane tena awa eu, ko: imomane otatawo nato: 
Ko iji nei de imomane singa dao tain ae; singa badari ika 
evira awa darevira; otatawo nato imomane dao tetena; 
berari Mamo nato: da iai gotona awa imondemane onjiga 
tetena. Imomane na sirigae ra ta, ko nane mi imomane 
sirigetena, edo oru etena, aundo be awate, ko be gagurowa 
awa itare tae; edo Mamo dao nato da tedo gotowa awa, 
imondemane piare tae. 


JOHN BAPATAITO ARI EMBO DA IJI 


Pari 

f NOD, Goroba jiwae, eteto singa ito John Bapataito ari 
Gato kore ari de kumuna edo etegato Mai ito da 
iari sia ain tedo dubo wareregari baiarate; edo ewasi 
nakare ainda kiki de jimbo kotopu da amboda amboda ara, 
edo dubo natokare be wareregaina, ami da baiari ango; 
edo ainda kariwa ango ge be sinasina tara, edo jimbo beiae 
kanena kanena ge tara, edo ge be embo mamato eite sima 
ara; Iesu Keriso mi Bada natokare. Amen. 


Epistle Embo. Isaiah 40. I 
MBOMAI nato awo dubo damo ari, awo dubo damo 
ari, God itomane sira. Jerusalem da dubo tewavi, 
edo dao tewavi, ainda itoro ari itae, beiae ika kotembedo 
dosira; Bada da ingo mi jimbo beiae ika berari embo 
avedo tote: kumbira. ero. 

Ge embo mi dumo da tevira awa, Bada da iari sia ewo 
dumo da; begata be God kaenato embo jiwo dambu- 
darare dumo da. Ukoto berari adedo; edo pejt babain 

de babaingae de berari dowaro idegara, edo ogegoagego 
ari awa aro dambudarari, edo umbugo dabugo de awa 
aro bereia ari; edo Bada da parara bedaina, edo pisi berari 
inononde gara: Bada da be sisina. Ge mi tedo tesira, Ge 
te. Ko tesira, Na ge ro taini? Pisi berari iakara, ko 
ainda gari dave berari ni uji buro da ango; iakara bideuri, 
uji wogiro euri; Bada da cena mi putevira: ge be embo- 
mai iakara. Iakara bideuri, uji wogiro euri; ko God 
kaenato da ge natopo petaina. 

Imo Zion kana dave teota awa, jiri ewowo da visi; imo 
Jerusalem kana dave teota awa, ge jio inakade erare; jiato 
erare; adu eote; Judah da nasi de site ango te, Giu, God 
itomane! Ko gi, Bada God goroba kato ango gumaina, 
edo ingo ika awa embo badari aina; Ko gi, riroa ika ikaito 
iai isira, edo mina piari ika aindo do da. Sinopu ika 
sheep sima ari ango unaina, arini ingo da sirigedo, ko 
opopo da osinembedo, ko awamane ami gagurora awa 
babaiango kumaina. 


Ge Ewa Tari. Luke K. 1. 57 
| LIZABETH da iji gupusina gido mai kumbarate; edo 
jianda kupusina. Edo nasi ikaito embomi ae oro be 
ikaito de mi gositera Bada do jiwae esisina, ae ainde daedo 
dubo ika dave esitera. Awara ta ainda iji 8 ouwamane 
guputera mai jugain tedo, edo Zacharias tain, mamo de 
daedo dado arate. Edo aimi mina sisina. Dou, John 
teu. Edo ainde sitera, Embo ito dao emo taera. Edo 
mamo da jisi da ipa ujiji edo ro taini tero. Edo ove tedo 
gido gaedo sisina, Ainda dao John. Edo jiwae mi kore 
esitera. Edo boite be angedo iwawa udegesiri ge sisina, 
edo God dasiga esisina. Edo embo jiwae aikae isima 
esitera ba adu esitera; edo ge ba eiwa sitera Judaea peji 
berari da. Edo embo jiwae gotora awa kotembesite 
sitera, Mai emo nongonongo aini? Bada da ipa ainda 
iai da itevira. Edo mamo Zacharias Asisi Kotopu be da 
esiri, ge gatedo sisina, 
Beiamana Bada, Israel mai da God; awa etega edo, 
embo ika da iai da rorou piesira. 
Edo torari korere kaena embo jiri erira; singa ika 
David da oro da. 

Ango tena peroveta kokotopu da be da; nasi teka de 
itoro ango; NE ae | 

Torari itoro kaenato da iai; ae ipa ikaito mi kaena ge 
jindetera awa. f i 

Edo mamaka kaenato tenu giwa awa do arate; edo 
ainda tari gari kotopu kotembarate. 


Ge tedo gain tena awa; mamaka kaenato Abraham da jisi 
da. l 
Engo edo itoro kaenato ami da ipa da toregesiri; ainda 
iai kaena ambodani, edo adu ain ae. ka 
Edo amo gisi jimbo kaenato kotopu ari dave are; iji 
kaenato jiwae. | 
Ango edo, Mai, imo Ikane Matawa Itari da peroveta 
tedo ore; imo Bada da gisi da baunteite, ainda 
begata sirige. AA | 
Edo ainda embo torari ewasi gore; beiae ika ruvegari 


de. 

God kaenato do evira awa embo; ango sipo atae 
ikane wowoteira, kaenato iai punaina. 

Edo munia de, ae betari da dunga de anumbotora 
awa parara amaina; edo tai kaenato paposimene, 
bega da begata da bambara. 


Edo mai bajido dubo goroba edo, dumo da iji ika sima 
enesina edo Israel mai da jisi da piari gorote. 


PETER K. DA IJI 


Pari 


OD, Goroba jiwae, Mai ito mi Iesu Keriso Aposetolo 
ito Peter Kotopu da kando ewagaewa jiwae piteta, 
edo sinopu ito undarate teteta: ewasi tedo gotera, edo 
Bishops ae Sima ari de berari mi Ge ito kotopu baiaro, 
edo embomai ango kikiripa edo, parara matawa itari da 
crown kumbara; Iesu Keriso mi Bada natokare. Amen. 


Epistle Embo. Ari 12. I 


NGO edo ango de Herod dariga mi ingo ika kaioio 
esisina, nenei ekalesia embobo usimbesi ain tedo. 
Edo James John da doma awa kasiwo mi desiri apusina. 

Ko gido Judaea embo awa dubo beiamana esiri, ko dada 
edo ae Peter de daedo bujisina. Edo awamane iji bread 
badae. Ko awa tanjido bundari oro da pisido, gari nei 
tote nei tote itoro embobo de pipisisina sima orote site, 
ko Darutegari itae ari embomai da iai piari idegaina ta 
tedo. Awa tedo Peter bundari oro da sima eite: benunu 
inakade sitera ekalesia da God da jisi da awa embo. Ko 
ango de Herod mi piari idegari siri, munia ango de awa 
Peter itoro embobo tote da toropu da aunsina asi ika tote; 
ko sima ari awa manguro be da dumbari oro sima esitera. 
Ango edo Bada da anela awa ainda iai petesiri, parara iai 
datembesiri; ko Peter da dedegi dorisina, edo ao udedo 
sisina, Eiage eri. Edo asi ika ingo da awa durero. Edo 
anela mi ainde sisina, Iade jido tai atu bunde. Edo 
esisina. Ko ainde sisina, Woru ika omundo nato amboda 
amboda e. Edo idegedo ambo ambo esisina ; ko darisina 
anela mi evira awa, ko imo gari gari ge sisina. Ko sima 
ari dakaki de ko nei de awa darutegesitera, edo manguro 
ganuma mi ari awa nasi de gupero, akuta bedesiri. Ko 
idegesitera, edo begata dakaki da aunsitera, edo boeite 
anela dodo taigesisina. Edo Peter mi kana bundo sisina, 
Boroko be gena, Bada ainda anela piesiri wotedo na Herod 
da ingo da toregesira, ko embo Judaea embomai. berari 
sima eora awa. 


Ge Ewa Tari. Matt. K. 16. 13 


AO edo Iesu Caesarea Philippi da nasi da gupusina, 
edo ambodani ika de tedo sisina, Embomai embo da 
Mai averi siteri? Edo sitera, Nenei John Bapataito 
ari embo; nenei, Elijah, ko nenei Jeremiah, ta peroveta 
dakaki. 'Tedo sira, Ko imomane, ro teu, na averi? Edo 
Simon Peter mi ainde mina sisina, Imo Keriso, God 
wasiri de da Mai. Edo Iesu ainde mina sisina, Imo dave, 
Simon Bar-Jonah nanato; pisi de ororo de mi imo piae 
gae, rata, Mamo nato utu da itevira awa. Ko nane imo 
de tena, Ko imo Peter; ko ganuma einda ekalesia nato 
jiano; ko Hades da manguro ainda iai mana goroba aina. 
Basileia utu da key imonde piano: ko butu da jijiota 
awa utu da jiaina, ko butu da udegotota awa utu da 
udegaina. 

JAMES K. APOSETOLO 


Pari 


OD, Do kato, Aposetolo ito James Kotopu ainda 

mamo ae rorae berari de dodo taingena, edo Mai ito 
Iesu Keriso da ge burigi burigi kikiripa edo, awa amboda 
amboda ena; namondekare piewasi, jipapa ari nasi da 
ami, pisi da ami, berari dodo taingara, edo ge ito kotopu 
matawa amboda amboda ara; Iesu Keriso mi Bada nato- 
kare. Amen. 


Epistle Embo. Ari. 11, 27, de 12 tutu da 


NGO edo ango de peroveta Jerusalem ango Antioch 
Ada wowositera. Edo da kaki erorisina, ainda dao 
Agabus, edo Asisi mi tesiri gositera ko nasi berari da beji 
siakabadae da itarate; ango Claudius da iji da ena. Edo 
ambodani tedo kasitera, daradara ango ore tae, edo kondade 


de da ingo mi. INDO 

Ango edo ango de Herod dariga mi ingo kaioio esisina, 
nenei ekalesia embobo usimbebesi ain tedo. Edo James 
John da doma awa kasiwo mi desiri apusina. Ko gido 
Judaea embo awa dubo beiamana esiri, ko dada edo ae 
Peter de daedo bujisina. 


Ge Ewa Tari. Matt. 20. 20 


NGO de Zebedee da mamai da ai ae mamai de daedo 

ainda iai gundo benunu tedo gosisina. Ko ainde 
sisina, Ro jipapa esi? Ainde sisina, Te tato mamai tote 
nato ei anumbore, nei' ingo be da, nei ingo anda da, 
basileia ito da. Ko Iesu mi mina sisina, Vedo gotewa 
awa darewa. Akou inano indetevi ta? Ainde tera, 
Indetera. Amindemane tesira, Akou nato be injiwo; 
tena anumbari ingo be nato da, edo ingo anda nato da 
ko nato raro pieni; ko awamane embo Mamo nato mi awa 
sia eira. Edo awamane IO mi gido, nanonameji dumo 
esitera. Edo Iesu mi ainda iai dao tedo sisina, Gevi 
etene da dadariga ainda iai iawa eora, edo ainda babain 
ainda iai birikoku kumbera. Itomane iai ango ae; ko 

babain ari jipapa eora awa singa itomane orote, edo gisi 
ari jipapa eora awa singa itomane orote; ango embo da 
Mai gumbira ko ainda iai singa ae, ko awa singa edo, ainda 
kaviegari piarate, berari da rorou ari. 


BARTHOLOMEW K. APOSETOLO 


Pari 
OD, Goroba jiwae, edo matawa itari, Aposetolo ito 
Bartholomew kondade ari piato, edo ge ito be 
kotembedo baiarate; Imo tedo gotera, Ekalesia ito de 
piato ge awa ami mi ge be ena awa karupa edo, da dawa 
baiare edo kumbare; Iesu Keriso mi Bada natokare. 
Amen. 


Epistle Embo. Ari 5. 12 


ESS Aposetolo da ingo mi kariwa jiwae kore ari 
A yembomai da iai esitera, ko berari dubo dakaki Solo- 
mom da Gaiga isite. Ko nenei mi kanenakanena edo 
ae awamane de daedo dada iteri; edo gido embo dasiga 
esitera: ko Bada da iai kotembotora awa dada esitera, 
embo jiwae, embo eutu de ango; edo abubugari begata da 
kundo wowositera, edo besi da ko topi da pietero auntera, 
ko Peter gundo duga mi embo nei duga arate. Edo 
embo jiwae dada usitera nasi Jerusalem ango, edo abu- 
bugari kundo guputera edo asisi bebegae mi usimbesi 
'eora awa itae kaviegesitera. 


Ge Ewa Tari. Luke K. 22. 24 


DO ge ominda iai eriri, indawa embo badari nakakari 
teteri. Edo amindemane sisina, Etene da daotari ainda 
iai gisi jiari ika isira; edo ominda iai gisi jiari isima eira 


awa Paira embo tedo era. Tena imomane ango ae; ko 


itomane iai embo be amo be mai siaka mi itarago eiari; 
edo embo badari amo be kera ari inge. Edo indawara 
siakabadae, anumbari embo owa, ta buro eira owari? 
anumbari owa ta ? edo na itomane toropu da itena be kera 
eona ango. Edo imomane namonde daedo bawari nato 
de itewo jirira; edo imondemane basileia tena, ango Maka 


mi namonde sisina, edo tenemba nato da injido, tu injido 

eu; edo anumba da anumbedo, Israel mai da jisi 12 
katedo giu. 


MATTHEW KOTOPU APOSETOLO 


Pari ; 


OD? Goroba jiwae, Mai ito mi paira Matthew taz 

kumbari da daotato, Aposetolo edo Evanelia ari embo 
arate tedo; kondade ari namondekare piewasi, dubo da 
ari jiwae dodo taingore, edo rorae jipapa inaka de ain ae, 
edo da dawa Mai ito Iesu Keriso da amboda amboda ara, 
awa imo ae Asisi Kotopu de daedo wasiri de gisi jijiowa, 
God dakaki matawa itota. „Amen. 


Epistle. 2 Cor. 4.1 


WA tedo singa ari eiwa natokare iai, do ari kumbera 
ango, ko nakare siwae: rata isimbari ainda ari gae 
itari dotera; edo beiae da pepeta ae, ko God da ge vivi 
site jiae, rata ge be da bedari mi akuta edo gari awa ambo 
jiwae God da jisi moka da. Ango edo evanelia ika apure- 
gore tae, ko awamane da iai betora awa apuregetera; awa- 
mane da iai ango butu einda God awamane kotembari da 
dombu doetera, edo Keriso awa God da asisi ainda 
evanelia parara be parara ainda utata awamane da iai ae 
utata ae. Ko nakare akuta atopatae, rata ko Iesu Keriso 
amo Bada rata ko nakare singa itomane Iesu embo. God 
mi site sira, Utata munia da mi ari utata aina, ami dubo 
natokare utata esira, ko God parara be parara kotembari 
ika mi utata are tae, Iesu Keriso da do da. 


Ge Ewa Tari. Matt. K.9.9 


DO Iesu ango tepeute, embo gosisina, dao teora 

Matthew, rorou ari da anumbedo isira awa; edo sisina, 
Nato ambo ambo e. Edo erido, ambo ambo esisina. 

Ango edo oro da anumbedo rorae injisina, ko gi, telona 
ae jimbo beiae egeregari embobo jiwae awa gundo ae 
Iesu de ae ambodani de daedo anumbesitera. Edo 
Pharisee gido, ambodani. ika de sitera, Nongain tedo 
Atopatari ikamane telona de jimbo beiae embobo de 
daedo rorae indeiri? Edo gido sisina, Wawasiri de 

abubugari da badari jipapa ae, rata abubugari. Tena 
aimbuwo aundo eiwa kotembave, Do ari jipapa ena, ko 
rorou ae; rata ko na gumena jimbo dave embo dao tae 
rata jimbo bebegae embo. 


MICHAEL KOTOPU AE ANELA BERARI DE 
Pari 
OD Matawa itari, anela de embo de da buro dederi 
dave da piteta; ae do ari de namondekare piewasi, edo 
be anela ito kokotopu ito iai sima matawa edo era utu da, 


ango oru ari ito mi nakare kondade edo butu da toregara; 
Iesu Keriso mi Bada natokare. „Amen. 


Epistle Embo. Bedari 12. 7 


FERO itoro utu da eninu; Michael de ae anela ika de ae 
dragon de daedo itoro gaewa; edo dragon de ae anela 
ika de itoro gaguneute; siutera, edo iai ika utu da awa iji 
nei de tuwae. Edo dragon siakabadae awa aungetero 
wowosisina, jimbago matu, awa teora Diabolo de Satan, 
butu dede pitawa tari; butu da aungetero wowosisina, 
ae anela ika awa ainde daedo aungetero wowosisina. Ko 
ge siakabadae utu da gena, tedo tesira, Boroko gumbira 
kaviegari de, goroba de, edo God natokare: da basileia, 
edo ainda Keriso da badari ari; nanonameji kaenato da 
bekumba ari aungetero wotesira, awamane God kaenato 
da gisi da iji de munia de bekumba edo eira. Awamane 
mi detero baundo ambarate Arini da ororo mi, ko onjiga 
tari ika da ge mi; edo kaviegari ika karupa ae rata betari 
da. Awa tedo utu, edo imomane awamane da do da 
isima ewa awo, dubo itomane dave are. Bebegae butu 
da iai ko ewa da iai; binei itomane iai ae duduno siaka ae 
de wotesira gido eira, iari tepo tupo da isira. 


Ge Ewa Tari. Matt. K. 18.1 


A de ambodani Iesu da iai gundo sitera, Indawa 
mi badari edo eiri, basileia utu da da? Edo mai 
siaka ainda iai dao sisina, edo toropu da piedo sisina, 
Awara nanemi imondemane tena, Wareregedo, mai 
babaingae eu, edo gido basileia utu da torove. Embo 

burau evira awa mai siaka eiwa ango, awa badari eira 
basileia utu da ango. Ko embo mai dakaki mai engo dao 
nato da unaina, amo na undedo eira; ko embo mai dakaki 
ami na kotembedo eira ari dubo vevera aina, beiamana 
ainda iai mi da ewowo tumo tutu da kanderiri, edo ewa 
ungono da kaiare tae. Bebegae butu da iai dubo vevera 
ari embo. Ko dubo vevera ari gumaina; edo beiae embo 
ainda iai ainda iai ango dubo vevera ari gupeira! Ko ingo 
ito ta tai ito ta rami ari durate tae, jugedo, augatate; 
beiamana ito iai keikeiari ta baoro bundari kaviegari da 
tori, ko ingo ito tote ta tai ito tote ra mi ni aveira ainda 
imo aungeriko. Ko jisi ito da aro durari, tokumbedo 
auge; beiamana ito iai jisi ito dakaki ko kaviegari da tori, 
ko jisi ito tote ra mi gehena da niao da aungeriko. Ko- 
tembeu mai babaingae dakaki eiwa awa dubo vevera eure; 
imondemane tena, utu da awamane da anela re Mamo 
nato da jisi be utu da isite iji da doae gido era. 


LUKE KOTOPU EVANELIA ARI EMBO 


Pari 


NOD, Goroba jiwae, Luke Gao ari embo da dasiga 

evanelia da itevira awa, dao tato evanelia ari embo ena, 
edo embomai da asisi da siwo piena: Namondekare pie- 
wasi, tedo gotera, edo kiki pipitevira ainda siwo dave mi 
asisi natokare da karu berari kaviegaina; Mai ito Iesu 
Keriso Bada natokare da jimbo beiamana embo. Amen. 


Epistle. 2 Tim. 4. 5 

TY ERARI daimo badari akuta e, mamato ari kumbu, eva- 
nelia ari da buro awa buro e, singa ari ito dave be dave 
e. Na boroko piesira, ko na aimbari iji gumbira. Itoro 
dave gaedo ena, tumbari nato itae etena, kotembari jido 
takimbetena; boroko ta amboda jimbo dave da crown na 
embo pisira, Bada, katari dave ango de namonde piaina: 

ko na akuta ae ra ta berari mi ainda idegari dubo bora. 
Inaka de edo nato iai eiage purate; Demas na dodo 
taingesira, butu eiwa dubo bira, edo Thessalonika da 
aimbira; Crescens Galatia da, Titus Dalmatia da. Luke 
awa akuta ae namonde isira. Mark kundo, ae imonde 

puio; awa kondade ari nato iai singa ari da. Tychichus 
awa Ephesus etegetena. Ko puio apuregari Troas da 
Carpus de daedo dodo gumena awa kundo puio, ko ae 
book del daedo, jisi awa paper ainto mi. Alexander 
copper singa awa usimbesi be esira; Bada mi buro ika 
ango riroa baina: ouwa imo ango adu eio; ge natokare ge 
be ge tesira. 


Ge Ewa Tari. Luke K. 10.1 


E? nenei 70 dao tedo tote tote teuri baundo esitera 
ainda jisi da, nasi da ae iai berari de da amo amboda 
gumbesira. Edo amindemane sisina, Kumbari indewa 
ko buro embobo indewago; kumbari da Gisi jiari de tedo 
giu buro embobo nenei kumbari ika da awa tari gumbore. 
Bambu; teteno bamain ewa be sheep mamai wolf toropu 
da. Money kaita kumbove, rorae kaita ae, tai woru ae: 
edo begata da embo ategeove. Edo mando nongo ari da 
torido gisi temo, Bega mando einda itesira. Edo bega 
da mai ounda itesirare, edo bega itomane ainda iai itaina s 
ango ae rata itomane iai tenda punaina. Edo mando da 
ainda isirawo piari awa injido tu injido eu. Buro embo 
beiamana rare mina kumain. 


SIMON KOTOPU AE JUDE KOTOPU 
APOSETOLO 


Pari 


OD, Goroba jiwae, Ekalesia ito ato Aposetolo ae 

Peroveta de ainda tutu, Iesu Keriso awa ganuma tutu 
be: namondekare piewasi, edo ainda kiki mi nakare dubo 
da dawa edo, temple kotopu gisi ito da dave ara; Iesu 
Keriso mi Bada natokare. Amen. 


Epistle. Jude K. 1 
p = awa Iesu Keriso da singa, edo James da doma, 
awamane da iai dao sisina, God Mamo da iai dubo 
babarigari, edo Iesu Keriso embo beiamana edo pisina; 


Do ari itomane iai da edo bega de dubo bari de indewa 
are. 


Dubo babarigari, na inaka de edo papaer itomane 

gaetena tepo kaviegari da ge, ko na dumbira kotembari 
de imondemane tano, borae kokotopu mi pipitora awa 
tedo itoro inaka de gaiawate. Embo nenei ririkedo torera 
gae, awamane awa matu bekumba ari einda bino natopo 
tara, awamane awa jimbo beiae embobo, God kaenato da 
kondade ari wareregetero dono etera, ko Tutu kaenato 
dakaki ko Bada Iesu Keriso bero era. 

Ango edo na matu ge tain jipapa ena, ko imomane 
berari iji itomane dakaki gotowa, edo Bada mi embo nasi 
Egypt enu kaviegewa, edo ambo da awamane awa koko- 
tembari ae rare ginena. Edo anela ainda badari dowa, 
ko oro be ika dodo taingewa, bundari matawa itari da 
munia da iji siakabadae ainda katari da bundewa. Sodom 
ae Gomorrah ae nasi aikae de ango, awamane de daedo 
ango; a ipu da, ko pisi nei da amboda amboda ewa, edo 
piesiri gera kariwa, awamane da matawa itari da riroa 
kundo era. Edo ango eiwamane aturo embobo pisi 
eoro dono edo evira, ko badari ami dotureite, ko parara 
awa isimbedo eora. 


Ge Ewa Tari. John K. 15. 17 


IWA nane mi imondemane tena, dubo mina bara eu. 

Butu imomane dumo eira, ko kotembotowa gisi na 
dumo eira, ko imomane dumo eira. Imomane butu da 
ango, ko butu da ango mi awamane da dubo mi bore tae; 
imomane butu da ango ae, rata nanemi sirigesitenane, 
awa tedo butu imomane dumo eira. Ge nane tena awa 
kotembeu; Ambodani mi badari ika dodo daginegae. Na 
usimbesi ore tae, ko imomane ango usimbesi ara; ge nato 
kera edo asite, ango ge itomane kera ara. Ko berari eiwa 
ara dao nato embo, na etegetevira darora. Na gundo tae, 
awamane da jimbo beiae itae; ko boroko jimbo beiae ika 
da apuregari itae. Embo na dumo eira amo Mamo nato 
dumo eira. Ari nei ai mi ae awamane da iai na ae, ko 
jimbo beiae ika itae; ko boroko awamane na ae Mamo 
nato de gido dumo etera. Eiwa, edo ge ore tae ge ika 
ito da ove edo sisina, ““Na dumo esira ro tedo ae ra ta.”” 
Dubo damo ari gumbari Mamo da iai ango etegana ito- 
mane iai, ge be da Asisi, Mamo da iai ango wowotevira 
awa, ami namonde onjiga taina; ko imomane onjiga tewa, 
imomane ae namonde daedo tutu de mi kaen itena. 

EMBO KOKOTOPU BERARI DA IJI 


Pari 


OD Goroba jiwae, avigari ito dada utari dakaki da 
x dada esiteta awa, Mai ito Iesu Keriso Bada natokare 
ainda tamo botu da; kondade ari namondekare piewasi, 
edo kokotopu ito beiamana egeregari da jimbo ewagaewa 
berari amboda amboda ara, edo ango dubo beiamana, ge 
mana tesira, kumbara, ouwa imo karupa edo era awa 
pn sia eteta awa; Iesu Keriso mi Bada natokare. 
men. 


Epistle Embo. Bedari 7. 2 


O anela goteno iji gupeiri ainda viviteira, edo God 

wasiri de da kariwa jira; edo ge inaka de tedo anela 
4 dao sisina, awamane de pievira awa butu de ewa de 
usimbesi orote, sisina, Butu de ewa de ae ni de usimbesi 
eove ta, gisi God kaenato da singa beo da kariwa ana. 
Edo awamane mi kariwa eora awa gena, 144,000, Israel 
da ewowo da mamai mi kariwa esitera. l 


Judah da ewowo 12,000 kariwa esitera 
Reuben da ewowo, 12,000; 

Gad da ewowo, 12,000; 

Asher da ewowo, 12,000; 

Naphtali da ewowo, 12,000; 
Manasseh da ewowo, 12,000; 

Simeon da ewowo, 12,000; 

Levi da ewowo, 12,000; 

Issachar da ewowo, 12,000; 

Zebulon da ewowo, 12,000; 

Joseph da ewowo, 12,000; 

Benjamin da ewowo, 12,000 kariwa esitera, 


Edo einda amboda gena, ko gi, jisi ewowo embo ajigae 
dumbae etera, butu berari da iai ko ewowo de embo da 
ge jiwae de, anumbari da do da ko Arini ainda do da 
petetera, woru ika parara de ko date gi ingo da edo ge 
bajina tedo aoro gatedo tera. Ari kaviegari God natokare 
iai anumba ari da anumbetevira awa, edo Arini da iai. 
Ko anela berari anumba ari de embomai de wo wasiri de 
4 petedo jinenembetera; edo anumba ari da do da dombu 

mi durudo, edo God da jisi da tumondebain site sitera, 
Amen; Dave ari, parara de, ko dubo embo ari de, ko ate- 
gari de, dasiga ari de, badari ari de, goroba ari, God kae- 
nato natokare da iai natopo itare. Amen. 


Ge Ewa Tari. Matt. K. 5.1 


ESU mi jisi gido jiri da visido anumbesisina, edo singa 
ika ainda iai guputera, edo be angedo atopasido sisina, 
Dave awamane da asisi mi atoto eora; basileia utu 
da awa ikaito. ; 
Dave awamane ji teora awa; ari dubo damo aina. 
Dave awamane jimbo beiamana embo beji amundo 
ung udo apora awa; undari osì ara. 
Dave do egeregari awamane do ari kumbara. 
Dave awamane do ika beiamana eora awa; awamane 
awa God gara. l 
Dave awamane bega burora awa; dao tara, God da 
mamai. : | 
Dave awamane jimbo dave embo usimbesi eora; 
basileia utu da awa ami damane da. 

Dave imomane embomai isimbedo, ko usimbesi eite, 
beiae berari imomane bekumba tepotapo ara amone na 
embo. Dubo itomane dave ari, ia tewo; rorou itomane 
bajina utu da; peroveta gisi itomane ango usimbesi 
esitera. 


164 


BADA DA TURO INDARI KANDO ARI, 
TAMO. 


DOREGARI KOTOPU 


Embo Doregari Kotopu kumain jipapa evira awa priest da iai oru 
ari sipo de gumbare tae. 

Ko jimbo beiae embo itare tae, ta embo embo ika usimbesi are tae, ge 
mi ta ari mi, edo Jisi mi dumo ore tae; awa priest mi kotembare tae, edo 
dao tedo oru are, edo ko Bada da Tenemba da aimbure kae; edo gido gisi 
tare tae edo dubo ika wareregari edo jimbo beiae ika matu ena awa doware 
tae, edo Jisi da do da dumo eora awa dubo ika damo are; edo ami matu 
embo usimbesi ena awa rorou are tae, edo gido tare tae edo ge jirido ango 
are tae. 

Ango Priest mi are ae embo de daedo toropu da dumo mina ara awa 
ge tare, edo Bada da Tenemba da kumain ae edo gido kotembare tae 
edo bega bare tae. Ko embo dakaki mi duduno mina ara eira awa, 
awara otawo ika da buria iai awa kotembedo doware, edo ae dumbae 
evira awa rorou are tae; ko otawo mi bega bari beuto ari ae dumo de 
itare tae; Priest mi ango embo dubo vevera ari de awa Doregari 
Kotopu da undare tae edo do wawoegari itae. Edo Kera ari mi ango 
evira awa Bishop da iai oru aina. Edo e aina Canon ango. 

Tenemba, Doregari iji de woru aparara, ko Ekalesia toropu da itaina, 
edo gido Chancel, Sipo de Turo de Tumondebain ajijigetevira awa ango. 
Edo Priest mi Tenemba indari kena petedo Bada da Pari ajigaina, ae 
Benunu nei de, edo embomai baongo dadari aro. 


AKA natokare, utu da isima eta awa, Dao ito kotopu 

etera, Basileia ito puresira, Jipapa ito etera awa, 
butu de utu de ango. Boroko edo iji da doae, rorae 
natokare piedo ewasi; Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari da nakare kundo 
aimbote; Ko beiae da nakare toregewasi. Amen. 


PARI 
Giu Goroba jiwae, jisi ito da dubo berari udegotora, 
jipapa berari idegetora, da tema ae; Asisi Kotopu 
dubo natokare da pie torare, edo kotembari beiamana 
ewasi, ato nakare imo be jipapa edo. Dao ito kotopu 
gandore, Keriso mi Bada natokare. .Amen. 

Edo Priest mi jisi da wareregedo Ge 10 ajijigare, edo embo baongo 
dadari eite Ge nei da nei da amboda ainda buria matu embo God da tai 
doari tedo gara, edo tonembart iji amboda edo kera orote, engo. 


Kera ari 


OD ge eiwa tena tedo; Na Bada God ito; God nenci 
: nato do da dowasi. 


Embo. Bada, nakare do ewasi, edo dubo natokare 
jiato, ge eiwa kera ore. 

Kera ari. Ove kewote dowasi, ko asisi be utu da ikane 
itevira awa, ta butu da kambe da, ta ewa da butu du da. 
Tumondebain eote dowasi, awamane kena singa. eote 
dowasi: na Bada God ito God gegata eona, edo mamono 
da rorae beiae mamai da iai rorou kupona, umo tamonde 
ta umo ingo ao pasido da namonde ge jindora, edo embo 
tausana jiwae do edo ena, awamane mi na jipapa eite, ge 
nato gido era. 

Embo. Bada, nakare do ewasi, edo dubo natokare 
jiato, ge eiwa kera ore. 


Kera ari. Bada God ito da Dao tedo jirote dowasi. 
Bada beiamana kotemain ae, embo ainda Dao tedo jiji- 
reira. 

Embo. Bada, nakare do ewasi, edo dubo natokare 
jiato, ge eiwa kera ore. 

Kera ari. Sabate kotembedo kotopu ewasi. = Iji ipa 
nei da gisi de buro edo, berari eteta awa ewasi; 1/1 1pa nei 
da toro de amo Bada God ito da Sabate. Ainda buro ro 
esiko dowasi, imo, ta mai ito jianda, ta mai ito al, ta singa 
ito jianda, ta singa ito ai, ta sinopu ito, ta embo nei ito 
manguro be do da isira awari. Iji ipa nei da gisi, amone 
Bada utu de butu de ena, ewa, ae jiwae do da itora ainde; 
iji ipa nei da toro de dango tununa; awa tedo Bada 
Sabate beiamana edo, kotopu ena. 

Embo. Bada, nakare do ewasi, edo dubo natokare 
jiato, ge eiwa kera ore. 

Kera ari. Mamo ae ai de kotopu ewasi; edo iji ito 
ribori arate, iai ito mi pipitevira awa. 

Embo. Bada, nakare do ewasi, edo dubo natokare 
jiato, ge eiwa kera ore. 

Kera ari. Ango ato betore dowasi. 


3 Embo. Bada, nakare do ewasi, edo dubo natokare 
jiato, ge eiwa kera ore. 


“Kera ari. Nembu nei da aro ta, nembu nei da iu 
vidote dowasi. 


x Embo. “Bada, nakare do ewasi, edo dubo natokare 
jiato, ge eiwa kera ore. 


Kera ari. Beono eote dowasi. 


.. Embo. “Bada, nakare do ewasi, edo dubo natokare 
Jiato, ge eiwa kera ore. 


Kera ari. Nembu ito ge butote dowasi. 


K Embo. „Bada, nakare do ewasi, edo dubo natokare 
jiato, ge eiwa kera ore. 


Kera ari. Nembu ito da mando jipapa eote dowasi; 
nembu ito da aro, ta singa ika jianda, ta singa ika ai, ta ox 
ika, ta ass ika, ta ikaita rora mi, jipapa eote dowasi. 


Embo. Bada, nakare do ewasi, edo ge ito eiwa berari 
dubo natokare iai gaiewasi, tedo gera. 


Benunu Queen embo ajigaina, Priest mi gisi ango petedo taina. 
Kaen benunu tana. 


OD, Goroba jiwae, Basileia ito matawa itevira, goroba 

ito gombu de; Ekalesia berari do ewasi; edo ELIZA- 
BETH, ambodani ito avigesiteta, Queen natokare de 
Governor natokare de awa dubo jiwasi; edo (ito iai ambo- 
dani evira awa gira) dasiga ari ito de parara ito de kakoa 
are, nenei ango ae; edo nakare ambodani ikaito berari de 
daedo (badari ikaito iai ba kotembedo) be ainda ambodani 
eite, kotopu eite, burau kera ara jisi ito da dave Ge ito 
de jimbo ito de ango de da; Iesu Keriso mi Bada natokare, 
imo de Asisi Kotopu de isite Dariga matawa itota. „Amen. 


Edo gido eiwa. 


OD, Goroba jiwae, Matawa isite, Ove ito kotopu da 
pioto gotora edo Dadariga da dubo kapetegari ito 

de gisi jiari ito de itera ito jipapa da ango. Burau 
mi tedo gotera, edo Singa ito ELIZABETH, Queen 
natokare ae Governor de, ainda dubo gisi jiatate, 


167 


DOREGARI KOTOPU 


ango dubo mi, ge mi, jimbo mi, berari ito dasiga de ito 
parara de kakoa aina; edo embo ito piena awa sima ari 
rorae de bega de jimbo beiamana de itara. Eiwa piewasi, 
Mamo natokare, Mai ito Iesu Keriso Bada natokare awa 
embo. Amen. 

Iji da Benunu ajigaina. `, . . . . 

Benunu itae ari Epistle ajigedo taina, Epistle (ta Ginuma Epistle 
embo sirigetevira), einda piesira, Chapter —, Verse — tuturocira. 
Edo Epistle itae ari, taina, Einda Epistle itae. . 

Embo eraro, Ge ewa tari ajigedo taina, Ge Ewa Tari Kotopu . . 


da piesira, Chapter —, Verse — tuturocira. — 
Ge ewa tari itae ari, Kiki engo tari ta ajigari embo da ango petedo 


isiraro. 
A GOD dakaki ge be eona, Mamo, Goroba jiwae, 
Utu de butu de, edo berari idegotora awa ae gae 
eora de awa, Ariembo. 

Edo Bada dakaki Iesu Keriso, God da Mai ao da, Mamo 
mi kumuna, butu berari sinenembae, God God mi, 
Parara Parara mi, God awara awara God mi, Kumuna 
rata ae, Ae Mamo de tamo da dawa, Ami berari ena; 
Quwa kaena embomai, edo ari erari kaenato embo Utu 
da ango wotena, Edo Asisi Kotopu de Mary Kakara da 
iai pisi kundo, embo ena, Edo kaena embo Cross da dewa 
Pontius Pilate gisi jina ango de. Mamato euna, goewo, 
Iji tote da gagane de tenda erido Ove ango, Utu da visina, 
Mamo da ipa be da anumena isira, Edo parara de tenda 
gundo, wawasiri de bebetegari de kataina: Basileia ika 
gombu ae. LEN 

Edo Asisi Kotopu ge be eona, Bada, Wasiri piari Tutu, 
Mamo de Mai de idegedo eira awa, Ouwa Mamo de Mai 
de daedo kaende tumondebain eite dasiga eona, Ouwa 
Perovita da be mi ango ge tena. 

Edo Ekalesia, Dakaki Kotopu Katoliko ae Aposetolo 
de, ge be eona. Bapataito dakaki jimbo beiae da ko- 
tembedo doari embo ajijigotona. Edo Dbebetegari da 
Erari sima ena, Edo butu amboda gumaina awa ainda 
kaviegari. Amen. 

] i Fisi re, Iji Kokotopu ta iji rorae dowari 
pia es re JS fait pi (ainda Ji da) Doregari da Oru 
tare. Edo Bishop da Ge ajijigare. Edo embo nei ge ro tain ae ta oru 
ain ae Ekalesia da, Tumondebain da iji de, ango ae rata Kera ari mi. 


Edo ami tain ae rata ge tetera awa, einda Book da, ta Queen mi tevira 
awa, ta Nasi ainda Bishop mi. 

Amboda Dengoro baiari, ta Ajijigari pietera awa ta amboda piorote. 

Edo Priest mi Bada da Tenemba da tekago aundo Offertory arate, 
edo Ge einda dakaki ta nenei tare, jipapa evira ango. 

Parara itomane embomai da jisi da parara aina, edo 
Jimbo beiamana itomane gido, Mamo itomane Utu da 
itevira awa dasiga ara. Matthew K. 5. 


Moka rorae itomane butu da dada eove, toro ae uve de 
mi indora awa, edo beono kakato ururugedo beono eora 
awa; ae rata moka rorae itomane Utu da dada ewavi, toro 
ae uve de indae eora awa, edo beono kakato ururugedo 
beono ae eora awa. Matthew K. 6. 


Rora jipapa eowa embomai itomane iai orote, da ango 
awamane da iai ewavi; eiwa Law de Peroveta de. 
Matthew K. 7. 


Awamane berari mi namonde teora, Bada, Bada, mana 
berari mi basileia Utu da torara; ae rata embo Mamo nato 
Utu da itevira ainda jipapa ari evira ami. 

Matthew K. 7. 


Zacchaeus mi petedo Bada de sisina, Giwasi, Bada, 
rorae nato kupo nenei atotokatoto de pisido ena; gonende- 
gane tae, ipa ao pasido tembukera edo tekago pisido ena. 

Luke K. 19. 


Itoro ai mi eiri gido mina ainda ? ai vine uredo be injido 
ae ? ta al mi sinopu undedo, sinopu amimi injido ae ? 


- I Cor. 9. 
Asisi itomane da rorae itomane iai uretera, jimbo bajina 
ta rorae itomane nasi da awa vederi kae ? I Cor. 9. 


Gotovi ta gaeri edo awamane rorae kokotopu da kera 
eora awa temple da rorae indora. Edo awamane altar 
da sima eora awa altar de daedo kando ika kupora? Da 
ango Bada mi tevira, edo awamane Ge Ewa Tari baiora 
awa, Ge Ewa Tari de kaviegara. I Cor. 9. 


Ami siaka urevira awa siaka aiaina; edo ami jiwae 
urevira awa jiwae aiaina. Embo dara dara akuta ainda 
dubo da ge katevira awa arate; ae de ain ae, ta dourekae 
ain ae: God mi dubo beiamana de piari embo karupa 
evira. 2 Cor. 9. 


Ami ge atopoasiuri gotevira awa ami atopapotevira 

ainda jai rorae beiamana berari da kera arate. Mana 
imondemane ge pitawa torote; God gandubari bain ae: 
embo urevira awa da awara ai aina. Galatians 6. 


Iji isirari gido, beiamana embo berari da iai kaen buro 
anate, edo awara awamane da iai ge be ari da oro be da. 
Galatians 6. 


Jimbo beiamana giuri awa dubo damo evira awa rorae 
jiwae; ro ae butu da kundo gumbera; ro ae wotedo ku- 
main I Timothy 6. 


Rorac embobo eiwa nasi da tewasi, piari kakato orote, 
kando edo dubo beiamana orote; rorae beiamana ainda 
koara da piorote, ango de iji gumbari gido kaviegari be 
jido kumbara. I Timothy 6. 


God beiae mi raro jimbo itomane edo karupa ari ainda 
Dao da pietewo gosisina awa, dumo edo ruvegain, imo- 
mane kokotopu da iai kera esitewa awa, ko awara boroko 
kera eowa awa. Hebrews 6. 


Rorae beiamana ari, edo kando edo ruvegeove; rorou 
awa gido dubo beiamana evira. Hebrews 13. 


Ainda iai butu da rorae rarae itevira awa, edo nameji 
atota eiri gido, edo ainda do ari ainda iai motou evira, 


dubo bari ainda do da iteviri ? 
nongo edo God da dubo EIDA 


Rorae ito kando ewasi, edo atoto da iai da semaj 
iote; ango de God da dombu ito iai eve pieure dae. 
EE Tobit 4. 
Do ewasi jimbo ito ango. Ito iai jiwae gido, jiwae pie- 
wasi; siaka gido, siaka awa ango pisido adu cote; ango de 
rorou beiamana imo embo piatate, iji de jipapa eota awa. 
Tobit 4. 

Atotokatoto do evira awa Bada de pievira; edo ainda 
jimbo beiamana ainde mina piaina. Proverbs 19. 


Embo atotokatoto undevira awa dave. Iji Dese de 
Bada mi toregaina. ' Psalm 41. 


Ge eiwa ajijigore, edo Deacon, Ekalesia da Sima ari, ta ENA nei 
beiamana tevira awa, torae atoto embo kumatna, teo beiamana da, Nasi 


170 


DOREGARI KOTOPU 


pipitevira ango de; edo Priest da iai kundo gumatna, edo awa burau m 
Tenemba kotopu da piare. l ; 


Edo Doregari itare, Priest mi Tenemba da Bread ae Wine de piarate. 
Itae awara, Priest mi tare. : . 

Keriso da Ekalesia de de nasi einda itoro edo era awa 
embo kaen benunu tana. 


GO: Goroba jiwae Wasiri de matawa, Aposetolo ito 
Kotopu da be mi atopapositeta benunu site tedo 
goteite ategorote embomai berari embo 3 Atoto eite imonde 
tedo gotera, doari ito de (* tepo piari natokare ae rorou ito 
de kumbuwasi, edo) benunu nato- ŝi ; 

kare eiwa kumbuio, nakare parara ig Ka rurano = 
ito da jisi de pipitera awa; tedo i 

gotera Ekalesia ito de de, ge be ari, dada ari, edo bega da 
asisi pie matawa torare : Edo ato embo berari dao ito kotopu 
ajijigotora awa ge ito kotopu da ge be ari da dada ore, edo 
dubo vivi da edo dubo bari da itore. Edo tedo gotera, 
Dadariga de embo babadegari de Governors Christian 
berari de toregewasi, ango de ambodani ito ELIZABETH 
Queen natokare, ouwa jimbo ewa mi babaingo aina: ainda 
katari berari piewasi, edo awamane berari badari ari ainda 
iai kupora awa kondade ewasi, edo ge be ari mi edo katari 
dambudarari mi katore, ango edo jimbo bebegae ae iawa 
ari de da riroa piore, edo ge be ari ito, ae ari beiamana de, 
matawa dundan edo itorote. Edo, Mamo Utu Topo, 
Bishops ae Sima ari embo berari de da iai tonembari 
piewasi, ango edo ari ika mi ae kiki dambudarari de mi 
Ge be ito wasiri de karigore, edo Sacraments ito Koko- 
topu da ge ewa mi edo iji ika be de kando ore. Edo 
embomai ito berari da iai tonembari ito utu de piewasi; 
edo awara doregari eiwa eminda itera awa da iai 3 ango 
edo, atoto eite ge ito kotopu gido kundo kotopu ore; edo 
iji ika berari de ito iai singa be eite ari ika dave ore. Edo 
nakare atoto eite tedo gotera, O Bada, tamo gavi ito mi 
awamane berari eiwa kaviegari etete da dubo beiae eri 
ta, ko mamato eri ta, ko beji aperi ta, ko amburo eri ta, 
ko nei ro dubo vevera eri gido, dubo damo ari piedo tore- 
gewasi. Edo Dao ito kotopu ategetera, ambodani ito 
berari embo, ge be eite ae kotopu eite imo nasi eiwa dodo 
auntora awa; tedo gotera, namondekare piato nakare 
ainda dero da amboda amboda ore, ango ae ainde daedo 

basileia ito utu da kumbore. Eiwa piewasi, Maka nato- 
kare, Iesu Keriso Ge kato dakaki embo. Amen. 

Ango de Kera ari mi Doregari Kotopu orote oru evira, (Sunday, ta 
Iji Kotopu awa teka de) Dengoro baiari trae, Ge etwa tarate. 

UBO embobo, . . . day nei da, God da tonembari de 

daedo, embo berari awa tedo sia eora awa, Keriso da 
Tamo de Ororo de da Sakarament awa oena apari piana; 
edo awamane mi kumbara ouwa Cross ika de Mamato ari 
de da kotembu kotembu; da da ami jimbo beiae kaenato 
da rorou piari kaen kupona, edo Basileia utu da ango awa 
kaenakanato. Awa tedo buro kaenato, ko God Goroba 
jiwae, Mamo kaenato utu da ango awa kaen ategane, ami 
Mai ika kaenamonde pisina, Ari kaviegari kaenato Iesu 
Keriso, ko kaena embo betena, ango edo amo asisi kaenato 
da rorae, rare euri kaen goroba eona, awa Sakarament 
kotopu da. Awara ta ko eiwa embomai mi be kumborote 
edo dubo ika damo be are; edo gido iawa eite bae dumibae 
ara, ko adu ari siakabadae. Buro nato rare ge tena engo 
de Jimbo botuda kotopu awa be kotembewo; ko kumbae 
dumbae ari awa adu ewo; ango edo dubo itomane katewo, 
ko katae dumbae eove, be pitawa kakato inge God da jisi 
da, edo gido kokotopu de beiamana de mi utu Ijiawari da 
puwavi, woru itomane ijiawari da woru, ango God mi 
Ove kotopu da tevira awa, ko Tenemba kotopu ainda 
imomane ewa edo bari awa unaina. , 

Buro itomane eiwa; Gisi, ari itomane berari katewo, 
tega itomane God da Ge; ko nomi dubo mi ta ge mi, ta 
ari mi, buria itomane isiri, awa tedo jimbo itomane ji teu, 
edo God, Goroba jiwae da jisi da ajigeu, edo ge ikamane 
jirido ko jimbo teka da itave. Awara ta jimbo beiae ito- 
mane embomai itomane mi dumodumo era, God mi 
dumo evira ango, imomane awamane de daedo bega 
budo, ko beiae berari embo nenci da iai eowa awa rorou 
eu; ko ango, embo nenei dumo eite, awamane da jimbo 
beiae kotembedo dou, jimbo beiae itomane embo ko- 
tembedo dowari God da iai da jipapa eowa ango; edo gido 
Doregari Kotopu kumbawo re bekumba „ari itomane 
bajina. Ai mi itomane iai isite, God tedo jirido eiri, ta 
ainda Ge tedo eiri, ta a ipu da edo eiri ta gadumbedo eiri, 
ta otawo ika dumo edo eiri, ta jitedo eiri, ta ro nei beiae 
eiri, imo ango dubo ika wareregare tae, edo jimbo beiae 

beuto ewasi, edo gido Tenemba kotopu ainda gumbote; 
ango Sakarament kotopu awa kumbote kaen, ko Satan do 
ito da torare tae, Judas da do da ango, ko beiae berari mi 
do ito da gerigaina, edo tamo ito de asisi ito de gindare tae. 
Awara ta kotembeu, embo ai mi Doregari kotopu da 
gumbeikae edo gido gisi God Do ari kato kotembare 
tae, edo dubo ika damo are tae; awa tedo itomane iai ave 
isiri ta, dubo ito ato damo ae aina, ko dubo damo ari ta 
piari gari jipapa esi, nato iai purasi ta, God da Ge mi koto- 
pu udegari kumbata, piari gari ango edo dubo ika damo 
edo, ko mana idewa aina. i i 
Ko kotemborote embo Doregari kotopu da aimbari beuto gido, Ge 
engo tare. 
MBOMAI nato, oru ena ko... Bada da Turo indari 
A sain ena, bondo ainda imomane daotena, imomane 
berari einda itewa awa. Awara ta ko God mi imomane 
daosira, edo Bada Iesu Keriso embo imondemane tedo 
gotena iari dove. Embo bondo siakabadae sia are tae, 
ko tenemba ika giro are tae edo rorae jiwae pitare tae, 
edo dao tevira awa gundo anumbore tae, ango edo awa- 
mane awa dauwa edo, iari beuto ara, amo ati beiae tamo ? 
Imomane awa embo sini gambesiri ta? Ango mamato 
avetae. Ango edo imomane engo Turo indari Kotopu 
eiwa dowave tae. Ko imomane awo sini gambare tae. 
Dubo babarigari, imomane God dumo eove. Iji nei de 
embo mi tedo tare tae, Ge tari nato isira; na atutumain ae; 
buro nato eve isira, benokabenoka edopa. Ko benoka- 
benoka eora ami God ge tari tamo ai aeri? Embo mi 
tedo taina, Na buria nato beiae rare, iari adu ena; borae 
dubo itomane wareregare tae, edo buria itomane dodo 
taingave tae. Ango de God mi imomane dao tevira, 
beuto ari me ave tae ta? Ango de God da do da atu- 
tumbedo itave tae, ko benokabenoka avi ta, tedo tave, 


Nakare sia ae? Amo pitawa God mi kotembedo era; 


nominomi imomane ruvegaini? Ge ewa tari da, embo 
benokabenoka ewa, nei buro ika ori ena, nei ox asini de 
bawain jipapa ena, nei a ĵimuna; Awamane awa amboda 
dowae; bondo da ge tewo ko do da torae. Nane mi sia 
edo, imomane sima ana; ko buro nato ango God da Doa 
da imondemane tena, ge tena, ko kaviegari awa embo 
Doregari kotopu eiwa kumbawa. Eiwa dubo mi siteu; 

God da Mai Cross da betena, edo asisi ika piena kavie- 
gari itomane embo; awa tedo buro itomane Doregari 
kumbave tae, ainda betari rorou ari da matu ge tari; ango 
kaenamonde oru ena. Awara ta ko beuto ave tae, edo 
imomane akuta Bada da Tenemba dodo taingave tae, 
edo embomai ikamane da iai rorae utu da ango awa inain 
tedo gupera awa evekara ewa, dubo mi siteu ko God 
usimbesi ewa; awa tedo rirowa siakabadae ikane oreko 
eira. Eiwa dubo itomane mi be sitewo, ko God mi imo- 
mane kondade edo dubo itomane jiari wareregaina. Awa 
tedo God Goroba jiwae Mamo kaenato utu da ango de 
natopo tedo gana. 


Doregari Ari da iji de, atutumbotora awa kumain tedo sia orote edo, 
Priest mi engo tare. f . 


ADA da jisi da dubo babarigari, imomane ge itomane 

jijirewa ko Doregari kotopu da puwavi, amo Keriso Ari 
kaviegari kaenato da Tamo de Ororo de; imomane dubo 
siteu, ge Paul Kotopu mi embo berari de tevira awa, ko 
atota be are tae, edo akuta katare tae, edo amboda jiro 
ika jiaro erari Bread awa indore tae, edo Akou awa indore 
tae. Dubo kaenato be wareregare tae, edo kaen be kote- 
mane tae edo Sakarament Kotopu awa kumane tae, 
awawa awara kaenato iai dave be dave are tae; (ango, 
asisi kaenato mi Keriso da pisi kaen injido indeite ko 
ainda ororo kaen injido eona; Keriso da do da kaen isi- 
mono, ko ouwa do kaenato da; kaena Keriso de daedo 
dada eimono, ko Keriso kaenamonde daedo); edo gido 
kaen kumbae dumbae etenane, ko adu ari kaenato siaka- 
badae awa. Ango de Keriso Ari kaviegari kaenato da 
Tamo de Ororo de atota ari kaenato; bekumba ari kaenato 
indeite, ko kaen tu injido eona, ko Bada da Tamo kaen 
kotembae; God kaenato iai sini gapevira; ievi eve de 
betari eve de etegeteiri, ko kaena mamato ena. Imomane 
akuta kateu, embomai nato, ko God imomane atota ain 
ae; jimbo beiae itomane eowa awa embo dubo itomane beiae 
be beiae aina; Keriso Ari kaviegari kaenato iji berari ge be 
eu; jimbo itomane dave eu; edo embo berari dubo bu; 
ango edo Jimbo botuda kotopu eiwa be kumbu. Ango 
edo re ko gisi imomane burau, God be ategewo, Mamo de 
Mai de Asisi Kotopu de, butu rorou embo, Ari kaviegari 
kaenato Keriso betedo mamato edo ena awa; amone God, 

rata ko awara embo, atoto eute, kaena, jimbo beiae 
embobo, rare kaen mamato eona awa, edo munia da duga 
da kaen jitao amona awa; ango God mi kaena mamai are 
tae, edo kaviegari natopo da jiari enane tae. Ango edo 
Bada kaenato de Ari kaviegari ao da, Iesu Keriso mi kaena 
dubo buna, ko ororo averegari mi ari dave jiwae kaena 
embo piedo burisina, berari eiwa kaena iji da doae kote- 
mane tae, ko awa tedo Jimbo botuda kokotopu tuturo 
edo pisina, ko dubo kaenato natopo damo be damo are 
tae. Ango edo ouwa, Mamo de Asisi Kotopu de daedo, 
kaen iji da doae ategane tae; edo kaen ainda ge kotopu 
kera edo, edo inaka de ano jimbo kaenato awara ave are 
tae, edo kaen ainda iai ambodani ane iji kaenato berari 
da. Amen. 


Edo Priest mi embo atutumbedo Doregari kotopu kumborote da iai 
engo tare. 

MOMANE awara jimbo itomane bebegae embo dubo 
Asitowa, edo embo ikaitomane de dubo mina bara eite, 
jimbo teka ari jipapa ewa, God da Ge ango udugeteite, 
edo boroko ri ta amboda ainda begata kokotopu da pepeta 
ain ewa; edo Sacrament Kotopu eiwa kumbawo dubo ito- 
mane damodamo ari; edo baongo itomane dadari edo 
atoto eite God Goroba Jiwae da iai jimbo bebegae ito- 
mane ajijigave. 

Edo Onjiga tari ciwa Doregari kotopu kumain jipapa eora awa da 
dao da, Kera ari dakaki mi tare, awa embo de daedo burau baomgo 
dadari edo, tore. 

OD Goroba jiwae, Bada natokare Iesu Keriso da 
“I Mamo, Berari Ari embo, Embo berari Katari kato; 
Jimbo bebegae natokare jiwae kotembedo ji teora, Iji 
nei eora awa, Kotembari mi, tari mi, ae jimbo de mi, Imo 
God Birikoku ito da do da, Awara jimbo natokare mi 
eoro duduno eota. Nakare be dubo siteworo, edo jimbo 
beiae natokare eiwa embo mamato eora; Awa kotembeteite 
dubo vevera era; Sino amboka kumbari bouga. Nakare 
do ewasi, Nakare do ewasi, Maka do ari kato; Mai ito 
Iesu Keriso embo, Berari eora awa kotembedo dowasi; 
Ato nakare jimbo teka ari de ito iai matawa singa eite aro 
dubo ito dave are, Dao ito de dasiga ae parara de embo; 
Iesu Keriso mi Bada natokare. Amen. 

Priest (ae rata Bishop mi isima eira ango de) erido embomai da ta 
wareregedo, Udegari eiwa taina. 


‘OD Goroba Jiwae, Maka kaenato utu da ami, ainda 

do ari bajina da jimbo bebegae kotembedo do ari 
tenu giwa awamane berari da iai wareregotora awa; 
Imomane do esira; jimbo bebegae berari da awa imomane 
udegeteite toregesira beiamana berari da jiari goroba 
etewa; edo kaviegari matawa itari da kumbesira; Iesu 
Keriso mi Bada kaenato. Amen. 


Priest mi taina 


Ge dubo damo ari giwo, ari kaviegari kaenato Keriso mi 
berari de tevira, ainda iai be wareregedo eora awa. 


ATO iai berari puwavi, imomane buro cowa awa, 
‘sino amboka itomane bajina awa, edo nane mi ku- 
mano dango turave. Matthew K. 11. 28. 
God ango butu dubo budo, ainda Mai a0 da piena, edo 
avera mi berari ainda iai kotembedo evira awa betain 
ae, rata kaviegari matawa itari kumbarate. John K. 3. 16. 
Giwo, Paul Kotopu mi tevira awa. 
Ge eiwa be sira, edo embo berari mi kumborote, Keriso 
Iesu butu da gumuna jimbo bebegae embomai ari kavie- 
gorote tedo. I Tim. 1. 15. 


Giwo, John Kotopu mi tevira awa. 

Embo da jimbo beiae ari, kaenato Ge kato Mamo da iai 
isira, Iesu Keriso dave ari embo; edo ouwa jimbo beiae 
kaenato da rorou arira. 1 John K.2.1. 

Amboda Priest mi enga tare. 
Dubo itomane jiwavi erore. 

Mina tari. Bada da iai jiero erorera. 

Priest mi. Bada kaenato kaen ategane. 

Mina tari. Awa ari beiamana. 


Priest Bada da Tenemba da wareregedo taina. 
WARA ari beiamana, edo jimbo natokare be, iji berari 
de, iai berari da imo ategorote, , 
(Ge “Mamo Kotopu”” 
Bada,” Mamo Kotopu, Goroba ?pinity Bondo da wA 
Jiwae, God natopo itota. jigeore.) 

Einda Hi Ajijigari, pipitevira ango, edo gido iji dakaki taina. 
WA tedo ae Anela de Anela da Babadegari de, jisi utu 
Ada berari de daedo, Dao ito beiamana be awa borega 
eite gandeite; iji berari imo dasiga eite tedo era, Kotopu, 
Kotopu, Kotopu, Bada Sabaoth da God, utu de butu de 
parara ito be da esira; Parara ito iai, Bada ikane topo. 
Amen. 


IJI AJIJIGARI 


Christmas da, edo iji 7 amboda 


ESU Keriso Mai ito ao da piata iji ango de nakare embo 

wotarate, awa tedo; Edo awa Asisi Kotopu da jimbo 
rare awara embo ena Mary Kakara ainda ai da tamo mi; 
edo beiae dono ari mi ro ae, ango edo beiae berari da 
awa nakare dave arate. Awa tedo ae Anela de, etc. 


Easter da, edo iji 7 amboda 


DO awara imo dasiga orote Mai ito Iesu Keriso Bada 
.unatokare ainda Erari parara de embo: Ouwa awara 
Darutegari da Arini nakare embo piena awa, edo butu da 
jimbo beiae kumuna awa: Ainda betari mi betari ginde- 
gena, edo ainda tenda erari kaviegari natopo itari namonde- 
kare tekago piena. Awa tedo ae Anela de, etc. 


Vitari iji da, edo tji 7 amboda 
AI ito dubo bari be, Iesu Keriso Bada natokare mi 
awa ainda Erari be parara de amboda ainda Aposetolo 
berari da iai awara be idegena, edo awamane da jisi da 
utu da visina iai natokare sia ain tedo; edo awa isima eira 
ainda, ounda nakare engo vitetera, edo ainde daedo parara 
da dariga etera. Awa tedo ae Anela de, etc. 


Pentecost da, edo iji 6 amboda 


ESU Keriso mi Bada natokare: Awa ainda Vitari utu 
ikane kakane da amboda, edo Parara ito da ipa be da 
anumbeteite: Iji eiwa ango da Ekalesia de de kena Asisi 
ito Kotopu, Wasiri Piari tutu, vekougesisina: Ainda 
goroba parara de mi Ge Ewa Tari da dubo dave butu 
arapu da idegarate tedo: Ango edo nakare tumba de 

bambae dumbae ari de da awa parara be da piesiri ide- 
gesitera, edo ito ge be ari da, edo Mai ito Iesu Keriso, 
Bada natokare, da ge be ari da. Awa tedo ae Anela de, 
etc. 


Trinity da Bondo da akuta 


MO Mai ito ao da ae Asisi Kotopu de daedo God 

dakaima, Bada dakaima itota, Persons ae Trinity de, 
rata Tamo Dakaki: Awara awa Parara ito ge be cora, 
Mamo, da ango Mai ito ae Asisi Kotopu de ge be eora, 
nomi eve ae, da awara. Awa tedo ae Anela de, etc. 


Ajijigari amboda engo de tare, 
WA tedo ae Anela da Babadegari de, jisi utu da berari 
de daedo, Dao ito beiamana be awa borega eite gande- 
ite; iji berari imo dasiga eite tedo era. Kotopu, Kotopu, 
Kotopu, Bada Sabaoth da God; utu de butu de ito be da 
esira; Parara ito iai, Bada ikane topo. Amen. 

Priest Bada da Tenemba da baongo dadari edo embo berari atutwnbe- 
tera ainda dao da Part engo taina. 

IMBO ewa natokare kotembeteite ciwa tenemba ito da 

atutumbae, Bada Doari kato, tena ito do ari jiwae 
babaingamana de rare. Nakare ewa raro tenemba ito 
du da gigisi sirigeri. Imo Bada dakaima, do ari kato 
eota: Awa embo ewasi, Bada tonembari kato, nakare 
Mai ito dubo embo Iesu Keriso da Tamo injido, Ororo 
injido arate, ango edo tamo natokare eora dono eora awa 
Tamo aminda ami ewa aina, edo asisi natokare ainda 
Ororo beiamana mi teiaina, edo nakare ainda do da ma- 
tawa itara, edo awa do natokare da. „Amen. 

Priest Tenemba do da petedo, Bread de Wine de sia aina, Bread 
embomai da jisi da dambu da engegaina, edo Akou ipa da kumarna; edo 
Aoari Benunu engo aĵigatna. ; 

OD Goroba Jiwae, Mamo natokare utu da, imo doari 

ito dave mi Mai ito ao da Iesu Keriso piato cross da 
dewo betana rorou piarate nakare embo; ouwa ainda 
(ainda akuta piari da mi iji dakaima piena awa) rorou piari 
ae ari de de dave de be de butu berari da jimbo beiae awa 
embo ena; edo awa ainda betari dave natopo kotembu 
kotembu ari tuturo ena, edo ainda Ge Ewa Tari da 
namondekare tena matawa eiaro, amboda tenda gumaina; 

Nakare giwasi, Maka Doari kato, atoto eite imonde 
tedo gotera; ato nakare piari ito eiwa Bread ae Wine de 
kundo, Mai ito Iesu Keriso ainda tuturo ari kotopu ango, 
einda betari ae mamato ari de da kotembu kotembu ari, 
ainda Tamo ae Ororo dave de kumbara. Ouwa, awa 
munia da ainde, onjiga tena awa, “Bread kumuna; edo ate- 
gedo, ” engegedo, ambodani ika de ; i a 
pisido, tena, Kundo injiwo, rn p riest mi Paten 
“ "Tamo nato eiwa imomane embo > Binda Bread eain. 
pipitevira: Eiwa ewo kotembu © Zinda ipa Bread berari 
kotembu nato. Ango de itae de piaina, 
injido dodo 4 Akou kumuna; edo pio Akou ipa da ku- 
ategedo, awamane kena pisido, © Zinda ipa piaina Akou 
tena Berari mi emone injiwo; berari da Chalice eiri ta 
e Ororo nato eiwa tarigari teka Le gon OTSE WNE DATA 
ainde imomane ae nenei jiwae jk 
de embo dodegetevira jimbo bebegae da udegari: Ango 
de injido eite, eiwo ewo, kotembukotembu nato. Amen. 
Kera ari gisi Doregari tote kundo, Bishop, Priest de, Deacon de 
Citaro) piaina, amboda nenei de piaina, ipa da berari baongo dadari aro. 
Ango de Priest Bread pipiteite engo taina. 


ADA kaenato Iesu Keriso da Tamo, imo embo piena 

awa, tamo ito de asisi ito de kaviegari matawa itari 
da toregaina. Eiwa kundo injido kotembeio Keriso imo 
embo betena, edo dubo ito da amimi sini cio, ge be ari 
mi, ategari de daedo. 

Edo Kera ari mi Akou tegeri pipiteite, taina, 

ADA kaenato Iesu Keriso da Ororo, imo embo dode- 

gena awa, tamo ito de asisi ito de kaviegari matawa 
itari da toregaina. Eiwa injido kotembeio Keriso da 
Ororo imo embo dodegena, ed» ategeio. 

Bread ae Wine de itae berari, edo embo nenei indae, Priest mi nei 
aoarate, Jimbo gisi tetera ango; edo Bread beiamana edo, ge (Ari 
Kaviegari kaenato munia de) tuzuro are, edo ge (Ango de itae injido 
dodo) Akou beimana edo. Miu 

Berari itae indaro, Kera ari mi Bada da Tenemba da tenda aundo, 
Rorae aoari isima evira awa ainda pisido, woru linen parara mi apure- 
gaina. ji AA | 

Priest mi Bada da Pari aĵigare, ae embomat de daedo. 

AKA natokare, Utu da isima eta wa, Dao ito kotopu 
etera. Basileia ito puresira, Jipapa ito etera awa, 

butu de utu de ango. Boroko edo iji da doae, rorae nato- 
kare piedo ewasi. Edo buria natokare kotembedo dowasi, 
Ango nakare embo nenei da buria natokare iai kotembedo 
doturora. Edo bawari da nakare kundo aimbote; Ko 
beiae da nakare toregewasi: Imo de basileia, ae goroba, 
ae parara de, matawa. Amen. 


Ambodo eiwa aĵigare. 

ADA Mamo natokare utu da, nakare singabanga 

atotokatoto ito, imo be tedo gotera, Mamo, tamo ito 
gavi aina, edo ito doari mi, eiwa rorou natokare, dasiga de 
ategari de, kumbatate; edo atoto be eite imonde tedo gotera, 
Mai ito Iesu Keriso da ari dave de edo betari de embo, ge be 
ari mi anda ororo da, nakare, edo Ekalesia ito dede, jimbo 
natokare bebegae kotembedo doari kumbara, edo tepo 
kumbari nenei berari, ainda mamato ari da awa, ami 
nakare embo kumuna awa. Edo einda, Bada, nakare 
akuta imonde pipitera, asisi natokare edo tamo natokare, 
edo jisi ito da rorou kotopu de wasiri de itarate: atoto eite 
imonde tedo gotera: edo nakare berari mi Doregari Koto- 
pu eiwa kupera awa, tonembari ito mi edo dave ari Utu 
da ami be da ara. Edo awara nakare ewa ae, jimbo bebe- 
gae natokare jiwae rare, rorou rora pieri, ae rata imonde 
tedo gotera, edo eiwa buro natokare ae singa ari natokare 
de kumbuwasi; jimbo natokare dave tega eota ta, jimbo 
natokare bebegae kotembedo dowasi, Iesu Keriso mi 
Bada natokare amimi, ae ainde daedo, Asisi Kotopu da 
dada utari da, dasiga ae parara berari de iti iai, Maka 
Goroba Jiwae, natopo itaina. „Amen. 


Edo gido etwa, 

GER Goroba jiwae, Matawa itari, nakare Sakarament 

Kotopu eiwa kupera ami imo be ategetera, asisi 
natokare da rorae, Mai ito Iesu Keriso da Tamo de Ororo 
de dave be dave mi, nakare undeta awa embo; edo tamo 
gavi ito natokare iai ango teoto gotora; edo Mai ito da 
tamo botu da patu eora, awa sima gaingainde ae embo 
berari da dada utari dave; edo daedo, sima ari mi, basi- 
leia ito matawa itari da baiau kumbari embomai, Mai ito 
dubo bari mi ainda betari ae mamato ari de dave be dave 
da ari beiamana embo. Edo atoto eite imo tedo gotera. 
Mamo Utu Topo, ango tonembari ito mi nakare 

kondade ato, edo awa utari dave da isima arate, edo jimbo 
ewagaewa ore, nakare embo pepeta orote sirigotota awa; 
Iesu Keriso mi Bada natokare, Ainde, imo ae Asisi Ko- 
topu de daedo, dasiga ae parara berari de, natopo itaina. 
Amen. 
Aĵfigartri ta ia tari. 
OD ikane itari da iai parara itare tae, edo butu da 
bega, embomai da iai da dubo ewa evira. Imo 

dasiga eora, imo beiamana eora, imo tumondebain eora, 
imo gandora, parara ito bajina awa gido imo ategetera, 
Bada God, Dariga utu topo, God Mamo Goroba Jiwae. 

Bada, Mai ao da Iesu Keriso; Bada God, God da 
Arini, Mamo da Mai, butu da jimbo bebegae kupota awa, 
nakare do ewasi. Imo butu da jimbo bebegae kupota 
awa, nakare do ewasi. Imo butu da jimbo bebegae 
kupota awa, benunu natokare kumbuwasi. Imo God 
Mamo da ipa be da anumbotota awa, nakare do ewasi. 

Imo akuta kotopu; imo akuta Bada; imo akuta, Keriso, 
Asisi Kotopu de daedo, ikane itota God Mamo da parara 
da. Amen 


Priest (ta Bishop, isima etra ango de) Beiamana emimi tari aimbara. 


OD da bega gari tao berari mana getera awa, dubo 
G homine kotembari de edo karupa ari de God da iai, 
edo ainda Mai Iesu Keriso Bada kaenato da iai, toregaina; 
Edo God Goroba jiwae, Mamo de, Mai de, Asisi Kotopu 
de, da dave ari itomane iai are, edo matawa itaina, Amen. 
Benunu, Offertory amboda ajigare tae ango de Doregari ae dakaki ta 
nenei; ko ango iji nei de ajigare tae Benunu amboda Benunu tari Sipo 
de ta Turo de, ta Doregari ta Litany de, Kera ari sirigetevira awa ango. 
TAKARE do ewasi, edo toregewasi, Bada, benunu 
| natokare da tedo gari da, edo ambodani ito da begata 
sia ato kaviegari matawa itari kumbore tae; ango edo 
kaviegari natokare einda ari evekave jiwae are; edo imo 
paira be edo kondade edo toregewasi; Iesu Keriso mi 
Bada natokare. Amen. 


ADA, imo Goroba jiwae God matawa itari, imo de 

tedo gotera, dubo natokare de tamo natokare de da 

iai badari ewasi, edo tai natokare kundo ge ito da begata 

da aimbuwasi ae ari de da; nakare be ine toregewasi, 

einda edo iji berari, tamo natokare de asisi natokare de 
kaviegore; Bada natokare edo Ari kaviegari natokare awa 
embo, Iesu Keriso. Amen. 


MO de tedo gotera, God Goroba jiwae, kando ewasi 

ko ge nanekare boroko dengoro mi gotera awa kondade 
ari ito mi do natokare piari erido be gaedo jimbo beiamana 
be gaiari edo Dao ito parara edo dasiga ore; Iesu Keriso 
mi Bada natokare. Amen. 3 


Bus ari ito mi ari natokare berari da begata 
gisi ewasi Bada, edo natopo kondade ewasi; ango edo 
ari natokare gisi ito da tuturo edo, tepo edo, itae ore edo, 
Dao ito kotopu beiamana are, edo amboda kaviegari 
matawa itari kumbara; Iesu Keriso mi Bada natokare. 
Amen. 


OD, Goroba jiwae, imo dubo embo tutu, nakare tedo 

gac jipapa eora awa gotota, edo tedo gari darora awa 
gotota; Imo da tedo gotera edo siwari natokare do ewasi; 
ko nakare bebegae rare tedo gari me edo eira, ko nakare 
dauwa rare tedo gari daredo era, awa namondekare pie- 
wasi, Mai ito Iesu Keriso da ari awa embo. Amen. 


OD, Goroba jiwae, matu tari da Mai ito da Dao da 

benunu teora awamane da benunu gate tae; Nakare 
do ewasi, tedo gotera, ko nakare boroko benunu natokare 
de tedo gari de jisi ito da ajigetera awa, natokare iai 
wareregewasi; edo kando ewasi, edo kotembari mi tedo 
gotera awa ko inemi ge tae, be kundo oena aparo, parara 
ito bedaina, Iesu Keriso mi Bada natokare. Amen. 


Sunday de iji Kokotopu nenei de, (ko Doregari Kotopu ae) Doregari 
da Ari ajijigaina, edo Benunu gombu da doware (Keriso da Ekalesia 
embomai berari einda itoro edo eora awa embo) ko benunu nenei einda 
pipitora awa dakaki ta nenei de Beimana ari da itae aina. 

Ko Bada da Turo indari ari jipapa edo Priest da embo ika ajigedo are 
Jipapa evira ango. 

Edo nasi ainda embo 20 isite raro, Doregari kumberi kae, ko Doregari 
itain ae endo gido 4 tamo 3 mi ae Priest de daedo kumbara. 

Edo Cathedral da College da, ko Priest de Deacon jiwae itera awa 
Sunday iji da doae berari mi Doregari kumbara ae Priest de daedo, edo 
gido kotembetevira awa gumbae. 

Ko Bread embo mi tepo indevira ango dave imata kumaina awara; ko 
embo kotembae dumbae eure. 

Ko Bread ta Wine isirari ao eore, amo topa Priest da itare; edo doari 

tare tae, ko Ekalesia da kundo idegeure kae, edo Priest de embo nenei, 
Doregari da itera awa dao tore tae, embo Beiamana ari itae, edo koko- 
topu mi injido tu injido ore. 

Bread de Wine de Doregari embo Priest mi ko Ekalesia oro sima ari 
de piaina edo nasi rorou aina. 

o gi, embo berari ainda iji tamonde atutumbara dumberi berari 
Easter awa awara ko nenei de. Ko Dumberi iji da doae Easter de 
embomai berari money ika ae Badari ika de daedo ajigedo rorou ara. 

Tumondebain ari itae ari money pietera awa piaina, Kera ari de 
Ekalesia sima ari de mi teora awa; edo gido Bishop mi tare. 

Book einde, Bada da Turo indari kando ari, sisina embo atutumbedo 
baongo dadari edo kumbore tae (awa beiamana ko rare Keriso kumbari 
ain mi berari pievira awa sisimbere mi haen ajigane tae edo kaen ategane 
tae, edo Doregari kotopu da embo ae dumbae eore) ko awa embo dareure 
kae, tamo dauwa edo ae dumbae eure. Awa tedo einda tera ko Ango 
Bread de Sakarament tamo mi kupora awa, ta Keriso da Pisi be ta 
Ororo de be Tamo mi ounda itevira awa, kaen tumondebain edo ae. 
Bread de Wine de Sakarament de tepo isira, awa baido eore kae (amo 
Baido ae dumbae ra, ko Christian berari mi beuto ore tae) Ari kaviegari 
kaenato Keriso da Tamo be de Ororo be de amo Utu da isira, ta ko 
enda itae; ko Keriso da Tamo be nomi iai nei itae, edo gido iai dakaki 

a. 

EKALESIA DA ETERA 


Embo kotembedo gido, Ekalesia jipapa edo gido mamai Sunday, ta 
iji kotopu nenei de bapataito etera, embo jiwae dada doregetera engo de; 
edo embo itera awa taro gara awamane bapataito eorare Keriso da 
Ekalesia da hundo gumbera; edo ango de Mamai bapataito eora awa 
jiwae mi gotora awa awamane God da jisi da Bapataito ika da teoro 
gotevira awa kotemborote. Awa tedo Ekalesia jipapa gido mamai ge 
tepo mi Bapataito ari jimbo etera. Edo gido jipapa etera, edo mamai 


iji eve da bapataito ore. . Ko wa 
Kotembeu, mai jianda bapataito ain eira engo de Babadegari jianda 


tote edo ai da awa embo taro gaina, edo mai ai gido, Babadegari jianda 
da, ai tote. 

Embo mamai bapataito orote jipapa edo gido turo teka ta sipo de sipo 
Tumondebain de gisi Priest ika de tore. Edo Ajigari da da gagane 
Sipo Tumondebain, ta Ajigari da da gagane Turo de ri Tumondebain, 
Priest mi jipapa evira ango, itae aina, edo iji da Babadegari mi mamai 
embo teoro gotevira awa, edo embo nenei mai de daedo Bapataito ari 
da purara. Edo Priest Bapataito ari da gundo (edo “un awa beiamana 
vereugaina) edo petedo engo, tare; 


Mai emo dembae bapataito enu ta aeri ? 


Engo tare, Ae; edo Priest engo tare. 

MBOMAI nato, embo jiwae beiae de watou jirido 

wowotora, edo Ari kaviegari kaenato Keriso mi tesira, 
Embo God da Basileia da tonain ae, edo gido tenda wo- 
taina, Un de ae Asisi Kotopu de mi; awa tedo, imonde- 
mane tena, edo God Mamo dao teu Bada kaenato Iesu 
Keriso awa embo, edo awa umo dave edo Mai (Gagara) 
eiwa piare, tepo mana kumaina awa, edo Un de ae Asisi 
Kotopu de mi bapataito are, edo Keriso da Ekalesia 
kotopu da torare, edo embo ika de daedo wasiri aina. 


Engo Priest engo tare. 
Kaen benunu tana. 


OD Goroba jiwae, Matawa isite, do.apota, edo Noah 
ae teotopo de daedo ark da toregesita, edo ewa daro 
ae; edo iji nei de, teotopo ika Israel mai Ewa Ijimbari da 
kundo guputeta, edo amo ito Bapataito kotopu da iwata; 

edo Mai ito imo dubo evira awa Iesu Keriso Un Jordan 
da bapataito ena edo ango un aoena, rorae beiae teiarate; 
Imo tedo gotera, edo nakare do ewasi, edo Mai (Gagara) 
eiwa jisi tu da edo, te ewasi, edo Asisi Kotopu mi dode- 
gewasi, ainda iai duduno ito itae aina, edo Keriso da 
Ekalesia da be ark da dada doredarago are; edo emo 
kotembari mi goroba aina, edo sima ari mi dubo dave 
aina, edo umo beiamana mi matawa itaina, edo iai emo 
dubo beiae ari iwata darutegaina, edo amboda iai wasiri de 
da matawa itari gumaina, edo imo de daedo gisi jiaina, iji ika 
gombu de; Iesu Keriso Bada natokare awa embo. Amen. 
OD Goroba jiwae, wasiri de, Matawa isite, dubo 
beiae egeregari Tonembari, ito iai tumbari Toregari, 
edo embo kotembotora awa Kaviegari ika, edo bebete- 
gari ika; Mai (Gagara) eiwa embo imo tedo gotera, edo 
emo ito Bapataito kotopu da pumango, rorae beiae ika 
udegaina, edo Asisi mi tenda wotaima. Udewasi, Bada, 
Mai ito iai dubo evira awa nakare teteto gero inge, tena, 
Tedo gido kumbuwo, kakoa edo tuvewo, geugeu dawo, 
itomane iai bedare; Nakare boroko tedo gera, piewasi; 
kakoa era, tuain tedo; geugeu dorera, natokare iai bedarate; 
edo Mai (Gagara) emone teiari ito utu de jiwae kotembedo, 
edo Basileia ito matawa itari da gumaina, imo nakare teteto 
gositera awa, Keriso Bada mi natokare. „Amen. 
Erara Priest mi engo tare. 
Ge ewa tari giu, gere Mark Kotopu piena awa, 
Chapter IO, verse I3. 
AMAI amibeda Keriso da iai kundo putera, tu jido 
k garate; edo kundo isipera awa ambodani ika mi ge 
sitera. Edo Iesu ango de gido, duduno esisina, edo 
amindemane sisina, Mamai nato iai puraro, ge teove; 
awamane amone God da basileia. Ge be, imondemane 
tena, Embo God da basileia be mai siaka mi kumbarago 
ain ae, amo ounda do da tonain aĉ. Edo osinembedo, 
ipa jido gido, beiamana esisina. 


Ge ewa tari itae are, edo Kera ari mi dengoro baiari tupo eiwa afigare, 
edo Ge ewa tart ge awa tare. 


MBOMAI nato, Evanelia einda Ari kaviegari kaenato 
Keriso da gere gotowa, edo mamai tesiri ainda iai 


185 


BAPATAITO JIMBO, DOREGARI DA JISI DA 


kundo punain eoro; ge sitera ba isimena; edo siri embo 
jiwae mi awamane amboda amboda ain. Kotembewo, 
edo amone ingo mi beiamana ari awamane da iai enu gera, 
ipa mi tanjido, ipa jido gido, awamane beiamana ena. 
Imomane adu eove ta, kotembeu, edo Mai (Gagara) eiwa 
ango undare; ipa mi tanjido, edo kaviegari matawa itari 
piedo, edo Basileia ika matawa itari da piari tonaina. 
Ango edo kaen gotona awara Mamaka kaenato utu topo 
piedo, edo Basileia ika matawa itari da piari tonaina. 
Ango edo kaen gotona awara Mamaka kaenato utu topo 
Mai (Gagara) einda iai umo dave, ainda Mai Iesu Keriso 
ge tena awa; edo kotembotona jimbo kaenato beiamana 
ge tain ae, kaena boroko Mai (Gagara) eiwa Bapataito 
kotopu da betena, kaen ategedo engo tane, 


OD Goroba jiwae, Wasiri de Matawa, Mamo utu 

topo, imo ategetera, nakare kundo gumbeto tonembari 
ito geteite imo kotembedo era; Kotembari natokare eiwa 
ewasi bajina matawa. Asisi ito Kotopu Mai (Gagara) 
emi de piewasi, tenda wotaina, edo wasiri de matawa 
itaina; Iesu Keriso mi Bada natokare, aminde imo de ae 
Asisi Kotopu de daedo boroko matawa itewa awa edo 
matawa gisi jido ewa. Amen. 


Edo mai ainda Babadegari de Priest mi tare. 


MBOMAI nato, Mai (Gagara) eiwa kundo pewa 

bapataito embo, benunu teteu Bada kaenato Iesu 
Keriso ami udarate, edo rorae beiae ika udegarate, edo 
Asisi Kotopu mi beiamana edo, edo utu basileia piari, edo 
kaviegari matawa itari. Edo imomane gotowa Bada 
kaenato Iesu Keriso ainda Ge ewa tari da tenu kaen gima 
edo benunu tedo ewa awa berari imondemane piaina; 
awara ami awa beiamana aina. Awara ta Mai (Gagara) 
eiwa be itomane mi tari gaina, imomane awa konda edo, 
edo teu, (edo amo eimango bajido tekago tari gaina) amo 
diabolo da beiae jiwae de daedo beuto aina, edo God da 
Book kotopu kotemaina, edo ainda gere kere edo aina. 


Awa tedo imondemane tena, 


MO, Mai, (Gagara) eiwa da dao da, diabolo da beiae 
jiwae de daedo beuto asi ta? Imo iai da dariga ari de 
giro ari de, edo ae sini gambari topa de berari beuto asi 

ta? Imo pisi ika da dubo beiae beuto asi ta ? edo eimango 
amboda amboda ain aera, awamane mi imo kumain aera ? 


Mina tari. Itae beuto eona. 


Kera ari 


MO God ge be eosi ta, Mamo, Goroba jiwae, utu de 

'butu de Ariembo ? 

Edo Iesu Keriso ainda Mai dakaima, Bada kaenato ? 
Edo Asisi Kotopu esiri watou jirido, Mary Kakara mi 
kumuna; mamato ena, Pontius Pilate gisi jina ango de; 
Cross da dewo, betenu, goewo, Hades da wotena; edo iji 
tamonde de tenda erido, utu da visina; edo God Mamo 
Goroba jiwae da be da anumena isira; ango de nasi gombu 
da wotedo wawasiri de bebetegari de kataina ? 

Edo Asisi Kotopu ge be eosi ta; Ekalesia kotopu Kato- 
liko; Embo kokotopu da Dadautari; rorae beiae ko- 
tembedo doari; pisi Erari; edo kaviegari matawa itari 
betari amboda ? 


Mina tari. Berari emo jiwae ge be eona. 


Kera ari 
GF eiwa kotembedo bapataito jipapa asi ta? 
Mina tari. Awa jipapa ena. 


Kera ari 
AGES ta God da ge kokotopu goteite edo emo 
tembudo asi iji ika jiwae ? 
Mina tari. Ango ana. 
Priest mi engo tare. 
OD, Do kato, ewasi Mai (Gagara) eiwa Adam ika matu 
goedo, edo embo teka ainda do da jiari erare. Amen. 


Ewasi dubo beiae ika jiwae bebegae do da betore, edo 
berari Asisi da mi kaviegedo erore. Amen. 

_Ewasi edo awa goroba edo itoro beiamana are, edo 
diabolo de, iai de, pisi de itoro are. Amen. 

Ewasi edo awamane nanekare eima einda imo de piera 
utu Jimbo ombore, edo piari ito matawa kumbore; imo 
do Kato, imo Bada natokare God, imo wasiri de, matawa 
gisi jijiota awa. Amen. 

OD, imo Goroba jiwae, Wasiri de matawa, Mai ito 

imo dubo evira awa, Iesu Keriso, rorae beiae nato- 
kare kotembedo dowari embo, demo da un ae ororo de 
kepu ena; edo ambodani ika de tena ami baundo embo 
jiwae atopataro gorote, edo bapataito orote Mamo de Mai 
de Asisi Kotopu de da Dao da; Doregari einda ategari 
topa giwasi, imo ategetenane; Un eiwa ao ewasi edo 
rorae beiae te edo aungare, ewasi Mai (Gagara) eiwa 
boroko einda bapataito aina awa tonembari ito dave edo 
kumbare, edo mai atoto ito kera ema edo avigema da 
doregari da matawa itare; Iesu Keriso Bada natokare awa 
embo. Amen. 


Priest Mai osinembedo, Babadegari de engo tare, 
Mai (Gagara) eiwa Nombo teu. 


Edo awa amboda dao tare, edo Babadegari mi taro Mai goroba etra, 
Un da be pasido tare. 


E + +. . imo bapataito ena, Mamo de Mai de Asisi Koto- 
pu de da Dao da. Amen. 


Ango ae rata Mat burau teoros tepo Un kopuru da dodegedo, ge 
matu tarate, 


| = . . . imo bapataito ena, Mamo de Mai de Asisi Koto- 
pu de da Dao da. Amen. 
Priest mi taina. 
AI (Gagara). eiwa kupena Keriso da udari vetari 
doregari topa da, edo ainda Y Cross iwata ena, awara 
ta eimango adu ain ae edo Keriso 
Cross da dewa ge taina sinasina, 
edo doregari ika da itoro aina, 
itoro ika rorae beiae, iai ae diabolo de, edo iji ika jiwae 
Keriso da itoro ari ae kera ari de matawa itaina. Amen. 
Edo Priest mi engo tare. 


MBOMAI nato, Mai (Gagara) eiwa boroko tenda 
wotesira, edo Keriso da Ekalesia da da doregari da 
piesiri torira, God Goroba jiwae kaen ategane, edo kaen 
benunu inono de tano amo engo matawa itaina. 
Jiwae mi baongo dadari edo tore; 
AKA natokare, Utu da isima eta awa, Dao ito koto- 
pu etera. Basileia ito puresira. Jipapa ito etera 

awa butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari da nakare kundo 
aimbote; Ko beiae da nakare toregewasi. Amen. 

Edo Priest mi engo tare. 


AMO do kato, imo ategetera, Mai (Gagara) eiwa 

Asisi Kotopu ito mi tenda wotesira, awa mai udari 
eteta, edo Ekalesia kotopu ika da dada eteta. Edo tepo 
ategeteinano gido ewasi, awa rorae beiae mi betena, edo 
rorae beiamana mi kaviegena, edo Keriso de daedo goewa 
betari de, Adam matu cross da dore, edo rorae beiae 
jiwae dowari be doware; edo amo Mai ito de daedo betena 
betesira, ango edo eimango enina awa daedo enaina; ango 
edo gombu da Ekalesia ito da embo nenei itera ami de 
daedo, basileia ito matawa itari baiau kumaina; Keriso 
Bada mi natokare. Amen. 

Jiwae mi eraro, Kera ari mi Babadegari de engo taina. 

AI (Gagara) eiwawa imomane ainda Babadegari ge 

itomane mi tesiri gira gido diabolo ae rorae beiae 
de beuto are, edo God kotembare, edo ainda iai singa are, 
kotembewo Mai (Gagara) bajido, jimbo itomane da ami 
kotembedo einda ge itomane mi tari gari kotopu esira. 
Edo eiwa be kotembesira, awa dao tawo Baiari gesira; 
awara ta Bada da Pari, ae Ge 10 de, ainda ge mi, edo 
jimbo nenei jiwae Christian mi kotembaro asisi kavie- 
gesira atopasiu; edo buro eu, Mai (Gagara) eiwa rorae 
dave de Christian da jimbo de matawa edo are; edo 
matawa kotembedo eu Bapataito iwata kaenato; edo Bada 
kaenato Ari kaviegari Keriso kaen amboda amboda etena, 
awa ba betedo enina kaena embo; edo kaena bapataito 
eonane rorae beiae mi kaen betetena, edo rorae dave da 
kaen eretena, edo dubo kaenato bebegae jiwae kaen dano 
betore, edo iji berari rorae kaenato dave ore. 

Edo dada edo tare; 
OTEMBEU Mai (Gagara) eiwa Bishop da iai kundo 
purare goroba edo are, edo be de temo gido ainda ge 

mi Ajijigari ajijigedo are, Bada da Pari de, ae God da Ge 
10 de, edo Ekalesia da kiki nei pipisitera awa kotemain 
sima kotembare. 

Edo taro gorote, mamai mando da bapataito eore kae, edo gido jimbo 
bajina itare. Ango ae ra ta jipapa orote, engo de orote. 

Gisi, Kera ari embomai ae da de God benunu tore, edo Bada da Pari 
torote, edo pari nenei, Bapataito ari da pietera awa, Edo embo da mi 
isima eira awa mai dao tare, edo Kera ari ainda tamo da un dodegaina 
edo ge eiwa tare, 

I...imo bapataito ena, Mamo de Mai de Asisi Koto- 


pu de da Dao da. Amen. 
Baongo dadari aro, Kera ari mi God ategedo tare, 

AMO do kato, imo ategetera, Mai (Gagara) eiwa 

Asisi Kotopu ito mi tenda wotesira, awa mai udari 
eteta edo Ekalesia kotopu ika da dada eteta. Edo tepo 
ategeteinano gido amo Mai ito de daedo betena awa 
betesira, ango edo eimango enina awa daedo enaina; ango 
de gombu da Kokotopu ito de daedo, basileia ito matawa 
itari baiau kumaina; Iesu Keriso mi Bada natokare. 
Amen. 

Edo be gorote, mai awa ango bapataîto ari, be bapataito eiri, edo 
tekago bapataîto eure kae. Edo gido Mai engo, bapataito eite, amboda 
Ekalesia da kumbaro torari, edo jisi mai da Bapatatto be gorote; Edo 
Kera ari mi engo tare. 

MOMANE teno gotewa, Ekalesia da jimbo ango, iji 

(engo de) edo iai (engo de) mai eiwa bapataito 
esitena, 

Kera ari nei mai bapataito arate, ango de Nasi da Kera ari ge ka- 
taina, mai be bapataito eteri ta rori. Mai Ekalesia da kundo gumbera 
awa taro gore, mai matu bapataito eiri, edo Kera ari tekago ge kataina, 
engo de. 

AI eiwa ai mi bapataito esisini ? 
Embo ave da jisi da, mai eiwa bapataito esisini ? 

Mai eiwa rora mi Bapataito esisini ? 

Ge ro teoro mai eiwa bapataito esisini ? 

„Kera ari mina teoro gido amara esitera; ango de Mai tekago bapataito 
ain ae, rata Christian da jisi da kumaina engo de, 

MOMANE teno gotewa, awara esitera, mai eiwa da 
‘A Bapataito da ge; amo beiae da wowotevira, edo God da 
duduno da, boroko tenda wotedo Bapataito da God da 
mamai da jisi da kumbira, kaviegari da baiau kumbari 
embo; Bada kaenato Iesu Keriso ainda do ari mamai engo 
da iai ge tae, rata dubo budo ainda iai dao tevira, Ge ewa 
tari kotopu dubo kaenato damo edo evira engo de. 


Mark K. 10. 13 


AMAI amibeda Keriso da iai kundo putera, tu jido 

garate; edo kundo isipera awa ambodani ika mi ge 
sitera, Edo Iesu ango de gido, duduno esisina, edo 
amindemane sisina, Mamai nato iai puraro, ge teove; 
awamane amone God da basileia. Ge be, imondemane 
tena, Embo God da basileia be mai siaka mi kumbarago 
ain ae, amo ounda do da tonain ae. Edo osinembedo, 
ipa jido gido beiamana esisina. 


Ge ewa tart itae ajigaro, Kera ari mi ge borere engo tare. 


MBOMAI nato, Ge ewa tari einda Ari kaviegari 

kaenato Keriso da gere gotowa, edo mamai tesiri 
ainda iai kundo punain eoro; ge sitera ba isimena; edo 
siri embo jiwae mi awamane amboda amboda ain. Ko- 
tembewo, edo amone ingo mi beiamana ari awamane da 
iai enu giwa; ipa mi tanjido, ipa jido gido, awamane 
beiamana ena. Imomane adu eove ta, kotembeu, edo 
mai eiwa ango ujisina; ipa mi tanjido, edo (ainda Ge 
kotopu da tevira ango), kaviegari matawa itari piedo, edo 
basileia ika matawa itari da piari tonaina. Ango edo kaen 
gotona awara Mamaka kaenato utu topo mai einda iai 
umo dave, ainda Mai Iesu Keriso ge tena awa, kaen ate- 
gedo Pari Bada akuta kaenamonde atopapotevira awa 
tane: 


AKA natokare, Utu da isima eta awa, Dao ito koto- 
pu etera. Basileia ito puresira. Jipapa ito etera 
awa butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, ango nakare embo nenei da buria natokare jai 

kotembedo doturora. Edo bawari da nakare kundo 
aimbote; Ko beiae da nakare toregewasi. Amen. 


OD, Goroba jiwae, Wasiri de matawa, Mamo utu 
topo, imo ategetera, nakare kundo gumbeto tonembari 
ito goteite imo kotembedo era; Kotembari natokare eiwa 
ewasi bajina matawa. Asisi ito Kotopu mai emi de pie- 
wasi, tenda wowotevira awa, edo wasiri matawa itari da 
baiau kumbari, edo singa ito matawa sima arate, edo 
teteto gotora awa kumaina, Iesu Keriso mi Bada natokare, 
aminde imo de ae Asisi Kotopu de daedo boroko matawa 
itewa awa matawa gisi jido ewa. Amen. 
Edo Priest mi Mai da Dao tedo gare, edo Babadegari taro, Kera ari 
mi ainde tare. i 
MO, Mai einda dao da, diabolo da rorae beiae jiwae de 
daedo beuto asi ta? Imo iai da dariga ari de giro ari de, 
edo ae sini gambari topa de berari beuto asi ta? Imo 
pisi ika da dubo beiae beuto asi ta, edo eimango amboda 
amboda ain aera, awamane mi imo kumain aera ? 


Mina tari. Itae beuto eona. 


Kera ari 


MO God ge be eosi ta, Mamo, Goroba jiwae, utu de 

butu de Ariembo ? 

Edo Iesu Keriso ainda Mai dakaima, Bada kaenato ? 
Asisi Kotopu esiri watou jirido, Mary Kakara mi kumuna; 
mamato ena, Pontius Pilate gisi jina ango de; Cross da 
dewo, betenu, goewo, Hades da wotena; edo iji tamonde 
de tenda erido, utu da visina; edo God Mamo Goroba 
jiwae da be da anumena isira; ango de nasi gombu da 
wotedo wawasiri de bebetegari de kataina ? 

Edo Asisi Kotopu ge be eosi ta; Ekalesia kotopu Kato- 
liko; Embo kokotopu da Dadautari; rorae beiae Kotembe- 
do dowari; pisi Erari; edo kaviegari matawa itari betari 
amboda ? 


Mina tari, Berari emo jiwae ge be eona. 


Kera ari 
WARA ta God da ge kokotopu goteite, edo emo 
tembudo asi iji ika jiwae ? 
Mina tari. Awara. 

Priest mi tare, 


TAI (Gagara) eiwa kupena Keriso da udari vetari 
VAdoregari topa da, edo ainda“ Cross iwata ena, awara 
ta eimango adu ain ae edo Keriso . 3 ; 
cross da dewa ainda ge taina * Dda Priest Cross Mai 
sinasina, edo doregari ika da itoro ii 
aina, itoro ika rorae beiae, iai, ae diabolo de; edo iji ika 
jiwae Keriso da itoro ari ae kera ari de matawa itaina. 
Amen. 


Priest mi tare, 


MBOMAI nato, Mai (Gagara) eiwa tenda wowosisina, 

edo Keriso da Ekalesia da da doregari da piesiri 
torira, God, Goroba jiwae kaen ategane, edo kaen benunu 
inono de tano amo engo matawa itaina. 


Priest mi tare, 


MO ategetera, Mamo do kato, Mai (Gagara) eiwa Asisi 

Kotopu ito mi tenda wotesira, awa mai udari eteta, edo 
Ekalesia Kotopu ika da dada etera. Edo tepo ategeteinano 
gido ewasi, awa rorae beiae mi betena, edo rorae beiamana 
mi kaviegena, edo Keriso de daedo goewa betari de, 
Adam matu cross da dore, edo rorae beiae jiwae dowari be 
doware, edo ami Mai ito de daedo betena awa betesira, 
edo ango eimango enina awa daedo enaina; ango edo 
gombu da Ekalesia ito da embo nenei itera ami de daedo, 
basileia ito matawa itari baiau kumaina; Iesu Keriso mi 
Bada natokare. Amen. 


Jiwae mi eraro, Kera ari mi Babadegari de engo taina. 


AI (Gagara) eiwawa imomane ainda Babadegari ge 

itomane mi tesira gira gido Diabolo ae rorae beiae 
de beuto are, edo God kotembare, edo ainda iai singa are, 
kotembewo Mai (Gagara) bajido, jimbo itomane da ami 
kotembedo ge itomane mi tari gari kotopu esira. Edo 
eiwa be kotembesira, awa dao tawo Baiari gesira, awara 
ta Bada da Pari, ae Ge 10 de, ainda ge mi, edo jimbo nenei 
jiwae Christian mi kotembaro asisi kaviegesira atopasiu; 
edo buro eu, Mai (Gagara) eiwa rorae dave de Christian 
da jimbo de matawa edo are; edo matawa kotembedo eu 
Bapataito iwata kaenato; edo Bada kaenato Ari kaviegari 
Keriso kaen amboda etena, awa ba betedo enina kaena 

embo, edo kaena bapataito eonane rorae beiae mi kaen 
betetena, edo rorae dave da kaen eretena, edo dubo kae- 
nato bebegae jiwae kaen dano betore, edo iji berari rorae 
kaenato dave ore. 

. Ango ae rata mai Ekalesia da kundo gupora awa Priest ge kateiri 
mina beimana tae, edo mat bapataito eri ta, Un mi, edo Mamo de Mai 
de Asisi Kotopu de da Dao da, gae evira; ango de Priest mi Mamai da 
Bapataito Doregari da jisi da jimbo arate, edo gido mai un da piari da 
ge eiwa tare. 

MO bapataito ae ra ta, Ei... imo bapataito ena, Mamo 
de Mai de Asisi Kotopu de da Dao da. Amen. 

EMBO BABUDORA AINDA EDO AWAMANE 
DA GE IKA MI TEORO GOTORA AWA 


Embo babudora awa ango de bapataito jipapa eora awa, mamo de ai 
de ta embo nenei dubo embodo mi Bishop ta embo Bishop mi tevira ami 
tore 7 ta iji nenei gisiri; edo embomai tedo gare Kiki Christian jiwae 
Rotembotori ta kotembaeri; edo tari Pari mi rorae dowari mi akuta 
betamana orote Sakarament Kotopu eiwa kumain tedo. 

Engo de beiamana be beiamana ara, (embo Sunday ta Iji Kotopu de 
teora awa doregaro), edo Ajigari da da gagane sipo de Tumondebain ta 
Turo Tumondebain de Priest ĵipapa evira ango itae are, edo Babadegari 
ainde daedo bapataito ari da purara. 

Edo Priest vunda petedo taina engo, embo emo matu bapataito enu ta 
aeri; Mina tesira, Aes Priest mi engo tare. 

MBOMAI nato, embo jiwae rorae beiae de watou 

jirido wowotora, (edo pisi de wowotevira amomo pisi) 
edo pisi mi embo God dubo beiamana ain ae, edo beiae 
da itora, edo rorae ika jiwae beiae, ango Ari kaviegari 
kaenato Keriso tena, Embo God da basileia da tonain ae, 
edo gido tenda wotara un de ae Asisi Kotopu de mi; 
awa tedo imomane tena, edo God Mamo dao tewo, Bada 
kaenato Iesu Keriso embo, edo amo umo dave jido 
embomai einde piare, tepo mana kumbara awa; edo un 
de ae Asisi Kotopu de mi bapataito ore, edo Keriso da 
Ekalesia Kotopu da torore edo embomai ika de daedo 
wasiri ore. 


Edo Priest mi engo tare, 
Kaen benunu tana. 
(Edo Doregari ba ami baongo dadari ore. 


OD, Goroba jiwae, Matawa isite, Do apota, edo Noah 
ae teotopo de daedo ark da toregesita, edo ewa daro 
ae; edo iji nei de teotopo ika Israel mai Ewa Ijimbari da 
kundo guputetea, edo amo ito Bapataito Kotopu da iwata; 
edo Mai ito imo dubo evira, Iesu Keriso Un Jordan da 
bapataito ena, edo ango un ao ena, rorae beiae teiarate; 

Imo tedo gotera, edo nakare do ewasi, edo singabanga 
eiwa jisi tu da edo; te ewasi, edo Asisi Kotopu mi aoewasi; 
ainda iai duduno ito itae aina, edo Keriso da Ekalesia da 
be ark da dada doregarago ore; edo emo kotembari mi 
goroba ore, edo sima ari mi dubo dave ore, edo umo beia- 
mana mi matawa £tara, edo iai emo dubo beiae ari iawata 
darutegara, edo amboda iai wasiri de da matawa itari 
gumbara, edo imo de daedo gisi jtara, iji ika gombu de; 
Iesu Keriso Bada natokare awa embo. Amen. 


OD, Goroba jiwae, Wasiri de, Matawa isite, dubo 

beiae egeregari tonembari, ito iai tumbari toregari, 
edo embo kotembotora awa Ari kaviegari ika, edo bebe- 
tegari erari ika; embomai eiwa embo imo tedo gotera, edo 
emo ito Bapataito kotopu da pumango, rorae beiae ika 
udegaina, edo Asisi mi tenda wotara. Udewasi Bada, 
Mai ito iai dubo evira awa teteto gero inge, tena, Tedo 
gido kumbuwo, kakoa edo tuvewo, geugeu dewo, ito- 
mane iai bedare; Nakare boroko tedo gera, piewasi; 
kakoa edo tuain tedo; geugeu dorera, natokare iai beda- 
rate; edo embomai emone teiari ito utu de jiwae kotembe- 
do, edo basileia ito matawa itari da gumbara, imo nakare 
teteto gositera awa, Keriso Bada mi natokare. Amen. 


Embo eraro, Priest mi tare. 
Ge ewa tari giwo John Kotopu mi gaena awa, 
Chapter 3, verse 1. 


MBO Pharisee isinesina, ainda dao Nicodemus, 

Judaea embo da badari: ami Iesu da iai munia de 
gundo, ainde sisina, Rabbi, nakare gotora imo God mi 
atopatari; iwata ine esiteta amo embo ae, edo gido God 
ainde daedo itesira. Iesu mi mina sisina, Ge be, Ge be, 
imo de tena, embo tenda wotain aere, edo God da basileia 
mana gaina. Nicodemus ainde tesira, Rora embo tenda 
wotari? Ai da sini da iji tote torido wotarate? Iesu mi 
mina sisina, Ge be, ge be, imo de tena, embo un de ae 
Asisi de wotain aere, edo God da basileia da tonain ae. 
Pisi de wowotora amo amo pisi; edo Asisi de wowotora 
amo amo asisi. Imo de tena kombo eote, tenda wotemo. 
Bisi avigedo isipevira, edo iavi gotowo, edo inda ango 

gupeiri o inda ango baunteiri, gaegae eowa. 


) li Ango embo 
jiwae Asisi de wowotora. 


Amboda ge tari gari eiwa ajigana. 
MBOMAI nato, einda Ari kaviegari kaenato Keriso ge 
be gido ewa, goteiwowo ami tedo eira embo un de ae 
Asisi de wotain aere, amo God da basileia da mana to- 
naina. Awara ta nongain Sakarament eiwa doveviko. 
Ango edo iji nei de awa utu da vitesirare (emo Mark 
Kotopu da Evanelia da, Chapter 16, kaen ajijigotona) 
ambodani ika de site tena, iai berari da baundo, Evanelia 
tawo gore jiwae mi eora ainda. Embo kotembedo bapa- 
taito eora awa, kaviegara; edo embo kotembae eora awa 
bekumba ara. Edo jimbo beiamana eiwa esira awa ato- 
papotevira. Edo eiwa tedo Peter Kotopu Aposetolo, gisi 
Evanelia tenu giwa edo embo jiwae dubo beiae enu, edo 
ainde ae Aposetolo nenei de tenu, Embomai natokare, 
nongo ari? mina tena, Dubo mi kotembedo bapataito 
ewavi edo rorae beiae itomane doware, edo Asisi Kotopu 
kumbave. Imomane tesiri gotewa, ae mamai itomane 
de, ae jiwae aike da Bada God kaenato ainda iai dao taina. 
Edo ge nenei jiwae site tena. Umo ogegojigego ari einda 
iai akuta toregewo. Edo (iji nei de Aposetolo dada ami 
kaena engo teuri gido esitena), Bapataito boroko kaena 
euri kaviegotona, (pisi dono teiari ae ra ta mina beiamana 
tari God da jisi da) Iesu Keriso da erari awa embo. 
Nongain dubo idatedawate edo, kundo jigamo euko, edo 
Bada kaenato embomai eiwa anaina, ami dubo jiwae 
kotembotora awa, edo ainda iai kotembari mi gupora awa, 
rorae beiae ika udegaina, edo Asisi Kotopu piedo, kavie- 
gari matawa itari beiamana piedo ari, edo ainda basileia 
matawa itari da torara. 
Awara ta kaen gotona awa Mamaka kaenato utu topo 
awamane da iai umo dave, Mai lesu Keriso tena awa, 
kaena ategedo tane, 


OD, Goroba jiwae, Wasiri de matawa, Mamo utu 
topo, imo ategetera, nakare kundo gumbeto tonembari 
ito goteite imo kotembedo era; Kotembari natokare eiwa 
ewasi bajina matawa; Asisi ito Kotopu embomai einde 
piewasi, tenda wotore, edo wasiri matawa ore, Iesu mi 

Keriso Bada natokare, ami de imonde ae, Asisi Kotopu 
de daedo boroko matawa itewa awa edo matawa gisi jido 
ewa. Amen. 

Edo Priest embo Bapataito orote engo tare. 
EMBOMAI nato, bapataito embo pewa ami doregari 
benunu tero gewa awa, Bada kaenato Iesu Keriso mi 
imomane udari vetari, edo beiamana aina, edo rorae beiae 
ŝtomane udugedo, utu basileia piaina, ae kaviegari matawa 
itari de. Edo gewa, Bada kaenato Iesu Keriso da Ge 
kotopu da tenu kaen gima kaen benunu tedo ena awa berari 
piaina; ami edo netegaina. Awa tedo, imomane be tewo, 
embomai emo badari ttomane da jisi da, edo doregari 
berari einda jisi da, edo zomane diabolo da rorae beiae 
jiwae de daedo dotureite, edo God da Ge kotopu kundo 
jigamo eite, ainda ge gido emo. 


Edo Priest embomai de engo datara aina. 
Tedo gari 


MO diabolo da rorae beiae jiwae de daedo beuto asi 

ta? Imo iai da dariga ari de giro ari de, edo ae sini 
gambari topa de berari beuto asi ta? Imo pisi ika da 
dubo beiae beuto asi ta, edo eimango amboda amboda ain 
aere, awamane mi imo kumain aera ? 


Mina tari. Itae, beuto eona. 


Tedo gari 


MO God ge be eosi ta, Mamo Goroba jiwae, utu de 

butu de Ariembo ? 

Edo Iesu Keriso ainda Mai dakaima, Bada kaenato ? 
Edo Asisi Kotopu esiri watou jirido, Mary Kakara mi 
kumuna; mamato ena, Pontius Pilate gisi jina ango de; 
Cross da dewo, betenu, goewo; Hades da wotena; edo 
iji tamonde de tenda erido, utu da visina, edo God, Mamo, 
Goroba jiwae da be da anumena isira; ango de nasi gombu 
da wotedo wawasiri de bebetegari de kataina ? 

Edo Asisi Kotopu ge be eosi ta; Ekalesia kotopu Kato- 
liko; Edo kokotopu da dadautari; rorae beiae Ruvegari; 
pisi Erari; edo Kaviegari matawa itari betari amboda ? 


Mina tari. Emo jiwae ge be eona. 
' I98 

Tedo gari 


GF eiwa ge be edo bapataito jipapa asi ta ? 
Mina tari. Awa jipapa ena. 


Tedo gari 
A ta God da ge kokotopu edo emo tembudo asi 


iji ika jiwae ? i 
Mina tari, Edo gano, God mi tonemaina. 
Priest mi engo tare, 


OD, Do kato, ewasi a embomai einda Adam ika matu 

goedo, edo embo teka ainda do da jiari erare. Amen. 

Ewasi dubo beiae ika jiwae bebegae do da betore, edo 
berari Asisi da mi kaviegedo erore. Amen. 


Ewasi edo awamane goroba edo itoro beiamana ore, 
edo diabolo de, iai de, pisi de itoro ore. Amen. 


Ewasi edo awamane nanekare eima einda imo de piera 
utu jimbo ombore, edo piari ito matawa kumbore, Imo 
do kato, Imo Bada natokare God, Imo wasiri de, matawa 
gisi jijiota awa. Amen. 


OD, imo Goroba jiwae, Wasiri de matawa, mai ito 
imo dubo evira awa, Iesu Keriso, rorae beiae natokare 
kotembedo dowari embo, demo da un ae ororo de kepu 
ena; edo ambodani ika de tena ami baundo embo jiwae 
ato pataro gorote, edo bapataito orote Mamo de Mai de 
Asisi kotopu de da Dao da; Doregari cinda ategari topa 
giwasi, imo ategetenane; Ung eiwa aoewasi edo rorae 
beiae te edo aungare; ewasi edo embomai eiwa boroko 
einda bapataito ara awa tonembari ito dave edo kumbore 
edo mai atoto ito kera ema edo avigema da doregari da 
matawa ttore; Iesu Keriso Bada natokare awa embo. 
Amen. 
Priest embo bapataito are da be dajido, Bapataito ari aikae piaina, 


edo Babadegari atnda Nombo tedo gare; edo un da be pataina, ango ae 
ra ta da dodaina, tare. 


E! . . . imo bapataito ena, Mamo de Mai de Asisi Koto- 
.upu de da Dao da. Amen. 

Priest mi taina, 

MBO eiwa kupena Keriso da udari vetari doregari 

topa da; edo ainda * Cross iwata ena, awara ta ei- 
mango adu ain ae edo Keriso 
Cross da dewa ainda ge taina 
sinasina, edo doregari ika da itoro 
aina, itoro ika rorae beiae, iai, ae diabolo de, edo iji ika 
jiwae Keriso da itoro ari ae kera ari de matawa itaina. 
Amen. 


* Einda Priest Cross embo 
da beo da iwata aina. 


Edo Priest mi engo tare, 


MBOMAI nato, embomai eiwa tenda wotetera, 

edo Keriso da Ekalesia da doregari da piesiri torera, 
God, Goroba jiwae kaen ategane, edo kaen benunu inono 
de tano ami engo matawa itara. 


Jiwae mi baongo dadari edo, Bada da Pari tore. 


AKA natokare, Utu da isima eta awa, Dao ito kotopu 

etera, Basileia ito puresira, Jipapa ito etera awa butu 
de utu de ango. Boroko edo iji da doae rorae natokare 
piedo ewasi. Edo buria natokare kotembedo dowasi; 
Ango nakare embo nenei da buria natokare iai kotembedo 
doturora. Edo bawari da nakare kundo aimbote; Ko 
beiae da nakare toregewasi. Amen. 


MO ategetera, Maka utu topo, nakare kundo gumbeto 
tonembari ito goteite edo imo kotembedo era; Kotemba- 
ri natokare eiwa ewasi bajina matawa; Asisi ito Kotopu 
embomat einde piewasi; edo engo tenda wotera, edo kavie- 
gari matawa itari ainda, Bada natokare Iesu mi Keriso, 
ewasi singabanga ito matawa itore, edo teoto gotora awa 
kumbore; Bada mi da dawa Iesu mi Keriso Mai ito, ainde 
imo de ae Asisi Kotopu de boroko matawa isite gisi 
matawa jijiewa awa. Amen. 
Jimae mi eraro, Priest mi ge engo taina; edo Babadegari de gisi engo 
tare. 
bi eiwa itomane jisi da tedo gera, edo diabolo 
da rorae beiae jiwae de daedo dodo, edo God 
kotembedo, ainda iai kera edo ara; Imomane kotembeu, 
jimbo ikamane eiwa tedo kotebewavi eiwamane mi be 
tedo gotora awa, doregari einda jisi da, edo imomane 
ainda Badari avigari jisi itomane da. Edo inemane 

tembari mi badore, edo Bada kaenato Iesu Keriso kote- 
main sima kotembore, edo iai einda ro itarago etaro, rorae 
ika dave are. 


Edo bapataito orote atnde engo tatna, 


DO imomane, boroko engo de bapataito ewa, edo 
Keriso opewa awa, jimbo itomane, imomane, God da 
mamai, parara da, mamai, Iesu Keriso kotembari mi 
Christian ango tembudo eu, be parara da mamai arago; 
kotembeu, edo Bapataito iwata kaenato; edo Ari kavie- 
gari kaenato Keriso kaen amboda amboda etena edo awa 
kaen ango etena; awa betedo, enina kaena embo; edo 
kaena bapataito eonane, rorae bebegae da kaen betedo, ko 
rorae dave da kaen eretena; edo dubo beiae ari kaenato 
kaen dano betesirare, edo ango berari rorae kaenato dave 
esira. 
Embo jiwae bajido bapataito eora amo, iji ika indewae Bishop mi 
goroba edo aina; edo Dada utari Kotopu de atutumbedo ara. su 
Embo awamane mai siaka bapataito ae, edo badari, embo Badari ika 
mi kundo gumbero Bapataito embo edo dubo ika mi kotembedo awamane 
da ge mi taegae ra ta; Priest mi Mamai da Bapataito ika Doregari ĝisi 
da Simbo ika, ta (kamba be eterare), Bapataito mando da ari da Jimbo 
ajijigesira; (mat) ae tesira, edo gido (embo). 

EMBO JIWAE MI KOTEMBETERA EDO 
AMBODA BISHOP DA IAI DA KUNDO 
GUMBARO GOROBA ARI EMBO 


Tedo gari 
AO ito averi? 
Mina tari El...taEl... 
Tedo gari. Ai mi imo dao emo pisini ? 
Mina tari. Babadegari nato mi, na bapataito esitena 


ango de, ango de Keriso de daedo patu esitena, God da 
mai esitena, edo utu da Basileia baiau kumbari esitena. 


Tedogari. Ijiango de Badariito miimo embo ro esiteri ? 


Mina tari. Tamonde na embo tetero gositera. Da 
diabolo da rorae beiae jiwae de daedo beuto anate, iai 
einda beiae ipu itari de, giro ari ika de, ae pisi kaenato da 
dubo bebegae jiwae de; Totere, Christian da Kiki da 
gano berari kotemanate; Edo tamondere, God da Ge 
kotopu kera eite, da ango iji nato jiwae tembudo anate. 


, Tedo gari. Berari imo embo tetero gositera awa, 
jimbo ito ango atate kotembedo etesi ta ain aeri ? 


Mina tari. Awara, edo God mi kondade ari ango ana. 
Edo Mamaka kaenato utu topo jiwae ategedo ena, ami na 
iai einda kaviegari da kundo gupusina, Iesu Keriso mi 
Ari kaviegari kaenato. Edo God benunu tena ainda 
SCE ika namonde piarate, dawa da itanate iji nato 

erari. 


Atopatari. 
Kiki ito da Gano ajijige. 
Mina tari. 


A GOD ge be cona, Mamo, Goroba jiwae, Utu de 
Ì butu de Ariembo. 

Edo Iesu Keriso ainda Mai dakaima, Bada kaenato; 
Asisi Kotopu esiri watou jirido, Mary Kakara mi kumuna, 
Mamato ena, Pontius Pilate gisi jina ango de, Cross da 
dewo, betenu, goewo, Hades da wotena; Iji tamonde 
betari de tenda erido, utu da visina, edo God Mamo, 
Goroba jiwae da be da anumena isira; Ango de wotedo 
wasiri de bebetegari de kataina. 

Asisi Kotopu ge be eona, Ekalesia Kotopu Katoliko; 
Embo Kokotopu da Dadautari; Rorae beiae Kotembedo 
dowari; Tamo Erari; Edo Kaviegari matawa itari. Amen. 

Tedo gari. Kiki ito da Gano emo imo ro atopapo- 
teviri ? 

Mina tari. Dakaki na atopapotevira, edo God Mamo 
ge be eona, na ena awa, ae butu berari de. 

Da da gagane, God Mai ge be eona, na toregesisina, ae 
embo berari de. 

Tote da gagane, God Asisi Kotopu ge be eona, na 
beiamana evira, ae embo berari God mi sirigetevira awa. 


Tedo gari 
Matu teteta, Babadegari ito mi imo embo tetero gosi- 
tera, imo God da Ge kero atate. Awamane nandogori ? 
tato gana. 
Mina tari. Ipa tote. 
Tedo gari. Indawara ? 


Mina tari, 


WAMANE God mi tena awa Exodus da Chapter 20, 
tena, Na Bada God ito, nasi Egypt da ango kundo 
wotema, bundari oro da ango. 


1. God nenei nato do da dowasi. 


2. Ove kewote dowasi, Ko asisi be utu da ikane isira 
awa, ta butu da kambeda, ta ewa da butu du da. Tu- 
mondebain eote dowasi, awamane kena singa eote dowasi; 
Na Bada God ito God gegata eona, edo mamono da rorae 
beiae mamai da iai rorou kupona, umo tamonde ta umo 
ingo ao pasido da namonde ge jindora, edo embo tausana 


203 


ATOPATARI 


jiwae do edo ena, awamane mi na jipapa eite, ge nato 
gido era. i 


3. Bada God ito da Dao tedo jirote dowasi; Bada 
beiamana kotemain ae embo ainda Dao tedo jijireira. 

4. Sabate kotembedo kotopu ewasi. Iji ipa nei da gisi 
de buro edo, berari eteta awa ewasi; iji ipa nei da toro de, 
amo Bada God ito da Sabate. Ainda buro ro esiko dowasi, 
imo ta mai ito jianda, ta mai ito ai, ta singa ito jianda, ta 
singa ito ai, ta sinopu ito, ta embo nei ito manguro be do 
da isira awari. Iji ipa nei da gisi, amone, Bada utu de 
butu de ena, ewa, ae jiwae do da itora ainde; iji ipa nei 
da toro de dango tununa; awa tedo Bada Sabata beiamana 
edo, kotopu ena. 


5. Mamo ae ai de kotopu ewasi; edo iji ito ribori arate 
iai ito da Bada God ito mi pipitevira awa. 


6. Ango ato betore dowasi. 
7. Nembu nei da aro ta, nembu nei da 1u vidote dowasi. 
8. Beona eote dowasi. 

9. Nembu ito ge butote dowasi. 


Io. Nembu ito da mando jipapa eote dowasi; nembu 
ito da aro, ta singa ika jianda, ta singa ika ai, ta ox ika, ta 
ass ika, ta ikaito rora mi jipapa eote dowasi. 


e 


Tedo gari 
God da Ge eiwa ro teuri gotosi ? 
Mina tari. "Tote teuri gotona; jimbo nato God da iai, 
edo jimbo nato Nembu nato da iai. 
Tedo gari. Jimbo ito God da iai rori? 


Mina tari. Jimbo nato God da iai, awa ge be ana, adu 
ana, edo awa dubo bana, do nato berari mi, dubo nato 
berari mi, asisi nato berari mi, goroba nato berari mi; 
ainda iai benunu tedo ana, ategedo ana, matawa sima edo 
ana, dao tedo ana, edo ainda Dao kotopu edo, Gere koto- 
pu edo ana, edo ainda iai be kera edo ana, iji nato jiwae. 

Tedo gari. Jimbo ito Nembu ito da iai rori ? 

Mina tari. Jimbo nato Nembu nato da iai, awa dubo 

bana na ango, edo jimbo embo nenei nato iai orote jipapa 
ena, ango awamane da iai ana. Maka de aiiaka de awa 
dubo budo, kotopu edo, tonemana. Queen kotopu edo, 
ge da gido ana, edo embo jiwae ainda amboda gisi jido era; 
Governors nato, atopatari, edo babadegari Ekalesia da ge da 
gido ana: Embo badari nato jiwae da iai atoto ana, Kotopu 
ana: Avera mi ge nato mi ta jimbo nato mi mana usimbesi 
ana: Jimbo nato jiwae awara dambudarari aina: Dubo 
nato da avera mi ge jinain ae: Ipa nato mi siaka kumain 
ae, edo iwawa nato mi ge beiae tain ae, pitawa tain ae, 
ta detakawa ae: Tamo nato tepo itaina, dutain ae, edo 
dave aina: Embo nenei da rorae kumbari jipapa ain ae, 
edo kotembedo buro be edo rorae nato kumana, edo 
jimbo nato ana iai ainda God na piari jipapa aina. 


Atopatari 


AI nato, eiwa gi, ta jimbo emo inemi berari ae ae 
eteta, edo God da Ge da mana tembeteta, edo awa 
mana kera eteta, edo gido God mi ainda tonembari 
imonde piaina; awa gido iji berari eiwa ikana de tedo 
giwasi. Bada da Pari gotosi ta gaeri ? awa ajijige, gane. 


Mina tari 


AKA natokare, Utu da isima eta awa, Dao ito koto- 

pu etera; Basileia ito puresira; Jipapa ito etera awa 
butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi; Ango nakare embo nenei da buria natokare iai 
kotembedo doturora. Edo bawari da nakare kundo 
aimbote; ko beiae da nakare toregewasi. Amen. 


Tedo gari. Pari einda God ro arate jipapa eosi ? 


Mina tari. Jipapa ena, ta Bada nato God, Mamaka 
kaenato utu topo, ami beiamana berari piari kato, to- 
nembari nato iai da, embo jiwae da iai piari gumaina; edo 
kaena awa tumondebain ane, kera ane, edo awa kaen ge 
gido ane, buro kaenato ango. Edo God tedo gena, ta 
berari kaen jipapa etena awa tamo da ami asisi da ami 
kaenato iai piari gumaina; edo kaena doedo, rorae beiae 
kaenato kotembedo domaina; edo berari beiae asisi da 
ami ae tamo da ami de daedo kaena ari kaviegano sima 

edo aina; edo rorae beiae ge taina edo itoro kaenato ae 
betari matawa ango. Edo kotembotona amone aina do 
ika awa tedo, Bada kaenato mi Iesu Keriso. Awa tedo 
tena, Amen, itarate. 


Tedo gari 
AKARAMENT nandogo Ekalesia da Keriso mi tenu ? 
Mina tarî. Tote akuta, tepo embo da kaviegari. 
Bapataito, ae Bada da Turo rorae de. 

Tedo gari. Sakarament teota amo rori? 

Mina tari. Iwata dambu da gari de, do da asisi mi 
tonembari kaenamonde pievira awa; Keriso mi oru ena 
ami mi tonembari kumane, edo iwata awa kumane awara 
ganetae. . 

Tedo gari. Sakarament da jimbo nandogori ? 

Mina tari. Tote; iwata dambu da gari, ac do da asisi 
da tonembari de. 

Tedo gari. Bapataito da iwata dambu da gari roro ? 

Mina tari. Un; edo emi mi bapataito eora Mamo de 
Mai de Asisi Kotopu de da Dao da. 

Tedo gari. Do da asisi mi tonembari rori ? 


Mina tari. Rorae bebegae da betari, edo rorae ewa- 
gaewa da wotari teka; rorae bebegae de kaen tepo wotema, 
edo duduno da mamai eite, edo kaena engo tonembari da 
mamai evira. 

Tedo gari. Nominomi embo sia orote Bapataito embo ? 

Mina tari. Dubo mi sitedo, rorae bebegae beuto orote, 
edo Ge be ari, God mi Sakarament ainda teuri gotora 
awa ge be orote. 

Tedo gari. Nongain tedo amibebada bapataito eori, 
awamane babaingae edo emone aeae etera ? 


Mina tari. Awamane tote eiwa Babadegari ika da ge. 


mi teoro gotevira; edo babodora, buro ika tevira awa ain 
tedo. 
Tedo gari. Nongain tedo Sakarament Bada da Turo 
rorae ge tenu ? 

Mina tari. Keriso betena ainda Rorou piari, kaen 
matawa kotembeteite itane, edo jimbo ewagaewa kaen 
engo kupona. l 


Tedo gari. Bada da Turo rorae iwata dambu da rori? 


Mina tari. Bread ae Wine de, Bada mi tevira awa 
kaen kumbetena. 


Tedo gari. Do da rori? 


Mina tari. Keriso da Tamo ae Ororo de, awa embo 
kotembotora awa Bada da Turo rorae da kupora awara. 


Tedo gari. Emi mi tonembarire kaen ro bunoni? 


Mina tari. Keriso da Tamo ae Ororo de mi asisi 
kaenato eoro goroba evira, edo kaen oena apona, ango 
Bread ae Wine de tamo kaenato da ango. 


Tedo gari. Embo Bada da Turo rorae da isipora amo, 
nominomi sia orote ? 


Mina tari. Akuta katara, awamane dubo ika jiwae 
sitori ta, edo rorae beiae ika beuto eori ta; edo jimbo ika 
teka ari jipapa eori ta; God Keriso mi do ari kotemain 
sima kotembeteri ta, edo ainda betari gido ategeteri ta, 
edo embo jiwae de daedo umo jijiori ta. dii . 


Nasi jiwae da Priest Sunday ae Iji Kotopu berari Tumondebain Turo 
de da Ajigari nei da da gagane itae ari, edo Ekalesia da Doregari jisi da, 
nasi ika da Mamai nenei awamane da iai teuri bauntora awa, Kiki 
eiwa atopapoteite tedo gaina, ango ami mi jipapa evira awa. 

Edo ango de Mamono de Aimono de, Babadegari jiwae de ainda 
mamai de singabanga de (Kiki darora awa) Ekalesia da tari babara, edo 
jimas garo Priest mi atopataina, edo berari Kiki einda pipitora awa tari 
gido ara. 

Mamai badara, ango de ge ikaito mi Kiki de, Bada da Pari de, Ge 
ipa tote ajijigare; edo kiki nei einda pisina awa jiwae kotembari; Bishop 
da iai kundo purara. Edo da berari Bada jianda ta ai ra mi Goroba 
ari da gari tutu arate. 

Ango de Bishop ge tari, Mamai kundo puraro Goroba ari embo, Nasi 
Jiwae da Priest ika Embo ika jiwae Goroba ari ain tedo sia eora awa 
Dao ika piedo, edo Bishop da iai kundo gumbari ta piaro gumbaro. 
Edo Bishop jipapa edo, ari goroba ore engo. 

TA IPA KOPURU DA PIARI EMBO 
BAPATAITO EORA AINDA 
Kera arimi tare. 
| aka mo pr kaenamonde sisina, edo goroba ari da 
jimbo ai mi ain aere gisi Aposetolo da Kiki de, Bada 
da Pari de, God da Ge ipa tote de ajijigetera; edo kiki nei 
kotembara, ango goroba edo ara, edo beiamana be beia- 
mana ara; amone Ekalesia da ge dave; edo mamai babu- 
dora amo, Babadegari ika mi awamane embo teoro gote- 
vira Bapataito da kotembotora awa, be topa awamane da 
ami tekago tetera, Ekalesia da do da; edo taro gesirare, 
edo jimbo ajijigotora awa amboda amboda ara. 
Bishop mi tare, 
MOMANE einda, God da jisi da, edo Doregari einda 
jisi da, Bapataito itomane da, tetewo gosisina awa, 
tekago tavi ta; edo berari babadegari itomane mi imo- 
mane embo sitera awa, kotembedo edo avita ? 
Edo dara dara mi berari ge bajina tedo mina engo tore, 
Awara. 


Bishop. Tonembari kaenato Bada da Dao da; 
Mina tari. Utu de butu de ena awa. 

Bishop. Bada da Dao beiamana esira; 

Mina tari. Boroko, edo matawa itaina. 
Bishop. Bada, pari natokare giwasi. 

Mina tari. Edo ji tari natokare ito iai vitesira. 


Bishop. Kaen pari tana. 


OD, imo Goroba jiwae, wasiri de matawa, embomai 
eiwa un ae Asisi Kotopu de mi tenda wotetera, edo 
ari beiae ika jiwae kotembedo dotureteta; Imo tedo gera, 
Bada, edo Asisi Kotopu dubo damo ari mi ewasi goroba 
ore, edo iji da doae tonembari ito jiwae eiwamane da do 

da ewasi bajina are; dubo kotembari ae gari de da asisi; 
jirari ae goroba ari de da asisi; gari dambudarari ae ari 
kotopu be de da asisi; edo adu ari ito kotopu da asisi ato 
be da orote, Bada, boroko edo natopo de. Amen. 
Edo awamane berari dara dara Bishop da do da baongo dadari aro 
Bishop mi ainda tpa awamane da kopuru da da pipiteite, tare. 
AI (Gagara) ito eiwa Tonembari ito utu da ami 
toregewasi Bada, edo ikaito iai matawa itaina; edo 
iji da doae Asisi Kotopu ito mi bajido aina, edo Basileia 
ito matawa itari da kumaina. Amen. 


Edo Bishop mi engo tare, 
Bada itomane lal itare. 
Mina tari. Edo dubo ito da ango. 


Bishop. Kaen pari tana. 


AKA natokare, Utu da isima eta awa, Dao ito koto- 

pu etera; Basileia ito puresira; Jipapa ito etera, 
butu de utu de ango. Boroko edo iji da doae, rorae nato- 
kare piedo ewasi. Edo buria natokare kotembedo do- 
wasi, Ango nakare embo nenei da buria natokare iai 
kotembedo doturora; Edo bawari da makare kundo 
aimbote; Ko beiae da nakare toregewasi. Amen. 


Edo pari eiwa. 


OD, Goroba jiwae, Wasiri de Matawa, Jimbo ewa- 

gaewa; edo avigotota awa inemi eota, edo nakare 
jipapa edo eora; Tepo tedo gera, singabanga ito eiwa 
embo, nakare boroko (Aposetolo ito kokotopu ango) ipa 
natokare kopuru da piena awa, edo emimi iwata ena edo 
tamo ito ciwamane da iai paira evira. Imo tedo gera, 
edo imo Mamo, ipa ito eiwamane da kopuru da matawa 
itare; Asisi ito Kotopu eiwamane da iai matawa itare, edo 
gisi jiarate, edo Ge ito ango kotembedo da gido ore, edo 
gombu da kaviegari matawa itari kumbore, Iesu Keriso 
mi Bada natokare, ainde Imo de ae Asisi Kotopu de daedo, 
God dakaki isite, edo matawa gisi jiedo ewa awa. „Amen. 


ADA Imo Goroba jiwae, edo Imo God matawa itota. 
Imo tedo gera, edo dubo natokare ae tamo natokare da 
iai gisi jiwasi, ge ito da begata da ae ari ito de da; edo 

nakare matawa toregewasi edo tamo natokare de edo asisi. 


natokare de kaviegore; Iesu Keriso mi Bada natokare ae 
Ari Kaviegari de. Amen. i 
Bishop awamane beiamana edo engo tare, 
NOD Goroba jiwae Mamo Mai ae Asisi Kotopu de 
Jimbo ika beiamana itomane iai pumango, edo ito- 
mane iai matawa itaina. Amen. l : 


ZIO 

Gisi embo berari jimbari jipapa cora awa Oru Ekalesia da Sunday 
tamonde oru ore Sipo de Tumondebain ango ae ra ta Turo Tumondebain 
edo, Aĵigari tote itae. 

Priest engo taina. i 

IMBARI Oru ena Bi... de ae Fi... de da. Embo 

torari kotembedo gido jimbore kaen, tewo. “Eiwa tari 
gari iji da, (da da gagane, ta tamonde) 

„ Embo jimbari jipapa era nasi eve da nasi eve da jijiora, Oru nasi 
ikaito da oru ore, Nasi nei Priest nasi nei Priest awa atopataro, Oru 
ari iji tamonde aĵijigore, edo amboda Prtest nei mi piari jimbore. 

Jimbari iji de, Embo jimbari jipapa ara awa Ekalesia toropu da, ae 
embo nenei de daedo; ounda petara Mai ipa be da ari, Gagara ipa anda 
da ari, Priest mi taina. 


| Sanga nato, einda kaende doregetena God da jisi 
da, jisi einda, Mai cinde Gagara einde piano jimborote 
ena; eiwa jimbo kotopu, embo Eden da isiretera awa God 
mi atopasina, kenatu Keriso da Ekalesia da dadautari 
pienu giwa: jimbo eiwa Cana de Galilee de Keriso mi 
beiamana ena ouwa aimuna kenatu da ena; Paul Kotopu 
mi tenu embo berari da beiamana; embomai mana ara, 
ainda ge katari itae iarada iarada ae, benunu de raro 
kotembei kae, be abu wo dutari inge; ango ae rata kotopu 
ari kotemaina, edo God da adu ari da aina; Embo kotembo- 
rote nongain jimbari piena. 

Da, piena mai babaingae kumbari embo, awa bajido 
God da adu ari da, Dao kotopu da dasiga ore. 

Da da gagane, jimbo beiae ge tari, tandari ge tari, edo 
mateo itari beuto edo, Keriso da Ekalesia da jimbudo 
beiamana itara. 

Toro da gagane, Jimbari mi atutumbedo kondade ara 
ore ewa ri ta, beiae ri Awa embo embo tote eiwa einda 
jimbari jipapa edo gupera. Awa tedo torari embo awa 
piari gore jimain ae domaina awa, boroko rate, gido ge 
dodo tepo natopo itare. 


Mai jimbari jipapa era awa ami taina. 
MOMANE tote awa tena, imomane tote awa ango 
‘katari iji bajina de mina tawa, embo jiwae ango de do 
ZII 

da onjijigetevira awa bedari, imomane torari kotembae 
nongain Jimbaro torarate, boroko tewavi. Be giwo, edo 
jipora awa God da ge ango ae, amone God mi piae jimbae, 
jimbae dumbae eora. 
Torari taro, sima orote, amboda ge katorote. 
Torari itae ra ta, Priest mi Mai ounde taina, 
I... imo Gagara eiwa jimbari jipapa esi ta, jimbari mi 
matawa itawa God da ge ango? Karupa ato karupa 
mi dubo damodamo aina, edo kotopu edo sima ato apeira 
ri ta, erido eirari, mai nei dodo, da ainda iai itata iji 
itomane berari nasi da ? 


Mai mi mina taina, 
Ango ana. 


Priest mi Gagara de taina, 

I...imo Mai eiwa jimbari jipapa esita, jimbari mi 

matawa itawa God da ge ango? Kera edo, ainda 
ambodani edo karupa edo kotopu ata, sima ato apeira ri 
ta erido eirara, mai nei dodo, ainda iai iji itomane berari 
nasi da ? 

Gagara mi mina taina, 
Ango ana. 
Kera ari mi taina, 
Ai Gagara eiwa pieiri Mai emi jimbarate ? 

Kera ari Gagara da mamo da iai da ta otawo da iai kumaina, edo 
ari Mai awa ipa be da Gagara awa ipa be da kundo, kera ari amboda 
emi mi aĵijigatna. 

TA Ei...imo Ei... aro nato jimbari mi bunena, 
boroko engo de, imo jijiena jido domain ae, beia- 
mana ri ta beiae ri, rorae iji de ri ta atota iji de ri, ambato 
ri ta erido airato, karupa ana, sima ana, batari de evekara 
ana, God da ge ango; Be de tena. 


Dodo; Gagara ipa be da Mai ipa be da jido kera ari amboda taina, 

Ni Ei...imo Ei... iu nato jimbari mi bunena, 

boroko engo de, imo jijiena jido domain ae, beiamana 

ri ta beiae ri, rorae iji de ri ta atota iji de ri, ambato ri ta 

erido eirato, karupa ana, sima ana, kera ana, betari de 
evekara ana, God da ge ango; Be de tena. 

Iji net de dodo; Mai ami Ipa bubuko awa Gagara de piari book da 
pianina, Priest ae Kondade ari de da rorou de daedo, Priest mi. Ipa 
bubuko kundo Mai ainde piari, Gagara ainda ipa toro ao da gagane ipa 
anda da piare, edo Mai awa ainda jiari, Priest mi atopatari taina. 

PA bubuko emi mi jipena, tamo mi kera ena, rorae nato 

berari pipitena, Mamo de Mai de Asisi Kotopu de 
Dao da. Amen. 

Mai ami Ipa bubuko Gagara da ipa toro ao da gagane ipa anda da 
dodo, ae da de baongo aro; Kera art mi taina, 


Kaen benunu tana. 


OD, Matawa ango itota, embo berari Ariembo, Tore- 

gari embo, ewa jiwae piari embo. Kaviegari matawa 
itari da tutu; Ambodani ito Mai de Gagara de eiwa beia- 
mana ewasi, nakare boroko beiamana era Dao ito da; 
matu Isaac ae Rebecca de matawa jimbuwa ango omimi 
siretera awa Jimbo ariwo ore (Ipa bubuko nei piedo nei 
kumbira ikaito kenatu da) ouwa dubo mina bara ore, 
bega ainda iai matawa itaina, ge ito ango siteta, Iesu 
Keriso mi Bada natokare. Amen. 

Priest mi ipa be takimbedo taina, 

Awawa God mi dada eira, nongain evekara eriko. 
l Kera ari mi jisi da taina, 
E ...ae Ei... de boroko jimbera God da jisi da, jisi 

einda jisi da, engo tetera Ipa bubuko piedo kumbira 
kundo ipa jiera; ango tena eiwa Embo de Aro da daedo, 
Mamo de Mai de Asisi Kotopu de Dao da. Amen. 

Kera ari Betamana ari eiwa ajigaina. 
OD Mamo de, God Mai de, God Asisi Kotopu de mi 
Jimomane beiamana esira, torido, sima aina. Bada 

kaenato Doari embo jisi tu da aina; edo imomane kondade 
ari, itomane nasi da itawa, nasi nei da erari matawa itawa. 
Amen. 


Bada da Tenemba da aundo Psalm eiwa ajigore ta ia tore Kera ari 
edo Kondade ari. 


Psalm 128 
MBO beiamana awawa Bada adu eora awa: edo ainda 
begata da tepora. 
2. Ipa ito jijiteta awa indata: beiamana ato dubo beia- 
mana aina. 

3. Aro ito be duru be de: mando ito da dedemo da 
inge. 
4. Mamain ito be olive patu inge: tenemba ito da 
jinenemberiko. 
5. Ango edo beiamana arate: Bada adu evira awa. 


6. Bada Zion de wotedo imo beiamana aina: edo 
Jerusalem woba de giwasi iji ito berari. 


7. Awara da mamain ito da mamain giwasi: Bega 
Israel da itesira. 


. Mamo de, Mai de, Asisi Kotopu de da iai: parara 
itesira ; 
Ango teka de : baroko, edo natopo itaina. Amen. 
Edo gido Psalme eiwa, 
Psalm 67 


OD nakare do aina, edo beiamana aina: namondekare 
daedo dombu utata aina. 


2. Edo nasi da begata ika kotembara: edo ari kaviegari 
ito etene jiwae da iai. 


3. Jisi imo dasiga ara, God: jisi jiwae mi imo dasiga 
ara. 


4. Embo dubo dave ari ia tara: jisi be tedo gi, edo 
embo nasi da kundo gumbuwasi. 


5. Jisi imo dasiga ara, God: jisi jiwae mi imo dasiga ara. 
6. Nasi be esira: God, natokare God beiamana aina. 


7. God nakare beiamana aina: edo nasi gombu jiwae 
awa adu ara. 


Mamo de, Mai de, Asisi Kotopu de da iai: parara ite- 
sira. 


Ango teka de: boroko, edo natopo itaina. Amen. 


Psalm dodo, Mai ae Gagara de Bada da Tenemba do da baongo 
dadari aro, Priest mi Tenemba da petedo, ainda iai wareregedo, taina. 


Bada, nakare do ewasi. 

Mina tari. Keriso, nakare do ewasi. 

Kera ari. Bada, nakare do ewasi. 

AKA natokare, Utu da isima eta awa, Dao ito koto- 

pu etera; Basileia ito puresira. Jipapa ito etera 
awa butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari nakare kundo aimbote, 
Ko beiae da nakare toregewasi. Amen. 


Kera ari. Bada, singa ito mai, edo singa ito ai tore- 
gewasi. 


Mina tari. Imo awa tumo da eora awa. 


Kera ari. Bada, iai ito koptopu da tonembari ainda 
iai tato bamaina. 


Mina tari. Edo natopo toregewasi. 

Kera ari. Ainda iai beuri okain atate; 

Mina tari. Ainda itoro ari da jisi da. 

Kera ari. Bada, benunu natokare giwasi; 
Mina tari. Edo ji natokare ito iai gumbarate. 


Kera art 


BRAHAM da God, Isaac da God, Jacob da God, 

iarata ito eiwa beiamana ewasi, erari matawa ve do da 
urewasi, ouwa ge ito Kotopu ajijigore, kondade ewasi jimbo 
ewa ore. Utu da Bada, jisi tu da ewasi, edo beiamana 
atate. Imo Abraham de Sarah de beiamana ato, dubo 
damo ena, ango iarata ito beiamana ewasi; emi mi Imo 
kera ore, ito iai beiamana itore, edo dubo ito be bore, 
Iesu Keriso Bada natokare embo. „Amen. 

Eutu dewari gido Benunu eiwa ajijigain ae. 

ADA do ari embo, Mamo utu topo, pipitota embo 

nasi da idewago era; Ategetera, embo tote eiwa beia- 
mana ewasi, ato mai kundo, ouwa dada takingedo itore, 
edo dubo mina bara ore, edo mamai Christian ango badaro 
gore, edo Imo dasiga ore, Iesu Keriso Bada natokare awa 
embo. Amen. 


OD, Imo goroba edo, edo ro ae kundo berari ata, 
nenei gisi piteta, edo amboda tato gisi embo isinesina 
(Asisi ito ango evira) gagara embo mi be arate, dada edo 
atopatata embo tote jimborote edo dada orote evekara ain 


215 


JIMBARI KOTOPU DA JIMBO 


ae; God, jimbari ato asisi awa Keriso ainda Ekalesia da 
asisi mi jimbudo takingetera gore; Embo eiwa ambodani 
ito jisi tu da ewasi, Do ari embo, mai einda aro dubo bare, 
Ge ito ango (Keriso ainda aro Ekalesia dubo buna awa 
embo tekago pisina, be ainda pisi dubo budo tao esisina) 
edo gagara eiwa kore are tamo beiamana edo kera aina; 
edo burau eutu kokotopu ajiwo aina. Bada, tote eiwa 
beiamana ewasi, piato basileia matawa itari bara, Iesu 
Keriso Bada natokare embo. Amen. 


Priest mi tare, 
OD, Goroba jiwae, gisi gisimbadari kaenato Adam ae 
Eve de ena awa, edo ao edo enu jimbudo takimbewa; 
Umo jiari berari ikaito piaina, ao aina, beiamana aina, 
inemane mi tamo mi asisi mi ewa, edo dubo bawa itomane 
gombu da. Amen. 


Dengoro baiarate, edo gido Kera ari mi engo ajigare. 
MOMANE berari jipowa awa, ta Jimbari Kotopu 
jipapa eowa awa, Ove Kotopu da ge giwo, embo ainda 

asini da iai da jimbo, edo asini ainda embo da iai. 

Paul Kotopu, ainda Epistle Ephesus embo da iai, 
Chapter 5, jimbari embo berari de tedo tena; Iarata asini 
dubo buwo Ekalesia Keriso mi dubo burisina ango, edo 
ouwa awa embo betena, ao edo beiamana are tae ko un 
da ge mi piare gotore tae; edo Ekalesia ae parara de da 
ari dono de ta gano ro itae; rata amo kotopu, ainda beiae 
ro ae. Iarata mi asini dubo bore tae tamo ikaito ango. 
Embo aro ika dubo burevira awa ika imo dubo burevira; 
aimi pisi be mi dumo ae, rata udedo euri goroba evira, 
Bada Ekalesia ango; kaena ainda tamo de, pisi de, ae 
vetu de da patu. Awa tedo embo mamo de ai de awa 
dodo taingedo, aro da iai takimbedo itare; edo awamane 
awa ainda pisi dakaki. Emo ari botu da; Keriso Ekalesia 
de da ari ge tena. Awara ta ko imomane berari asini 
dubo buwo imomane ango. 

Ango Paul Kotopu da da mi Colossae embo da iai ove 
gaena, iarata berari a jipora ainde site tena; Iarata, asini 
dubo buwavi, isimbove. 

Ko Peter Kotopu awa, Keriso da Aposetolo awa a 
jimbari rare, a jijimbugari de tevira awa gawate tedo tena, 
Iarata, ae asini de daedo isiwo, dubo embo ango; asini 

ikamane dasiga ewavi, rorae siwari ango, ae imondemane 
daedo kaviegari da tonembari ikaito mane kumbawo, 
ango de benunu itomane ge mana taina. 

Engo de mai ainda buro aro da iai gewa. Ko boroko, 
eutumai, buro itomane ibono da iai Ove Kotopu da pipi- 
tevira awa, giwo gido kotembewo. 

“Paul Kotopu ainda Epistle Ephesus embo da iai, engo 
imomane atopasido tena; Eutumai, Ibono kera ewo, Bada 
ango. Embo eutu da kopuru, Keriso Ekalesia da kopuru 
ango; edo awa tamo ika da ari kaviegari. Awa tedo 
Ekalesia kera evira ango, eutumai mi ibono kera be itae 
orote. Ko iji nei de tedo tena, Eutu mi kotembarate iu 
kotopu are tae. Edo ainda Epistle Colossae embo da iai, 
Paul Kotopu mi ge eiwa tupo kaima imondemane site tena, 
Eutumai iu ibono kera ewo beiamana ango Bada da jisi da. 

Peter Kotopu mi imondemane ato be pasido tena; 
Eutumai iu ibono itomane kera ewo; edo embo Ge awa 
kera ae eora awa Ge mi ae rata ko eutumai da ari awa awa- 
mane mi kiki jirara; ango de jimbo itomane dave, adu ari 
de dada evira awa, gotevira. (Giro ari itomane, iai dambu 
isirari raro kouru tu itomane tendavi kae, ko gold durevi 
ta tamo woru kumbevi; edo gido embo do itomane da 
natopo itari mi asisi-burau adada itari, eiwa dave be dave 
God da jisi da. Matu eutumai kokotopu mi God ko- 
tembedo ango giro ewa, edo iu ibono kera ewa; Sarah mi 
Abraham kera ena ango, awa dao Bada tena: imomane 
ainda mamai ango de jimbo itomane dave ari, tamo ito- 
mane boroboro mana esira. 

PRIEST DA BENUNU EMBO 
AMBUBUGARI DE DAEDO 
AWAMANE DA ORO BENUNU 
TEORA 


Ango de embo amain eirari, Priest de oru ari; ko embo awa apeirari 
totoreite site taina, 


...». 


Ambari embo da iai gundo, baongo dadari edo tare, 


ADA, rorae bebegae natokare ae mamono natokare da 
rorae bebegae kotembote; nakare dowasi, Bada, teo- 
topo ito ororo mi dave jiwae kumbata awa. j 


Mina tari. Nakare dowasi, Bada. 
Kera ari tare, 
Kaen Benunu tana. 
Bada, nakare do ewasi. 
Keriso, nakare do ewasi. 
Bada, nakare do ewasi. 
AKA natokare, Utu da isima eta awa, Dao ito koto- 
pu etera, Basileia ito puresira, Jipapa ito etera awa 
butu da utu da ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, ango nakare embo nenei da buria natokare iai 
kotembedo doturora. Edo bawari da nakare kundo 
aimbote, Ko beiae da nakare toregewasi. Amen. 
Kera ari. Bada, singa ito e kaviegare. 
Mina tari. Ami Imo tumo da evira awa. 
Kera ari. Ito iai kotopu da ango kondade ari pie 
wotare. 
Mina tari. Ko matawa torege. 
Kera ari. Itoro ika mi deure. 

Mina tari. Ko beiae atutumbedo usimbesi eure. 
Kera ari. Ainda iai beuri okain atate. 

Mina tari. Ainda itoro ari da jisi da. 

Kera ari. Bada, benunu natokare giwasi. 

Mina tari. Edo ji natokare ito iai gumbarate. 


Keri ari 
BADA Imo utu da ango jisi tu da edo, singa eiwa gi, 
etegedo, ainda dubo ato damo are. Do ito da jisi 
mi jisini edo, ato dubo damo ari Imo tumo da arate, itoro 
ika da adu ari da jijimbe, edo sima eirato, bega de kavie- 


gari natopo da itaina Iesu Keriso mi Bada natokare. 
Amen. 


lic dengoro mi giwasi, God, Ari kaviegari 
natokare, Imo Goroba jiwae edo Do ari embo ; Ari 
ito dave embo eiwa apeira ainda iai kaioio ewasi. Ewasi 
ambari eiwa, vedari mi beiamana are, tedo gotera. Si- 
wari da eato kotembari ika goroba ati, dubo ika be warere- 
gare. Jipapa ato kaviegare tae, edo butu einda Imo adu 
edo parara ito kakoa are; edo gido kondade ari ito piato 
einda tamo memesi dowari, ae imonde daedo itave kavie- 
gari matawa itari da; Iesu Keriso mi Bada natokare. 
Amen. 


Kera ari atopatari eiwa ajijigain, ta engo ge taina. 

= embo, imo kotembeio, God Goroba jiwae, 

amone kaviegari de betari de Badari; awa tedo awa 
singabanga, ae embo goroba de, wasiri de, owo, sisi- 
vegari de ambubugari da Badari. Awa tedo ambari ito 
rora itare tae, ko imo be kotembeio, God ango ito iai tepo 
gupeira; God gauga eiwa piesiri wotesira imo bawain 
tedo, edo embo nenei sima ari ito kotembore tae, edo 
kotembari ito Bada da iji parara da dasiga ari ito itare, ko 
parara ito bajina ari dubo beiamana ari ito gombu ae; 
edo gido piari wotare tae, edo imo vedare, Mamo ito utu 
da ango awa sini gapeira awa ge tare tae; imo be kotembedo 
dubo ito wareregare jimbo ito beiae embo amundo ko 
beiamana itato God da do ari ainda Mai dubo bari Iesu 
Keriso embo kotembe imo vedeira, ko ine ategedo kera 

be, edo ate, edo ami imo kondade edo kaviegari natopo 
da kumaina. 


Embo ambari awa beiae be ari, Atopatari einda atopatari ika itae 


aini ta nei ajijigaini. 

ADA da vedari kundo edo netegedo isio; Paul Kotopu 

da Epistle Hebrew embo da iai gagurevira awa ainda 
Chapter 12 site sira, Awa Bada da dubo burevira awa 
mina riroa evira, edo mamai ika berari udevira awa 
vedevira. Vedari kundo edo netegedo, isiwo, God da 
mamai mi ango imondemane eora; mai rora mi ko mamo 
mo mi riroa mina ae? Riroa, ainda mai atoto berari mi 
kupora awa imomane kumbae, ko imomane ainda mamai 
be ae, rata tarawa kakato da mamai. Awara ta kaena ae 
tamo de, mamono kaenato, isite, awamane mi kaenamonde 
riroa mina esitera, ko kaen kotopu edo ena, asisi da Mamo 
kaen kera edo kaviegani ta? Awamane iji indewa ae 
kaena riroa mina esitera ari jipapa eora awa embo, amo 
kaena riroa mina edo eira beiamana ain tedo edo kaen ari 
kotopu kumanate. Embo nato, ge eiwa Ove Kotopu da 
pisina kaena ari dubo damo ari, ko kaena piari ganeta; 
edo ango de Mamo kaenato utu da ami jipapa evira dubo 
vevera ari rora kaen kumanate, ainda vedari da kaen 
kumane tae, edo kaen ategane tae, edo kaen beiamana edo 
itane. Edo ango de embo Christian, ari beiae, dubo 
vevera ari, ta ambari kupora edo beiamana edo ito ra 
awamane da dubo beiamana evira, awamane awa Keriso 
ango. Gisi ami tamo memesi ari kupusina, edo amboda 
dubo beiamana ari da vivisisina; cross da detero amboda 
parara ika da tototisina. Awara ta einda kaen Keriso 
de daedo mamato ane; amone begata kaenato dubo damo 
ari natopo itari ra; ko Keriso de daedo kaen betane, 
amone be kaenato kaviegari matawa itari da; ko kaen 
berari da tenda €nana, edo ae ainde daedo kaviegari mata- 
wa itari da kaen itana. Awa tedo, God da Dao da imo 
atopapotena ambari ito ewa eira, kundo edo netegedo 
itatate, ko matu tari God da jisi da Bapataito ari ito da 
esiteta awa kotembeio. Edo kaviegari einda amboda 
awa, Atota ari beiamana embo berari katari ko embo 
kotemain ae, ajigari kaenato ainda iai be gain tedo, Ouwa 
embo imo atopatena edo imo akuta katatate, buro ito 
God da iai da embo da iai embo; ko boroko imo akuta 

bekumba eio jimbo beiae ito embo, edo Mamo kaenato 
utu da ami imo do are Keriso embo, ko amone katari da 
adu kato imo bekumba ain ae edo riroa ito imo de mana 
piaina. Awa tedo kotembari kaenato dengoro ito da ajigain 
ena, ko tembeio Christian da Kiki imo kotembotosi ta ? 


Einda Kera ari kotembari ge ajigedo taina, 


IS God ge be eosi ta, Mamo Goroba jiwae, Utu de 
Butu de Ariembo ? 

Edo Iesu Keriso Ainda Mai dakaima, Bada kaenato. 
Asisi Kotopu esiri watou jirido, Mary Kakara mi ku- 
muna Mamato ena Pontius Pilate gisi jina ango de; Cross 
da dewo betenu, goewo, Hades da wotena, edo iji ta- 
monde de betari de tenda erido utu da visina; Edo God 
Mamo Goroba jiwae da be, da anumena isira, ango de 
wotedo butu gombu da, edo wawasiri de bebetegari de 
kataina ? 

Edo Asisi Kotopu ge be eosi ta? Ekalesia Kotopu 
Katoliko? Embo kokotopu da Dadautari, Rorae bebegae 
kotembedo doari Pisi kaenato da Erari, edo Kaviegari 
Matawa itari betari amboda ? 


Edo ambari mi ainde mina taina. 
Berari eiwa be kotenibotona. 


Kera ari mi atota ari dubo ika be wareregaina, jimbo beiae ika embo 
tae ae, ko embomai dubo budo ei ta aeri; tari embomai ainda jimbo 
ainda iai beiae etera awa itae kotembedo doware; embo nei sini gambari, 
kotembedo dowari tedo gaina; jimbo betae umo ika da iai da esira, jimbo 
dave be aina. Gisi ainda rorae kando ae isirari. Kera ari mi bando 


„ arate tari, ko begedo tare aimi money kumbiri ko aimi money piesieri; 


ko ainda dubo odaina, edo rorae Kando ari ika tepo itaina. Ko, embo 


wasiri de mi be de tara, edo tedo doae ore nomi rorae ikamane kando 
ari. 
Ge eiwa gaguritera awa Kera ari mi jipapa edo Pari ika gisi aĵigare. 
Kera ari mi rorae embo tedo doae eirari, rorae atota de piore tae. 


Embo ambari mi dubo ika beiae are tae Jimbo beiae siakabadae embo, 


Priest mi tedo doae eirari jimbo beiae ika onjiga tare tae. Onjiga tari 
einda amboda burau de be tedo gare Priest mi engo Kotembedo doware. 


| oo kaenato Iesu Keriso, badari Ekalesia ika da 
pipitevira awa, amone jimbo beiae embobo dubo ika- 
mane be wareregetevira awa edo ouwa dubo eora awa, 
kotembedo doaware tae; ainda do ari ika bajina mi jimbo 
beiae ito kotembedo domaina. Ainda badari ari awa 
kumena, ko emi mi jimbo beiae ito berari kotembedo 

dotena, Mamo de Mai de Asisi Kotopu de da Dao da. 
Amen, 
Edo Priest mi Pari eiwa ajigaina. 

OD, Imo do kato, do ari ito jiwae ango embomai da 

dubo be wareregetevira awa awamane da jimbo beiae 
siredo ko kotembedo dodo eta. Jisi ito do kato singa ito 
einda iai, kotembedo dowari jipapa evira awa. Mamo 
dubo bari embo, ari dave diabolo da etetembari ta ainda 
dubo vevera ari beiae usimbesi evira awa ainda do da 
tekago pie; karu ari ciwa Ekalesia da dada utari da jido 
takimbeio: ainda dubo wareregari kotembeio, jijiu gido, 
ainda tamo memesi e kaviegare, jipapa eota ango. Ouwa 
do ari ito tumo be jijirevira; awa tedo ainda jimbo beiae 
matu awa bekumba eote, ta asisi ewa ito mi e goroba are; 
edo ango de jipapa ato einda engo kundo aimbate tae, 
dubo ewa ari ito da kundo aimbate. Mai ito dubo bari 
kato Iesu Keriso Badari natokare da ari embo. „Amen. 

Edo Kera ari nu Psalm eiwa ajigare. 
In te Domine, speravi. Psalm 71 

MO Bada tumo jirido ena: nanjigo mana: na usimbesi 

aina. 

2. Jimbo dave ito da na toregewasi, edo e kaviegane: 
dengoro ito mi giwasi, edo ewasi kaviegane. 

3. Nato iai isiwasi ganuma goroba jiwae ango, ango 
aimana iji nato berari: na kavieganate teteta, Imo ganuma 
nato ra ta oro nato goroba jiwae. 

4. God nato, jimbo beiae embo da ingo da na torege : 
jimbo beiae embo, duduno de ainda ingo da. 

5. Imo jipapa ena, Bada God: na baingae Imo tumo 
jijinona. 

6. Osi da ango na jido eta: aiaka da owa da pieteto 
udegesitena, Imo dasiga ana. 

7. Na be kore ari jiwae da iai: Imo nato tumo darari 
goroba de. 

8. Dasiga ari ito be nato be da aina: edo parara ito ia 
sinano tUTO Are. 

o. Ango de owo ane, Imo na dote: ango de goroba nato 
itae are, Imo na dodo aimbote. 

10. Gitopo nato mi ge nato ge tera: edo embo asisi 
nato embo sima eora awamane ge ika jijirera. 


II. Sira, God mi dodo taingesira: ondedo dewasi,. 
ainda toregari itae. 


12. God, Imo aikamana itote: God nato na eiage torege. 


13. Asisi nato da gitopo usimbesi edo gindore: gandu- 
bari de isimbari embobo mi na usimbesi eora awa apu-. 
regare. 


14. Na sima akuta iji da doae ana: edo dasiga ito bajina 
be bajina ajijigana. 

15. Be nato jimbo ito dave edo kaviegari ito ajigeteiaro 
turo aina: ajigari na danena. 


16. Bada God da goroba da punana: jimbo ito dave 
akuta ge tane. 


17. God, na siaka, ine na atopateta: dembae de boroko.. 
de kore ari ito onjiga tetena. 


18. Edo ango de na owo ano kopuru tu nato wo gu- 
maina, God, na dodo aimbote: edo ipa ito da ari umo nei: 
de onjiga tane, goroba ito embo jiwae gupera ainde: 
bedane. 

19. Jimbo ito dave, God, ikane isira; ari babain eteta, 
God, Imo ango ain isiri ? 

Mamo de, Mai de, Asisi Kotopu de da iai: parara itesira, 

Ango teka de: boroko, edo natopo itaina. Amen. 


Aĵigare. 
ASI Ari aviegari, Cross ko Ororo dave ito da ango 
rorou natokare piata awa, nakare ewasi kaviegore, 
edo kondade ewasi, burau mi tedo gotera, Bada. 


Kera ari mi tare, 


ADA, Goroba jiwae, embo berari mi tumo da eora 

awa da goroba ari be, ainda iai ari berari utu da, butu 
da ko butu du da tumondebain eora awa, edo kera eora 
awa boroko da ango imo jijimbara; edo imo piari gate, 
dao nei utu du da embomai mi piora awa ami mi kavie- 
gari kumbate tae, ae ra ta Bada kaenato Iesu Keriso ainda 
Dao akuta. Amen. 

Edo amboda tare, 
#VOD da do be ari da jijimbari da imo pipitena. Bada 
mi imo ewa edo sima aina; Bada mi ari ainda dombu 
ito iai utata aina edo ito iai paira aina. Bada da dombu ito 
iai jiari erari, ko boroko bega be de natopo piana. „Amen. 


BENUNU MAI SIAKA KARU ARI EMBO 


OD, Goroba jiwae, Mamo natokare, Do embo, 

kaviegari de betari de da ari ito iai berari isira; Utu 
da ango jisi tu da engo gi, nakare burau mi tedo gotera, 
edo mai siaka eiwa karu edo aveira awa do ewasi; Bada, 
kaviegari ito piewasi; ango de Ine jipapa edo, ainda tamo 
memesi ari tamo da ango awa e itae are, edo ainda asisi e 
kaviegare do ito embo. Ine jipapa ato butu einda ainda 
iji idewa are yae, ari ito edo, parara ito kera edo ito iai 
singa be are, edo umo ika da jimbo dave are; edo gido 
itari utu da ango da ude, ounda embo Bada Iesu da dubo 
da awora awa awamane da asisi oena apeite dubo beiamana 
natopo eora. Eiwa kando e, Bada do ito embo Mai ito 
mi Bada natokare Iesu Keriso Ouwa Imo de Asisi Koto- 
pu de daedo God dakaki isite, badari natopo eota. Amen. 


-BENUNU EMBO KARU ARI EMBO, KAVIEGAIN AE GE 
TETERA AWA 


loj ke natokare, Do embo dubo damo ari berari da 
God, tedo gari da iji da Ine akuta kondade edo eta; 
eteto embo eiwa singa ito einda karu eiri ainda tamo 
siveira, edo ito iai tupena Ine nakare kondade atate. Do 
kato jisi tu da e, Bada; ko ango de ainda tamo siveira, 
kondade ari ito de Asisi Kotopu ito de ainda do da piedo 
ewasi goroba are. Dubo wareregari dave jimbo ika beiae 
matu esisina awa embo piedo e, ato Mai ito Iesu dubo be 
are; edo ainda jimbo beiae teiewasi, edo ainda dubo ewa 
ari utu da kariwa e, ango edo aundo ko iji nei de bedain 
ae. Kotembotora, Bada, ari berari ate tae; ko Ine jipapa 
edo boroko ato kaviegedo natokare iai butu einda itare 
tae; Edo gido, ge natokare ainda betari atuta eira, awa 
tedo sia e, tedo gotera, betari embo, edo bega da ko dubo 
ewa ari Bada aimbare, edo ainda asisi basileia natopo itari 
da ude, Iesu Keriso Mai ito ao da, Bada natokare de Ari 
kaviegare da ari de benunu ika embo. Amen. 

BENUNU EMBO KARU ARI DA ASISI GOD DA INGO DA 
PIEVIRA AWA, BETARI IJI DE 


OD, Goroba jiwae, jimbo dave embobo sia eora awa 

awamane da asisi awamane da bundari oro ango butu 
da ango toregesiteta edo ito iai itera awa; Ingo ito da, 
Ari embo dave rata Ari kaviegari do ari da ingo da ango, 
singa ito nameji natokare dubo bari burau mi Imo de 
piena; edo burau mi tedo gotera, jisi ito da ewa are. 
Arini dave be dave, Cross da dewa awa butu jimbo beiae 
kumbara te, ororo mi teie; edo berari pisi da dubo vevera 
ari ta Satan da betuma piari mi butu einda eoro dono 
evira awa teiewasi, edo jisi ito da petari ainda beiae itae. 
Edo ewasi ato iji berari betora awa awamane da betari 
nakare itora awa piari gore tamo natokare sivera, edo iji 
natokare ajigedo butu einda itore, edo utu da ari kokotopu 
dubo natokare mi sitaro edo dubo embo are, edo amboda 
kaviegari matawa itari da bambara; Iesu Keriso Mai ito 
ao da Badari natokare da ari embo. Amen. 


BENUNU EMBO DUBO VEVERA EVIRA AWA EMBO 


ADA Imo dave, Mamo do kato, edo dubo damiota 

ari berari da God; Tedo gotera, Imo do kato singa ito 
ato dubo vevera evira awa jisi tu da edo gido do ewasi. 
Ge dokaka ari ainda iai gaedo eta edo eoto jimbo ika 
beiae matu jido takimbetevira; duduno ito ainda iai 
bouga eira edo ainda dubo mamato eira; Edo gido, God, 
Imo do kato, Book ito kotopu ove ata, nanekare gorote, 
edo ge ito kotopu mi dubo natokare ari damo are tae; 
edo pie gare edo ari ika de isimbari ika de ge ito matu 
tari awa be kotembedo, Imo doure, edo tumo jireiko edo 
gido Imo akuta. Ewasi goroba are bawari ika berari da 
iai, edo ambari ika berari ewasi kaviegare. Apua datoro 
ari ato erigeure, edo keimo imbosi de ato ambure. Imo 
duduno edo do ari ito dote ta, e ato ia dubo dave ari gari 
edo ainda vetu deteto datoro esisina awa awamane da 
dubo daveare. Kotorege gitopo ika adu eure, edo dombu 
ito parara de ainda iai ji erare: bega piate, Iesu Keriso 
Badari natokare da ari da benunu ika de embo. Amen. 

s.es se 


awa ajigaina. 
Pari 


OD, Goroba jiwae Matawa itari, embo berari Ari- 

embo, embo dubo budo eta awa riroa mina edo eta, 
edo embo berari udota awa vededo eta; Tedo gotera, 
embo eiwa eige ito ingo ito mi dorevira awa, do ewasi, edo 
e ato pida ambari be kumbare; edo (jipapa ato) amboda 
kaviegare; edo ango de ainda asisi eve dodo taingedo ito 
iai dono ae aiari gumbare; Iesu Keriso mi Bada natokare. 
Amen. 


Epistle. Heb. 12. 5 


AI nato, Bada da riroa nongain dovesiko, edo ango 
i de imo isimbeteiari nongain adu esiko. Embo Bada 
dubo burevira awa riroa mina evira; edo mamai ika berari 
udevira awa vedevira. 


Ge Ewa Tar. John K. 5. 24 


E be, ge be, imondemane tena, Embo ge nato gotora 

awa ko ami na etegetevira awa kotembotora awa 
kaviegari matawa itari topa ainda, ko ge katari da tonain 
ae: rata betari dodo wotesira kaviegari da. 


Eiwa amboda Priest mi Dada utari Kotopu da pari ajigain eite 
tuturo engo are, (Imomane awara jimbo beiae itomane embo, etc.) 

Ango de Sakarament Kotopu kando ain eite, gisi Priest mi Doregari 
kumaina, edo amboda embo karu ari da embomai de piedo, ko amboda 
embo karu art de piare. 

Embo karu be ari ta matu Priest de tedo gae gido, ta embo edo gido 

ainda daedo kumbare tae, ta ainda ge tari nei itare, awa tedo Keriso da 
Tamo de Ororo de da Sakarament humbure kae, Priest mi piari gido 
dubo ika wareregaina jimbo ika beiae embo, edo be kotembare tae Tesu 
Keriso Cross da mamato ena ouwa embo, ainda Ororo vekougena rorou 
ain tedo, ko ari ewagaewa engo kupevira awa be kotembarate, edo be 
ategarate, edo ango de Sakarament ainda be mi indare tae, edo gido 
Ari kaviegari kaenato Keriso da Tamo indeîte ko Ororo injido eira. 

Priest mi iji dakaki Benunu embo karu ari de daedo aĵigedo, Doregari 
Kotopu are, Psalm, (Imo Bada dubo eona), aĵigaina, edo ango de 
Doregari da Benunu tuturo aina. 

Ango de karu siakabadae butu da isiri, embo berari adu era, awa 
tedo kumbari embo karu ari de daedo oro ikaito dotureite, edo embo karu 
ari mi inaka de tedo gare, edo Kera ari akuta ami de daedo kumbare. €W 

Embo betari bapataito ae, ta Ekalesia da pietero wowotora awa ta 
“#woka esitera awa, ainda iai Tumondebain eiwa ajigain ae. . 
Priest mi ia embobo de daedo betari tuaina edo gisi aundo Ekalesia 
da ango ae'rata jisi da ge eiwa taina, 
A Erari da Edo wasiri, Bada mi tevira; embo na ge 
be evira awa betedo wasiri aina; edo embo wasiri 
de ge be evira awa nanjigo betain ae. John K. II. 25, 26. 


OTEMBOTONA Toregari nato wasiri evira edo iji 

gombu da nasi da petedo aina. Edo ainto nato ango 
«dugara, tena pisi da na God gana; na akuta gano, edo jisi 
nato gara, nei itae. Job 19. 25, 26, 27. 
l ASI einda da kaen ro kundo gumbae, edo ge be,” 

kaen ro wotedo kumain ae. Bada pipisisina, edo 
Bada kumbira; beiamana Bada da dao. 

I Tim. 6. 7; fob 1. 21. 
Ekalesia da torido, Psalm eiwa da ta tote ajigore. 
; Dixi custodiam. Psalm 39 

ETENA, begata nato sima edo: iwawa nato mi ge 

beiae tain ae. . 

2. Be nato bogama dana: ango de jimbo beiae embo jisi 
nato da isira. 

3. Be daretena, ge dotena: ge dave beuto etena; tamo 
:mamato ari nato bajina. 

4. Dubo do nato da yevera esira, dubo mi sitetena, edo 
ni tepo avesiri: amboda iwawa nato mi ge tetena. 

5. Bada, gombu nato atopasiwasi, edo iji nato ajijigari 
rori: siwari nato pie gane. 

6. Gi, iji nato ipa da tega ango eteta, edo jisi ito da 
tuvira nato ro itae: awara embomai berari wasiri de awa- 
mane oena akuta. 

7. Awara, embo dunga tepo tepara: awara embo da 
dubo vevera evira tepo embo: rorae dada evira edo 
-daredo ave kumaini. 

8. Ko boroko, Bada na ro tumo da eni: tumo jirari 
nato ito iai. i A 

9. Jimbo beiae nato berari da na toregewasi: pitate 
na embo dutari da gandumbari. . Dra AJ 

IO. Daretena, be nato angae etena: ari ikaito. 


11. Dari ito nato iai kundo aimbu: ipa ito da vedari na 
usimbesi eira. Zi 

I2. Ango de embo isimbotota jimbo beiae embo, berari 
dubo burevira awa gindota be baiwa enge: awara embo 


berari awamane awa oena akuta. 

13. Benunu nato giwasi, Bada, edo ji nato giwasi: ji 
tena awa imo ge dote. i 

14. Na embo eve ito iai: etega embo tepo, mamo mane 
berari ango. l l 
IS. Na do ato goroba ane tae; edo aimano, na gae 
aina. i La 

Mamo de, Mai de, Asisi Kotopu de da iai: parara. 


-Itesira; 


Ango teka de: boroko, edo natopo itaina. Amen. 


i Domine, refugium. Psalm 90 
BA Imo tumo jirari natokare: umo natokare berari.. 


2. Peji wotae, nasi de butu de Imo God natopo 
itota. 


3. Embo eoto popo jindora: teota, Tekago puwavi,. 
embo da mamai. 


4. Duberi tausana jisi ito da be matu inge itae eira: be 


utura ari munia da. . 


5. Papoteite aunteta awamane awa aundo ruvegari 
ango; sipo de manene ango erorera. j 


6. Sipo erido isite euri: turo de vedoro bidevira. 


7. Nakare duduno ari ito da betedo era: edo sini 
gambari ito da dubo natokare vevera eira. 


8. Jimbo beiae natokare jisi ito da pieteta: edo ari nato- 
kare gae itari dombu ito utata da. ' i i 

9. Iji natokare berari duduno ari ito da itae edo era: 
jienda natokare itae era ge gemata ango. 


10. Duberi natokare da iji dubera 70; edo gido goroba 
aro duberi 80 are tae: ango edo iawa natokare buro de 
mamato ari de; borae aimbura nakare tumbudo dodo 
taingedo eora. 


11. Aimi duduno ari ito goroba ari gotevira : adu ari ito, 
ango sini gambari ito. ; 

12. Nakare pie gido iji natokare ajigore: edo dubo 
natokare dubo embo ore. i 


13. Tekago puwasi, Bada iji nandogo: ambodani ito 
embo dubo ito wareregare. i ; 

14. Sipo de do ari ito mi nakare undewasi osi ore: edo 
ia taro dubo natokare dave are iji natokare berari. 

15. Dubo natokare dave e iji eteto dubo vevera esisina 
ango: ko duberi ango ango de beiae gera. 

16. Buro ito ambodani ito da iai bedaina: edo parara 
ito awamane da mamai da iai. i 


17. Ko Bada God natokare ainda dubo ewa ari nato- 
kare iai itaina, edo ipa natokare da buro ari natokare iai 
Ine mi sia ewasi: awara, ipa natokare da buro Ine mi 
ewasi. 

+ Mamo de, Mai de, Asisi Kotopu de da iai: parara 
itesira; i 
Ango teka de: boroko, edo natopo itaina. Amen. 


Edo Ajigari ajigara, Paul Kotopu da Epistle dakaki Corinth embo 
da iai da kupevira awa. 


I Corinthians 15. 20 


OROKO Keriso betari de erira, edo aundo ruvegotora 

amo awamane da gitago. Embo da iai ango betari 
gumbira, embo da iai ango betari de erari gumbira. 
Embomai berari Adam da iai betora, ko ango Keriso da 
iai embo berari aro kaviegara. Ko embo daradara ainda 
dederi da; Keriso gitago, amboda awamane. Keriso 
ikaito, ango de gumaina. Ainda gagane gombu gupeira 
ango de basileia God Mamo de piaina; ango de badari 
ari berari de birikoku de goroba ari berari itae aina. 
Dariga edo itoro ika berari ainda tai du da piaina. Itoro 

ambo dugarate awa betari awa. ‘Tesira, Ari berari ainda 
tai du da piena. Ango de tedo tena, Ari berari ainda tai 
du da piena, kaen be gotona ami ari berari du da piena 
awa, du da itae. Ko ango de ari du da piaina, ango de 
awa Mai mi ari berari ainda du da pievira awa, du da 
itaina, edo God badari be aina. Edo gido, awamane 
bebetegari embo bapataito eora awa nongonongo ari? 
Bebetegari nanjigo de erae, nongo ari awamane embo 
bapataito eora awa ? edo nongain tedo iji da doae kaena 
adu ari da isima eni? Nanonameji, Keriso mi Iesu 
Bada Kaenato imomane embo iawa edo tena, na iji da 
doae betedo ena. Embo ango duduno wo de daedo 
Ephesus ainda itoro gaema, edo na nongo eure kae? 
Bebetegari erae, kaen injido edo, sipo kaen betane. 
Imomane mana etetemaina; jimbo beiae mi are dave awa 
usimbesi evira. Eriu edo jimbo dave ave, edo jimbo 
beiae beuto ewavi; embo nenei mi God ruvegedo era; 
eiwa teno jiro itomane damodamo arate. 

Embo tedo taina, Nongonongo be betegari jioro erorori ? 
edo tamo nongo edo gido gupori? Dauwa, ve ine uritena 
awa kaviegae rata gisi betarate; rata uriteta awa amboda 
erari amo ine urae, rata tegi tepo, wheat, tamo ro eve; rata 
God mi tamo jipapa evira awa pievira, edo tegi daradara 
tamo ikaito. Pisi berari amo pisi dawa ae: embomai da 
pisi eve rata, abu wo da pisi eve, edo ni da pisi eve, edo 
ewa wo eve rata; ko tamo utu da ango, edo butu da ango; 
rata tamo utu da ango amo ainda parara eve, edo tamo 
butu da ango ainda parara eve. Iji da parara eve, kariga 
da parara eve, dabori da parara eve; dabori nei da parara 
dabori nei da parara mi dodo daginegetevira. Ango 
bebetegari da erari. Madari da urevira; kaviegari dave 
matawa da jiuri erorevira: jiro damo ari da urevira; 
parara da jiuri erorevira: burau ari da ureuri; goroba ari 
da jiuri erorevira; tamo tamo mi ureuri; tamo asisi mi 
jiuri erorevira. Tamo tamo mi itare tae, tamo asisi mi 
itevira ango. Edo ango ove gaedo tena, Adam dakaki 
dubo wasiri de; Adam ambo asisi kaviegari piari kato. 
Awa ae rata tuturo da ari asisi mi itae rata tamo mi, 
amboda asisi mi. Edo dakaki butu da ango be butu 
inge; embo da da gagane utu da ango. Butu da ango 
awamane awa butu da ango; edo utu da ango awamane 

awa utu da ango. Kaen butu da kenatu kumuna, ko 
ango utu da kenatu kumana. 

Fiwa tena, nanonameji, pisi de ororo de mi God da 
basileia mana baiau kumbara, edo mandari kaviegari dave 
matawa da ari baiau kumain ae. Gi, ari botu da jiwae 
imondemane tena; kaena berari aundo ruvegain ae, rata 
ko borae, jisi popoki da ango, ango de to ambo pusite, 
kaena eve ana; to putedo, bebetegari awa ari kaviegaro 
jiari eraro kaena eve ana. Emo mandari awa kaviegari 
dave matawa omaina, edo eiwa betari awa kaviegari 
matawa itari omaina. Ko ango de mandari eiwa kavie- 
gari dave matawa omaina, edo eiwa betari awa kaviegari 
matawa itari omaina, ove gagurisina awa petugaina, 
Betari itae gaiari mi nutugesira. Betari, badari ari ito 
indari? Betari, gi ito indari? Betari da gi jimbo beiae; 
ko jimbo beiae da goroba ari ge; ko God kaen ategedo 
ane, ami badari ari Iesu Keriso Bada kaenato mi kaena- 
monde pievira. Awa tedo, nanonameji dubo babarigari, 
petedo takimbewo edo takimbedo itave; Bada da buro 
natopo edo ewo, kotembotowa buro itomane Bada da 
iai mana ae awa. f 

Sisi da atutumbaro, edo betari sia eora uro da piorote Priest mi tare, 
ango ae rata. Priest ae Ia embobo de ta tara, 

MBO eutu mi kupevira ainda iji indewae, edo mamato 
ueira Eruri, ni uji ango jugotora; ainto duga mi tupe- 
vira ango, edo dada sima ae. 

Wasiri toropu da kaen betona. Inda ango toregeni 
kaen ango ae rata Imo, Bada, edo rorae beiae natokare embo 
duduno eota ? 

Ango ae, Bada, God Kotopu be, Bada goroba be, 
Toregari kotopu doari, betari natopo da mamato ari 
nakare piote kae. 

Do natokare da onjigari, Bada, Imo gotosi; dengoro ito 
dundae eote, pari natokare da. Ko nakare dowasi, Bada 
kotopu be, God goroba be, Toregari kotopu, doari kato. 
Ge katari embo natopo iji natokare gombu da betari da 
mamato ari gido, ato Imo dodo dunain ae. 


Butu embo betari da embomai aungaro, Priest mi taina, 
OD, Goroba jiwae akuta, do edo, nameji kaenato 
'einda asisi ainda iai kumbira, ango de ainda tamo butu 

da pipitona, butu da butu, aewa da aewa, popo da popo; 
ango de wasiri natopo da erari sima eona Iesu Keriso mi 
Bada kaenato. Awa tamo beiae kaenato ari eve ainda 
jimbo ango de amimi berari euri kera eora. 
Tarî ta ta tari, 
E utu de ango gotona, tesiri, Gaie, Iji boroko engo 
J de Bada. da iaj da betora awa beiamana eora; awara, 
Asisi mi tesira, ainda jimbo dodo cena apora. 


Priest mi tare. Bada, nakare do ewasi. 


Keriso, nakare do ewasi. 
Bada, nakare do ewasi. 
AKA natokare, Utu da isima eta awa, Dao ito koto- 
pu etera, Basileia ito puresira, Jipapa ito etera, awa 
butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari da nakare kundo 
aimbote, Ko beiae da nakare toregewasi. Amen. 


Priest mi 


OD, Goroba jiwae, ito iai da asisi Bada de daedo 

auntora awa, pisi gigitembedo, oena apedo, dubo ewa 
cora awa, Imo ategetera, nameji natokare eiwa einda nasi 
beiae mamato ari de dodo toregeteta, edo benunu teora 
edo burigi burigi avigena ito ajigatate edo basileia ito ato 
borae gumaina; ango de nakare embo jiwae ae da de Dao 
ito kotembotora awa eiwa nasi dodo, tamo de ae asisi de 
parara ito da beiamana orote, Iesu mi Keriso Bada 
natokare. „Amen. 


Pari 


OD, Do kato, Bada natokare Iesu Keriso, Erari de 

Wasiri de, da Mamo, awa tumo de eora awa betedo 
wasiri de orote; edo embo wasiri de edo awa tumo da 
eora awa natopo betain ae; awa Paul ainda Aposetolo 
Kotopu mi tenu giwa, edo embo awa ae da de awa embo 
nakare dubo beiae ain ae, sima dore kae. Nakare burau 
atega era, Mamo, nakare ato rorae beiae ainda betari 

dodo, rorae beiamana da wasiri da erara, ango de nakare 
eiwa wasiri dodo ainda iai da oena apain, namej1 natokare 
eiwa ango: edo Erari da, iji gombu da, nakare ito jisi da 
beiamana orote; edo natokare iai Mai ito, embo berari 
imo dubo budo eora awa da iai ango beiamana ari engo 
taina, Puwavi, Mamo nato da mamai beiamana edo basi- 
leia imomane embo sirigetevira awa nasi tutu da kumbave. 
Biwa ewasi, ategotora, Mamo do kato, Iesu Keriso mi 
Toregari natokare. Amen. 


ADA Kaenato Iesu Keriso da tonembari, edo God da 
dubo bari, edo Asisi Kotopu da dada utari, kaena 
berari da iai matawa itorote. Amen. 

Eutu mai kumbira awa Ekalesia da torido, baongo dadari are; edo 
Priest ainde tare. 


AO de God, Goroba jiwae beiamana edo imo 
Kondade esiri kaviegeteta, edo mai kumbari ainda 
memesi da tonembesisina, awa tedo God ategedo tewasi. 


(Priest mi Psalm 116 tare.) 
Dilexi quoniam 


NÉ mi dubo bunena: Bada ge nato de benunu nato 
de gido eira. 


2. Dengoro nato iai eira: edo nane dao tana iji nato 
berari. 


3. Betari da asi mi na engesira: edo Sheol da tamo 
memesi mi na tu jiri; 
4. Dubo vevera de mamato ari de tuvetena, ko Bada 


da dao dao tetena: Bada, asisi nato torege, imo de tedo 
gena. 


5. Bada kondade ari kato, rata dave: awara, God kae- 
nato do kato. 


6. Bada mi dutetegari sima edo eira: mamato eteno, 
ko esiri kaviegetena. 


7. Dango turari da tenda aimbu, asisi nato: Bada ito 
lai paira esira. 

8. Asisi nato be tari da Jisi nato jijiu da: edo tai nato 
durari da toregesira. 


9. Bada da do da pepeta eite aimana: wawasiri de da 
butu da. 


Io. Kotembetena, ge tana: na dubo vevera be ena. 
11. Adu be eite tetena: Embo berari pitawa kakato. 


12. Bada de tekago ro piaini: ainda dave ari berari nato 
iai embo ? 

13. Kaviegari da akou kumana: edo Bada da Dao dao 
tana. 

14. Matu tari nato Bada da iai ana: awara embomai 
ika berari da jisi da; 

15. Bada da oro arapa da: toropu ito da, Jerusalem. 

Mamo de, Mai de, Asisi Kotopu de da iai: parara 
itesira; Lo 
Ango teka de: boroko, edo natopo itaina. Amen. 
Edo gido Psalm 127, 
Nisi Dominus 

ADA mando ae evira: cora awa ae dumbae eora. 

2. Bada nasi sima ae evira: sima ari embo tepo jisi 
gundesira. 

3. Dauwa imomane, sipo de erido, turo de anumbedo: 
ango de ainda dubo bari da awari pipitevira. i 

4. Gio, mamai Bada da baiau: edo sini da be rorou. 

5. Be unini giga goroba ari embo da ipa da inge: ango 
singa da mamai. ; 

6. Beiamana ainda iai ainda kaita ami mi atoae: me 
mana gara iji de ainda itoro ae da de manguro da ge teora. 

Mamo de, Mai de, Asisi Kotopu de da iai: parara ite- 
sira; i dal 
Ango teka de: boroko, edo natopo itaia. Amen. 

Priest mi tare, 
Kaen benunu tane. 
Bada, nakare do ewasi. 
Keriso, nakare do ewasi. 
Bada, nakare do ewasi. 

AKA natokare, Utu da isima eta awa; Dao ito koto- 
pu etera; Basileia ito puresira; Jipapa ito etera awa 
butu de utu de ango. Boroko edo iji da doae, rorae nato- 
kare piedo ewasi. Edo buria natokare kotembedo dowasi, 
Ango nakare embo nenei da buria natokare iai kotembedo 
doturora. Edo bawari da nakare kundo aimbote, Ko 
beiae da nakare toregewasi. Imo de Basileia, ae Goroba, 
ae Parara de matawa. Amen. 

Kerg ari. Bada, eutu eiwa singa ito tonembewasi. 
Mina tari. Imo kotembetevira awa. 
Kera ari. Ainda iai beuri okain atate. 
Mina tari. Ainda itoro ari da jisi da. 
Kera ari. Bada, benunu natokare giwasi. 
Mina tari. Edo ji natokare ito iai bambarate. 
Kera ari 
Kaen benunu tana. 


OD, Goroba Jiwae, Imo ategetera, Imo eutu eiwa 
"singa ito mai kumbari da memesi de eteto kavie- 
gesira. Maka, do kato, tonembewasi, edo ango de 
wasiri de kotembedo pepeta aina, Imo jipapa eta ango de, 


wasiri de amboda gumbari d 
a parara natopo kumaina: 
Iesu Keriso Bada natokare embo. Amen. j iji 


Eutu ategetevira awa ainda rorou piarate; 


WA ku edo Doregari itare, Dore- 

GOD DA-DUDUNO ARI EDO RIROA 
KUMBARI EMBO TA BEBEGAE DA IAI 
TARI GARI, EDO BENUNU NENEI LENT 
DA IJI GISI DA TOTOTE, EDO IJI NENEI 
DE BISHOP MI TAERATE ANGO 


Sipo tumondebain dodo, Litany itae, Priest Aĵigari da iai petedo 
tare, I 
MBO mai nato, dembae Ekalesia da ari dave isine- 
sina, Lent tuturo da, Christian mi jimbo beiae eora 
awa jisi berari da jisi da riroa mina kumbua, edo butu 
einda riroa esitera ango de iji ge katari da, awamane da 
asisi awa kaviegorote; edo embo nenei mi awamane da 
i ido, beiae ari adu orote. Een 
ARI Eno boroko edo ae (rata ko tekago. piari kaenane 
jipapa eona awa) ango de Ekalesia mi tevira boroko Fer 
mane berari jisi itomane da God da ge jimbo be egae 
embo da iai dubo wareregari doturora awa ajigore tae; 
Ge emone Deuteronomy da Chapter 27 da ko Ove 
Kotopu mi nei da kumbira. Edo ainda ge daradara itae 
aina, edo inemane Amen tave; ango de inemane eiwa 
awo God da duduno siakabadae jimbo bebegae embo da 
iai erorevira awa kotembeu, edo dubo itomane awara be 
wareregare; edo engo de imomane sima akuta ewo: 
edo jimbo beiae be itomane mi God mi riroa mina arete 
tevira awa dodo tumindo taingewo. : 


MI ove keveviri ta taievira awa tumondebain ai ainda 
Aaa. isira. : 


Embomai mina tara, Amen. , 
Kera ari. Ami Mamo ta Ai tedo jijirevira, ainda 
bekumba isira. 
Mina tari. Amen. 

Kera ari. Ami umo ika da buro gano kupevira, ainda 
bekumba isira. 


Mina teri. Amen. 


Kera ari. Ami jisi akiembari tesiri detakawa arate 
evira awa ainda bekumba isira. 


Mina tari. Amen. 

Kera ari. Ami aike embo ta poiwo ta rori da katari 
usimbesi evira, ainda bekumba isira. 

Mina tari. Amen. 


Kera ari. Ami umo ika ge deuri betevira ainda be- 
kumba isira. 


Mina tari. Amen, 


„Kera ari. Ami umo ika da aro de avevira awa, alnda 
bekumba esira. 


Mina tari. Amen. 


Kera ari. Ami rorou burevira jimbo dave embo dari 
betarate tedo, ainda bekumba isira. 


Mina tari. Amen. 


Kera ari. Ami embo kotembetevira awa, edo embo da 
ge jirari sima evira awa, edo dubo ika da Bada dodo 
taingetevira, ainda bekumba isira. 

Mina tari. Amen. 


Kera ari. Embo dowae kakato, tarawa kakato, edo a 
ipu da egeregari ove kewari tumondebain ari kakato, 
butari kakato, wine jinaga, donenegari, ainda bekumba 
isira. 

Mina tari. Amen. 


Kera ari 


KIE! kotembotona embomai berari God da ge dodo 
aundo dutora ainda bekumba itevira, (Peroveta David 
da ge ango) Ge katari adu ari kato kopuru kaenato da 
kanjigetevira awa gido, dubo kaenato bededo, burau ari, 
Bada kaenato God da iai kaen tenda gumane; ari kaenato 
dono kakato awa kaen ji inaka de tane; jimbo beiae kae- 
nato kaen onjiga tedo dubo wareregari da ji budubudu 

ane. Boroko oto ni tutu da piesiri durira; ko ni be dave 
gain ae rare doreira, edo niao da aungedo eira. Ari adu 
kato re God wasiri de da ingo da kaen dunane tae. Jimbo 
bebegae embobo da tamo dawa, kikive, niao de teio, 
bisi siakabadae iawata de piari wotaina; eiwa awamane da 
tu indari. Gi, Bada iai ikaito da ango wowoteira embo- 
mai butu da itora ainda jimbo beiae riroa mina ain. Ko 
aimi ainda gumbiri da kanenataini? Ko ango de dambu 
bedari aimi itaini? Ainda bisi ondari ingo ika de edo 
ainda opeta giro be edo, bread ika da be koara da sirigedo; 
ko oieie dugaina ta ko ni mana akiemana. Bada da iji 
gupeira, beono kato mi munia de gupevira ango; ko ango 
de embo mi tedo taina, Bega, berari wasiri de, ango de 
gindari awamane da iai borae gumaina, tamo memesi 
eutu mi mai kupevira ami da iai gupevira ango, ko dodo 
tumundo aimain ae. Ango de God da duduno riroa da 
iji dambu bedaina, emo jimbo bebegae embobo de dauwa 
imata awamane da iai dada esira. God iji jiwae dao 
sisina awamane da dubo wareregarate tedo, ko ainda jimbo 
dave de sima ari ika jiwae doturitera. Ango de na dao 
tara, (Bada mi sira) ko na gain ae; sipo de na kakoa edo 
ko na gae ara; awamane awa dubo embo ari dumo etera, 
edo Bada da adu ari beuto etera, edo ge nato dumo etero 
ko mina roroa nato isimbetera. Ango do oro manguro 
jiari embo mi geugeu daro mana bedaina; ango de katari 
iji de embo na dao taro mana do anate. Katari dave be 
dave ainda ge adu ari kato ango de God mi kateite tedo 
taina, Na dodo aimbave iu, imomane bebegae, niao da 
natopo itari, binei da anela de embo sia eora awa. Awa 
tedo embomai nato, kaen boroko sima akuta ane ango de 
kaviegari da iji isira; munia atutumbeteiri, ko embo buro 
mana ara. Ango de utata kaenato iai isira awa, kaen utata 
kotembedo, kaen pepeta ane, utata da mamai ango; edo 
munia da butu da kaena augain ae, ounda ji tedo awamane 
da ji tedo awamane da ji gambae. God amo paira kaen 
domain ae, do ari mi natopo itari ami, kaenamonde tevira 
matu, jimbo beiae kaenato eona awa ami kotembedo 
domaina, ango de dubo kaenato berari mi ainda iai kaen 
atutumbedo itane. Jimbo beiae kaenato ijimbedo be 
woru ijimbari aia edo be snow inge, awamane amo ororo 
de aia ara be sheep da tu inge. Jimbo beiae itomane 

dodo taingeu, (Bada mi sira) beiae mi imomane ginain 
ae. Ari itomane dono kato eowa awa itomane iai dodo 
taingeu; Dubo itomane teka de ko asisi teka eu. Nongain 
edo betavi, Israel embo? embo betevira ainda betari na 
jipapa ae. Bada God mi sira. Imomane wareregedo 
kaviegeu. Kaena jimbo beiae eona, edo gido ge kato 
kaenato, Iesu Keriso dave, ae Mamo de daedo isira, ko 
ami jimbo beiae kaenato da rorou ari. Ari kaenato dono 
de awa embo vejitera, edo jimbo beiae kaenato embo dewo 
betena. Awa tedo ainda iai kaen tekago gumane, ami 
jimbo bebegae embobo da dubo be wareregetevira awa 
udevira ; kaen kotembotona sia esisina kaen unain tedo 
ko ami jipapa evira jimbo beiae kaenato kotembedo do- 
main tedo, ango de dubo kaenato be wareregeuri. Ko 
gisi kaen burau eona amboda ainda begata kaen pepeta 
ane, edo ainda amboka dave de ainda sini ango edopa 
kaen kundo ane, edo burau ari da ko sima ari da dubo 
bari da kaen ambo ambo ane, edo ainda Asisi Kotopu do 
kaenato da badari aina, edo kaen ainda parara kakoa edo 
doae ane, edo buro kaenato da ainda iai kaen singa eite 
ategane. Eiwa kaen ano Keriso God da ge da bekumba 
mi edo embo ainda ingo be da pipitevira awa awamane da 
ge beiae tari da mi kaena toregaina; edo kaena ainda ingo 
be da ami piare, edo ami kaenamonde tari re ko ainda 
basileia parara de kaenakanato kumuna; Ounda kaena 


berari kumbare tae ainda do ari natopo itari embo 
Amen. 


Ango de berari baon, i are 2 
t „bet songo dadari aro Priest ae Ia embobo d 
dadari ara, iai da Litany teora awa, edo Psalm eiwa tara. AN 


Miserere mei, Deus. Psalm sr 
A do ewasi, God, paira ito bajina ango: do ari ito 
jiwae ango jimbo beiae nato sitewasi. 


2. Beiae nato de na teie: edo ji i 7 
: : mbo beiae d YA 
mana ewasi. ) da na beia 


3. Ae dumbae edo gotena: edo jimb i 

e € ; : o beiae n 
nato da matawa isima eira. iiaj 
| T Ito isi akuta jimbo beiae nato etena, ko beiae jisi 
ito da etena: edo ango de ge tedo dambudarari ata, edo 
beiamana ango de atota eota. 

5. Gi, na beiae da kumbera: ko jimbo beiae da aiaka 
mi watou jinina. 

6. Gi, ge be do da jipapa eta: edo onjigedo dubo embo 
ari namonde pie gane. 

7. Ae hyssop da daedo na ewa e, ato dave ane: teiato na 
ainia ane snow ango ae. 


8. Ewasi ato dubo ewa ari gane: edo vetu, erigeteta 
awa dubo dave are. 


9. Jimbo beiae nato da dombu ito onjigewasi: edo 
beiae nato berari sitewasi. 


10. Do nato dave ari ewasi, God: edo dubo dambu- 
darari do nato da teka ewasi. 


II. Dombu ito mi na augeote: edo Asisi ito Kotopu 
nato iai kumbote. 

12. Kaviegari ito da dubo dave ari namonde tekago 
pie: edo asisi wasiri de daedo na ji enane. 

13. Ango de bebegae begata ito piano gido: jimbo 
beiae embo ito iai overegore. 


14. Buria ororo da awa na toregewasi, God, kaviegari 
nato da God: edo iwawa nato jimbo ito dave tare. 


15. Bada, be gisi nato angewasi: edo be nato imo dasiga 
ari ge taina. 


16. Rorou ari jipapa ae, edo gido piane tae: ko rorou 
dungari imo jipapa ae. 

17. God da rorou dubo bedari: dubo bedari de depeka 
ari de, God, Imo beuto ain ae. 


18. Dubo dave ari Zion da iai dave ewasi: Jerusalem 
da puwa jiwasi. 

19. Ango de jimbo dave da rorou da dubo ito dave are, 
rorou dungari de de: ango de ox tenemba ito da 


piore. cl 
. Mamo de, Mai de, Asisi Kotopu de da iai: parara 


itesira. i 
Ango teka de: boroko, edo natopo itaina. Amen. 

Bada, nakare do ewasi. 
Keriso, nakare do ewasi. 
Bada, nakare do ewasi. 


AKA natokare, Utu da isima eta awa, Dao ito koto- 

pu etera; Basileia ito puresira; jipapa ito etera awa 
butu de utu de ango. Boroko edo iji da doae, rorae 
natokare piedo ewasi. Edo buria natokare kotembedo 
dowasi, Ango nakare embo nenei da buria natokare iai 
kotembedo doturora. Edo bawari da nakare kundo 
aimbote, Ko beiae da nakare toregewasi. Amen. 


Kera ari. Bada, singabanga ito toregewasi. 

Mina tari. Imo tumo da eora awa. 

Kera ari. Pamo da ango kondade ari pie wotare, 
Mina tari. Edo iji da doae goroba edo jijimbewasi. 
Kera ari, God, Ari kaviegari natokare, kondade ewasi. 


„ Mina tari. Edo dao ito da parara gido toregewasi; dao 
ito embo nakare bebegae do ewasi. 


Kera ari. Bada, benunu natokare giwasi. 
Mina tati. Edo ji natokare ito iai purarate. 


Kera ari 
Kaen benunu tana. 


ADA, Imo de tedo gera, do edo benunu natokare gi- 

wasi; edo berari ainda jimbo beiae jisi ito da onjiga- 
tera awa, dowasi, edo awamane da dubo vevera eira jimbo 
beiae embo Ine do edo kotembedo dowasi; Keriso mi 
Bada natokare. Amen. 


OD, Goroba jiwae, Mamo do kato, embo berari do 

edo, eota awa ro dumo ae, jimbo beiae embo Ine mi 
betore kaen jipapa ae rata beiae dodo taingedo kaviegorote; 
Nakare do ewasi, jimbo beiae natokare kotembedo 
dowasi, edo ewasi dubo damo are, natokare iai jimbo beiae 
bouga eiri dubo natokare vevera eite nakare cena apae era. 
Ari ito rare do natopo eota; ito iai akuta jimbo beiae 
kotembedo dowari. Awa tedo nakare dowasi, Bada 
embo ito rorou eota awa dowasi; singabanga ito atota 

eote, awamane awa aewa dono de jimbo beiae embobo. 
Ari dono awa ajigoro wareregetivira; duduno ito natokare 
iai awa kumbuwasi, edo Ine mi butu einda nakare eiage 
toregewasi, ango edo nasi da isipevira awa Imo de daedo 
kaen natopo itana Iesu Keriso mi Bada natokare. Amen. 


Embo ge eiwa aĵigore, Kera ari de daedo. 


UBO natokare jiato wareregare, Bada dave, edo 

nakare atutumbedo itara. .Dave ewasi, Bada, dave 
ewasi embomai ito da iai, ji de rorae dowari de benunu 
tegeregari de do ito da gupera awa. Imo God do kato, 
doari mi be da ari, Duduno babain ango eota, ko doari ito 
bajina. Jimbo beiae embo riroa mina ain edo dodo eta. 
Duduno eite ta dubo ito mi sitedo ewa ate tae. Embomai 
ito dowasi, Bada dave, awamane do e. Ko ewowo ito 
gindore kae. Dengoro mi giwasi, Bada, Do ari ito bajina. 
Edo do ari ito jiwae ango jisi tu da edo nakare giwasi, Mai 
ito dave Iesu Keriso da ari de ainda benunu embo. Amen. 


Kera ari akuta tare, 


ADA mi kaena ewa edo, sima aina, Bada da dombu da 
utata kaenato iai jiari enaina edo bega kaenamonde 
natopo piaina. Amen. 

PSALM I 


MBO beiamana, bebegae ainda katari da temain ae, 
edo ge jindedegari da begata da petedo itae: edo jiji- 
regari da anumba da anumbae. 


2. Edo Bada da ge dubo beiamana ari: edo ai 
kotembetevira iji de munia de. TIE 


3. Amo ni inge aina un ji da urevira awa: edo ainda 
ve iji ika de vivitevira. 

“4. Edo ainda gi tokedo ain ae: edo rorae ika beiamana 
aina. 


5. Embo bebegae ango ae: awamane be oieie inge bisi 
mi gindevira awa. 


6. Awa tedo embo bebegae katari da tembudo ain ae: 
edo ge jindedegari embo ewa da doregari da. 


7. Bada embo beiamana da begata gotevira: ed 
bebegae da begata sitaina. ia : edo embo 


PSALM 6 
Baba, Imo duduno ae na isimbote: edo imo sini ga- 
main ae na mina eote. 


2. Na do ewasi, Bada, na sivena: Bada, ewasi kavie- 
gane, vetu nato beiae era. 


3. Asisi nato de beiae eira: edo Bada, iji nandogo na 
mina asi ? 


4. Tekago puwasi, Bada, asisi nato toregate: do ito 
embo na ewasi kaviegane. 


5. Betari da embo Imo kotemain ae: edo Imo aimi 
ategaina uro da ? 


6. Na ji teno beowo eira, munia de doae awari nato tedo 
ena: edo besi nato jijiumi tarido ena. 

12. Embo rora kaviegari jipapa evira: edo iji jiwae awa 
dubo evira edo beiamana garate. 

13. Iwawa ito beiae da ge tewasi: edo begisi ito ge 
pitawa tain ae. 

14. Beiae dodo bambudo, beiamana ewasi: bega kakoa 
edo, amboda amboda ewasi. 

15. Bada da jisi embo ewa eora: edo dengoro ainda ge 

gotora. 

16. Bada da dubo rorae beiae eora awa beuto evira: 
edo ainda kenatu butu da sitaina. 

17. Awamanemi ji tero, Bada mi gotevira: edo dubo 
beiae ika jiwae mi toregetevira. 

18. Bada embomai dubo badari da iai atutumbetevira : 
edo embomai asisi depeka ari euri kaviegotora. 

19. Embo beiamana topa kotembu ika indewa: edo 
Bada jiwae de toregetevira. 

20. Vetu jiwae sima evira : berari erigeiko. 

21. Beiae embo bebegae dari betara: edo awamane 
embo ewa ge jindora awa mina piania. 


22. Bada singabanga ika da asisi euri kaviegotora: 
ami mi kotembotora awa ain bekumba eiko. 


PSALM 39 


ETENA, begata nato sima edo: iwawa nato mi ge 
beiae tain ae. 
2. Be nato bogama dana: ango de jimbo beiae embo 
jisi nato da isira. 
3. Be daretena, ge dotena: ge dave beuto etena; tamo 
mamato ari nato bajina. 
4. Dubo do nato da vevera esira, dubo mi sitetena, edo 
ni tepo avesiri: amboda iwawa nato mi ge tetena. 
5. Bada, gombu nato atopasiwasi, edo iji nato ajijigari 
rori: siwari nato pie gane. 
6. Gi, iji nato ipa da tega ango eteta, edo jisi ito da 
248 


DAVID AINDA PSALMS 
tuvira nato ro itae: awara embomai berari wasiri de awa- 
mane ocena akuta. 


7. Awara, embo dunga tepo tepara; awara embo da 
dubo vevera evira tepo embo: rorae dada evira daredo 
ave kumaini. 


8. Ko boroko, Bada na ro tumo da eni: tumo jirari 
nato ito iai. 

9. Jimbo beiae nato berari da na toregewasi: pitate na 
embo dutari da gandumbari. 

IO. Daretena, be nato angae etena: ari ikaito. 


11. Dari nato iai kundo aimbu: ipa ito da vedari na 
usimbesi eira. 


12. Ango de embo isimbotota jimbo beiae embo, berari 
dubo burevira awa gindota be baiwa inge: awara embo 
berari awamane awa cena akuta. 

13. Benunu nato giwasi, Bada, edo ji nato giwasi: ji 
tena awa imo ge dote. 


14. Na embo eve ito iai: etega embo tepo, mamo mane 
berari ango. 


15. Na do ato goroba ane tae: edo almano, na gae aina. 


PSALM 5I 
A do ewasi, God, paira ito bajina ango: do ari ito 
jiwae ango jimbo beiae nato sitewasi. 


2. Beiae nato de na teie: edo jimbo beiae da na beia- 
mana ewasi. 

3. Ae dumbae edo gotena: edo jimbo beiae nato do 
nato da matawa isima eira. 


„ 4. Ito iai akuta jimbo beiae nato etena, ko beiae jisi 
ito da etena: edo ango de ge tedo dambudarari ata, edo 
beiamana ango de atota eota. 

5. Gi, na beiae da kumbera: ko jimbo beiae da aiaka 
mi watou jinina. 

6. Gi, ge be do da jipapa eta: edo onjigedo dubo embo 
ari namonde pie gane. 

7. Ae hyssop de daedo na ewa e, ato dave ane: teiato na 
ainia ane snow ango ae. 
8. Ewasi ato dubo ewa ari gane: edo vetu erigeteta 
awa dubo dave are. 
9. Jimbo beiae nato da dombu ito onjigewasi: edo 
beiae nato berari sitewasi. 


10. Do nato dave ari ewasi, God, edo dubo dambu- 
darari do nato da teka ewasi. 


II. Dombu ito mi na augeote: edo Asisi ito Kotopu 
nato iai kumbote. 


12. Kaviegari ito da dubo dave ari namonde tekago 
pie: edo asisi wasiri de daedo na ji enane. 


13. Ango de bebegae begata ito piano gido : jimbo beiae 
embo ito iai overegore. 


14. Buria ororo da awa na toregewasi, God, kaviegari 
nato da God: edo iwawa nato jimbo ito dave tare. 


15. Bada, be gisi nato angewasi: edo be nato imo dasiga 
ari ge taina. i 

16. Rorou ari jipapa 2e, eeo gido piane tae: ko rorou 
dungari imo jipapa ae. 

17. God da rorou dubo bedari: dubo bedari de depeka 
ari de, God, Imo beuto ain ae. 

18. Dubo dave ari Zion da iai dave ewasi: Jerusalem 
da pua jiwasi. 

19. Ango de jimbo dave da rorou da dubo ito dave are, 
rorou dungari dede: ango de ox tenemba ito da piore. 


PSALM 67 
OD nakare do aina, edo beiamana aina: namondekare 
daedo dombu utata aina. ; 


2. Edo nasi da begata ika kotembara: edo kaviegari ito 
etene jiwae da iai. 
3. Jisi imo dasiga ara, God: jisi jiwae mi imo dasiga 
ara. 

4. Embo dubo dave ari ia tara: jisi be tedo gi, edo 
embo nasi da kundo gumbuwasi. 
5. Jisi imo dasiga ara, God; jisi jiwae mi imo dasiga 
ara. 
6. Nasi be esira: God, natokare God beiamana aina. 


7. God nakare beiamana aina: edo nasi gombu jiwae 
awa adu ara. 


PSALM 71 


MO Bada tumo jirido ena: nanjigo mana usimbesi aina. 
2. Jimbo dave ito da na toregewasi, edo e kaviegane: 

dengoro ito mi giwasi, edo ewasi kaviegane. 
‘ 3. Nato iai isiwasi ganuma goroba jiwae ango ango 
aimana iji nato berari: na kavieganate teteta, Imo ganuma 
nato ra ta oro nato goroba jiwae. 

4. God nato, jimbo beiae embo da ingo da na torege: 
jimbo beiae embo, duduno de ainda ingo da. 

5. Imo jipapa ena, Bada God: na baingae Imo tumo 
jijinona. 

6. Osi da ango na jido eta: aiaka da owa da pieteto 
udegesitena, Imo dasiga ana. 

7. Na be kore ari jiwae da iai: Imo nato tumo darari 
goroba de. 

8. Dasiga ari ito be nato be da aina: edo parara ito ia 
sinano turo are. 


9. Ango de owo ane, Imo na dote: ango de goroba nato 
itae are, Imo na dodo aimbote, 


IO. Gitopo nato mi ge nato ge tera: edo embo asisi 
nato embo sima eora awamane ge ika jijirera. 


11. Sira, God mi dodo taingesira: ondedo dewasi, 
ainda toregari itae. 


12. God, Imo aikamana itote: God nato na eiage torege. 


13. Asisi nato da gitopo usimbesi edo gindore: gandu- 
bari de isimbari embobo mi na usimbesi eora awa apure- 
gare. 

14. Na sima akuta iji da doae ana: edo dasiga ito bajina 
be bajina ajijigana. | = 
15. Be nato jimbo ito dave edo kaviegari ito ajigeteiaro 
turo aina: ajigari na danena. 
16. Bada God da goroba da punana: jimbo ito dave 
akuta ge tane. 


17. God, na siaka, ine na atopateta: dembae de boroko 
de kore ari ito onjiga tetena. 


18. Edo ango de na owo ano kopuru tu nato wo gu- 
maina, God, na dodo aimbote: edo ipa ito da ari umo nei 
de onjiga tane, goroba ito embo jiwae gupera ainde 
bedane. 


19. Jimbo ito dave, God, ikane isira; ari babain eteta, 
God, Imo ango ain isiri ? 


PSALM 90 


ADA, Imo tumo jirari natokare: umo natokare berari. 


2. Peji wotae, nasi de butu de Imo eae: Imo God 
natopo itota. 


3. Embo eoto popo jindora: teota, Tekago puwavi, 
embo da mamai. 


4. Duberi tausana jisi ito da be matu | inge eira: be 
utura ari munia da. 


5. Papoteite aunteta awamane awa aundo ruyegari 
ango: sipo de manene ango erorera. 


6. Sipo erido isite euri: turo de vedoro bidevira. 


7. Nakare duduno ari ito da betedo era: edo sini 
gambari ito da dubo natokare vevera eira. 

8. Jimbo beiae natokare jisi ito da pieteta: edo ari 
natokare gae itari dombu ito utata da. 


9. Iji natokare berari duduno ari ito da itae edo era: 
jienda natokare itae era ge gemata ango. . 
10. Duberi natokare da iji dubera 70; edo gido goroba 
aro duberi 80 are tae: ango edo iawa natokare buro de 

mamato ari de; borae aimbura nakare tumbudo dodo 
taingedo eora. 
11. Aimi duduno ari ito goroba ari goteviri: adu ari 
ito, ango sini gambari ito. 
12. Nakare pie gido iji natokare ajigore ; edo dubo nato- 
kare dubo embo ore. 


13. Tekago puwasi, Bada iji nandogo: ambodani ito 
embo dubo ito wareregare. 

14. Sipo de do ari ito mi nakare undewasi osi ore: edo 
ia taro dubo natokare dave are iji natokare berari. 

15. Dubo natokare dave e iji eteto dubo vevera esisina 
ango: ko duberi ango ango de beiae gera. 

16. Buro ito ambodani ito da iai bedaina: edo parara 
ito awamane da mamai da iai. 


17. Ko Bada God natokare ainda dubo ewa ari nato- 
kare iai itaina, edo ipa natokare da buro ari matokare iai 
Ine mi sia ewasi: awara, ipa natokare da buro Ine mi 
ewasi. 


PSALM 95 
UWAVI, Bada da iai da kaen ia tane: ge kaenato dave 
are kaviegari. kaenato da ganuma da iai. 


2. Do da kaen pumango edo kaen ategane: ge kaenato 
dave are ainda iai Psalm da. 


3. Bada God siakabadae: edo Daotari siakabadae God 
jiwae da tamo da. 


4. Ipa da iai ungono: edo peji eno topa ainda. 
5. Ewa topa ainda, edo ami ena: edo ipa mi iai 
tanambari jina. 


6. Kaen pumango, benunu site tumondebain ane: kaen 
baongo dadari ane Bada kaena Ariembo da jisi da. 


7. Amo God kaenato: edo kaena ainda buro embobo, 
edo ipa ainda undari vetari. 

8. Boroko ge getewa dubo itomane okain eove: Meribi 
da ango, be Masa dumo da inge. 

9. Engo de mamono mi na bavewa: na kotembedo, 
jimbo nato giwa. 
10. Jienda 40 Umo einda iai na sini gamuna: tema, 
Embo do da bambae dumbae, edo begata nato gae cora. 


11. Edo na duduno eite temo giwa: tema, Dango tu- 
rari nato da torore kae. 


PSALM 98 


ADA da iai ia teka teu: ami ari kore ari esisina. 


2. Ainda ingo be, edo ingo kotopu: goroba ari awa 
embo burisina. 


3. Bada da ari kaviegari dambu bejisina: edo ari ika 
dave ewowo da jisi da piesiri gositera. 


4. Doariika de ge be ika de Israel embo da iai kotembe- 
sisina: butu gombu berari mi God kaenato ari kaviegari 
gositera. 


5. Ge itomane dave eu Bada da iai, imomane butu 
berari mi: dubo itomane dave ari ia site, dasiga eu. 


6. Bada ae kitara de daedo dasiga eu: kitara de daedo 
ae psalm de. 


7. Ae to de ango: Daotari, Bada da jisi da iai teu. 


8. Ewa aoro gataina, edo berari do da: butu, ae awa- 
mane nasi jijiora awa de daedo. 


9. Ung ingo mi pokupoku daro, ko jiri dubo e ewa ari, 
ja inono de tara Bada da dombu da: awa gupeira butu 
katain tedo. 


10. Butu jimbo dave mi kataina: ewowo dambudarari 
mi. 


PSALM IOO 


ADA da iai da ia tewavi, iai berari: dubodubo mi 
beiamana Bada da iai da kera ewavi, do da ia de pu- 
wavi. 


2. Giwavi Bada owa God: omi mi kaena ena, edo 

kaena ounda ikaito; kaena ounda embomai, edo ounda 
buro da sinopu. 


3. Ounda pua be da torido ategewavi: ounda kamboro 
da dasiga ewavi, owa do tewavi, ounda dao beiamana 
tewavi. 


4. Bada beiamana, do eite itevira: edo ounda ge be 
otatawo berari da iai itevira. 


> 


PSALM IIO 
ADA nato de Bada mi engo tevira; be nato de anumbe: 
edo ano gitopo ito dapari ito. 
2. Goroba ito da ketu Bada mi Zion da awa jiari ena- 
ina: gitopo ito toropu gisi ji. 
3. Embo ito gisi jiari ito engo de akuta tedo piara: 


kambo kotopu sipo de sini da kumbari ito damone ito iai 
isira. 


4. Bada mi gorote sisina edo dubore kotemain ae: imo 
priest matawa Melchizadek da jimbo ango. 


5. Bada be ito da: duduno ari ika ango de Daotari mi 
urugaina. 


6. Etene toropu da tedo kataina; iai embake mi atao ae 
aina; kopuru butu jiwae da bedaina. 


7. Un begata da inaina: awa embo pangaina. 


PSALM II4 


NGO de Israel awa wotetero: edo Jacob da oro ge 
nei embobo da iai. 


2. Judah ainda iai kotopu: Israel ninda basileia. 
3. Ewa awa gido edo tupusina: Jordan wareregesira. 


4. Peji sheep jianda ango kekepunia eora: edo pamo 
sheep mamai inge. 


5. Imo ewa, nomi eiri tumbesi: imo Jordan edo warere- 
getesi ? 


6. Imomane peji, sheep jianda ango kekepunia etevi: 
edo imomane pamo sheep mamai inge ? 

“7: Imo butu, tu ito boroboro ata: Bada da do da Jacob 
da God da do da. 


8. Ami ganuma boma esisina: edo ganuma okain sinini 
esisina. 


PSALM II6 
INTE MI Bada dubo bunena: ami ge nato de benunu 
nato de gido eira. 


2. Dengoro nato iai eira: edo nane dao tana iji nato 
berari. i 


3. Betari da asi mi na engesira: edo Sheol da tamo 
memesi mi na tu jiri. 


4. Dubo vevera de mamato ari de tuvetena, ko Bada 
da dao dao tetena: Bada, asisi nato torege, imonde tedo 
gena. 


5. Bada kondade ari kato, rata dave: awara, God kae- 
nato do kato. 


6. Bada mi dutetegari sima edo eira: mamato eteno, ko 
esiri kaviegetena. 


7. Dango turari da tenda aimbu, asisi nato: Bada ito 
iai paira esira, 


8. Asisi nato betari da awa jisi nato jijiu da awa: edo 
tai nato durari da awa toregeteta. 


9. Bada da do da pepeta eite aimana: wawasiri de da 
butu da. 


IO. Kotembetena, ge tana: na dubo vevera be ena. 

II. Adu be eite tetena: Embo berari pitawa kakato. 

12. Bada de tekago ro piani: ainda dave ari berari 
nato iai embo ? su 


13. Kaviegari da akou kumana: edo Bada da Dao dao 
tana. 


14. Beiamana Bada da jisi da: Ainda kokotopu da 
betari. 


15. Bada, ge be na singa ito: na singa ito, gagara ito da 
da mai; bundari nato udegetera. 

16. Ategari da rorou Imonde piana: edo Bada da Dao 
daotana. 
17. Matu tari nato Bada da iai ana: awara embomai ika 
berari da jisi da. 
18. Bada da oro da arapa da: toropu ito da Jerusalem. 
Bada dasiga ewavi. 


PSALM I21 


EJI da pangana: kondade nato inda ango gumaini ? 
P 2. Kondade nato Bada mi: utu de butu de Ariembo. 

3. Taiito ari dabibiro ain ae: tao ari embo ito jitao amain 
ae. 

4. Israel da tao ari embo: jitao amain ae, jisi akiemain ae. 

5. Bada tao ari embo ito: Bada dunga ito be da. 

6. Iji do iji imo inain ae: munia de kariga ain ae. 

7. Bada beiae berari de imo tao aina: ouwa asisi ito 
tao aina. 

8. Bada wotari ito de torari ito de: boroko de amboda 
de tao aina. 


PSALM I24 
ADA kaena umo jiae amone: Israel mai mi tetera. 
2. Bada kaena umo jiae amone: engo de itoro kaenato 
evera. Wa 
3. Kaena wasiri de nutugeterita: engo de ami sini 
kaenato iai gapera. n 
4. Un mi kaena kundo bambesira: ung asisi kaenato 
apuregesira. l 
5. Un awa kakato mi: asisi kaenato apuregetera. 
6. Bada beiamana: kaena wo ango ainda ji da piae 
esira. 
7. Asisi kaenato idegesira ni inge wao ari ainda wao 
da: wao erigedo kaena toregesira. 

8. Toregari kaenato Bada da dao da: utu de butu de 
ariembo. 


PSALM I26 
IE ango de Bada Zion de gupeite tekago kundo kupu- 
sina: kaena be aturo eora ango. 
2. Be kaenato iromi be da esira: edo iwawa ia ango. 


3. Etene da iai tesira: Bada awamane embo siakabadae 
esisina. 


4. Bada kaena embo siakabadae esisina: edo dubo 
kaenato ewa evira. 


5. Bundari natokare tekago kundo gumbuwasi, Bada: 
un inge gombu da. 


6. Ji site baundo uritera awa: dubo dave ari kapara. 


7. Ji site baundo edo ve kundo bauntevira: dubo dave 
ari tekago gundo, bundari ika kundo gumaina. 


PSALM 127 


ADA mando ae evira: eora awa ae dumbae eora. 


2. Bada nasi sima ae evira: sima ari embo tepo jisi 
gundesira. i 


3. Dauwa imomane, sipo de erido, turo de anumbedo: 
ango de ainda dubo bari de awari pipitevira. 


4. Gio, mamai Bada da baiau: edo sini da be rorou. 


5. Be unini giga goroba ari embo da ipa da inge: ango 
singa da mamai. 


6. Beiamana ainda iai ainda kaita ami mi atoae: me 
mana gara iji de ainda itoro ae da de manguro da ge teora. 


PSALM I28 
| Eric beiamana awawa Bada adu eora awa: edo ainda 
begata da tepora. l 


2. Ipa ito jijiteta awa indata: beiamana ato dubo beia- 
mana aina. 

3. Aro ito be duru be de: mando ito da dedemo da inge. 

4. Mamai ito be olive patu inge: tenemba ito da 
jinenemberiko. 

5. Ango edo beiamana arate; Bada adu evira awa. 


6. Bada Zion de wotedo imo beiamana aina: edo Jeru- 
salem woba de giwasi iji ito berari. 


7. Awara da mamai ito da mamai giwasi: bega Israel 
da itesira. 


PSALM 130 


N gono da imo dao tetena, Bada: Bada ge nato gi. 
2. Benunu nato ge: dengoro itomi kotembatate. 
3. Imo Bada, ae dumbae eora awa kotembato: edo 
Bada aimi petaini. 
4. Edo kotembedo do ari ito iai isira: awa embo imo 
adu ara. 


5. Bada sima ena, asisi nato sima eira: edo ainda nato 
kotembari, 

6. Asisi nato Bada kakoa eira: sima ari sipo kakoa 
evira ango ae, awara sima ari sipo kakoa evira ango ae. 

.7. Israel Bada tumonde e, Bada da iai do ari isira: edo 
ainda iai ari kaviegari jiwae. 

8. Edo Israel: ainda jimbo beiae jiwae mi ari kavie- 
gara. 


PSALM 134 


ADA beiamana ewavi, imomane Bada da kera ari: 
imomane munia de Bada da oro da pepotewa awa. 


2. Ipa itomane iai kotopu da jiu erore: edo Bada beia- 
mana ewavi. 


3. Bada utu de butu de evira awa: imo Zion mi beia- 
mana aina. 

